
CUVÂNT ÎNAINTE
Această carte continuă tradiţia elaborării şi publicării unor „cercetări interdisciplinare” ale membrilor Centrului de Cercetări Interdisciplinare (CCI) din ANEFS şi ale colaboratorilor săi apropiaţi.
Apariţia acestui nou volum este, pentru autorii lui, un prilej de omagiere a fostului şef şi coleg trecut în eternitate, dr. Al. Partheniu, al cărui crez în forţa şi necesitatea studiilor interdisciplinare i-a dominat întreaga carieră ştiinţifică.
Reamintim că interdisciplinaritatea se bazează pe axioma conform căreia organismul uman este „un tot unitar”, iar efectele acute, cele de ecou biologic ale efortului fizic, sunt resimţite (ierarhizabil) diferit în părţile sale componente. Din acest concept derivă necesitatea abordării integrale a ecoului biologic şi concomitent, a abordării (co)relaţionale dintre părţile implicate în efort.
Noţiunea de interdiscipliaritate a fost extinsă la colective de specialişti şi la instituţii care aplică acest concept asociat cu procedee adecvate în cercetarea practică. Autorii acestei cărţi au în comun faptul că au utilizat conceptul interdisciplinar prin forma sa practică, metoda integro-corelativă a CCI.
Temele abordate sunt diverse şi diferite ca destinaţie, dar şi foarte asemănătoare prin proporţia de conţinut formativ, informativ şi aplicativ.
Sperăm ca această carte să fie de folos celor pentru care sportul este legat de profesie; tuturor acestora le vom fi recunoscători dacă ne vor aduce critici întemeiate.

I. APLICAŢII ALE ŞTIINŢEI AVANSATE ÎN SPORTUL DE PERFORMANŢĂ
Prof. univ. dr. ing. Adrian Gagea
Interesul pentru obţinerea performanţelor sportive în timp cât mai scurt, cu eficienţă crescută şi cu riscuri biologice minime a condus la o dezvoltare uriaşă a cercetărilor ştiinţifice proprii domeniului sportului dar şi la o receptivitate sporită privind transferurile de cunoştinţe şi de aplicaţii din alte domenii. Cele mai multe informaţii ştiinţifice noi provin din domeniul ingineriei celulare, în care înţelegerea mecanismului şi controlul genetic, interacţiunea moleculară intracelulară şi comunicarea extracelulară (extracelular signaling) sunt ţinte de mare interes. Domeniul manifestărilor psihice, al controlului trăirilor şi manifestărilor este, de asemenea, ţinta unor cercetări avansate, deoarece, din interiorul acestui domeniu se poate accede la rezervele biologice inabordabile în condiţii normale, dar declanşabile în stări de emergenţa sau supravieţuire. Metabolismul energetic, privit prin prisma noilor cunoştinţe despre rotaţia moleculelor ATP, prin efectul spectaculos al asocierii unor nutrienţi, prin reconsiderarea stimulenţilor de refacere după efort sunt surse importante de informaţii pentru practicienii sportului de performanta. Nu poate fi neglijat nici aportul informaţiilor noi despre metodica antrenamentelor, tactica dozării efortului prin controlul reactivităţii instanţelor implicate în efort, sau chiar a tehnologiei accesoriilor.

1.1. Ingineria celulară şi dopingul
Se cuvine să reamintim că ingineria celulară funcţionează ca o interfaţă dintre biologia celulară, biochimie, modelingul mediilor nutritive şi structurilor spaţiale rezistive şi nanotehnologie. Istoria ei este foarte scurtă, doar câţiva ani, dar progresul este enorm, în ciuda drumului greu care a mai rămas până la împlinirea visului ei, cel de a oferii ţesuturi şi organe bolnavilor cu puţine speranţe.
De la aceste deziderate cu scop sanogenezic şi umanitar şi până la folosirea ingineriei genetice şi celulare pentru multiplicarea celulelor sanquine transportoare de oxihemoglobină la sportivi, accelerarea resintezei ATP sau a modificării regimului fazico-tonic de contracţie musculară nu este decât un mic pas, dar o mare prăpastie etică. De fapt, este limita dintre utilizare morală medicală şi cea imorală, cea sub formă de doping instrumental.
Probabil este interesant pentru nespecialişti să se ştie care este stadiul actual al cercetărilor avansate din domeniul ingineriei celulare, ce rezultate se pot deja face publice şi care este demarcaţia dintre science-fiction şi expectaţia ştiinţifică pentru viitorul apropiat. În primul rând este de menţionat că ingineria celulară este diferită de cea genetică, că nu este vorba de clonări sau conceperea în eprubetă a unor „supermeni”, ci este vorba de multiplicarea, creşterea şi dezvoltarea unor culturi de celule specializate, aşa cum sunt celulele nervoase, hepatice, musculare sau altele, din cele peste 200 de tipuri în care se diferenţiază celulele steam, embrionare.
Se bănuia de multă vreme, în cazul unei boli rare, ca hipertrofierea necontrolată a muşchilor are o cauza genetica. Suferinzii acestei boli trebuiau să facă rezecţii dificile pentru a reduce din masa musculara. Nu demult s-a identificat gena defecta care produce aceasta boala. Ce ar fi ca ideea să fie exploatată pentru creşterea masei şi forţei musculare şi implicit a performantelor sportive pe baza modificării voluntare şi controlate a acestei gene? Răspunsul este intuibil; sportul ar deveni un spectacol hidos incompatibil cu spiritul olimpic.
10

Ar mai fi de menţionat faptul că, spre deosebire de începuturile altor ştiinţe, competiţia dintre teorie şi experiment s-a transformat, în cazul ingineriei celulare, într-o colaborare extrem de eficientă, mai ales datorată computerelor şi softurilor performante. Astăzi nu se mai scrutează orizontul necunoscutului la întâmplare sau intuitiv, ci, pe baza modelării computerizate, privirea este îndreptată direct spre ipotetica ţintă.
Modelele logico-matematice predictive sau de control al multiplicării, creşterii şi dezvoltării celulelor, la care autorul acestor rânduri are o modestă contribuţie, sunt capabile ele singure să decidă soluţiile practice, felul excitanţilor, a pompelor ionice, a condiţiilor care să dirijeze direcţiile de multiplicare, creştere şi dezvoltare a celulelor steam. În acest context cred că este bine să-i liniştesc pe cei care din diverse convingeri, inclusiv cele religioase, nu acceptă ideea că natura şi viul pot să fie copiate în întregime. Şi eu ca şi ei cred că acest lucru nu este posibil, nu atât prin faptul că modelele, oricât de performante ar fi, nu pot înlocui originalele, ci din motiv că eutrofia nu este apanajul modului nostru umanoid de gândire sistemică.
Aş mai adăuga faptul că în modelele logico-matematice elaborate de noi, cu toate că am atribuit ipotetic celulei un fel de inteligenţă rudimentară, holografica celei umane, apare ca o necesitate introducerea unui factor paratipic, diferit de cel genotipic sau cel fenotipic. Este ca şi cum, pe lângă informaţiile cromozomiale, pe lângă cele de mediu care pot produce reacţii de acomodare, adaptare sau chiar mutaţii, ar mai apărea o sursă indefinită entropic atât energetic cât şi informaţional.
În cele ce urmează abordarea dopingului este oarecum diferită, fiindcă nu se referă la combaterea ci la prevenirea sa, atrăgându-se atenţia asupra faptului că ingineria celulară poate fi folosită, în afara menirilor ei nobile, în potenţarea artificială a performanţelor sportive (prin creşterea artificială a aptitudinilor fizice şi atitudinilor psihice). Realitatea ne arata că mereu apar

substanţe şi metode dopante noi, la care tehnologia anti-doping trebuie să-i facă faţă. Chiar şi problemele teoretice anti-doping sunt în continuă evoluţie. Pe lângă dificultatea elaborării unui cod anti-doping unanim acceptabil, mai apare şi dificultatea diferenţierii dintre artificial şi natural în potenţarea şi susţinerea efortului fizic. Se ştie că procesul de hemato-poeză poate fi stimulat şi accelerat atât natural, cât şi artificial. În legătură cu aceasta, se poate pune întrebarea: de unde începe dopajul? Dar în cazul modificărilor de inginerie celulară asupra celulelor transportoare de oxihemoglobină, atât de utilă eforturilor de rezistenţă, unde începe dopajul? Se poate răspunde principial, nu numai pentru acest exemplu, ci pentru toate rezultatele ingineriei celulare, chiar cu definiţia actuală a dopingului. Răspunsul este clar pentru cei care respectă spiritul olimpian, dar el nu ne protejează împotriva celor care cu orice preţ forţează performanţele sportive, nesocotind talentele şi antrenamentele veritabile.
1.2. Endorfinele analgezice
Senzaţia de oboseală, de epuizare, durerea, discomfortul fizic şi psihic sunt semne şi semnale ale consumului excesiv de energie mecanică în urma practicării la limita posibilităţilor umane ale sportului. Aceste stări sunt benefice organismului, susţinând homeostazia ca mijloc de apărare. Mecanismul lor complex de acţiune cuprinde şi mediatorii umorali şi hormonali. Nu demult s-au descoperit endorfinele analgezice, mediatorii chimici secretaţi de anumite organe, care contravin efectelor homeostazice şi produc o senzaţie de euforie şi extaz al succesului. Dacă stimularea lor artificială ar fi un procedeu discutabil de forţare a limitelor performanţelor sportive, desigur nu fără risc, în schimb însă, aportul lor exogen este sigur un demers de dopaj, dar care încă nu se află pe lista neagră a substanţelor dopante şi nici nu poate fi încă depistat. În încercările noastre de vectorizare a potenţialului de energie 12

disponibil pentru un efort sportiv, am conceput teoretic o componentă carteziană a acestui potenţial, numind-o „energie nervoasa”. Cercetările noastre ne îndreptă-ţesc să credem că endorfinele analgezice reduc efectele simptomatice ale acestei componente nervoase a potenţialului de energie.
1.3. Instinctul de competiţie
Printre instinctele primare bine cunoscute la om, mai nou, se poate accepta şi cel competiţional. La unele specii infraumane acest instinct este foarte evident, precum la puii de vultur sau la purcei, care instinctiv se luptă până la moarte pentru hrană. Lupta pare, din punctul nostru uman de vedere, ca fiind nemiloasă, dar natura a creat acest instinct din necesitate pentru competiţia de supravieţuire. Instinctul de competiţie poate fi confundat cu bine-cunoscutul comportament agresiv uman masculin, dar subliniem însă, că este vorba de altceva decât un mediator hormonal gonadotrop. Ne raliem acelora care acceptă că instinctul de competiţie este o caracteristică a unei secvenţe din genomul comun fiinţelor evoluate. Se ştie că genomul uman diferă doar cu câteva procente de cel al unui şoricel sau chiar al unui vierme. Acele câteva procente, însă, sunt esenţiale ca omul să aibă conştiinţa şi conştienţa instinctelor sale. Structurile genetice responsabile de instinctul de competiţie, credem noi, vor putea fi în curând identificate şi poate chiar controlate. Persoanele cu dimensiuni fizice reduse sunt mai agresive, au un spirit competitiv mai dezvoltat şi, se pare că, prin dinamism şi viteză încearcă instinctiv să compenseze lipsa de forţă sau de impozare de care dispun persoanele masive. Teoria Galtoniană a regresiilor, conform căreia tendinţa somatică la om tinde spre medie, se pare că are o explicaţie ipotetică în acest instinct. Altfel, omenirea s-ar fi polarizat; din perechi masive ar fi rezultat descendenţi masivi, cu tendinţa de dominare, şi invers.

1.4. Controlul emoţiilor şi stresului
Performanţa sportivă este influenţată în mare măsură de eficienţa controlului emoţiilor şi de rezistenţa la factorii stresanţi. Se cunosc nenumărate metode de pregătire sportivă psihologică prin care nivelul de emoţii poate fi optimizat, iar mecanismul de reducere a efectelor stresante să fie ameliorat. Cele mai recente căi de control ale instanţelor nervoase implicate în producerea emoţiilor şi efectelor stresante se referă la feed-back-urile senzoriale, prin care reacţiile neadecvate sunt estompate. Noi am încercat cu succes feed-back-ul auditiv al nivelului de activare corticală, sonorizând în timpul antrenamentelor psihologice ritmurile cerebrale. După câteva şedinţe de antrenament, sportivul învaţă să-şi controleze propriul său nivel de activare corticală, iar prin acest mecanism să-şi reducă emoţiile suplimentare şi reacţiile exagerate la factorii stresanţi. Procesul este memorat şi poate fi folosit în competiţii fără bucle reactive.
1.5. Autosugestia
Dacă despre practicarea la sportivi a telesugestiei sau hipnozei se ştie că sunt interzise, fiind considerate doping instrumental, despre autosugestie nu se ştie încă în ce măsură influenţează performanţa şi dacă este atât de nocivă încât să fie interzisă. În unele practici bazate pe credinţă, autosugestia are efecte similare cu telesugestia; ea poate induce modificări morfo-funcţionale spectaculoase şi poate chiar să ajute la vindecarea miraculoasă a unor boli. În sport ea a apărut ca „trening autogen” şi ca element ale antrenamentului mental, mai ales ca mijloc de relaxare. Astăzi autosugestia foloseşte tehnici avansate de control senzorial
Vizualizarea mentală a biomecanicii mişcării este o activitate curentă a antrenamentului mental sau teoretic. Dar forma sa senzorială, în care mişcarea este nu numai imaginată,
14

dar şi executată cu conştientizarea efectorului, a tensiunii mecanice şi a secvenţelor şi succesiunilor temporale, din efector, devine antrenament psiho-somatic. Avem suficient temei faptic să considerăm că includerea în procesul de pregătire sportivă a formei senzoriale a reprezentării mişcării este benefică performanţei sportive, mai ales în sporturile unde execuţia tehnică are o mare importanţă.
1.6. Alimentaţia asociativă
Aşa cum asocierea unor medicamente este nocivă sau benefică, tot aşa asocierea unor alimente sau susţinătoare de efort poate dauna sau poate ameliora randamentului pregătirii sportive. Cu toate că ştiinţa nutriţiei este foarte avansată, mereu apar noutăţi privind efectul asocierii sau succesiunii unor nutrienţi. De pildă, asocierea brânzei cu roşiile este delicioasă, dar calciul din brânză este transformat în săruri insolubile gastric de către acidul oxalic şi astfel aportul de calciu ionic necesar compensării celui pierdut în timpul efortului fizic este redus. Pentru buna funcţionare a efectorului muscular este nevoie şi de anumite echilibre între minerale, cum ar fi cele care conţin calciu şi magneziu. Prin urmare, asocierea alimentelor sau a susţinătoarelor de efort se face pe aceste considerente. O tehnologie prin care se verifică necesarul sau dezechilibrul mineral este cea a TMA (Tissue Mineral Analysis), în care prin analiza unui fir de păr se poate constata o istorie minerală a tranzitului mineral prin organism din ultimele trei săptămâni. Mulţi sportivi de performanţă folosesc tehnologia TMA pentru corectarea dinamică a alimentaţiei şi medicaţiei.
1.7. Polimerii inteligenţi
În unele sporturi este nevoie de bandaje cu elasticitate adaptată sau de echipamente care să muleze părţi ale corpului.
15

Polimerii inteligenţi descrişi de Gordon Wallace1 au această proprietate de a se adapta tensiunilor mecanice sau gradientelor de temperatură, fiind numiţi inteligenţi tocmai prin faptul că elasticitatea lor este variabilă şi controlabilă. De aceea, utilizarea lor a trecut de la medicină la sportul de performanţă.
Echipamentele corporale din ţesături care permit umidităţii să treacă într-un singur sens sunt deja clasice, dar echipamentele care forţează apa să se prelingă linear pe suprafaţa lor, fără turbulente, imitând pielea delfinilor par a fi inspirate din science-fiction, cu toate că ştiinţa avansată le produce, iar sportivii le utilizează. Numai preţul lor le face uneori prohibite.
1.8. Biomecanica analitică
Noi am extins analiza biomecanica la biomecanica analitică, însemnând că unele similitudini sau analogii, precum legea lui Ohm din electricitate sau relaţia dintre debitul unui fluid şi presiunea sa hidrostatică pot fi aplicate lucrului mecanic dezvoltat de un atlet, fotbalist etc.
În multe sporturi, performanţa se bazează pe execuţii tehnice cu viteza cât mai mare sau pe menţinerea unei viteze maximale timp cât mai îndelungat.
Din punct de vedere cauzal, viteza maximă este determinată de diferenţa dintre forţa activă şi cea rezistivă (forţa netă), intermediată de o mărime cu caracter individual şi numită de noi admitanţa (după modelul din electricitate). În opinia noastră, admitanţa, sau modul cum depinde viteza de execuţie de forţa netă este condiţionată de promptitudinea comenzilor musculare, de durata acţiei sub imperiul gravitaţiei, de starea şi calitatea contractilă a efectorului, de resinteza substratului energetic etc. Admitanţa are în biomecanica analitică dimensiunea [T•M-1] şi apare ca un
1 Wallace Gordon, Universitatea Wollogong.

coeficient variabil sau o constantă individuală (în cazul vitezei maximale).
Simularea computerizată a modelului logico-matematic care relaţionează viteza de execuţie de forţa netă ne-a arătat că viteza maximală depinde de distanţa pe care acţionează forţa netă şi de admitanţa individuală. Rezultă că una din sarcinile biomecanicii analitice este aceea de a identifica modalităţile de creştere a admitanţei efectorului biologic. Există temei logic şi faptic să credem că determinismul genetic asupra vitezei de execuţie a mişcărilor din sport nu este pe atât de mare pe cât s-a crezut până astăzi.
17

II. UTILITATEA STATISTICII ÎN CERCETĂRILE ŞTIINŢIFICE DIN SPORTUL DE PERFORMANŢĂ
Prof. univ. dr. ing. Adrian Gagea
2.1. Abordarea sistemică a statisticii
În cele ce urmează, noi ne situăm pe poziţia doctrinară a fenomenalismului, fără să fim adepţii acestei doctrine, ci doar din motivul de a nu lăsa dubii în abordare. Dorim ca poziţia noastră să coincidă cu aceea a oamenilor de ştiinţă, care, cu toate că se exprimă fără echivoc, lasă loc şi pentru alte abordări sau interpretări.
De pe această poziţie doctrinară, relaţia dialectică fenomen – esenţă, referitoare la statistică, se vede ca o relaţie de tip observaţie – expectaţie.
Astfel, esenţa este tendinţa (manifestarea, comporta-mentul, dinamismul, stabilitatea etc.) atribuită raţional unei experienţe statistice, iar fenomenul (phainomen) este esenţa accesibilă şi perceptibilă nemijlocit.
Orice abordare teoretică a unei ştiinţe, după aderarea la o doctrină, continuă prin identificarea noţiunilor de bază, a principalelor sale concepte şi a principiilor proprii.
După părerea noastră, din perspectiva sistemică, noţiunile de bază ale statisticii sunt următoarele:
• variabila statistică independentă;
• variabila statistică dependentă;
19

• relaţiile statistice (aduse la rang de principii, legi sau reguli).
Se vede clar din aceste concepte că instrumentul teoretic care le reuneşte este sistemul (statistic).
Identificarea conceptelor de baza îşi are sorgintea în relaţia individ – colectivitate, ca fenomen observabil, echivalat teoretic cu relaţia element – mulţime, parte – întreg etc. si metamorfozat în relaţia variabila statistica independenta – variabila statistica dependenta.
Variabila statistică independentă este sinonimă cu evenimentul statistic, iar practic are înţelesul comun de:
– individ;
– element;
– unitate (statistică);
– proba;
– subiect (logic);
– obiect (de studiu) etc.
Variabila statistică dependentă este sinonimă cu experienţa statistică şi are înţelesul comun de:
– colectivitate;
– mulţime;
– eşantion (statistic);
– grup;
– populaţie (statistic);
– masa de indivizi etc.
În activitatea curentă din educaţie fizică şi sport, rareori se utilizează termenii de variabilă, preferându-se forma de exprimare subiecţi şi eşantion. Uneori, probele sunt „extrageri colective”, eşantioanele sunt unităţi statistice, iar grupurile pot fi elemente statistice componente ale populaţiei, însemnând, de fapt, obligaţia noastră de a defini, chiar de la început, relaţia parte – întreg.
În ceea ce priveşte relaţiile, nu este cazul să avem opţiuni, ele fiind deja acceptate quasi-unanim sub formă de principii, legi şi reguli sau elaborate ca teze, teoreme, teme etc.
20

Ele provin fie din natură (observare, constatare etc.), prin raţionare (inducţii, deducţii, inferenţe etc.), fie din intuiţie, prin genialitate.
Principalele idei, provenite din practică şi care prefigurează legile statisticii sunt următoarele:
• Esenţa colectivităţii este diferită de esenţa individului;
• Relaţia cauză-efect este mediată de procese aleatoare (stohastice);
• Cu cât dimensiunea colectivităţii (numărul de subi-ecţi) este mai mare, cu atât mai mult frecvenţa relativă a evenimentelor statistice converge spre probabilitatea acelor evenimente.
O primă observaţie critică la ideile de mai sus se referă la aspectul formal, la faptul că au fost folosite expresii al căror conţinut noţional nu a fost încă convenit pentru statistică.
De fapt, cele mai importante convenţii ale statisticii privesc măsurile şi sunt următoarele:
• măsura experienţei este cazuistica statistică, iar unitatea de măsură a ei este evenimentul statistic;
• măsura expectaţiei este probabilitatea statistică, iar unitatea de măsură a ei este un număr adimensional, aproximat de limita spre care tinde frecvenţa relativă;
• măsura aspiraţiei este şansa, iar unitatea de măsură a ei este proporţia evenimentelor favorabile din situaţii mutual exclusive.
O altă observaţie critică la cele prezentate mai sus se referă la fondul problemei sistemice, la faptul că sistemul conceptelor este un sistem deschis, ceea ce ridică un mare semn de întrebare privind provenienţa cunoştinţelor despre colectivitatea statistică (populaţie, eşantion, grup).
Se pune eterna întrebare: de unde provin cunoştinţele despre colectivitate? De la cunoştinţele despre individ, prin inferenţă? Ar fi prea simplu, iar sistemul ar fi un sistem determinist. Statistica, însă, are propria ei soluţie sistemică,

inventând o altă variabilă, numită variabila statistică aleatoare (stohastica) şi pe care, în mod convenţional, o ataşează fenomenului statistic (relaţiilor dintre variabila independentă şi cea dependentă) ca „factor de zgomot”, ca ceva care nu poate fi cuantificat.
Unii autori ataşează variabila aleatoare individului (intrării în sistem), argumentând cu faptul că o serie de factori imprevizibili sau neidentificabili produc diversitatea indivizilor.
2.2. Abordarea logică a statisticii
Este cunoscut faptul că deducţia şi inducţia sunt două mari forme de gândire logică. Pentru deducţie suntem datori în primul rând anticilor greci, care au pus în evidenţă puterea metodei axiomatice. Raţionamentul deductiv este precis şi absolut. Concluziile sale specifice rezultă inexorabil din ipoteze generale.
Raţionamentul inductiv este, în schimb, nesigur. Faptele concrete şi particulare dintr-un experiment nu conduc, în general, la concluzii categorice. Ele conduc, mai degrabă, la judecăţi referitoare la plauzibilitatea diferitelor concluzii generale.
F. Bacon (1561-1626) a fost primul care a atras atenţia asupra metodelor inductive, ca fiind baza cercetării ştiinţifice; abia în anul 1763, clericul englez Thomas Bayes a dat prima bază matematică a acestei ramuri a logicii.
Pentru a avea o idee despre ceea ce a realizat Bayes, să luam în discuţie un exemplu, tot artificial. Să presupunem că avem o urnă care conţine un număr mare de bile albe şi negre. Nu cunoaştem compoziţia urnei, dar avem motive să credem că şansele sunt doi la unu ca să fie un număr egal de bile albe şi negre. Scoţând un număr de bile din urnă, constatăm că trei sferturi din acestea sunt negre.
Înainte de a fi făcut selecţia, am fost înclinaţi să credem că amestecul necunoscut este din bile albe şi bile negre, în cantităţi egale. După ce am extras selecţia, este clar că trebuie

să ne schimbăm părerea şi să începem să credem că bilele negre sunt mai numeroase decât bilele albe.
Bayes a demonstrat o teoremă care indică exact cum trebuie modificate, pe baza datelor furnizate de selecţie, părerile avute înainte de efectuarea experimentului. Această teoremă are o utilitate limitată, ea nefiind capabilă a construi o nouă judecată. Prin urmare, ea ne îndreptăţeşte numai la a caracteriza o judecată a priori, dacă este rezonabilă sau nu. Totuşi, această teoremă constituie începutul întregii teorii moderne a statisticii, bazate pe raţionamentul inductiv.
Cu toate ca ne-am propus să ne limităm la statistica aplicată cu ajutorul computerelor, suntem nevoiţi, încă o dată, să facem o incursiune în teoria statisticii, într-o zonă filozofică a ei, în intenţia, sperăm scuzabilă, de a sublinia efectele dezagreabile ale folosirii incorecte a instrumentului statistic.
Începem cu supoziţia că cititorul şi-a pus cândva această întrebare: cât de exact putem cunoaşte un lucru sau un fenomen? Practic, ce-ar trebui să facem, să zicem, atunci când vrem să ştim exact câtă neghină se află într-o cantitate de grâu? Răspunsul este evident: s-o numărăm sau s-o cântărim. Dacă această cantitate este mare, cum ar fi cea dintr-un siloz, atunci rezultă clar că ne este, practic, imposibilă cunoaşterea exactă, prin urmare suntem nevoiţi să ne limităm la o cunoaştere aproximativă.
Fie că nu putem, fie că declarăm iniţial că nu ne interesează o cunoaştere exactă, facem apel la noţiunea de aproximativ, deci acceptăm un răspuns probabil exact, ceea ce constituie apanajul statisticii. Statistica aplicată ne sugerează, pentru exemplul de mai sus, o soluţie practică: cea de a extrage la întâmplare o probă (un eşantion), o cantitate mică de amestec de grâu cu neghină (să zicem, 100 de grame). Numărăm câtă neghină se află într-o sută de grame, apoi, printr-o regulă aritmetică (de trei simplă), aflăm câtă neghină se află în întreg silozul. Procedeul este raţional şi justificat numai în ipoteza că amestecul de grâu şi neghină din întreg silozul este omogen, altfel, răspunsul la întrebare riscă să fie atât de

aproximativ, încât nu putem avea nici o garanţie că el nu este chiar greşit.
Statistica teoretică conţine o mulţime de teoreme, care, aplicate corect, reduc riscul de a trage o concluzie greşită în astfel de cazuri (ca în exemplul de mai sus). Vrem să spunem că teoria statistică utilizează teoreme bazate pe raţionamente inductive şi deductive, substituind neputinţei noastre de cunoaştere exactă o formă artificială de cunoaştere; concret, acceptăm un artificiu numit risc sau inventăm un aşa-numit factor de risc.
În general, teoria statistică nu poate face altceva decât să amelioreze un raţionament aprioric. Uneori, ameliorarea este nesemnificativă. De pildă, dacă luăm, la întâmplare, o altă cantitate de grâu amestecat cu neghină şi obţinem acelaşi rezultat (ca urmare a întâmplării), nimic nu ne îndreptăţeşte să concluzionăm că proba face parte din grâul silozului menţionat în exemplul de mai sus.
Prin urmare, nu trebuie să fim surprinşi că statisticianul începe un calcul statistic alegând un număr pe care-l numeşte factor de risc. Dacă factorul de risc este 0.05, aceasta înseamnă că el a acceptat ca, din alte o sută de situaţii similare (experienţe, eşantioane), cinci să poată fi greşite, sau, mai corect spus, cinci să conducă la alte concluzii.
Uneori este mai elegant să se întrebuinţeze termenul opus riscului, sub denumirea de coeficient de încredere. Dacă coeficientul de încredere este de 0.95, aceasta înseamnă că a fost adoptat un demers statistic care va fi corect, în medie, în 95 de cazuri din 100.
Reamintim că unele raţionamente deductive pot fi organizate modal şi formal, constituind silogismele. Într-un silogism, aşa cum acestea au fost concepute de Aristotel, se pleacă de la o premiză majoră, se trece printr-o premiză minoră şi se ajunge la o concluzie silogistică.
De exemplu, plecând de la enunţul (sau judecata) că „toţi campionii sunt persoane inteligente” şi trecând prin enunţul „X este un campion”, rezultă concluzia: „X este o

persoană inteligentă”. Evident, concluzia este adevărată numai în măsura în care premizele sunt adevărate. Acest exemplu este tipic pentru modalitatea de cunoaştere deterministă, unde concluzia este întotdeauna certă.
Într-o modalitate de cunoaştere probabilistică, cel puţin una dintre premize este înlocuită cu o supoziţie, fapt ce conduce la o concluzie nesigură, incertă.
De exemplu, enunţul „probabil că toţi campionii sunt persoane inteligente”, asociat cu aceeaşi premiză „X este un campion”, conduce la concluzia: „X este probabil o persoană inteligentă”.
Enunţul „probabil că toţi campionii sunt persoane inteligente” implică acceptarea faptului că ar putea exista şi campioni care nu sunt persoane inteligente. Această situaţie ne îndreptăţeşte să ataşăm fiecărui campion, în mod artificial, o probabilitate medie de a fi o persoană inteligentă. Dacă marea majoritate a campionilor este constituită din persoane inteligente, atunci probabilitatea ca unul oarecare, să zicem X, să fie o persoană inteligentă este foarte mare (un număr foarte apropiat de 1). Cu alte cuvinte, dintr-un raţionament probabilistic nu rezultă o concluzie certa, deci nu este cert că X este o persoană inteligentă, dar nici contrariul nu poate fi susţinut. În alte situaţii, probabilitatea este atât de mare, încât ea poate fi înlocuită cu certitudinea, fără să punem la îndoială raţionamentul probabilistic (baza calculelor statistice).
Raţionamentele probabilistice, de tipul logicii aristotelice (incluzând soritul), precum şi cele probabilistice dezvoltate de logicienii medievali nu sunt singurele raţionamente care intermediază cunoaşterea. În ultimele decenii s-a dezvoltat o teorie a seturilor vagi (sau Fuzzy), elaborată de un savant american de origine cehă, Zadeh.
Într-un raţionament Fuzzy, fiecărui element al mulţimii măsurate i se ataşează o etichetă (un scor, o categorie etc.), care, la fel ca şi probabilitatea, poate fi exprimată printr-o cifră cuprinsă între 0 şi 1. De exemplu, în silogismul de mai sus, putem înlocui premiza majoră cu o „părere”: „toţi

campionii sunt persoane mai mult sau mai puţin inteligente”. Acest enunţ nu trebuie înţeles ca o restricţie, ci mai de graba ca o renunţare la o exigenţă categorică. Practic, faptul înseamnă că se admit mai multe grade de inteligenţă, iar delimitarea dintre inteligenţă şi non-inteligenţă devine vagă. Concluzia ce rezultă dintr-un raţionament vag este de asemenea vagă („X este o persoană mai mult sau mai puţin inteligentă”), dar evident diferită de cea deterministă sau probabilistică.
În rezumat, trebuie spus că statistica, deşi utilizează raţionamente corecte, poate duce la concluzii nesigure. De aceea, prudenţa noastră trebuie să se manifeste încă din limbaj. Ni se pare nu numai elegant, dar şi corect faţă de beneficiarii concluziilor noastre, să începem prezentarea acestora, de exemplu, astfel: „Gradul de încredere pe care sunteţi îndreptăţiţi să-l aveţi în rezultatele acestui experiment este de ....”
2.3. Statistica computerizată
Datorită computerelor, modalitatea statistică de prelucrare a datelor (a rezultatelor, a valorilor) şi chiar a informaţiilor a devenit una dintre cele mai răspândite şi utilizate în toate domeniile abordabile ştiinţific. Şi în domeniul EFS, comunitatea academică apreciază importanţa instrumentului de cunoaştere statistic, interesul manifestându-se în special pentru statistica aplicată cu ajutorul computerelor.
Ceea ce, de cele mai multe ori, este trecut sub tăcere, este faptul că acest instrument de cunoaştere, dacă nu este folosit adecvat, duce la concluzii eronate sau abuzive.
În cele ce urmează ne vom strădui să prezentăm acest instrument de cunoaştere (statistică aplicată cu ajutorul computerelor) sub o formă, credem noi, accesibilă, de „prospect” cu „instrucţiuni de folosire”, dar mai ales vom insista asupra modului cum nu trebuie folosit şi ce consecinţe

nefaste poate avea utilizarea sa incorectă. În EFS, probabil la fel de mult ca în medicină, instrumentul statistic trebuie folosit cu precauţie. În medicină, de exemplu, manipularea statistică a atributelor de sănătate, boală, moarte se face respectând cu mare stricteţe mai multe reguli ale cazuisticii, ale comentariilor individuale, ale metodei observaţiei etc.
Ne simţim obligaţi să repetăm faptul că, datorită obiectivului şi destinatarului acestei lucrări, dar mai ales datorită progresului în implementarea diferitelor programe de prelucrare statistică la computere, nu vom utiliza (decât în cazurile strict necesare) formule şi demonstraţii, dar vom insista asupra semnificaţiei şi utilităţii noţiunilor şi metodelor statistice. Se va vedea că efortul aplicării instrumentului de cunoaştere statistic se reduce la apăsarea unor butoane, cu condiţia să ştim care!
Mai important decât a şti pe care butoane să apăsăm este, însă, să ştim ce semnificaţie au cifrele seci ale statisticii şi cât ne putem baza pe ele.
2.4. Noţiuni uzuale de statistică computerizată în sportul de performanţă
Programele de statistică sau, altfel spus, software-ul statistic, descriu moduri de „butonare” pentru a obţine, dintr-un şir de date, colecţie de valori etc. parametrii statistici uzuali, dar nu spun mare lucru despre semnificaţia acestor rezultate.
Nu este cazul ca utilizatorul să cunoască modul de calcul, deoarece programele de statistică sunt bine elaborate, ci este cazul să înţeleagă semnificaţia corectă a noţiunilor şi cifrelor statistice şi să le utilizeze adecvat.
Pentru a explica noţiunea de probabilitate vom utiliza un exemplu sugestiv, care, deşi cam artificial, ne va da posibilitatea să explicăm şi alte noţiuni de bază ale statisticii.
Să presupunem că extragem bile de culori diferite dintr-o urnă. Numim acest demers experienţă (statistică). Să 27

mai presupunem că bilele din urnă sunt dispuse cu totul întâmplător. În această situaţie, ele se constituie într-un amestec omogen, sau, altfel spus, randomizat (aleator).
Tot o experienţă statistică poate fi aplicarea a câte cinci lovituri de la 11 m, la fotbal, în cazul unor rezultate persistente de egalitate. Jucătorii care vor executa aceste lovituri nu sunt numiţi la întâmplare, ci sunt aleşi în baza unor criterii; ca atare, echipa este neomogenă statistic, deoarece nu toţi jucătorii trag la poartă la fel de bine. Alegerea se mai numeşte şi nerandomizată. Această neomogenitate nu lezează cu nimic aşa-numita omogenitate (de valoare) a echipei (în limbaj fotbalistic), ci este numai o expresie statistică legată de o anumită probabilitate (marcarea golului). După cum am spus, bilele au culori diferite, dar pot avea şi dimensiuni diferite, numere diferite marcate pe ele etc., ceea ce, din punct de vedere statistic constituie atribute diferite sau grade de libertate diferite.
În mod analog, loviturile de la 11 m pot fi reuşite (goluri marcate) sau nereuşite (ratări), iar numărul de goluri poate fi, din punct de vedere statistic, un indicator statistic. Ansamblul tuturor bilelor de diferite atribute constituie o populaţie statistică. O extragere a unei bile din urnă este un eveniment statistic.
O lovitura de la 11 m este un eveniment în sine într-un meci de fotbal, dar poate fi şi un eveniment statistic, indiferent dacă urmarea este un gol sau nici unul. Mai multe extrageri (întâmplătoare) consecutive de bile din urnă (sau o prelevare simultană) constituie un eşantion (aleator). Sinonimele eşantionului sunt grupul, selecţia şi proba. Eşantionul are, practic, un număr limitat de evenimente, cu alte cuvinte are o dimensiune (mărime, valoare, talie etc.), de obicei notată cu N. Cele cinci lovituri de la 11 m constituie, din punct de vedere statistic, un eşantion cu N=5.
După această incursiune în limbajul statistic, este cazul să revenim la noţiunea de probabilitate.

Probabilitatea este numărul la care tinde frecvenţa relativă în cazul experienţelor statistice ample.
Să considerăm că, din cele zece extrageri consecutive de bile dintr-o urnă, 4 au fost extrageri de bile albe, iar 6 de bile negre. În această situaţie, probabilitatea eşantionului de a conţine bile albe este 0.4 (adică un număr adimensional, obţinut prin împărţirea lui 4 la 10). Dacă atribuim extragerii unei bile albe semnificaţia de eveniment favorabil, atunci putem folosi, cu acelaşi înţeles, noţiunea de şansă. Cu alte cuvinte, şansa extragerii unei bile albe este de 2 din 5 sau 40%.
La fel se poate exprima probabilitatea apariţiei bilelor negre, a evenimentelor nefavorabile, care în cazul de faţă este 0.6. Indiferent dacă atributele evenimentelor au sau nu probabilităţi egale, suma acestor probabilităţi este 1.0. Un eveniment cu probabilitatea 1.0 este cert şi nu face obiectul studiului statistic, iar un eveniment cu probabilitatea 0.0 este imposibil şi nu necesită comentarii.
În legătură cu exemplul din fotbal, dacă din cele cinci lovituri de la 11 m, 4 au fost goluri, atunci probabilitatea evenimentelor favorabile a fost de 0.8, iar şansele au fost de 4 din 5, sau 80%. Este de remarcat faptul că probabilitatea (considerată ca o caracteristică a eşantionului) este explicită în legătură cu atributul luat în considerare.
Înainte de a extrage un eşantion, putem vorbi de o probabilitate virtuală sau ipotetică. Probabilitatea virtuală mai poartă denumirea de estimat. Estimatul, la fel ca o ipoteză, se poate confirma sau infirma de o experienţă statistică.
Simpla comparare a frecvenţelor relative (a probabilităţilor) aferente fiecărui grad de libertate în mod grafic sau analitic ne aduce în faţa unei repartiţii.
Repartiţiile se mai numesc densităţi de probabilitate (impropriu numite şi distribuţii), iar atunci când sunt reprezentate grafic – diagrame, histograme, polinoame sau curbe de frecvenţe. În ceea ce priveşte frecvenţele, se va vedea ulterior că se impune precizarea tipurilor lor: absolute, relative cumulative sau procentuale.

2.5. Legea statistică
Atunci când arbitrul de fotbal aruncă o monedă, probabilitatea ca ea să cadă pe partea anticipată este de 0.5. Se obişnuieşte să se spună că şansa a fost de 1 la 2 sau 50%. Uneori vom folosi şi noi, în locul probabilităţii favorabile, noţiunea de şansă.
Dacă moneda se aruncă de mai multe ori, evenimentele fiind independente, şansele rămân aceleaşi, iar la un număr mai mare de repetări se va observa că numărul de situaţii (sau cazuri) în care moneda a căzut pe una din feţe (de exemplu, aversul) tinde să fie egal cu numărul de cazuri în care a căzut pe cealaltă faţă (reversul).
De ce aşa? Pentru că situaţiile sunt echiprobabile, iar nedeterminarea maximă înseamnă probabilitate 0.5 sau şanse 50%. Aceasta este şi explicaţia pentru care, la nivelul unei mari colectivităţi (cum ar fi o naţiune sau chiar populaţia terestră), numărul de bărbaţi este aproximativ egal cu numărul de femei. Aşadar, echilibrul dintre sexe la nivelul colectivităţilor mari nu este întâmplător, ci este rezultatul unor întâmplări repetate, putem spune deja, după o lege statistică.
Ce şanse de supravieţuire are o vrabie urmărită de uliu? Teoretic, probabilitatea de a scăpa de urmărire este de 0.5 (uliul o prinde sau nu o prinde). Dacă sunt două vrăbii, probabilitatea de supravieţuire în cazul de mai sus este de 0.75 (uliul o „alege” pe cea în cauză – 0.5 –, apoi o prinde sau nu – 0.5 din 0.5 = 0.25).
Dacă stolul de vrăbii este mare, să zicem, de o sută de exemplare, atunci şansa uneia de a supravieţui este enorm de mare, cu toate că oricum va exista o victimă. De aceea vrăbiile trăiesc în mod gregar, neîndoielnic ca o consecinţă a faptului că supravieţuirea lor se face după o lege statistică. Nu se pune problema că vrăbiile ar avea cunoştinţe de statistică; este vorba de o transmitere genetică a informaţiei, pe care biologii încearcă să o studieze şi să o descifreze pe baza concluziilor observaţiei statistice.

Dacă lăsăm să cadă liber firicele de nisip, aşa cum se întâmplă într-o clepsidră, putem observa că acestea se depun într-o grămadă de forma unui clopot, la fel cum se întâmplă şi cu fărâmiturile de pământ uscat ale muşuroaielor, şi cu vulcanii şi cu multe alte fenomene din natură. Dispunerea sau repartiţia acestor firicele de nisip se face după o lege statistică.
Suntem tentaţi să spunem că toate fenomenele ce au loc în universul nostru observabil sunt guvernate de legi statistice. Dacă este aşa, atunci statistica nu a fost inventată, ci a fost descoperită (probabil încă nu complet). Şi totuşi, există excepţii. Una dintre acestea o constituie comportamentul unor mici protozoare (fiinţe minuscule), care îşi apucă hrana la întâmplare, „muşcând” în toate părţile în mediul acvatic, fără nici o regulă. Chiar dacă într-o anumită direcţie se găseşte mai multă hrană, ele caută în toate direcţiile, fără să se sinchisească de statistică şi, culmea, supravieţuiesc de foarte mult timp.
Deoarece în domeniul educaţiei fizice şi sportului nu par a exista excepţii (cel puţin până acum, s-a dovedit că toate calităţile motrice, somatice şi chiar performanţele sportive se supun unor legi statistice), rezultă încă o dată, dacă mai era cazul, cât de importantă este cunoaşterea statistică pentru specialişti. Pentru specialiştii din domeniul educaţiei fizice şi sportului am vrea să scoatem în evidenţă importanţa înţelegerii acestor legi şi cât de puţin importantă a devenit, datorită folosirii computerelor, memorarea legilor sau a formulelor.
Iată, de pildă, ce se întâmplă statistic în celebrul (deja) joc de noroc numit „alba-neagra”. Deşi în acest joc există numai două atribute, alb şi negru, sau, cu alte cuvinte, numai două situaţii (câştig sau pierdere), pentru cel care ghiceşte poziţia piesei albe şansele nu sunt, aşa cum s-ar părea, de 1 la 2 (adică de 50%), ci numai de 1 la 3 (adică de 33%). Practic, el trebuie să identifice piesa albă din trei, pentru că două sunt negre. Dacă facem abstracţie de şmecheriile posibile ale celui care manevrează piesele, rezultă clar că el

câştigă, în mod cinstit, diferenţa de bani corespunzătoare diferenţei de şanse (de la 50% la 33%). De exemplu, la o sumă totală pusă în joc de 1.000.000 de lei, banca câştigă cinstit 17%, adică 170.000 lei.
Să ne punem următoarea întrebare: cum va fi vremea mâine? Să presupunem că ne referim numai la două situaţii extreme: cer senin sau înnorat. Deşi există (la fel ca în exemplele anterioare) numai două atribute (senin şi înnorat), totuşi, probabilitatea uneia (să zicem, cer senin) este diferită de 0.5. Calculul se bazează pe următoarele considerente:
– dacă într-un an au fost consemnate, în medie, 243 de zile senine, atunci probabilitatea ca într-o zi oarecare să fie cer senin este de 243/365 sau 0.66, ceea ce înseamnă că şansele sunt 2 din 3;
– dacă ultimele 2 sau 3 zile au fost cu cer senin, şansele cresc, ştiindu-se faptul că, de obicei, zilele senine sunt grupate;
– dacă perioada cu cer senin durează de multă vreme, atunci şansele scad, ştiindu-se că, în medie, perioadele cu cer senin nu durează mai mult de câteva zile.
Ne permitem să punem noi o întrebare cititorului: De ce, în cele mai multe cazuri, când încercăm să urcăm cu liftul, acesta este sus, la unul dintre etaje, iar când încercăm să coborâm, liftul este jos? Am putea răspunde, pe negândite (ceea ce nu înseamnă spontan), că suntem ghinionişti. Gândind logic, trebuie să avem în vedere că numai aparent există două atribute (jos şi sus); în realitate, fiind mai multe etaje la care s-ar putea afla liftul (deci, mai multe probabilităţi nefavorabile pentru noi, atunci când intenţionăm să urcăm sau să coborâm), statistica, în acest caz, ne confirmă că probabilitatea situaţiilor nefavorabile este cu mult mai mare decât a celor favorabile (dar nu infirmă faptul că putem fi ghinionişti).
Statistica, cu noţiunile sale principale – evenimentul statistic, experienţa statistică, frecvenţa relativă –, se 32

întâlneşte la tot pasul. Noi nu ştim încă dacă natura guvernează statistica sau statistica guvernează natura. Ne face plăcere să credem că ştim care este principala lege a statisticii (aplicate), anume aceea că ea nu demonstrează nimic, ci numai argumentează. Statistica bine aplicată argumentează întotdeauna un raţionament corect; dar un raţionament incorect, chiar dacă statistic este argumentat perfect, rămâne un nonsens, poate chiar un abuz.
2.6. Diferenţa
Deoarece entităţile şi fenomenele identice (sau considerate identice) sunt rare, diferenţa este cvasi-omniprezentă. Diferenţa este înţeleasă axiomatic; ea poate fi percepută datorită unor proprietăţi (de comparare, de rezoluţie etc.) ale organelor de simţ şi sta, probabil, la baza caracteristicilor care definesc viaţa.
Pentru cercetarea ştiinţifică, definiţia tautologică conform căreia ceea ce nu este identic este diferit (şi invers) este nesatisfăcătoare.
În legătură cu diferenţa şi în raport cu scopul acestei lucrări, se pot distinge două aspecte: unul de constatare, iar altul de interpretare. Cu alte cuvinte, diferenţa poate fi remarcată (sesizată, observată, măsurată etc.) sau nu, poate fi interpretată ca neglijabilă, nesemnificativă etc. sau poate fi interpretată ca semnificativă, relevantă, importantă etc.
„Homo intelectus” are capacitatea de a abstractiza diferenţa şi a face din ea baza mai multor ştiinţe. Pentru el este, de exemplu, neimportant cât de neglijent desenează un triunghi echilateral, deoarece el atribuie doar simbolic (abstract) lungimi egale laturilor triunghiului desenat.
Fig. 1. Reprezentarea sub formă de mulţimi a diferenţei. Diferenţa dintre mulţimea A şi mulţimea B este o altă mulţime, reprezentată prin aria haşurată 33

În diagramele Euler-Venn (figuri care ajută la reprezentarea mulţimilor), diferenţa dintre două mulţimi A şi B este definită ca o altă mulţime de elemente (D), care aparţin lui A, fără să aparţină lui B.
Mai puţin abstractă pare a fi situaţia în care, comparând caracteristicile (cantitative, calitative, protensitive şi extensitive) a două entităţi, putem, eventual, constata că acestea sau categoriile lor sunt diferite, prin urmare putem identifica o diferenţă.
Concret, dacă alăturăm doi sportivi, putem observa că unul este mai înalt decât celălalt, deci sesizăm o diferenţă de categorie (în cadrul aceleiaşi caracteristici, cea de înălţime), sau putem sesiza că unul, să zicem, are mustaţă, iar celălalt nu are; deci, identificăm o diferenţă de (număr de) caracteristici.
În practica cercetării ştiinţifice din domeniul EFS, care, după cum se ştie, este predominant aposteriorică, unele diferenţe nu sunt remarcate (sesizate, observate etc.), fie din cauza instrumentarului ştiinţific neadecvat (ineficient, insensibil etc.), fie din motive de metodă neadecvată (procedeu, concept, tehnică), sau chiar din motive datorate observatorului (cercetătorului, operatorului, decidentului). Diferenţele remarcate pot fi, la rândul lor, semnificative (relevante, importante) sau nesemnificative (neglijabile, fără importanta etc.).
În anumite circumstanţe, toate aceste tipuri de diferenţe devin nedorite sau altfel anticipate, ca atare ele poartă numele de erori.
Diferenţele semnificative se împart în: sistematice (repetabile, iterate, regulate etc.) şi nesistematice (întâmplătoare, accidentale, fără regulă aparentă etc.).
Numai diferenţele sistematice pot fi interpretate cauzal sau corelativ. Oamenii de ştiinţă, care prin definiţie sunt prudenţi, evită să exprime categoric existenţa unor diferenţe dintre entităţi şi fenomene, preferând formule de genul: „...noi nu am găsit diferenţe ...” sau „diferenţele găsite nu par a fi sistematice” etc.

Se va vedea în continuare ca, în cazul diferenţelor cărora li se poate ataşa eticheta de „sistematice” (cu un grad acceptabil de risc), se pot identifica factori (cauzali) sau explicaţii (de paralelism, similitudine etc.) care aparţin euristicii.
Prin analogie, diferenţa logico-matematică este o formă de abstractizare a unei diferenţe fizice (clase de echivalenţă), în care disocierea este o operaţie concretă.
2.6.1. Aspectul determinist al diferenţei
Raţionamentele deterministe, inclusiv acelea care privesc diferenţa, se bazează pe postularea faptului că orice efect are o cauză şi că aceeaşi cauză produce acelaşi efect.
Mai multe matematici, şi în special algebra, concep într-o formă deterministă diferenţa ca fiind rezultatul unei operaţii de scădere, adică de adunare cu semn invers.
Pentru ilustrare, să luăm afirmaţia deterministă 1+1=2, care este, aparent, „simplă ca bună ziua”. Pare o banalitate să deducem că diferenţa 2-1, egală întâmplător în acest exemplu cu 1, este o operaţie logică adevărată (în baza legii contradicţiei). Ceea ce este straniu în matematică, cel puţin de la Leibniz încoace, este faptul că, în ciuda certitudinii adevărului acestei afirmaţii, nu este cunoscută cauza care face ca această afirmaţie să fie adevărată.
Afirmaţii deterministe ca 1+1=2 şi „un măr plus un măr fac două mere” sunt deja celebre (ele au fost folosite de Aristotel, Kant, Leibniz, Einstein şi alţii, inclusiv Grigore Moisil) pentru evidenţierea deosebirilor dintre suma logică şi suma fizică.
În mare parte, teoria fizicii clasice este construită pe raţionamente deterministe, cu toate că unul dintre întemeietorii săi, I. Newton, atunci când a studiat şi constatat atracţia corpurilor materiale, s-a ferit să se exprime determinist; el a spus că două corpuri „se comportă ca şi cum s-ar atrage ...”. Prudenţa lui Newton nu provine din

teama de a înzestra corpurile cu puteri proprii de atracţie, ci provine din incertitudinea cauzală, caracteristică firii sale.
Spre deosebire de Newton, Laplace, studiind mecanica astrală, considera, prin raţionamente deterministe, că din mişcările antecedente se pot determina fără echivoc cele succedente.
Desigur, raţionamentele deterministe şi, în particular, aspectul determinist al diferenţei, au avut şi mai au un rol important în progresul ştiinţei.
De aceea, probabil, raţionamentele deductive fără echivoc se mai numesc şi determinisme laplaceene.
În sport, de exemplu în aruncarea greutăţii (unde, după cum se ştie, distanţa depinde de viteza cu care este lansată greutatea), dacă viteza de aruncare este de 14 m/s, bila zboară inevitabil la 20 m; o diferenţa de viteză de numai 1 m/s în plus va face ca distanţa să crească cu cca. 3.8 m.
Insistăm asupra faptului că aspectul determinist al diferenţei se referă la fermitatea şi la lipsa de echivoc a exprimării acesteia, fără însă să garanteze legătura cauzală.
Certitudinea diferenţei este aparentă şi, după cum se va vedea în continuare, ea este tot o ipoteza, chiar dacă este una confirmată.
Revenim la exemplul în care doi sportivi sunt comparaţi în privinţa înălţimii corporale. Să presupunem că această diferenţă este mare (20 cm) în favoarea unuia (care practică baschetul), în comparaţie cu celălalt (care, să zicem, practica judo). Cert este că diferenţa mare există, chiar dacă avem îndoieli asupra exactităţii măsurării, dar ar fi hazardat să tragem concluzia că baschetul favorizează creşterea în înălţime.
2.6.2. Aspectul probabilist al diferenţei
Raţionamentul probabilist se bazează pe conceptul de „aleator”. Reamintim că un eveniment este aleator atunci când acesta are o evoluţie nesigură, impredictibilă, supusă întâmplării.

Adepţii raţionamentelor probabilistice consideră că certitudinea este inaccesibilă şi critică predictibilitatea. În sprijinul acestor idei se aduc argumente indubitabile ale unor fenomene şi comportamente naturale, precum şi nenumărate observaţii din cercetarea aposteriorică (supusă erorilor). De fapt, este vorba despre ceva ce se cunoaşte încă de la David Hume, adică despre conexiunea probabilistă de slăbire a legăturii cauzale dintre evenimentul antecedent şi cel succedent.
Suppes, P. (1990) critică foarte convingător determinismul laplaceean, susţinând că orice efect are o cauză prima facie (la prima vedere) şi un grup de pseudocauze care o generează pe aceasta.
Pare neîndoielnic faptul că, de exemplu, spargerea unui pahar este cauzata „prima facie” de un şoc; dar şocul poate fi provocat de căderea paharului, de lovirea acestuia cu un obiect dur etc. Cu alte cuvinte, este hazardat să se tragă concluzia că paharul a fost spart prin cădere. În general, este recomandabil să se lege doar probabilistic un efect de un complex de cauze, sau de o pseudocauză îndepărtată.
În cercetarea ştiinţifică nu este admis, ceea ce în polilogurile comune se întâmpla adesea, să se lege un efect de o pseudocauză. De exemplu, înfrângerea severă dintr-un meci de fotbal jucat în deplasare este atribuită adesea lipsei de pregătire fizică; de fapt, cauza „prima facie” este oboseala acumulată în călătoria lungă şi incomodă (să zicem, pe scurt, efectuată în condiţii improprii).
Apoi, dacă se întâmplă ca următorul meci, după o săptămână, să fie un mare succes, să nu ne mire faptul că poate apărea o cronică sportivă în care să se laude pregătirea fizică a jucătorilor, ca şi cum, în câteva zile, pregătirea fizică poate să facă asemenea salturi.
Raţionamentul probabilist nu este numai o modă în cercetarea ştiinţifică, el este o consecinţă a observării naturii.

În natură, în jurul nostru, probabilitatea este atât de prezentă (de la echilibrul între indivizii de sexe diferite şi până la modul de exprimare a capacităţii unei sticle), încât am putea conchide că probabilitatea a fost, probabil, descoperită, nu doar inventată de om, ca raţionament.
Înainte de a ajunge la aspectul probabilist al diferenţei, credem că este util să zăbovim puţin la celebrul exemplu de aruncare a unei monede. Abordând un raţionament determinist, ar trebui să deducem că, dacă moneda este aruncată din mereu aceeaşi poziţie şi cu aceeaşi viteză, ea ar trebui să cadă întotdeauna pe aceeaşi parte. Nu numai practica infirmă acest lucru (deoarece erorile, chiar foarte mici, sunt inevitabile), dar şi teoretic se poate demonstra că, la un număr mare de repetări, traiectoria este impredictibilă.
Este cunoscut faptul că, la un număr mare de repetări ale aruncării unei monede, numărul de apariţii „efigii” – „valori” (faţa aversă şi reversă a monedei) tinde să fie acelaşi, cu alte cuvinte rezultatele tind să fie echiprobabile.
Dacă, în schimb, la o astfel de experienţă se obţin mult mai multe căderi pe o faţă decât pe cealaltă, rezultă o diferenţă de probabilitate care, în funcţie de numărul total de aruncări, poate fi etichetată ca semnificativă.
Diferenţa semnificativă certifică existenţa unei cauze sistematice (în condiţiile unui factor de risc) care a provocat rezultatul respectiv. În cazul de faţă, aceasta ar putea fi o monedă dezechilibrată, posibil măsluită.
Când diferenţa este nesemnificativă (după unele reguli ale teoriei probabilităţii), atunci situaţia este etichetată drept întâmplătoare şi nu se pot face comentarii.
În cele mai multe cazuri din educaţie fizică şi sport se compară mediile (mărimi artificiale) a două eşantioane, iar diferenţa dintre aceste medii este etichetată ca fiind semnificativă sau nesemnificativă (întâmplătoare). Uneori, semnificaţia diferenţei poate fi atribuită cu certitudine unei cauze sistematice.

De exemplu, dacă comparăm media înălţimii corporale la un grup de halterofili cu media înălţimii corporale la un grup de baschetbalişti, putem găsi o diferenţă semnificativă de înălţime în favoarea baschetbaliştilor. Acest fapt nu înseamnă că practicarea baschetului este cauza diferenţei, ci, logic (cvasi cert), selecţia este cauza principală.
2.6.3. Aspectul vag (Fuzzy) al diferenţei
Aspectul vag al diferenţei este consecinţa implicării factorului uman în procesul de comparare. Efectul nu este numai unul lingvistic, de exprimare vagă, ci şi unul conceptual, filozofic.
Prin exprimare vagă despre un rezultat sau o diferenţă nu se face numai o extindere a înţelesului noţional exact la unul vag, ci se acceptă implicit că interesul sau posibilităţile decidentului sunt reduse sau neesenţiale.
Astfel, putem să spunem despre un obiect că este mai mult mare decât mic, despre un sportiv că este aproape înalt etc. Exprimarea vagă poate fi aplicată şi unor noţiuni care, în logica clasică aristotelică, nu acceptă decât forme categorice ce nu pot coexista simultan. Pare o aberaţie exprimarea despre un lucru sau raţionament că este „aproape adevărat”, şi nu adevărat sau fals.
Este meritul lui Zadeh (1965) de a fi dezvoltat o teorie a seturilor vagi (Fuzzy), prin care fiecărui rezultat (sau entitate) i se poate ataşa o mărime convenţională şi adimensională (între 0 şi 1), cu semnificaţia de apartenenţă la o clasă de valori (de exemplu, eticheta „aproape înalt”, unde „apropierea” este mărimea cuprinsă între 0 şi 1). Când această mărime este 1, atunci eticheta „aproape înalt” devine chiar „înalt”. În schimb, când mărimea este 0, atunci sportivul nu este deloc înalt, ba putem spune că este chiar scund.
Pentru a elimina dubiile privind utilitatea unei astfel de exprimări, să ne imaginăm situaţia unei selecţii pentru baschet a unor elevi, pe baza criteriului înălţimii corporale.

Să presupunem că stabilim o înălţime de referinţă (să zicem 180 cm) şi, în funcţie de aceasta, admitem şi respingem pe fiecare elev în parte. Se înţelege că şi elevul cu înălţimea de 165 cm, cât şi cel cu înălţimea 179 cm sunt respinşi, dar este clar că, din punct de vedere Fuzzy, al doilea elev este „mai puţin respins” decât primul. Am putea spune că, după criteriul înălţimii, elevul care are 179 cm este „foarte puţin respins”, ceea ce ar conta favorabil dacă mai adăugăm încă un criteriu de selecţie (cum ar fi detenta).
În încheiere, făcând o comparaţie între cele trei aspecte ale diferenţei, putem spune, de exemplu, despre diferenţa de cantitate a două lichide, că aceasta este de un litru (exprimare deterministă), de aproximativ un litru, cu aproximarea de +/-10 ml (exprimare probabilistă), şi de aproape un litru (exprimare vagă, prin care, de fapt, sugerăm interesul nostru limitat pentru exactitatea diferenţei).
În rezumat, diferenţa este o noţiune de bază a cercetării ştiinţifice. Ea poate fi exprimată în valori absolute sau relative, poate fi semnificativă sau nu, poate fi sistematică sau nesistematică.

Reamintim că modalităţile umane de cunoaştere se bazează în principal pe comparare şi evaluare. Prin comparare se identifică o semnificaţie a operatorilor modali de diferenţă şi asemănare. Apoi, în procesul de evaluare, rezultatul semnificativ se interpretează cu instrumentele filosofice de analiză şi sinteză. Demersurile de comparare şi evaluare conjuncturală implică, printre altele, măsurarea, numărarea şi etichetarea. Etichetarea înseamnă atribuirea unei categorii (clase, note, intervale etc.) rezultatului unei comparaţii sau evaluări. Etichetările pot fi empirice, ca de pildă seturile Fuzzy şi convenţionale, precum scalarea „z”, centilele, decilele etc.
Axiomatic categoriile sunt subiective. Prin etichetarea „alpha-gamma”, elaborată de noi, se atribuie unor omene sau fenomene categorii subiective pe baza experienţei şi, desigur, într-o formă apropiată psihismului uman contemporan. Etichetarea „alpha-gamma” reduce, după părerea noastră, la minimum momentele subiective ale unei etichetări complexe, ca de pildă cele ale modelelor serie-paralel (unde se pun în evidenţa doar reperele, priorităţile şi compensaţiile). Pentru noi, există temei faptic suficient pentru a fi convinşi că celulele, materia vie şi organismele, inclusiv cel uman reacţionează la stimuli şi excitanţi într-un mod care poate fi simplificat rezonabil cu modelul logico-matematic (lmp) al etichetării

„alpha-gamma”. Implementarea lmp al etichetării „alpha-gamma” la computere sau la roboţi ar însemna transferul către acestea a unui pseudo-comportament uman, care, după cum am spus, poate împrumuta rudimente din personalitatea operatorului.
În baza ipotezei, conform căreia rata de scădere a calităţii etichetate este proporţională cu magnitudinea ei, noi am găsit că eticheta „alpha-gamma” se poate definii printr-o funcţie exponenţială dependentă de variabila proximity (depărtarea faţă de reper), de parametrii de exigenţă şi cei de experienţă:
etiqi()expaccuracy−experiencei()proximityi()⋅⎛⎜⎝⎞⎟⎠:=
În cazul mai multor caracteristici ale unui omen sau fenomen, eticheta globală ţine seama de priorităţile şi de gradele de compensare ale lor. Noi admitem că rata de scădere a priorităţii μι / μ este proporţională cu rangul ierarhic aprioric (i) având o putere a preferinţei β ): μι / μ1 = ι−β. Când β = 0 rezultă echiprioritate, când β = 1.0 ordinea este naturală, iar când β = 1.443 ordinea este Neperiană.
Compensarea caracteristicilor urmează regula de etichetare:
Ετιθ = φιΣμι ετιθ (ι) + (1 − φι) Π ετιθ (ι)
unde φι este un factor de compensaţie. Dacă φι =0 compensaţia este nulă, iar schema structurală a caracteristicilor devine serială. Daca φι = 1 compensaţia este totală, iar schema structurală devine de tip paralel. Altminteri, compensaţia este parţială şi corespunde unei scheme structurale de tip mixt.

proximityetiquete.8etiqparalif,()etiqseriif,()etiqcompensif,()i
Fig. 1. Exemplu de compensare parţială pentru două caracteristici etichetate. În acest caz se poate observa că posibilităţile maxime de compensare corespund referinţei 5 şi că există un interval (între 2 şi 10) în care compensaţia nu depăşeşte două clase valorice.
Să presupunem că un computer este instruit pentru etichetarea „alpha-gamma”. La dorinţa operatorului, el poate să eticheteze orice noţiune oricât de vagă, de exemplu, fericirea, iar aceasta, să zicem, numai prin trei caracteristici: sănătate, dragoste şi bogăţie. Pentru simplificare, computerului i s-a cerut, de data aceasta, să neglijeze alte caracteristici (de altfel foarte importante) precum libertatea, familia, longevitatea etc. şi să considere că ordinea caracteristicilor acceptate este una naturală. Ordinea naturală înseamnă, corespunzător dorinţei operatorului, prioritatea 0.545 pentru sănătate, 0.273 pentru dragoste şi 0.182 pentru bogăţie, cu alte cuvinte, că sănătatea este de două ori mai importantă decât dragostea împărtăşită şi de trei ori mai importantă decât bogăţia. Dacă pentru sănătate şi dragoste reperele sunt, de la sine înţeles, maximale (1), pentru bogăţie se poate considera că eticheta cu valoarea mai mare de 0.81 este una rezonabilă, ceea ce înseamnă foarte bogat (referitor la cinci clase valorice). Astfel, conform etichetării „alpha-gamma”, foarte fericit implică o compensare mai mică de 8% între caracteristici. Dacă presupunem că 43

starea de sănătate se va deteriora până la forma care poate fi etichetată cu 0.32, atunci fericirea va fi, conform etichetării alpha-gamma, compromisă.
Etichetarea va fi cu atât mai „personalizată” cu cât experienţa cumulată va fi mai mare, fără ca aceasta să fie un proces simplu de learning. Parametrul de exigentă poate reflecta starea emoţională a etichetării simulate. În mod normal, pentru procesele psihice şi biologice, acesta are valoarea empirică 3 şi corespunde factorului de risc 0.05 din statistica aplicativă.
Aplicaţiile etichetării alpha-gamma pot fi multiple, de la simularea comportamentul celulelor agresate virotic, com-portamentul reţelelor pauci-neuronale şi până la circuitele logice de bază and şi or din computere. Simplu, un circuit and se poate transforma parţial sau total în or dacă com-pensaţia sa se va modifica continuu sau brusc, de la 0 la 1.
Se ştie că orice schemă logică din computere, oricât de complexă, poate fi realizată din circuite de bază, and, non sau or supuse algebrei booleene. După părerea noastră, la actuala putere a computerelor, se pot deja configura în modul software etichetele alpha–gamma compensative, astfel încât în interiorul unui computer să se realizeze un nou mediu de evaluare vagă a rezultatelor schemelor logice, având şi alte numeraţii, diferite de cea binară. Nu este vorba de hardware configurabil, însemnând reţele de microprocesoare conectate prin swich-uri comandate, ci este vorba de un nou mediu soft, realizabil prin configurarea preferinţelor operatorului şi identificarea variaţiilor de compensaţie din istoria repetărilor operative.
Cu alte cuvinte, prin memorarea diferitelor valori ale compensaţiei, computerul va identifica starea (de spirit) a operatorului, care, coroborată cu preferinţele de iniţializare ale operatorului, va realiza un pseudo comportament uman.
Mărturisim că încercările noaste şi convingerea în fezabilitatea circuitelor compensative ne fac să sperăm că un computer din actuala generaţie poate deja „gesta şi găzdui” în interiorul sau un alt computer care să folosească o logică vagă în locul celei booleene, de altfel aşa cum folosesc organismele vii. 44

IV. CAPACITATEA DE EFORT ÎN CANOTAJUL DE PERFORMANŢĂ
Prof. drd. Elisabeta Lipă
4.1. Consideraţii generale
Prin capacitate de efort înţelegem posibilităţile organismului de a desfăşura un travaliu, un lucru mecanic de o intensitate cât mai mare şi/sau de a-l menţine timp cât mai îndelungat posibil (Drăgan, L., 1986).
Cu alte cuvinte, capacitatea de efort consta în posibilităţile sistemului neuromuscular activ de a elibera, prin glicoliză anaerobă sau fosforilare oxidativă, energia necesară pentru producerea unui lucru mecanic cât mai mare posibil şi menţinerea acestuia timp cât mai îndelungat (Drăgan, I., 1989).
Efortul sportiv presupune acte motrice, contracţii musculare care necesită energie. Substratul energetic imediat utilizabil este ATP-ul, a cărui resinteză se realizează, în eforturile intense şi foarte scurte, pe seama fosfocreatinei (CP). Ambele substanţe cu fosfor macroergic constituie aşa-numitul sistem al fosfagenelor (Bota, C., 1997).
Cum eforturile nu au o durată de doar câteva secunde, un alt substrat energetic va asigura refacerea ATP-ului pentru continuarea efortului; acesta este substratul glucidic, care se degradează, într-o primă fază, în anaerobioză, în procesul numit glicoliză anaerobă şi, în a doua fază, în totală aerobioză, în ciclul Krebs şi în ciclul respirator cu formare de CO2, H2O şi energie.

În funcţie de substratul energetic degradat, de modalitatea de desfăşurare a reacţiilor biochimice, anaerobe şi aerobe, vorbim de eforturi anaerobe şi eforturi aerobe, de capacitate de efort anaerobă şi aerobă.
4.1.1. Capacitatea anaerobă
Aceasta este posibilitatea maximă de a produce energie, respectiv un debit maxim energetic, prin cele două sisteme de resinteză energetică anaerobă: sistemul fosfagenelor (ATP şi CP) şi glicoliză.
Fosfagenele furnizează energie în eforturi foarte intense, dar nu pot susţine decât 6-8 sec. (după unii autori 10 sec), fiind în cantităţi limitate în muşchi.
A doua modalitate anaerobă de furnizare a energiei este glicoliza, pe seama căreia efortul se continuă 60-90 sec. durata aceasta este limitată nu prin epuizare de substrat glucidic, ca în cazul fosfagenelor, ci prin acumularea de lactat şi ioni de hidrogen, care acţionează ca o supapă ce opreşte, blochează glicoliza (pe lângă diminuarea randamentului prin instalarea oboselii).
Puterea anaerobă (Wmax) este esenţială pentru obţinerea de performanţe înalte în probele de efort intens, dar de scurtă durată. Estimarea se face prin mai multe metode (testul Sargent, testul Bosco etc), cea mai folosită fiind dozarea lactatului sanguin după un efort scurt, dar epuizant.
Prezenţa lactatului în cantităţi mai mari decât cele homeostazice (2mM/l) indică faptul că glicoliza a avut loc, deci a fost solicitată capacitatea anaerobă lactacidă.
Capacitatea anaerobă are două laturi:
􀂾 anaerobă alactacidă;
􀂾 anaerobă lactacidă.
Capacitatea anaerobă alactacidă este capacitatea organismului de a produce energie prin degradarea fosfagenelor, în cantitate mică, fără apariţia lactatului.

La canotori s-a găsit la membrele inferioare puterea maximă anaerobă de 1-1,4 kW. Factorii limitanţi ai capacităţii anaerobe sunt în special neuromusculari, şi anume:
􀂾 comenzile motorii corticale şi subcorticale;
􀂾 frecvenţa impulsurilor nervoase, ştiindu-se că intensitatea proceselor nervoase este modulată prin frecvenţă;
􀂾 viteza de transmitere aferentă a informaţiilor senzitivo-senzoriale şi a comenzilor motorii efectoare.
Capacitatea anaerobă lactacidă este posibilitatea organismului de a produce energie prin glicoliza anaerobă, cu producerea de acid piruvic şi acid lactic. Ea se manifestă în eforturi anaerobe lactacide care au o durată de 10-15 sec, după unii autori până la un minut. Factorii limitanţi ai acesteia sunt:
􀂾 debitul glicolizei şi activitatea enzimelor;
􀂾 pH-ul intramuscular dependent de cantitatea de acid piruvic şi acid lactic;
􀂾 sistemele-tampon ale muşchiului;
􀂾 debitul sanguin local, care „spală” muşchiul de lactatul său.
Concentraţia maximală de lactat în sânge s-a observat a fi de 20 mM/l, inferioară celei musculare, care poate ajunge la 30 mM/l.
4.1.2. Capacitatea aerobă
Aceasta este echivalentă cu posibilitatea organismului de a disponibiliza cantitatea maximă de energie pentru eforturile de lungă durată, prin reacţii energogenetice aerobe.
Cu alte cuvinte, măsura sa este procentajul din consumul maxim de oxigen (VO2 max.) care-i permite subiectului să efectueze efortul fără a interesa metabolismul energetic, altul decât cel prin oxidări.
Deoarece parametrul cel mai fidel de apreciere a capacităţii de efort aerob este consumul de oxigen, în mod

curent puterea aerobă semnifică consumul maxim de oxigen (VO2 max.) în unitatea de timp.
Prin el se înţelege cantitatea maximă de oxigen preluat (Ventilaţie, respiraţie), transportat (cardiovascular, eritrocitar), consumat (în ţesuturi, în principal în muşchi) în timp de un minut.
După Hollmann şi Hettinger, factorii interni de care depinde consumul maxim de oxigen sunt:
􀂾 ventilaţia pulmonară;
􀂾 capacitatea de difuziune pulmonară;
􀂾 debitul cardiac;
􀂾 capacitatea maximă de transport al oxigenului de către sânge;
􀂾 consumul de oxigen periferic dependent de eficienţa reacţiilor metabolice aerobe, de substratul energetic muscular şi hepatic;
􀂾 repartiţia fibrelor musculare, ştiindu-se că un procentaj crescut de fibre roşii influenţează considerabil procesele energetice aerobe ale muşchiului.
Ca factori externi enumerăm:
􀂾 tipul de efort, eforturile de anduranţă sunt cele la care se întâlnesc cele mai crescute valori ale VO2 max. un sportiv bine antrenat în probele de rezistenţă va putea să menţină 100& din VO2 max. în timp de 10 minute (cel mai mare timp posibil), după care consumul scade;
􀂾 greutatea corporala, deoarece VO2 max. depinde de masa musculară, se înţelege că cei cu greutatea corporală mai mare vor avea şi un consum VO2 max. mai mare;
􀂾 vârsta, VO2 max. creşte din copilărie până la vârsta adultă, când atinge valorile maxime, după care se diminuează;
􀂾 sexul, până la instalarea pubertăţii nu sunt diferenţe evidente între sexe în ceea ce priveşte VO2 max. în jurul vârstei de 14-16 ani, fetele ating

consumul maxim de oxigen, în timp ce băieţii îl ating ceva mai târziu, la 18–19 ani.
După datele Institutului Naţional de Medicină Sportivă, cele mai mari valori ale VO2 max. (şi deci ale capacităţii aerobe), şi anume excelente, se întâlnesc la canotaj, ciclism pe şosea, patinaj, schi fond.
Testarea capacităţii aerobe se face prin metodele catorimetriei directe şi indirecte, prin spiroergometrie etc., dar cea mai utilizată este metoda Astrand-Rhyming de determinare a consumului de oxigen. Se mai procedează şi la dozarea lactatului sau la folosirea unui test de teren, în care se determină distanţa parcursă în timp de 12 minute (testul Cooper K.H.).
4.1.2. Testarea capacităţii de efort
În canotajul de performanţă, testarea capacităţii de efort permite cunoaşterea adaptării organismului sportivului la particularităţile efortului specific, precum şi determinarea limitelor şi rezervelor existente. Acţiunea comportă fie prestarea unor eforturi standard cu măsurarea costurilor biologice (specifice investigaţiei de laborator), fie măsurarea directă a performanţelor realizate la unele probe, selecţionate în raport cu efortul din canotaj (specifice investigaţiei de teren).
În investigaţia de laborator, ponderea cade pe testarea componentei aerobe, prin determinarea parametrului considerat ca cel mai concludent: consumul maxim de oxigen (VO2 max.), concomitent cu relaţia dintre dimensiunile şi capacitatea sistemului cardiovascular. Urmează, în ordine, determinarea puterii maxime anaerobe alactacide (watajul maxim realizat între secundele 5 şi 10 şi cel calculat din travaliul total realizat în 20 sec.) şi lactacide (calculată din travaliul realizat într-un minut).

Bateria de teste din teren trebuie să cuprindă mai întâi probe relativ echivalente cu testarea din laborator. Specialiştii propun următoarele:
􀂾 Pentru echivalarea capacităţii anaerobe alactacide de foarte scurtă durată (10 secunde):
􀀹 Covorul rulant;
􀀹 Cicloergometrul;
􀀹 Ergometrul de canotaj.
􀂾 Pentru echivalarea capacităţii anaerobe lactacide:
􀀹 Covorul rulant (30 sec);
􀀹 Cicloergometrul (45 sec);
􀀹 Ergometrul de canotaj (75 sec).
􀂾 Pentru echivalarea capacităţii de efort aerobe:
􀀹 Cicloergometrul (probă Astrand) – se pedalează timp de 6 minute, cu 60 rotaţii pe minut şi o încărcătură de 2-2,5 kW/kg corp; pe ultimele 10 sec. de efort se măsoară frecvenţa cardiacă;
􀀹 Se încearcă şi vâslirea pe ergometrul de canotaj timp de 6 minute şi se echivalează frecvenţa cardiacă, la fel ca în proba Astrand pe cicloergometru.
4.1.3. Capacitatea de performanţă
În ştiinţa sportului, antrenamentul este considerat un proces complex, care, pe lângă creşterea capacităţii de efort, are şi un alt obiectiv de realizat: cel de creştere a performanţei sportive. Efortul, antrenamentul şi competiţia îmbunătăţesc capacitatea de performanţă.
Unii specialişti consideră expresia capacitate de performanţă sinonimă cu aptitudinea pentru performanţă şi cu potenţialul de performanţă. Prin capacitatea de performanţă, înţelegem, suma dintre capacitatea maximă de efort şi capacitatea de valorificare a acesteia în competiţii. 50

Capacitatea de performanţă este foarte complexă, fiind exprimată prin ansamblul capacităţilor psiho-fizice (condiţionale: forţa, viteza, rezistenţa; coordinative: îndemânarea, mobilitatea, supleţea), precum şi prin pregătirea tehnico-tactică, valorificarea unor factori ereditari şi de sănătate, sau unele însuşiri ale personalităţii.
Capacitatea de performanţă se poate îmbunătăţi foarte mult prin antrenament, când de fapt se îmbunătăţesc calităţile motrice de bază ce constituie factorii cei mai importanţi ai capacităţii de performanţă, alături de abilităţile tehnico-tactice ale sportivilor.
Celelalte două componente, respectiv factorii constituţionali şi cei de personalitate, au un mare determinism genetic. De aceea factorii de conducere ai procesului de pregătire sportivă vor testa, depista şi selecta pe acei tineri care întrunesc exigenţele privind tipul constituţional şi caracteristicile sferei psihice.
În 1968, Gundlach apreciază capacitatea motrică divizată în capacităţi condiţionale şi capacităţi coordinative, clasificare acceptată în Europa pe scară largă.
Din prima grupă fac parte forţa, viteza, rezistenţa, care se fundamentează pe eficienţa metabolică a muşchilor şi a altor aparate şi sisteme (nervos, cardiovascular, respirator); capacităţile coordinative sunt determinate de aptitudinea de reglare şi organizare a mişcării, fiind condiţionate de capacitatea de recepţie şi prelucrare a informaţiei dobândite prin intermediul analizatorilor implicaţi în mişcare (tactic, kinestezic, vestibular, optic, acustic) şi în elaborarea deprinderilor motrice.
Viteza este capacitatea de a executa acte sau acţiuni motrice, cu întreg corpul sau numai cu anumite segmente ale acestuia, într-un timp cât mai scurt, deci cu rapiditate maximă (Cârstea Gh.). ea are mai multe forme de manifestare:
1) viteza de reacţie – este timpul scurs de la momentul apariţiei stimulului până la momentul declanşării răspunsului motor adecvat (Ardelean, T.);

2) viteza de execuţie – este capacitatea de a efectua cât mai rapid un act motric sau o acţiune motrică. Se măsoară prin timpul care trece de la începutul şi până la sfârşitul actului motric sau acţiunii motrice (Ozolin, Zaţiorscki, Ardelean);
3) viteza de repetiţie – este capacitatea de a executa un număr de mişcări identice într-un timp prestabilit;
4) viteza de accelerare – este capacitatea de a dezvolta viteza până la nivelul vitezei limită pentru individul respectiv, într-un timp cât mai scurt;
5) viteza de deplasare – este capacitatea de a parcurge o anumită distanţă cât mai rapid;
6) viteza în regim de forţă (detenta) – este de cele mai multe ori confundată cu forţa explozivă, adică forţa în regim de viteză. în detentă, calitatea predominantă este viteza, pe când la cealaltă este forţa.
Forţa este capacitatea aparatului neuromuscular de a învinge o rezistenţă prin mişcare, pe baza contracţiei musculare. Ea nu este condiţionată în timp.
Cu alte cuvinte, este capacitatea proprie de a învinge o rezistenţă internă sau externă, sau de a acţiona împotriva acesteia pe baza încordării majorităţii grupelor musculare şi reprezintă forţa generală.
Învingerea unor rezistenţe în cadrul unor mişcări alese în mod special (aruncarea greutăţii, a suliţei) pe baza încordării numai a unor grupe sau lanţuri musculare este forţa specială.
Forţa creşte direct proporţional cu creşterea masei, deci a greutăţii sportivului. Raportul dintre forţă şi greutatea proprie este cu atât mai favorabil cu cât clasificarea sportivă este superioară.
În practica medico-sportivă se deosebesc două tipuri de forţă:
a) forţa absolută – care înseamnă valoarea forţei ce revine la 1 cm pătrat din suprafaţa de secţiune a muşchiului uman, fiind situată între 6-11 kg;

b) forţa relativă – care înseamnă valoarea forţei ce revine la 1 kg din greutatea corporală, respectiv raportul dintre forţa maximă şi greutatea corporală.
Forţa maximă pe care o poate dezvolta un sportiv depinde de particularităţile biomecanice ale mişcării (lungimea pârghiilor, angrenarea unor grupe musculare voluminoase), de starea funcţională a muşchilor contractaţi în momentul respectiv, de aspectele biochimice ale muşchilor (conţinut în ATP, temperatura musculară, de care depinde viteza reacţiilor chimice).
Rezistenţa este capacitatea omului de a efectua un efort dat cu o intensitate constantă, timp cât mai îndelungat, sau de a efectua o activitate timp îndelungat, fără a reduce din eficacitatea ei.
O altă definiţie, dată de Ardelean T., spune că rezistenţa este capacitatea organismului de a face faţă oboselii fizice, provocată de activitatea musculară, desfăşurată într-un efort de intensitate precizată şi un regim determinat, fără modificarea intensităţii prescrise.
Măsura rezistenţei constă în timpul în care omul este capabil să efectueze o acţiune fără instalarea semnificativă a oboselii. Se acceptă ca reprezentativ pentru rezistenţa fizică tipul de efort care solicită cu precădere mecanismele aerobe, deci cu o durată ce depăşeşte 2–3 minute şi care solicită minimum 2/3 din masa musculară activă.
În 1978, Leclerq a definit două tipuri fundamentale de efort fizic de acest gen, şi anume:
1) anduranţa – este calitatea ce permite efectuarea pe o durată maximă de timp, a unui efort e intensitate moderată, în cursul căruia frecvenţa cardiacă atinge 120 – 140 b/min., nevoia de oxigen fiind asigurata de sistemele care concură la captarea, transportul şi cedarea lui către ţesuturi. Termenul este frecvent folosit pentru definirea rezistenţei generale.

2) rezistenţa – este calitatea ce permite efectuarea, un timp cât mai îndelungat, a unui efort de intensitate maximă sau aproape maximă, desfăşurat la limita capacităţii funcţionale respiraţie-circulaţie, în cursul căruia frecvenţa cardiacă depăşeşte 140 b/minut.
După Weineck (1990), formele de manifestare ale rezistenţei sunt:
a) rezistenţa musculară locală;
b) rezistenţa musculară generală.
Ambele se pot desfăşura în condiţii aerobe sau anaerobe, în care rezistenţa poate fi dinamică sau statică.
Specialiştii de marcă ai canotajului românesc, şi amintim cu această ocazie pe C. Florescu, V. Mociani, S. Petrov, acordă un loc important în pregătirea sportivilor a capacităţii de performanţă, mai ales a componentei neuro-psihice.
4.2. Pregătirea şi capacitatea de efort la altitudine
Întrucât condiţiile de altitudine solicită mai intens organismul, pregătirea la altitudine a devenit o practică curentă în antrenamentul vâslaşilor, care vizează performanţe înalte.
După cum se ştie, particularitatea principală a altitudinii este scăderea presiunii parţiale a oxigenului şi a bioxidului de carbon din aerul atmosferic, ceea ce îngreunează preluarea oxigenului de către sânge.
Pe baza observaţiilor, şi în cazul vâslaşilor aclimatizarea, decurge pe etape. în prima etapă, cu o durată de 7 zile, s-a observat o scădere vizibilă a capacităţii de efort, datorită stresului indus de altitudine asupra organismului. Acesta este uşor de decelat, chiar de către antrenor, prin măsurarea frecvenţei cardiace şi a tensiunii arteriale, care au valori mărite în condiţii bazale.
Ca urmare, trebuie să dăm răgaz organismului să se adapteze la noile condiţii, reducând nivelul de solicitare a

eforturilor de antrenament. Concret, este necesar să se reducă cu relativ puţin volumul eforturilor, dar foarte semnificativ intensitatea lor.
Pe măsură ce aclimatizarea se instalează, eforturile trebuie să crească gradat, cu o grijă deosebită în ceea ce priveşte intensitatea, faţă de care s-a observat că procesul de adaptare evoluează mai lent. Este de recomandat ca tipurile de efort cu dominantă anaerobă să nu fie utilizate în primele 12-14 zile.
Respectând aceste reguli şi exercitând un control permanent (cel puţin asupra frecvenţei cardiace), nivelul eforturilor prestate la şes se poate atinge abia către sfârşitul celei de a doua săptămâni de şedere la altitudine.
Coborârea la şes (sau la o altitudine considerabil mai mică) presupune o nou aclimatizare. în privinţa terenului optim pentru participarea la concursuri organizate la şes, părerile specialiştilor nu coincid: unii consideră ca fiind cele mai eficiente zile 14-18 după revenirea de la altitudine, în timp ce alţii menţionează termene mai scurte sau mai lungi.
4.2.1. Efectele fiziologice ale pregătirii la altitudine
După Jocurile Olimpice din Mexic (1968), antrenorii au început să arate un mare interes pentru antrenamentele la mare altitudine, în urma constatării că mulţi sportivi, în special alergătorii de fond, şi-au îmbunătăţit vizibil performanţele ulterioare, imediat după revenirea din Mexic.
Mulţi antrenori, dar şi unii sportivi, s-au gândit că aceste antrenamente ar putea îmbunătăţi realmente performanţele obţinute la nivelul mării, în ciuda faptului că nu toţi experţii au fost convinşi de aceste eventuale beneficii.
Din ce în ce mai mult antrenorii recurg la antrenamentele la mare altitudine, în special înaintea marilor competiţii. Se pare că singurul motiv fiziologic pentru care fac acest lucru este creşterea numărului de globule roşii în urma acestor antrenamente.

Aşa cum a rezultat în urma unor cercetări referitoare la Campionatele Europene din 1987, antrenorii din 8 ţări au recunoscut că au participat cu sportivii lor la unul sau două cantonamente la altitudine pe an, toţi fiind de acord că rezultatele ulterioare, obţinute la nivelul mării, au fost semnificativ mai bune.
Ştim că, la altitudine, presiunea aerului scade, cu cât ne ridicăm mai mult deasupra nivelului mării; de aceea, primul simptom pe care-l simte sportivul când se antrenează acolo este acela al lipsei de aer, adică senzaţia unei concentraţii mai mici de oxigen (cu toate că această concentraţie rămâne constantă – 21%).
Sigur că nu este vorba de aşa ceva, ci doar de presiunea scăzută a aerului, care determină intrarea unei cantităţi mai mici de oxigen în plămâni. Cantitatea mai mică de oxigen din plămâni determină, la rândul ei, mai puţin oxigen în sânge şi, în final, în muşchi.
În cazul când sportivii se odihnesc sau vâslesc uşor, presiunea scăzută a oxigenului din atmosferă nu reprezintă o problemă de nerezolvat, pentru că organismul răspunde printr-o respiraţie şi o circulaţie a sângelui mai rapide; astfel, creşte şi cantitatea de oxigen inhalată în plămâni, şi, deci, absorbită în circulaţia sanguină, în unitatea de timp, ceea ce permite sportivilor să dispună de cantitatea adecvată de oxigen, în condiţiile în care sistemul respirator şi cel circulator trebuie să lucreze mai intens.
În situaţia când sportivii prestează eforturi la viteze moderate sau mari, activitatea acestor două sisteme creşte considerabil, pentru a putea furniza necesarul de oxigen ţesuturilor. Cantitatea insuficientă a oxigenului duce la creşterea ratei metabolismului anaerob, deci sportivii vor obosi mai repede. Pe de altă parte, producerea crescută de acid lactic determină o cădere concomitentă a pH-ului muscular, lucru care nu se întâmplă la nivelul mării, la aceleaşi viteze.
56
Capacitatea de efort în canotajul de performanţă
S-a constatat că VO2 max. scade cu circa 8% pentru fiecare 1.000 m creştere de altitudine peste 700 m, iar scăderi mai mari, de circa 18 şi 27% – au fost constatate la altitudini de 2.300 m şi, respectiv, 4.300 m. Se înţelege că aceste scăderi duc la o reducere a performanţelor de rezistenţă cu 17 – 29% la 2.300 m şi cu 25 – 40% la 4.300 m deasupra nivelului mării.
4.2.2. Acomodările fiziologice pe termen lung ale pregătirii la altitudine
Din cele de mai sus rezultă, în mod logic, că cele mai importante acomodări pe termen lung au loc, desigur, în sistemele circulator şi muscular. În sistemul circulator, acomodările au loc în legătură cu creşterea capacităţii sângelui de a transporta oxigenul, şi anume pe creşterea numărului de globule roşii.
Cauza este concentraţia crescută de hemoglobina; această proteină, care conţin fier, serveşte la transportul oxigenului de către globulele roşii. Cu cât este mai mare cantitatea de oxigen transportată în sânge, cu atât forţa de trecere a hemoglobinei în muşchi este şi ea mai mare.
Cercetătorii (Karvonen şi colab., 1986) au constatat că sprinterii antrenaţi la altitudine au cu până la 7% mai multă hemoglobina în globulele roşii decât grupul martor, antrenat la nivelul mării.
Totuşi, cu toate avantajele antrenamentului la altitudine în creşterea performanţei, se ştie că valorile mai mart de hemoglobina determină o scădere a volumului sanguin, crescând astfel vâscozitatea sângelui şi reducându-i considerabil viteza de curgere; în cele din urmă, avantajul câştigat la globulele roşii se va diminua sau pierde printr-o circulaţie încetinită. Numai că, odată revenit la nivelul mării, volumul sanguin revine şi el la normal, ca şi viteza de circulaţie a sângelui.
Literatura de specialitate a relevat anumite creşteri ale concentraţiei de mioglobină din muşchi, după un

antrenament la altitudine, ca urmare a rolului hemoglobinei – acela de transportator al oxigenului la mitocondrii, pentru a fi folosit în metabolismul aerob.
Creşterea concentraţiei de mioglobină ne arată avantajele semnificative ale antrenamentului la altitudine, având în vedere că nu s-au semnalat fenomene asemănătoare în cazul antrenamentelor efectuate la nivelul mării.
Există şi alte fenomene, mai bine zis adaptări fiziologice la antrenamentul la altitudine, printre care creşterea mitocondriilor, creşterea numărului de capilare din fibrele musculare, creşterea activităţii enzimatice şi a VO2 max.
Toate aceste adaptări, descrise în literatura de specialitate, se produc şi în timpul antrenamentelor la nivelul mării, de aceea unii experţi apreciază că antrenamentul la altitudine nu ar furniza un avantaj deosebit faţă de celălalt, cel puţin în această privinţă.
Din păcate, sunt destul de puţine studiile care s-au ocupat şi de efectele comparate ale antrenamentului la altitudine şi la nivelul mării în privinţa pragului anaerob. Specialiştii Daniels Troup&Telander (1989) au efectuat unele cercetări în acest domeniu, implicând sportivi de performanţă care s-au antrenat, unii la 2.000 m altitudine şi alţii la nivelul mării (grupul martor).
Sportivii antrenaţi ia altitudine au prezentat, la 2-5 zile după întoarcerea la nivelul mării, o reducere a concentraţiei de lactat şi a consumului de oxigen în timpul înotului cu intensitate submaximală, faţă de grupul de control.
În schimb, la ambele grupe s-a constatat o îmbunătăţire a vitezei necesare atingerii pragului anaerob, în timp ce, în privinţa îmbunătăţirii VO2 max., nu s-au constatat diferenţe între cele două grupuri.
Nefiind prezentate date privind diferenţele de valori fiziologice, rămâne drept cel mai important rezultat, acela că grupul antrenat la altitudine a obţinut mai multe recorduri personale decât grupul antrenat la şes.

Cu toate că atenţia cercetătorilor a fost îndreptată mai mult asupra schimbărilor de la nivelul capacităţii aerobe prin antrenamentul la altitudine, cu siguranţă că s-au produs şi anumite îmbunătăţiri ale capacităţii anaerobe; fără îndoială, acestea sunt anumite creşteri ale capacităţii de tampon a sângelui şi muşchilor, ca şi o mai bună toleranţă la acidoză.
Pe de altă parte, viteze identice de înaintare pot produce valori mai ridicate ale lactatului la altitudine, faţă de şes. Acest fenomen va determina o îmbunătăţire a capacităţii de tampon a muşchilor, mai mare decât cea care se poate obţine la nivelul mării.
Cu toate acestea, rezultatele cercetărilor legate de perspectiva îmbunătăţirii performanţelor la nivelul mării, după un stagiu de pregătire la altitudine, nu au fost întotdeauna concludente.
Nici chiar Karvonen sau Terrados nu au putut să prezinte diferenţe semnificative între performanţele unui grup antrenat la altitudine şi al altuia antrenat la nivelul mării.
Mai mult, nu o dată s-au creat conflicte de opinii între cercetători şi practicieni; cercetătorii au prezentat o serie de rezultate neconcludente şi chiar contradictorii, în timp ce antrenorii au continuat să folosească tot mai mult antrenamentul la altitudine, ca mijloc mai sigur de pregătire pentru marile competiţii.
Până a se stabili dacă antrenorii merg pe o intuiţie bună sau se înşeală, sportivii sunt sfătuiţi, în general, să includă în pregătirea lor şi antrenamentul la altitudine.
Cele mai multe rezultate indică o eficienţă destul de mare a acestui tip de antrenament, cel puţin tot atât de mare ca şi cea a antrenamentului efectuat la nivelul mării, dacă nu chiar mai mare. Toată problema rămâne la dozarea antrenamentelor la altitudine, care trebuie făcută cu grijă şi atenţie în planificare.
Pentru îmbunătăţirea performanţelor la şes, experţii apreciază că cea mai eficientă altitudine de antrenament
59
Prof. drd. ELISABETA LIPĂ
trebuie să se situeze între 1500 - 2500 m deasupra nivelului mării; dacă este vorba de o competiţie care se desfăşoară la o anumită altitudine, atunci antrenamentul pentru acea competiţie trebuie să se facă la acea altitudine sau măcar la una apropiată.
În privinţa duratei optime a antrenamentului, specia-liştii recomandă 2-3 săptămâni, mai precis 3 săptămâni de antrenament la altitudine; practica arată că rezultatele bune se obţin numai după 3 săptămâni de antrenament, atunci când se constată o creştere a globulelor roşii.
Mai există şi alte recomandări, printre care una se referă la alternarea unei perioade de 7 până la 14 zile de antrenament la altitudine cu o alta, de 5 până la 11 zile de antrenament la şes. Procedeul alternării acestor două modalităţi a fost iniţiat pentru a include periodic întreruperi în antrenamentul la altitudine, pentru a se evita posibilitatea unui suprastres asupra sportivilor.
În general, experţii sugerează între două şi patru perioade de antrenament la altitudine pe an, fiecare competiţie importantă fiind precedată de o astfel de perioadă; mai mult, Kutsar (1983) propune ca practicanţii probelor scurte să se antreneze la altitudine de două ori pe an, câte două săptămâni, iar fondiştii de patru ori pe an câte două săptămâni.
În privinţa revenirii la nivelul mării înaintea unei competiţii, specialiştii sugerează că o perioadă de 16-21 de zile ar fi suficientă pentru acomodare şi obţinerea de performanţe bune; totuşi, s-a observat (Karikosk, 1983) că unele efecte fiziologice ale antrenamentului la altitudine s-au diminuat, ca şi unele performanţe, după trei săptămâni de la revenirea la nivelul mării.
O aclimatizare mai uşoară s-ar putea realiza prin reducerea antrenamentelor, în primele 2-3 zile de la revenirea la şes, antrenorii trebuind să supravegheze cu atenţie tendinţele de supraantrenament pe care le manifestă unii sportivi, după creşterea cantităţii de oxigen dobândită la altitudine.

Înainte de a începe antrenamentul la altitudine, sportivii trebuie să aibă o bună pregătire încă de la şes, în special în ceea ce priveşte obţinerea unor adaptări specifice altitudinii; această pregătire trebuie asigurată, se înţelege, pentru a nu se irosi o bună parte din timpul afectat antrenamentului propriu-zis la înălţime.
În acest scop, programul ar putea să cuprindă trei etape, din care prima ar trebui destinată adaptării la stresul provocat de antrenamentul la altitudine. Pentru sportivii experimentaţi, seniori, sunt suficiente 3-4 zile, în timp ce sportivilor mai tineri le trebuie 7-10 zile.
Volumul de antrenament zilnic trebuie redus, în această perioadă, ta o treime sau o jumătate din volumul obişnuit la nivelul mării, şi va trebui să conţină alergări uşoare, picioare şi braţe, la o intensitate de rezistenţă de bază, ce se calculează în funcţie de distanţa de repetare şi de altitudine.
Calculele vor fi foarte exacte, mai ales dacă se bazează pe teste de sânge sau pe alte metode de determinare a vitezei de vâslire, printre care frecvenţa cardiacă; pentru antrenamentul de rezistenţă, frecvenţa cardiacă optimă se recomandă a fi de 130 – 150 bătăi pe minut.
Următoarea etapă ar trebui să dureze 2-4 zile pentru seniori şi 5-8 zile pentru tineri, iar volumul de antrenament ar trebui să crească în mod gradat, până la atingerea valorilor celui de la nivelul mării, la finele acestei etape. Dacă la sfârşitul etapei se pot face serii scurte de vâslit intens, cea mai mare parte a antrenamentului trebuie efectuat la un nivel de rezistenţă de bază.
Ultima etapă trebuie să înceapă la aproximativ o săptămână după sosirea la altitudine, iar volumul de antrenament ar trebui să atingă valori normale, egale cu cele de la nivelul mării, în toată această perioadă, în care intensităţile şi intervalele de odihnă vor fi adaptate la altitudine.

Aici sunt incluse antrenamente cu încărcare la prag, cu supraîncărcare, cu producere de lactat, cu toleranţă la lactat şi de putere, care trebuie adăugate antrenamentului de rezistenţă de bază, într-o proporţie aproape egală cu cea recomandată la nivelul mării.
O mare atenţie trebuie acordată intensităţii din antrenamente. Practica competiţiei a arătat nu o dată că un canotor are nevoie să facă primele experienţe de antrenament la altitudine în perioade mai puţin importante din calendarul competiţional, pentru a învăţa să se antreneze corect; lipsa experienţei îi face pe unii sportivi să vâslească în antrenamentele la altitudine la fel de repede ca şi la nivelul mării. Acest fapt se poate solda cu oboseală, îmbolnăviri sau accidente, chiar înainte de terminarea perioadei de pregătire. Iată de ce este atât de importantă intensitatea din antrenamente.
Eventualele teste (de sânge sau alte tipuri) pentru stabilirea tempourilor de antrenament trebuie făcute imediat după etapa de acomodare, pentru a se putea clarifica timpii de repetări specifici altitudinii. În lipsa condiţiilor speciale pentru astfel de teste, timpii se pot adapta la altitudine (de exemplu, pentru 2.000–2.500 m) adăugând câteva secunde la 2.000 m faţă de timpul de la nivelul mării; o suplimentare mai mare (de 10 secunde la 2.000 m) este recomandabilă pentru altitudini mai mari.
Având în vedere că sportivii depun eforturi mai mari la viteze mai mici şi că ei, astfel, pot deveni uşor supraantrenaţi la altitudine, parametrii obişnuiţi, folosiţi la înregistrarea efectelor antrenamentului, nu pot fi aplicaţi la altitudine. Pulsul, timpul repetărilor şi concentraţia de lactat – metodele folosite cel mai des în evaluarea antrenamentului – pot fi lesne interpretate greşit, dacă nu sunt înţelese efectele pe care altitudinea le exercita asupra sportivilor.
În timpul antrenamentului la altitudine survin anumite modificări asupra pulsului, timpilor de repetări şi concentraţiei

de lactat. Astfel, la o altitudine de 2.000 m, pulsul maxim va fi, în general, cu 5-10 bătăi/min. mai mic, diferenţa putând ajunge, la altitudini mai mari, chiar la 20 bătăi/min. ceste reduceri ale pulsului maxim au fost înregistrate la majoritatea sportivilor antrenaţi fa altitudine, dar au existat şi câţiva care şi-au menţinut valorile de la nivelul mării.
În privinţa efectelor altitudinii supra pulsului la intensităţi submaximale nu există confuzii: acesta va creşte cu circa 15-20 bătăi/min. faţă de nivelul mării, dacă se păstrează aceleaşi viteze.
Valorile lactatului sanguin urmează acelaşi model al modificărilor ca şi în cazul pulsului. Unele studii prezintă scăderi ale valorilor maximale ale lactatului la altitudini de 4000 m sau mai înalte, dar constatarea generală este că, la intensităţi submaximale, aceste valori vor fi cu cea. 1-2 mM/l mai mari la altitudine decât la nivelul mării, dacă se păstrează aceleaşi viteze.
Există situaţii când încărcarea antrenamentului la altitudine a fost efectuată prea repede. Atunci apar frecvent la sportivi anumite simptome, cunoscute sub denumirea de „boala muntelui'. Aceştia se plâng de oboseală, dureri de cap, greţuri şi chiar vomă; în plus, ei pot prezenta tulburări de somn, pierderea poftei de mâncare şi chiar unele semne de depresie.
Apărute în perioada de acomodare cu antrenamentul la altitudine, aceste simptome conduc la pierderi în greutatea corporală. Mulţi dintre aceşti sportivi îşi consumă glicogenul muscular mai repede decât la nivelul mării, datorită cantităţii reduse de oxigen şi lipsei de experienţă. De aceea, aceşti sportivi trebuie să îşi echilibreze numărul de calorii consumate cu cel de calorii ingerate.
În acest sens, alimentaţia este factorul decisiv, şi ea va trebui să conţină mai multe hidrocarburi şi mai puţine grăsimi, pentru a stimula o refacere mai rapidă a rezervelor de glicogen din ficat şi muşchi; când sportivul tinde spre un regim vegetarian, atunci este indicată mărirea conţinutului de

proteine din alimentaţie. Indiferent de natura regimului alimentar, este clar că acesta mai trebuie suplimentat cu vitamine din complexul B, vitamina C şi, pentru combaterea stresului, cu acid pantoteic.
Toată lumea ştie că expunerea la altitudine influenţează nefavorabil capacitatea de performanţă sportivă, în primul rând datorită presiunii scăzute a oxigenului din atmosferă.
Drept consecinţă, presiunea oxigenului în sângele arterial va scădea şi ea, astfel că, de la aproximativ 100 mm coloană de mercur la nivelul mării, va ajunge la circa 78 mm coloană de mercur la altitudinea de 2.000 m la o altitudine mai mare, de cea. 5.600 m, presiunea barică ajunge la jumătatea valorii date la nivelul mării, iar presiunea oxigenului descreşte sub 50 mm coloană de mercur.
Se ştie că determinantul fiziologic fundamental al capacităţii de performanţă, mai ales în probe de rezistenţă cum este canotajul, este consumul maxim de oxigen. Măsurarea consumului maxim de oxigen este o funcţie a transportului maxim sistemic de oxigen, cesta, la rândul lui, fiind produsul debitului cardiac şi al conţinutului de oxigen arterial îi corespunde o scădere similară a consumului maxim de oxigen.
Numeroase studii referitoare la reducerea consumului de oxigen la altitudine apreciază această scădere la cea. 3,2% pentru fiecare 3.000 m pentru altitudinea de 1500 m; alte studii relevă diminuarea cu 7% a consumului maxim de oxigen pentru fiecare 1.000 m peste nivelul mării, punând în evidenţă probabilitatea ca valoarea mai mică să fie mai aproape de adevărata descreştere fiziologică.
Dacă ne referim la performanţele sportive dintr-o competiţie desfăşurată la altitudinea de 2.250 m, putem constata că atletismul, de pildă, pe distanţe medii şi scurte, şi-a îmbunătăţit rezultatele, consecinţă a rezistenţei mici a aerului; în schimb, nivelul probelor de fond a fost vizibil mai scăzut, şi aceasta din cauza capacităţii diminuate a

transportului de oxigen din atmosferă către celulele musculare implicate, în general, s-a constatat că nivelul probelor cu durată mai mare de circa două minute a scăzut progresiv, şi anume de la 3% (la probele de 4 minute) până la 8% (la probele de o oră).
În cazul sporturilor de echipă, aşa cum este canotajul, situaţia este ceva mai complicată, şi aceasta datorită reacţiilor diferite la altitudine a membrilor echipajului. Mai mult, s-a constatat că într-o competiţie de canotaj la o asemenea altitudine, după o aclimatizare de patru săptămâni, reducerea deficitului nu s-a situat la nivelul valorilor anticipate.
Antrenamentele şi performanţele la altitudini mari produc o serie de modificări fiziologice, care au rostul de a menţine capacitatea de transport a oxigenului; astfel, aceste modificări survin la nivelul sistemului respirator şi cardiovascular. Indicatorii care se ţin sub observaţie sunt, de regulă, hiperventilaţia, frecvenţa cardiacă, volumul sistolic, debitul cardiac, viteza sângelui, permeabilitatea capilară şi presiunea circulaţiei pulmonare.
O respiraţie intensificată, aşa cum se întâmplă la altitudine, poate conduce la o pierdere excesivă de CO2 şi la o creştere a pH-ului; consecinţa este o respiraţie cu intermitenţe, mai ales în primele nopţi petrecute la altitudine. Totodată, concomitent cu ascensiunea la o altitudine moderată, se mai produce şi o scădere de 11–12% a volumului plasmatic, volumul fluidului extracelular suferind şi el o diminuare de aproximativ 14%.
Modificarea volumului plasmatic este consecinţa schimbărilor de plasmă a Na, CI şi a conţinuturilor osmotice. în timpul efortului maxim aceste modificări electrolitice şi de volum sunt exagerate, ele reflectând, probabil, unele alterări ale permeabilităţii membranei celulare.
În urma constatării că modificarea volumului plasmatic este mai evidentă la altitudini de peste 3.000 m, fiind asociată cu reducerea volumului frecvenţei cardiace, unii 65
Prof. drd. ELISABETA LIPĂ
cercetători au sugerat că această pierdere de volum plasmatic poate reflecta un efort de adaptare la creşterea capacităţii de oxigenare a unei unităţi de volum de sânge (hemoconcentraţie).
Odată cu intensificarea respiraţiei, debitului cardiac şi pH-ului sanguin se intensifică şi eliberarea de oxigen în ţesuturi; afinitatea redusă dintre hemoglobina şi oxigen este mediată, în principal, de 2,3 difosfoglicoceratul din celulele roşii şi se poate produce şi în absenţa valorii crescute a pH-ului.
Hemoconcentraţia şi creşterea în 2,3 difosfoglicocerat sunt efecte ce se produc imediat după expunerea la altitudine; în schimb, mărirea conţinutului de hemoglobina presupune o adaptare de mai lungă durată.
Presiunea scăzută a oxigenului din sânge constituie un stimul pentru obţinerea unei producţii crescute de celule roşii (eritrocite). Astfel, începe la nivelul rinichiului secretarea unui surplus de hormon (eritroproteina), capabil să stimuleze producerea de eritrocite în măduvă, care va contribui la mărirea conţinutului de hemoglobina.
4.2.3. Adaptarea aparatului locomotor
Calea ultimă de distribuire a oxigenului şi substratelor în celulele musculare este capilaritatea muşchiului scheletic, factor important al consumului maxim de oxigen. Cantitatea de fibre musculare roşii se corelează în mod direct cu capilarizarea; o creştere în densitate a capilarelor din ţesutul muscular, ţesut supus presiunii scăzute a oxigenului arterial, ajută la menţinerea nivelului alimentării cu oxigen.
În cadrul diverselor experimente pe animale s-a dovedit că adaptarea la altitudine simulată determină intensificarea capilarităţii în muşchiul scheletic. Aşa cum sugerează Appell (1980), un număr crescut de vase capilare s-ar putea datora aşa-numitei „înmuguriri capilare”, mecanism prin care capilarele îşi schimbă dispunerea şi devin sinuoase şi cu multe punţi de trecere.

Până în prezent nu cunoaştem să se fi realizat studii privind efectele pregătirii la altitudine asupra densităţii capilare umane; pe de altă parte, numărul crescut de capilare la om, constatat după o pregătire de rezistenţă de lungă durată, ar deriva, după mai mulţi autori, din formarea de noi capilare.
S-a mai constatat că adaptările muşchiului scheletic la altitudine ar părea să includă şi o anumită mărire a conţinutului de hemoglobina, ca şi a activităţii enzimatice a unui număr de sisteme de enzime, fapt care conduce la îmbunătăţirea capacităţii oxidative a celulelor musculare.
Au existat nenumărate dispute legate de o presupusă valoare a antrenamentului la altitudine; cu toate acestea, majoritatea antrenorilor şi cercetătorilor este de acord că în prezent, pregătirea la o altitudine medie, adică între 1.800 şi 2.300 m, timp de 3-4 săptămâni sau chiar mai mult, au o influenţă benefică asupra rezultatelor din competiţiile care au loc la nivelul mării.
În condiţii de hipoxie a ţesutului, adică de sinteză limitată a ATP, creşte defosforilarea AMP, care ridică nivelul plasmatic al aşa-numitelor oxipurine (inozină şi hipoxantină); se pare, din unele date, că o anumită creştere a nivelurilor oxipurinelor din sânge ar atrage după sine un grad corelat de hipoxie a ţesutului.
Astfel, Zoshino şi colab. au demonstrat existenţa unei corelaţii strânse între concentraţia de oxipurine şi cea a eritrocitelor, pe de o parte, cu presiunea oxigenului în timpul expunerii la altitudine simulată, la om, pe de altă parte.
În concluzie, aşa cum arătam mai sus, s-a constatat că antrenamentul la altitudine foloseşte pregătirii pentru competiţiile de canotaj ce se desfăşoară la nivelul mării. Este bine ca baza de pregătire să fie localizată la o altitudine medie, adică între 1.800–2.300 m. experienţa a dovedit că performanţa este mai bună în prima zi la altitudine medie decât în zilele următoare; de asemenea, s-a constatat o revenire a capacităţii de performanţă şi chiar o îmbunătăţire

a ei, începând cu cea de a cincea sau a şasea zi şi continuând astfel timp de mai multe săptămâni. Este bine ca, în alcătuirea programului de pregătire, antrenorii să aibă în vedere aceste constatări ce decurg din experienţe anterioare.
Pentru a reuşi o bună adaptare a respiraţiei în timpul pregătirii la altitudine, vâslaşul trebuie să se bazeze pe o creştere a volumului respirator total. Acest lucru se poate realiza nu printr-o respiraţie rapidă şi superficială, ci doar printr-o respiraţie adâncă.
Tehnica ar suferi dacă s-ar încerca o modificare a frecvenţei loviturii, determinată de schimbarea frecvenţei cardiace într-o respiraţie rapidă; de aceea este atât de important şi în avantajul performanţei ca echipajul să înveţe să respire corect în această situaţie. în privinţa capacităţii de tampon a muşchilor, putem afirma că antrenamentul la altitudine poate fi o metodă eficientă de creştere a acesteia.
Unul din argumentele care vin în sprijinul acestei idei este acela că sportivii respiră în mod tipic mai repede şi mai adânc la altitudine decât la şes, fapt ce determină o creştere a pH-ului sanguin. Organismul răspunde la această creştere prin scăderea alcalinităţii, ca şi a capacităţii de tampon a sângelui, de îndată ce sportivii revin la nivelul mării.
4.3. Anduranţa în canotaj
În interviurile pe care le-am acordat, de multe ori am fost în situaţia de a explica „secretul” sau cauzele longevităţii mele sportive.
Răspundeam clasic, gândindu-mă că este o întrebare retorică, şi accentuam pe munca depusa în antrenamente, pe tenacitate şi perseverenţă, la care adăugam ca ingrediente talentul şi norocul.
De fapt, explicam în cuvinte simple contribuţia fenotipică, genotipică şi paratipică la reuşita oricărui demers profesional. Chiar şi acum îmi convine să cred că insuccesul

este însoţit de ghinion şi că talentul antrenorului este un mare noroc pentru canotor.
Mărturisesc că am evitat un răspuns aprofundat, deoarece, acum Ea studiile de doctorat, am constatat că longevitatea se poate explica ştiinţific prin anduranţă.
Interesant este faptul că termenul de anduranţă provine etimologic de la latinescul „îndurare”, care înseamnă suportarea dificilă a unei suferinţe, a unui disconfort şi chiar a durerii.
Nu vreau să se creadă că eforturile antrenamentelor din canotajul de performanţă sunt chiar atât de dure încât să producă suferinţă fizică şi disconfort psihic, dar oricum ele forţează efectorul muscular, funcţiile fiziologice implicate în efort tocmai pentru a produce acea reacţie benefică de progres a calităţilor motrice necesare performanţei.
Se cuvin şi alte explicaţii, tocmai pentru a evita confuziile, şi anume faptul că nu orice organism este capabil să reziste la astfel de solicitări şi, mai ales, să reziste un timp îndelungat, în sensul unei cariere sportive de zeci de ani.
Se ştie că anduranţă, ca formă specială de rezistenţă, este o calitate motrică uşor perfectibilă. De fapt, cercetările recente arată că anduranţă este numai aparent uşor perfectibilă. Ea se educă repede la început, lucru vizibil la juniori, apoi de la o anumită valoare creşterea este încetinită, iar pentru înalta performanţă, credem noi, nu oricine face faţă efortului imens pentru a progresa abia vizibil.
Unii autori susţin că doar 30% din performanţa aerobă se datorează antrenamentului, iar 70% talentului. De fapt, talentul în probele în care anduranţă este determinantă înseamnă o capacitate înnăscută de a realimenta şi oxigena ţesuturile şi musculatura implicata în efort, pe de o parte, iar pe de altă parte o capacitate de a elimina reziduurile proceselor metabolice, pentru care concentraţia de acid lactic din sânge este un indicator relevant.
Vorbind despre talent, sunt obligată să menţionez că talentul în canotaj are multiple forme de manifestare. Nu este

vorba numai de fiziologia efortului şi cu atât mai puţin de anduranţă; talentul este prezent şi în coordonare, în sincronia mişcărilor, în formele volitive care domină reacţiile fireşti ale organismului la oboseală etc.
Aş vrea totuşi să încep argumentarea faptului că factorul biologic, şi în special al anduranţei acestuia este extrem de important în obţinerea performanţei, fără a diminua contribuţia altor factori, precum cel psihosocial implicat în relaţiile şi sincronizarea mişcărilor membrilor echipajului.
Reamintim că efortul din competiţiile de canotaj este deosebit de complex, în ciuda faptului că măsura succesului este timpul parcurgerii unei distanţe standard, de regulă 2000 m.
În primul rând, este nevoie de forţă, întrucât pârghiile mecanice regulamentare favorizează lungimea acţiunii palei în apă, apoi ritmul loviturilor este sufocant şi reprezintă în mare parte viteza de revenire a acţiunii forţei şi, în esenţă, aceasta intensitate mare de efort trebuie menţinută mai mult de 300 s!
Din punct de vedere biomecanic, efortul este considerat un efort de obosire, în care o putere aproape maximală este debitată pe o durată de 10 ori mai mare decât efortul anaerob maximal de care sunt capabili cei mai buni atleţi.
Anduranţă (precum şi alte forme relativ scurte de rezistenţă) scade odată cu creşterea oboselii şi se termină acolo unde oboseala este insuportabilă sau mişcarea este distorsionată inacceptabil.
Actualele performanţe din canotaj arată tocmai acest aspect biomecanic al efortului, adică tendinţa ca un efort de intensitate mare, ceea ce biomecanic înseamnă produsul dintre forţă şi viteză (adică putere) să fie menţinut de cea. 10 ori mai mult decât puterea maximă anaerobă.
Punctul de vedere biomecanic privind rolul anduranţei în performanţa sportivă din canotaj este susţinut de Gagea A.:

„Sindromul oboselii are manifestări variate şi nenumărate cauze. Din punct de vedere biomecanic, creşterea oboselii sau scăderea rezistenţei este privită ca o diminuare a puterii musculare, ca o incapacitate de a presta un efort fizic de o anumită intensitate, timp îndelungat
Recunoaştem că focalizarea excesivă a biomecanica pe aspectul energetic al efortului fizic face dificilă explicarea degradării inacceptabile a mişcării din unele sporturi, cum ar /7 tirul sau altele, bazate pe precizie. Alterarea coordonării sau problemele atitudinale asociate energeticii efortului fizic sugerează şi alte forme de rezistenţă, pe care disciplinele vecine cu biomecanica le abordează deja (ergofiziologia şi metodica dezvoltării calităţilor motrice).
În biomecanica, scăderea forţei musculare în timpul efortului fizic obositor este privită ca un act firesc, prin care consumul depăşeşte aportul energetic. Se cunosc cel puţin şapte ipoteze explicative ale acestui fenomen. Cea mai plauzibilă se referă la incapacitatea de resinteză totală şi rapidă a ATP, moleculă care, prin degradare, produce energia convertorului muscular. Se cuvine să subliniem şi ipoteza autointoxicării cu reziduuri energetice sau cea a proceselor de homeostazie. Scăderea forţei determină şi scăderea vitezei, ceea ce accelerează diminuarea debitului energetic, adică a puterii1.
Mulţi antrenori consideră că aptitudinile coordinative, în special îndemânarea, sunt prioritare în determinarea performanţei în canotaj. Este adevărat, dar, fără a avea capacitatea de anduranţă, adică de a menţine o intensitate atât de mare de efort timp relativ îndelungat, îndemânarea nici nu se vede. Un membru al echipajului mai degrabă strică prin lipsa calităţilor motrice care alterează sincronizarea, decât prin lipsa îndemânării.
Când este vorba şi de alte cerinţe ale performanţei în canotaj, Dospinescu I. consideră că: „o problemă în prognozarea talentului celor care au o mică experienţă în 71

canotaj o constituie tiparul loviturii, care este total diferit de tiparele normale ale mişcării corpului. Să ne gândim doar la o comparaţie cu situaţia din alte sporturi, unde un tipar de mişcare, constituit într-o experienţă de mai mulţi ani, se poate adapta destul de uşor la tiparul unei alte deprinderi (cum ar fi alergarea cu lovirea mingii).
Un alt factor, la rândul său foarte complex, pentru realizarea performanţei în canotaj, este capacitatea de pregătire şi concurs în echipă, lucrând la unison. O performanţă de 6 minute pe 2.000 metri a unui opt de fete a fost comparată, ca dificultate de pregătire, cu un timp sub 4 minute pe care l-ar scoate patru alergători pe 1.500 m, alergând toţi în acelaşi pas.
Este limpede că un canotor de elită trebuie să dovedească o mare capacitate de competiţie, aceasta constând într-o participare conformă cu pianul corect de cursă, la o capacitate maximă şi printr-o coordonare perfectă cu restul echipajului. Aceste cerinţe sunt comune, în general, tuturor sporturilor de echipă, dar trebuie să avem în vedere că solicitarea în canotaj produce valori anormal de ridicate ale lactatului, de la primele şi până la finele cursei De aceea, un vâslaş care prezintă o toleranţă de lactat scăzută va avea dificultăţi în competiţiile de nivel halt
Aspectele psihologice sunt şi ele de mare importanţă în canotaj, începând cu rezistenţa la lecţiile de antrenament solicitante şi de lungă durată, desfăşurate în condiţiile unei situaţii de grup închis şi terminând cu justificarea unei motivaţii puternice pentru a câştiga un concurs sau pentru a suporta durerea resimţită la cotele înalte ale lactatului.
Probabil că singurul factor de importanţă capitală în canotaj, măsurabil pe ergometru sau pe apă în timpul competiţiilor, este capacitatea ergometrică de lucru. în ultimă instanţă, acest factor este rezultatul tuturor cerinţelor enunţate anterior, el definindu-se prin capacitatea vâslaşului de a efectua lucrul fizic necesar. 72

Se ştie că, în canotaj, capacitatea de a se pregăti bine este de mare importanţă, pentru că cel mai repede trage echipajul care s-a antrenat mai mult. Eficienţa pregătirii este dovedită de echipajele naţionale deţinătoare ale locurilor fruntaşe, care parcurg zilnic câte 45-50 km pe apă, în trei lecţii, pentru a-şi sincroniza mişcările şi a ajunge la acea tehnică ce, în mod aparent, nu cere nici un efort.
În vederea înmulţirii şanselor de reuşită sunt selecţionate, de regulă, acele echipaje care posedă anumite structuri morfosomatice, bazate pe o serie de parametri măsurabili; adesea, succesul unui echipaj în canotaj depinde de potrivirea somatotipurilor, astfel încât să crească posibilităţile de sincronizare. Se ştie că, în prezent, cele mai înalte performanţe în proba de dublu rame sunt atinse de unele perechi de gemeni din Germania şi Rusia; probabil că numai o donare a putea depăşi o asemenea armonie a somatotipurilor, capabilă să creeze acel sistem perfect de pârghii care este echipajul bine echilibrat1.
Revenind la forma fiziologica a talentului, cercetările actuale au relevat faptul că cei trei mari factori ai anduranţei în canotaj ar fi:
􀂾 consumul maxim de oxigen;
􀂾 pragul aerob-anaerob;
􀂾 transferul fiziologic al forţei de contracţie în viteza de mişcare.
Ar fi prea simplu, spunem noi, ca pe baza a trei tehnici de măsurare să se poată defini talentul sau capacitatea de efort specific din canotaj. Consumul de oxigen este numai un crâmpei al lungului drum spre resinteza ATP, a singurului „combustibil” care produce forţa activă musculară, iar prin aceasta, lucrul mecanic al vâslitului.
Chiar dacă consumul maxim de oxigen creşte prin antrenamente, ceea ce este firesc ca reacţie heterostazică a organismului, tot mai rămân în ecuaţie o serie de necunoscute, cum ar fi permeabilitatea ţesutului pulmonar,

starea şi nivelul transportorului oxihemoglobinic, debitul cardiac, permeabilitatea celulară la nivelul ţesutului biologic al efectorului, metabolismul energetic, în general, şi, în sfârşit, cataboliţii reziduali.
Toţi aceşti factori sunt individuali, sunt perfectibili, dar au o pronunţată tentă genetică. Din cele peste 30.000 de gene pe care le are organismul uman, mai mult de 27.000 sunt identice cu cele ale oricărui mamifer, chiar şi ale unui şoricel, iar o bună parte sunt responsabile cu imunitatea la boli (se cunosc sute de boli în care genele sunt implicate), o altă parte au funcţii specifice, printre care longevitatea este de mare importanţă.
La musculiţa drosophilla se ştie deja care este gena responsabilă de întârzierea bătrâneţii şi nu va trece mult timp, spun oamenii de ştiinţă, că va fi identificată din genomul uman şi gena longevităţii, poate că, spunem noi prin analogie, şi gena longevităţii în practicarea sportului sau a performanţei.
Deja o genă a hipertrofiei musculare este pusă sub observaţie de către organismele internaţionale antidoping. Vrem să spunem că anumite caracteristici fiziologice native participă la ceea ce ne place nouă să credem că este talentul.
Pragul lacticemiei tisulare sau sanguine arată, după cum se ştie, momentul predominării unor mecanisme metabolice de refacere a ATP. El este un indicator fidel al tipului metabolic şi mai puţin a randamentului conversiei energetice.
Cât despre viteza mişcării, se ştie că acesta depinde de forţă în mare măsură, dar şi de potenţialul de manifestare a forţei, adică de o caracteristică individuală predominant genetică.
Din tabel (după Dr. Fred Hagerman, 1992) se poate observa că marii campioni ai canotajului au valori de excepţie privind factorii efortului specific.

Putere (Watts) HR (b/min.) vo2 (l/min.) VO2 (ml/kg/min.) Lactic acid (mmol/L) Bărbaţi, 35 467 189 6,25 70,9 17,4 Femei, 25 310 190 4,31 58,6 13,1
Despre scăderea forţei în timpul eforturilor obositoare se ştie că această scădere are rate individuale, de regulă perfectibile prin antrenamente. Neîndoielnic decrementul variaţiei forţei şi prin aceasta a puterii musculare poate fi modificat în limite rezonabile, dar dacă nu există o disponibilitate genetică, acest fapt nu se întâmplă. Antrenorii români talentaţi din canotaj au împins limitele antrenamentelor la niveluri inimaginabile în alte părţi ale lumii. Cine a rezistat a devenit campion, cine nu a abandonat. Din păcate, predicţiile, chiar şi cele aşa-zise ştiinţifice, nu pot încă elimina situaţiile de plafonare şi, infinit mai rău, de evitare a unor repercusiuni nocive ale supraantrenamentelor.
Modul cum antrenorii dirijează antrenamentele pentru educarea calităţilor motrice: forţa, viteza şi nu în ultimul rând al anduranţei depinde din ce în ce mai mult cunoştinţele dobândite prin cercetări ştiinţifice.
Un experiment făcut pe un lot semnificativ de canotori de performanţă a arătat că după un antrenament epuizant în care canotorii au vâslit mai mult de 2 ore, în organismul lor s-au produs modificări remarcabile la nivelul umorilor, dar şi a ţesuturilor musculare implicate în efort.
În primul rând, este de remarcat că aceşti canotori au slăbit în medie 3 kg. hemoglobina şi hemotocritele, după cum şi plasma sanguină au scăzut semnificativ. Au fost depistate reziduuri toxice în mai toate umorile. în general, diferenţele dintre canotori nu au fost mari, în schimb durata revenirii Ie-a diferenţiat categoric, subliniind rolul factorilor genetici în eforturile aerobe din canotaj.

Pe de altă parte, este cunoscut faptul că ventilaţia pulmonară creşte exponenţial în legătură cu intensitatea (viteza) efortului la treadmill (covor rulant). Acelaşi lucru este vizibil şi la lucrul la ergometru al canotorilor, cu menţiunea că saturaţia începe mai devreme decât în alergări.
Vrem să spunem că ventilaţia pulmonară este dificil de controlat, iar studii recente arată că la canotori aportul de aer per inspiraţie este mai mare decât la alergători, dar mai greu de controlat, nefiind sincron cu strocul.
Horowitz şi col. (1993) consideră că şi zestrea genetică de fibre tonice influenţează capacitatea de anduranţă prin consumul maxim de VO2 şi pragul lactacemiei. Autorii relevă faptul că la un efort la cicloergometru cu două grupe de canotori, dintre care unii aveau 73% iar alţii 48% fibre „slow” (tonice, roşii) cei cu procentaj mai mare de fibre tonice au reuşit un debit energetic de 342 W faţă de grupa martori cu 315 W.
Scăderea puterii musculare în timpul probelor din concursurile de canotaj este un fenomen natural, iar tactica poate modifica în mică măsură rezultatul probei. La canotorii talentaţi se presupune că pe lângă faptul că rata de scădere este mică, se mai apelează şi la o rezervă de energie.
Probabil, ca de altfel în mai toate situaţiile fiziologice, această energie de rezervă (aprox. 40% din cea totală) are un rol preventiv, de supravieţuire sau emergenţă. Este de bănuit că, odată cu dezvoltarea rezistenţei sau anduranţei, aceasta rezervă să crească proporţional, după cum este posibil ca şi accesul parţial la ea să fie posibil prin antrenamente.
Rezultă logic că măsura rezistenţei, în general, şi a anduranţei, în special, este energia disponibilă sau consumată până la proximitatea (limita) energiei de rezervă. Ea este definita biomecanic în toate eforturile obositoare prin produsul dintre cele două dimensiuni ale energiei: puterea debitată şi durata debitării, t. Astfel, se conturează, practic,

două moduri de măsurare: fie prin durata efortului prestat cu o anumită utere (intensitate) debitată, fie prin debitul maximal de putere prestat pe o durată prestabilită.
4.4. Modelul biologic al performerului
Vârsta optimă pentru performanţă pare a fi 26-28 ani la băieţi şi 24-26 ani la fete, dar exista numeroase exemple de abatere de la aceste medii (băieţi şi fete mari performere la peste 30 ani), ceea ce confirmă încă o dată că în sport nu vârsta cronologică contează, ci cea biologică.
Tipul somatic se exprimă printr-o talie înaltă – foarte înaltă (peste 190 cm la băieţi şi peste 180 cm la fete), cu o greutate corporală optimă (valori medii) ce pare a se situa la numărul de cm mai mare decât membrele inferioare, iar anvergura cu 8-12 cm mai mare decât talia, antebraţul reprezentând minimum 85% din lungimea braţului. Puterea maximă aerobă se situează la calificativul excelent (foarte bine), iar cea anaerobă la foarte bine.
Volumul cardiac (determinat teleradiografic) se situează la valori medii între 1.100–1.200 ml la băieţi (13–15 ml/kg) şi 800–1.000 ml la fete (11–14 ml/kg).
Forţa scapulară (peste 60% din greutatea corporală la fete şi peste 70% la băieţi) mare ca şi cea lombară (peste 200% din greutate la băieţi şi peste 180% la fete) cu indice de forţă raportat la masa activă mare (peste 1 la băieţi şi în jur de 1 la fete). în ceea ce priveşte ţesutul adipos acesta se situează între 11-13% la băieţi şi 12-15% la fete.
Caracteristicile psihice se exprimă prin indici superiori la motricitatea ritmică, echilibru în barcă, coordonarea vizual-motrică, simţ de observaţie şi cooperare, capacitate de concentrare a atenţiei, personalitate şi perseverenţă, rezistenţă la stres şi oboseală, voinţă etc.; la proba simplu şi remarcă autocontrolul, inteligenţă, aprecierea corectă a adversarului, discernământul în cursă etc.

4.4.1. Indici de selecţie
A. Selecţia primară începe de regulă după pubertate (14–18 ani la fete şi băieţi) şi foloseşte indicii:
􀂾 starea de sănătate foarte bună (se exclud cei cu antecedente tbc, reumatismale, hepato-renale, epilepsie sau alte sechele neuro-psihice) cu atenţie la integritatea morfo-funcţională a coloanei lombo-sacrate;
􀂾 talie înaltă (peste 172 cm la fete şi peste 180 cm la băieţi) cu anvergura +4-6 cm minimum;
􀂾 greutate corporală (normoponderali) la nivelul numărului de cm peste 100 cm ai taliei;
􀂾 indici de forţă buni (forţă scapulară 66% din G. La băieţi şi 50% la fete; forţa lombară 185% din G. La băieşi şi 175% la fete);
􀂾 VO2 max. la nivel de bine – foarte bine, iar puterea anaerobă globală (TTR 45-60 s) la valori de bine;
􀂾 motricitate ritmică, „test punctare” după Binet-Vaschide, timp de execuţie pentru băieţi sub 62 s iar pentru fete sub 69 s;
􀂾 coordonare vizual-motrică „Test Trasak” cu timp de execuţie 4 min., la care subiecţii trebuie să realizeze peste 155 p.;
􀂾 simţul de observaţie şi capacitatea de concentrare a atenţiei, „test labirint”, cu timp de execuţie 5 min., la care subiecţii trebuie să obţină peste 34 p.;
􀂾 radiografia coloanei lombo-sacrate.
B. Selecţia finală (de performanţă)
􀂾 talie foarte înaltă (peste 190 cm la băieţi şi 180 cm la fete), anvergura peste 106% din talie, diametru longitudinal palmar 24-26 cm;
􀂾 indici de forţă foarte buni (forţă scapulară peste 75% din G. La băieşi şi peste 5% la fete; forţa lombară peste 200% din G. La băieţi şi 185% la fete; indice de forţă/masă activă peste 1 la băieţi şi în jur de 1 la fete); 78

􀂾 VO2 max. la valori de excelent. Foarte bine, volum cardiac (teleradiografic) până la 14 ml./kg. corp;
􀂾 putere anaerobă globală (TTR-kgm. - 45-60 s) la valori foarte bune;
􀂾 normoponderali cu masa activă 86%-89% din G. Şi ţesut adipos 11% -15% (la fete ceva mai mult);
􀂾 bust proporţional, cu indice Erissman + 7 cm şi diametru biacromial în jur de 38 cm la fete şi 42 cm la băieţi;
􀂾 motricitate ritmică, „test punctare” după Binet-Vaschide, pentru băieţi timp de execuţie sub 52 s iar pentru fete sub 61 s;
􀂾 coordonare vizual motrică şi echilibru dinamic, „test Trasaj” cu timp de execuţie 4 min. la care subiecţii trebuie să realizeze peste 174 p;
􀂾 toleranţa la stres, capacitate de echilibru rapidă după sarcini emoţionale, reacţii comportamentale adaptative, autocontrol la valori bune (test Eysenck), valorile la factorii „N” mai mici de 12;
􀂾 test de personalitate, ST1 Bontila (după Woodworth-Mathew), la care să se obţină sub 120 p pe cele 8 trăsături de temperament;
􀂾 simţul de observaţie şi capacitatea de concentrare a atenţiei, „test labirint”, timp de execuţie 5 minute, la care subiecţii vor depăşi 45 p;
􀂾 test de inteligenţa nativă (capacitate de gândire analitică + inteligentă nativă), „test Raven”, minimum 48 p.
C. Selecţia finală de categorie uşoară. Selecţia are loc de regulă la peste 20 ani şi operează cu următorii indici:
􀂾 talia în jur de 180 cm la băieţi şi 167 la fete;
􀂾 greutatea în jur de 70 kg la băieşi şi 57 kg la fete;
􀂾 masa activă, în special musculară bună şi ţesut adipos minim (7% -10% la băieţi şi 10% -14% la fete);
􀂾 membre lungi (toracice circa 81 cm la băieţi şi 75 cm la fete, iar pelvine circa 87 cm la băieţi şi 81 cm la fete);

􀂾 tip antropometric mezomorf la băieşi şi ecomezo-morf la fete;
􀂾 viteza de reacţie şi de repetiţie foarte bune;
􀂾 starea de sănătate şi robusteţe psihică foarte bune.
4.5. Probleme de patologie şi kinetologie
Patologia aproape de tip profesional este cea a coloanei vertebrale lombosacrate, favorizata de factorii de mediu şi natura efortului şi agravată de existenţa unor malformaţii congenitale la acest nivel, care n-au fost sesizate la selecţia primară. Exacerbarea acestei patologii cronice prin efortul specifice scoate pe sportiv din antrenament multe zile, îl poate scoate şi din competiţii şi-i creează mari dificultăţi (dureri, impotenţă funcţională) în viaţa cotidiană.
La fete, acestei patologii i se adaugă unele afecţiuni din sfera genitală, clar favorizate de mediul umed dar mai ales apariţia unui sindrom de suprasolicitare (pre-supraantrenament) în perioada dinaintea marilor competiţii de vârf ale anului, cu scădere de randament, sindrom, care depistat la timp de medicul de lot poate fi cu uşurinţă corectat.
4.6. Caracterizarea efortului specific competiţional în canotaj
4.6.1. Aspecte generale
Canotajul face parte din grupa eforturilor ciclice de tip rezistenţă de forţă, prestat într-un regim mixt (aerob - anaerob), în proporţii diferite în funcţie de durata (distanţa) probelor.
Distanţele clasice competiţionale sunt: 1.000 m pentru probele feminine (junioare şi senioare), 1.500 m pentru probele masculine de juniori şi 2.000 m pentru probele masculine de seniori. 80

Performanţa în canotaj, exprimată în viteza medie imprimată ambarcaţiei pe distanţele menţionate, este dependentă de foarte mulţi factori, a căror importanţă relativă, în faza actuală de cunoaştere nu este din păcate suficient clarificată.
Cei mai importanţi factori sunt următorii:
􀂾 aptitudinile somatice în legătură cu cerinţele şi posibilităţile oferite de instalaţia de vâslit (talie, greutate, raportul dintre pârghii etc.);
􀂾 aptitudinile de coordonare în legătură cu nivelul de tehnicitate al actului motric de vâslit;
􀂾 capacitatea funcţională a unor sisteme şi organe (inima şl sistemul circulator, metabolismul muscular, sistemul endocrin, apa şi electroliţii, termoreglarea, sistemul neuromuscular, sistemul nervos central, cu componentele sale psihice: voinţa şi motivaţia), de care depinde nivelul prestaţiei motrice specifice.
O expresie integrativă a tuturor acestor factor se manifestă în metabolismul energetic, a cărui cunoaştere constituie o premisă importantă în elaborarea unei concepţii adecvate de pregătire.
O expresie integrativă a tuturor acestor factori se manifestă în metabolismul energetic, a cărui cunoaştere constituie o premisă importantă în elaborarea unei concepţii adecvate de pregătire.
Interesul pentru această problemă s-a materializat în numeroase studii, cu preponderenţă asupra efortului competiţional al seniorilor (2.000 m). După părerea noastră, cel puţin la nivelul de interpretare a fenomenului de către antrenori, datele rezultate din desfăşurarea metabolismului energetic în efortul competiţional pe distanţe de 2.000 m pot fi utilizate, cu unele corecţii, şi pentru celelalte distanţe (1.000 şi 1.500 m).
Factorul decisiv în realizarea unor performanţe înalte în canotaj pe seama metabolismului energetic este nivelul VO2 (ml/min.) care poate fi atins fără formarea lactatului.

4.5.2. Sursele de energie
Pentru diferitele distanţe competiţionale sunt activate toate sursele energetice, şi anume:
􀂾 energia anaerobă alactacidă;
􀂾 energia anaerobă lactacidă (glicolitică);
􀂾 energia aerobă (oxidativă).
Manifestarea surselor energetice se diferenţiază de la sport la sport, în raport cu particularităţile efortului specific. La canotaj, ele se manifestă după cum urmează:
􀂾 Energia anaerobă alactacidă
Contribuţia energiei anaerobe alactacide la susţinerea efortului competiţional din canotaj este de circa 6% la canotorii de elită seniori, de 7-8% la juniori şi de circa 10% canotoare de valoare echivalentă. Mărimea energiei este dependentă de:
􀂾 greutatea corporală totală;
􀂾 greutatea masei musculare active, care la canotori oscilează în jurul cifrei de 40% din greutatea corporală totală;
􀂾 procentul de masă activă mobilizată în prestarea efortului competiţional (la canotori este de cea. 80%).
Luând în consideraţie valorile maxime de productivitate pe care le poate realiza 1 mmol de creatinfosfat, de aproape 2 kgfm, prin epuizarea integrală a posibilităţilor anaerobe alactacide se poate conta:
􀂾 la o greutate corporală (la canotori) de 85 kg – o prestaţie de cea. 850 – 900 kgfm: la cei mai grei (95 kg), de până la 1.100 kgfm;
􀂾 la o greutate corporală mai mică, specifică pentru canotorii juniori, se poate conta pe o prestaţie redusă corespunzătoare cu acest indicator (circa 750 kgfm la o greutate corporală de 75 kg);
􀂾 la canotoare, la care procentul de masă musculară activă este mai redus decât la canotori, productivitatea anaerobă alactacidă este şi mai redusa (de circa 650 kgfm la o greutate corporală de aproximativ 78 - 80 kg).

Întrucât resursele energetice anaerobe alactacide intervin şi se epuizează integral în prima parte a cursei, lungimea acesteia nu are nici o importanţă.
􀂾 Energia anaerobă lactacidă (glicolictică)
Contribuţia energiei anaerobe lactacide la susţinerea efortului competiţional din canotaj se ridică la cea. 12% la canotorii de elită seniori, 15% la juniori şi cea. 20% la canotoare de valoare echivalentă.
Mărimea energiei este dependentă de:
􀀹 toleranţa la deteriorarea mediului intern indusă de lactacidemie; nivelul de toleranţă constituie o particularitate individuală. în medie, ea este de 20,0 mmol/ml lactat în sânge, la canotorii de elită;
􀀹 greutatea corporală;
􀀹 rezervele sistemelor tampon, pentru compensarea lactacidemiei.
La valori maxime de productivitate lactacidă se poate conta, în cazul canotorilor de elită, într-o cursă cu durată de 7 min., pe o prestaţie totală de aproximativ 2.500 kgfm la o greutate corporală de cea. 85 kg şi în jur de 2.800 kgfm în cazul canotorilor în greutate de circa 95 kg.
Aceste performanţe, reduse corespunzător pentru juniori şi senioare de valori echivalente, ar putea fi de maximum 200 kgfm la juniori (pe distanţa de 1.500 m) şi de cea 1.700 kgfm la senioare (pe distanţa de 1.000 m).
􀂾 Energia aerobă (oxidativă)
a) Mărimea consumului de 02 posibil de atins în efortul competiţional reprezintă criteriul care determină disponibilităţile de furnizare a energiei de tip aerob.
b) Prin antrenament adecvat, se poate realiza pe cale aerobă, într-un minut, o productivitate echivalentă cu întreaga productivitate anaerobă lactacidă;
c) Contribuţia energiei aerobe la susţinerea întregului efort competiţional se ridică la canotorii de elită la circa 82%, la 77% la juniori şi la aproximativ 70% la senioare;

d) Prin antrenament adecvat, se poate conta pe o creştere a energiei aerobe (VO2 max.) de circa 40%.
Productivitatea aerobă este dependentă în principal pe:
• nivelul VO2 max.;
• procentul din VO2 max. ce poate fi mobilizat şi durata menţinerii acestui nivel;
• greutatea corporală şi masa activă.
În legătură cu acest ultim factor de dependenţă, spre deosebire de alte ramuri de sport din aceeaşi familie a specializărilor cu dominantă de rezistenţă, în cazul canotajului, acest indicator (VO2 max.) nu trebuie raportat la greutatea corporală, operându-se cu valoarea sa absolută, exprimată în ml/min. explicaţia se găseşte în modalitatea de exprimare a prestaţiei motrice permise de tehnica vâslitului.
Pentru a pute aspira la performanţe de nivel internaţional, canotorii de elită trebuie să deţină valori ale VO2 max. de aproximativ 6.500 ml/min., iar canotoarele de peste 5.000 ml/min., şi să fie în măsură să mobilizeze un procent de peste 90% din aceste posibilităţi.
Productivitatea aeroba exprimata prin nivelul consumului de „O” poate fi limitată de-a lungul întregului lanţ: absorbţie (respiraţie), transport (minut – volumul inimii şi cantitatea de hemoglobina) şi utilizare (metabolismul muscular local).
Cum este în cazul canotajului, intră în activitate grupe musculare numeroase şi voluminoase, veriga cea mai slabă pare a fi capacitatea organismului de a pune O2 la dispoziţia muşchiului.
Dacă efortul se prelungeşte, factorul limitant poate fi reprezentat de rezervele glucidice. Deshidratarea poate fi, de asemenea, implicată.
Până la un anumit punct, rămânerea în urmă sau deteriorarea stării unei verigi poate fi compensată prin activitatea funcţională crescută a celorlalte verigi ale lanţului.

Totuşi, depistarea verigii limitative a lanţului are o mare importanţă practică, deoarece, pentru fiecare, intensităţile cu care trebuie să se lucreze sunt diferite.
La canotorii cu antrenament inadecvat de rezistenţă, chiar dacă au valori ridicate ale VO2 max., acumularea de lactat intervine de timpuriu (la o prestaţie de 60-70% din VO2 max.). Prin antrenament, deci, trebuie să se apeleze nu numai la mijlocele care vizează creşterea VO2 max., ci şi la cele care se adresează „învăţării” organismului să-şi poată mobiliza un procent mai înalt din aceste posibilităţi. Ridicând ştacheta spre 90% se realizează un supliment energetic, echivalent cu întreaga capacitate anaerobă lactacidă.
Performanţa metabolismului aerob se măreşte prin creşterea corpului în greutate. Prin calcule, s-a estimat că pentru un spor de greutate de 5 kg se poate conta pe o creştere a VO2 max. cu 200 ml/min. în medie.
Posibilităţile de dezvoltare a metabolismului energetic aerob (exprimat prin VO2 max.) prin antrenament la nivelul practicii avansate pe plan internaţional, verificată şi pe plan naţional (la eşalonul de elită al lotului feminin), este în jur de 35-40%.
Ca urmare, cunoscându-se „pretenţiile” acestei surse energetice şi limitele progresului posibil de realizat prin antrenament, se pot prevedea şansele de performanţă ale canotorului care este motivat să suporte o pregătire intensivă la nivelul exigenţelor performanţelor înalte.
Cu alte cuvinte, posibilităţile metabolismului energetic aerob constituie un indicator principal printre celelalte criterii, atât pentru etapa selecţiei iniţiale, cât şi în etapele ulterioare ale acesteia.
În tabelul de mai jos prezentăm, în funcţie de greutatea corporală, nivelul iniţial necesar al VO2 max. şi cel ce poate fi atins după 4 ani de pregătire intensivă şi continuă, la femei, şi 5 ani, la bărbaţi.

Dinamica metabolismului energetic, după datele prezentate de Mader E. şi Hollmann W., într-un efort specific prestat la bac, cu o durată de 7 minute, de către canotori de elită, s-ar desfăşura după cum rezultă din al doilea tabel de mai jos.
CREŞTEREA VO2 MAX. DUPĂ 4-5 ANI DE PREGĂTIRE
Aceeaşi dinamică se păstrează şi în probe mai scurte (1.500 m la juniori şi 1.000 m la senioare), cu menţiunea că „amputarea” trebuie operată prin eliminarea minutelor din zona centrală a cursei şi prin reducerea corespunzătoare a performanţelor de putere posibil de realizat de către juniori şi respectiv de canotoare.
BĂRBAŢI Greutate corporală (kg.) Nivel iniţial (ml/min.) După 4 ani preg. (ml/min.) Nivel iniţial (ml/min.) După 5 ani preg. (ml/mîn.) 70 2.860 4.400 3.380 5.200 72 2.925 4.500 3.445 5.300 74 2.990 4.600 3.510 5.400 76 3.055 4.700 3.575 5.500 78 3.120 4.800 3.640 5.600 80 3.185 4.900 3.705 5.700 82 3.237 4.980 3.757 5.780 84 3.289 5.060 3.809 5.860 86 3.328 5.120 3.861 5.940 88 3.380 5.200 3.913 6.020 90 3.432 5.280 3.965 6.100 92 - - 4.004 6.160 94 - - 4.043 6.220 96 - - 4.082 6.280 98 - - 4.121 6.340 100 - - 4.160 6.400 86

Trebuie înţeles că, în condiţii competiţionale, efortul se manifestă prin cuplarea tuturor tipurilor de energie anaerobe şi aerobe, la niveluri maxim posibile.
Indicatorii investigaţi şi unitatea de măsură 1 2 3 4 S 6 7 TOTAL Kgf/ min. 4300 3200 2700 2600 2600 2700 2950 21.050=100% VO2 ml/min. 4500 5300 5500 5700 5750 5800 5800 38.350 % din VO2 max. 77,6 91,4 85,7 98,3 99,1 100 100 Energie aerobă kgf m/min. 2000 2350 2500 2550 2580 2650 2650 17.280 = 82% Energie lactacidă kgfm/min. 1200 850 200 50 20 50 300 2.670 = 12% Energie a lactacidă kgfm/min. 1100 - - - - - 1.100 = 6% Lactat total în mmol/l 8,4 14,3 15,7 16,1 16,1 16,5 18,6 Lactat total în % 45,2 77,0 84,5 86,6 86,6 86,6 100
Mecanismul reglării mobilizării relativ simultane a tuturor surselor energetice este foarte complicat şi nu este cazul să fie explicat în această lucrare. De aceea ne vom limita la aspectele care trebuie cunoscute de antrenori, deoarece, în raport cu acestea, selecţionarea şi îmbinarea mijloacelor sunt diferite.
Mai întâi, trebuie reţinut faptul că necesarul de timp pentru activarea fiecărui tip de metabolism energetic este diferit. Astfel, ambele mecanisme anaerobe sunt practic utilizabile imediat, mai precis: în primele 20 de secunde de la semnalul de start – mecanismele alactacide şi între secundele 20 şi 60 – mecanismele lactacide. În schimb, manifestarea energogenezei aerobe ne apare ca un proces lent, care atinge valorile maxime după un interval minim de 2 minute.
Până în această fază, participarea oxidativă fiind foarte redusă în raport cu nevoile, acumularea de lactat constituie un fenomen normal. În continuare, nivelul efortului

trebuie acordat cu posibilităţile furnizării energiei predominante aerobe.
Rezerva de energie anaerobă neconsumată înlesneşte eliberarea unui supliment energetic, în finalul cursei, suprapunându-se peste posibilităţile oxidative, ceea ce permite o creştere a vitezei de deplasare a ambarcaţiei.
Cum acest lucru se însoţeşte de creşterea concentraţiei de lactat, declanşarea intensificării efortului trebuie să intervină la momentul oportun (nici prea devreme, nici prea târziu), astfel ca terminarea cursei să coincidă cu nivelul maxim de toleranţă a lactacidemiei necompensate.
Dacă din motive tactice, de pildă, se fac unele accelerări pe parcurs, realizate evident pe seama metabolismului anaerob, datorită şi inerţiei metabolismului aerob, acumularea de acid lactic (în caz că atinge cote alarmante( poate duce chiar la întreruperea efortului.
Toleranţa la acidoze ridicate diferă de la individ la individ şi este până la un punct antrenabilă. Se consideră drept toleranţă ridicată la canotori valorile situate între 18,0 şi 24,0 mmol/l lactat, echivalente cu un deficit de baze la valori de -24,0 până la -28,0 mval/l.
Pentru a nu se atinge o asemenea stare de „criză”, este necesar ca, înainte de terminarea cursei, resursele anaerobe consumate în primul minut să nu depăşească 80% din posibilităţile individuale.
Cele de mai sus au luat în consideraţie tabloul de ansamblu al metabolismului energetic. Această imagine, cu implicaţii pe plan metodic, trebuie completată cu specializarea diferitelor fibre musculare pentru un anumit tip de metabolism.
Astfel, fibrele albe, rapide, care predomină în structura musculaturii membrelor superioare, specializat în filogeneză pe furnizarea de energie de tip anaerob, în timp ce fibrele roşii, lente, prezente într-o proporţie mai mare în musculatura membrelor inferioare şi spatelui, s-au specializat în furnizarea de energie de tip aerob.

În timpul efortului de tip aerob intră în activitate fibrele lente, care posedă echipamentul enzimatic specific acestui tip de metabolism, iar mioglobina prezentă la nivelul lor favorizează difuziunea O2.
În cazul unui efort mai intens, când intră în acţiune şi fibrele rapide - până când capacitatea de transport a O2 nu a crescut prin antrenament, acestora li se „repartizează” o cotă insuficientă de O2, care este atras în primul rând de fibrele lente.
Cu alte cuvinte, creşterea consumului de O2 este dependentă şi de capacitatea de transport, care lichidează „competiţia” dintre fibrele lente şi rapide, putând furniza ambelor tipuri necesarul de O2.
Pe baza celor prezentate până acum ne permitem să afirmăm că metabolismul energetic în efortul specific reprezintă un mozaic constituit din toate tipurile de metabolism, fiecare cu posibilităţile şi dinamica sa.
Dar această formulare nu acoperă toate aspectele cu implicaţii asupra metodicii de pregătire. Mai trebuie menţionată diferenţierea determinată de caracterul încordării musculare specifice – dinamică sau statică – a diferitelor grupe musculare, cu implicaţii asupra calităţii irigaţiei sanguine, ca şi de raportul încordare-relaxare, direct proporţional cu nivelul coordonării motrice.
În timpul efortului, energia se „extrage” din glucide şi lipide. Raportul cantitativ dintre aceste substanţe în balanţa energetică depinde de regimul alimentar, de intensitatea efortului şi de gradul de antrenament: toate acestea tind să mărească capacitatea de oxidare a lipidelor şi să reducă consumul de glicogen. Ca urmare, se creează posibilitatea de mărire a rezervelor musculare de glicogen, factor important în creşterea duratei de efectuare a unui efort de tip mixt, cum este cel din canotaj.
Pentru a fi competitivi pe plan mondial, metabolismul energetic total trebuie ridicat prin antrenament la un nivel la

care să poată produce o putere medie de aproximativ 2.600 kgfm/min (cea. 425 W) la canotori şi de aproximativ 2.150 kgfm/min (cea 350 W) la canotoare.
Plecând de la aceste valori, lucrul mecanic mediu per lovitură la diferite tempouri ar trebui să fie:
Tempoul Femei Bărbaţi 30 71,7 86,7 32 67,2 81,2 34 63,2 76,5 36 59,7 72,2 38 56,6 68,4 40 53,7 65,0
Comparaţia acestor mărimi scoate la iveală încă un argument în sprijinul unei afirmaţii anterioare, precum că specificul modalităţii de prestare a lucrului mecanic din vâslit limitează posibilităţile canotorilor de a-şi fructifica pe deplin indicii de forţa, mult superiori celor ai canotoarelor.

V. ASPECTE TEORETICE ŞI PRACTICE ALE ANDURANŢEI ÎN PROBELE DE SEMIFOND
ŞI FOND ATLETISM
Prof. drd. Gabriela Szabo
5.1. Clarificări noţionale
În mod convenţional se consideră că eforturile de intensitate mică sau medie prestate timp îndelungat sau la limită sunt eforturi de anduranţă. Rezistenţa se referă la efortul de intensitate mare sau maximală prestate la limita posibilităţii de timp. Unii autori (A. Gagea, 2002) consideră că, din punct de vedere biomecanic, nu există diferenţe între rezistenţă şi anduranţă. Literatura de specialitate scrisă în limba engleză nu utilizează deloc termenul de rezistenţă, ci numai de anduranţă, pentru oricare dintre eforturile menţionate mai sus.
5.2. Rezistenţa – capacitate motrică dominantă în probele de semifond şi fond
Etimologic, termenul provine din latinescul rezistere, cu semnificaţia: a se păstra ferm, a nu ceda la şocuri, a se opune forţei printr-o altă forţă.
Aşa cum reiese din literatura de specialitate, rezistenţa este asimilată cu timpul, cu durata. Primele studii consemnate în alergările de fond datează din perioada 1938-1946. Acestea au la baza metoda experimentului ocazional şi sunt efectuate mai ales de către antrenori şi practicanţii ai 91

sportului, mai puţin de fiziologi. Au fost alese spre a fi studiate:
􀂾 particularităţile de sex şi de longevitate a rezistenţei;
􀂾 efectele antrenamentului sistematic asupra apara-tului cardio-respirator şi locomotor, precum si asupra metabo-lismului bazal;
􀂾 testele si procedeele experimentale pentru stabilirea capacităţii organismului de a face faţă unor eforturi susţinute2.
C. Bota (2005) face o trecere în revistă a punctelor de vedere a diferiţilor autori în ceea ce priveşte definirea termenului de rezistenţă. Astfel, Zatiorski defineşte rezistenţa ca fiind capacitatea de a prelungi un efort pentru care principalul factor limitat este creşterea lactacidemiei. Pentru Platonov – termenul de rezistenţă apare doar atunci când recomandă în antrenamentul pentru dezvoltarea anduranţei, lucrul efectiv de anduranţă – rezistenţă şi de anduranţă specifică. J. Weineck foloseşte numai termenul de anduranţă, ca fiind capacitatea psiho-fizică a sportivului de a rezista la oboseală3.
T. Bompa (2000) precizează faptul că „rezistenţa se referă la limita de timp până la care o muncă de intensitate dată poate fi susţinută. În opinia autorului, pentru orice activitate sportivă, mai lungă de 60 de secund, rezistenţa are o contribuţie importanţă în obţinerea performanţelor sportive. Autorul defineşte rezistenţa ca fiind „capacitatea de a efectua un efort de lungă durată la o anumită intensitate. Factorul care limitează performanţa fiind oboseala”. Autorul pune în discuţie trei tipuri de rezistenţă ce corespund celor trei sisteme energetice.
o Rezistenţa aerobă – este capacitatea de a efectua o activitatea de lungă durată şi de a face faţă oboselii
2 Gagea, A., Cercetări interdisciplinare din domeniul sportului, 2002.
3 Bota, C., Anduranţă sau rezistenţă? Un model de analiză comparativă, în Discobolul, Nr. 1, 2005.
92
Aspecte teoretice şi practice ale anduranţei în probele de
semifond şi fond atletism
specifice provocate de sistemul aerob. Energia este furnizată în special de sistemul aerob, care antrenează în mare măsură sistemele cardiovascular şi respirator. Wilmore şi Costill (citaţi tot de T. Bompa, 2003) afirmă că în timpul efortului bătăile inimii sunt accelerate (180 bătăi per minut), volumul pe minut al inimii (sângele pompat de inimă într-un minut) este de cca.30 de litri, iar plămânii ventilează 100-120 de litri de aer pe minut.
o Rezistenţa la acidul lactic – capacitatea de a efectua o activitate de durată medie timp de 30-90 de secunde. Intensitatea este mai mare decât în condiţii de rezistenţă aerobe şi aportul de oxigen nu satisface cerinţele organismului. Carenţa de oxigen trebuie recuperată în cursul intervalului de odihnă. Exerciţiile de mare intensitate solicită sistemul acidului lactic să producă mari cantităţi de lactat, adesea 8-12 mmols. Dacă atletul nu este antrenat să facă fată acumulării în sânge a lactatului, sportivul va fi obligat să încetinească ritmul sau să se oprească.
o Rezistenţa alactacidă – capacitatea de a repeta şi tolera oboseala produsă pe o durată scurtă (sub 10-12 s.) a tipului de activitate de intensitate mare4.
R. Manno defineşte rezistenţa ca fiind: „capacitatea motrică, ce permite omului să se opună oboselii în lucrul de lungă durată”.
O abordare completă a formelor de manifestare a rezistenţei este realizată de Weineck, 1992:
a) sub aspectul „masei musculare”, rezistenţa poate fi:
– rezistenţă locală – determinată nu numai prin rezistenţa generală, ci în mare parte de forţa specifică, capacitatea anaerobă şi prin diferitele tipuri de „forţe” limitative, cum sunt rezistenţa de viteză, rezistenţa de forţă, rezistenţa explozivă.
4 Bompa, T., Teoria şi metodologia antrenamentului, 2000.

– rezistenţa generală – este limitată de sistemul cardio-respirator (consum maxim de O2 şi utilizarea oxigenului la periferie).
b) în funcţie de „disciplina sportivă”
– rezistenţa generală – nu ţine cont de sportul practicat şi este considerată ca „rezistenţă de bază”;
– rezistenţa specifică – este legată direct de specificul disciplinei sportive.
c) caracteristicile metabolice ale proceselor furnizoare de energie clasifică rezistenţa în:
– rezistenţa anaerobă
– rezistenţa aerobă.
d) din punct de vedere al duratei efortului avem:
– rezistenţa de scurtă durată (RDS) – efortul este maximal şi este cuprins între 45” şi 2’, nevoile energetice fiind acoperite de procese anaerobe.
– rezistenţa de durată medie (RDM) – efortul durează între 2-8 minute cu contribuţia proceselor energetice anaerobe şi aerobe.
– rezistenţa de durată lungă (RDL) – efortul durează mai mult de 8 minute, efortul este susţinut exclusiv de sursele de energie.
Ozolin clasifică rezistenţa în funcţie de prezenţa sau lipsa mişcării în menţinerea unui efort:
– rezistenţa dinamică
– rezistenţa statică.
5.2.1. Forme de manifestare ale rezistenţei în probele de atletism
o În funcţie de intensitatea efortului deosebim:
• efort de intensitate maximă – rezistenţă în regim de viteză sau în regim de forţă explozivă. Efortul este anaerob alactacid, cu o durată de 10-15 secunde. În această categorie sunt incluse următoarele probe de atletism:
􀀹 100 m plat, 100 mg, 110 mg;

􀀹 toate săriturile şi toate aruncările.
Substratul energetic în acest tip de efort îl reprezintă fosfagenele, respectiv ATP care se resintetizează pe seama fosfocreatinei.
• efort de intensitate submaximală şi maximală- cu durata între 1-6 minute. Este un efort mixt, anaerob lactacid- aerob, fiind specific numai alergărilor.
􀀹 când intensitatea efortului este submaximală, efortul este dominant anaerob. Efortul are o durată de până la 1 minut. Energogeneza se realizează tot pe cale anaerobă ca în cazul efortului maximal, dar substratul energetic este mai complex, acum degradându-se şi glucidele prin glicoliza anaerobă din care rezultă acid lactic. În această categorie intră următoarele probe, dominant anaerobe: 200 mg, 400 mg, 800 m.
Factorii determinaţi pentru componenta anaerobă:
– conţinutul de glicogen al muşchiului,
– intensitatea activităţii enzimatice, în special a LDA-ului,
– forţa dinamică „maximă optimă”,
– capacitatea de lucru a centrilor corticali în regim de intensitate submaximală.
Factorii determinaţi pentru componenta aerobă:
– conţinutul de glicogen şi economicitatea consumului,
– nivelul activităţii mitocondriale şi concentraţia în mioglobină ale celulei musculare.
– nivelul de funcţionare a al sistemelor cardiovascular şi respirator.
– capacitatea muşchiului de oxidare a grăsimilor.
􀀹 când intensitatea efortului este mare, efortul este dominant aerob, cu atât mai mult cu cât distanţa este mai mare. Durata efortului este de până la 6 minute.

Energogeneza se face pe cale anaerobă (mai ales în debutul efortului), dar şi pe cale aerobă (după primele 3-4 minute). În această categorie sunt include următoarele probe dominant aerobe:
􀀹 1.500 m, 3.000 m, 3.000 m obstacole, 5.000 m, 10.000 m.
• efortul de intensitate moderată – avem rezistenţă cu caracter energetic. Efortul este aerob şi se desfăşoară în condiţiile echilibrului relativ între necesarul de oxigen şi aportul de oxigen. Durata efortului este de 60 minute, fiind incluse probele de alergări cuprinse între 20.000 m – 42 195 m. Factorii determinanţi în acest tip de efort sunt consideraţi:
– rezervele energetice şi completarea acestor rezerve în timpul desfăşurării efortului,
– factorii specifici componentei aerobe.
o Manifestări ale rezistenţei după criteriul aprovizionării cu O2:
În această categorie deosebim:
– eforturi anaerobe – se desfăşoară în apnee; energogeneza are loc în lipsa oxigenului, efortul poate fi anaerob alactacid sau lactacid.
– eforturi aerobe – sunt eforturi care depăşesc 2-5 minute a căror intensitate permite aprovizionare cu oxigen. În eforturile continue prelungite cu durata mai mare de 7-8 minute, puterea energetică maximală aerobă nu mai poate fi menţinută, aceasta fiind specifice eforturilor de anduranţă aerobă în care glicoliza anaerobă descreşte rapid, în timp ce contribuţia metabolismului aerob creşte. Metabolizarea aerobă a substratului energetic se realizează complet (CO2 şi H2O care se elimină), fără produşi intermediari toxici. Performanţa în eforturile aerobe depinde şi de procentajul de fibre roşii dotate cu rezerve energetice şi enzimatice specifice metabolismului aerob, precum şi densitate şi mărime considerabilă a mitocondriilor.

Organismul în efortul aerob parcurge trei faze5:
􀀹 faza de adaptare – în debutul efortului muşchiul cheltuieşte mai multă energie decât îi poate furniza metabolismul aerob. Energia necesară provine din oxigenul conţinut ca rezerve în fibrele musculare (mioglobină) şi în sânge, din degradarea ATP-CP muscular şi din utilizarea anaerobă a glicogenului cu producere de lactat;
􀀹 faza de echilibru – în care schimburile gazoase furnizează O2 necesar solicitării, metabolismul aerob acoperă cheltuielile energetice;
􀀹 faza de revenire – în care organismul consumă mai mult O2 decât i-ar fi necesar în repaus, organismul plăteşte datoria de O2 corespunzătoare deficitului în care a lucrat.
o Manifestări ale rezistenţei privind organele şi sistemele implicate din punct de vedere anatomic şi funcţional:
– efort cardio-respirator – în această categorie intră eforturile aerobe de la 5-6 minute până la 1 oră. Aceste eforturi ţin în mod direct de activitatea organelor şi sistemelor care furnizează şi transportă oxigenul ţesuturilor. Performanţa depinde de capacitatea sistemului respirator, a plămânilor, de a capta oxigenul, de posibilităţile sângelui de a-l transporta şi de capacitatea ţesuturilor de a-l utiliza;
– efort neuromuscular –în această grupă se încadrează eforturile de viteză, de forţă, efortul anaerob alactacid şi lactacid, precum şi efortul neuropsihic. Performanţa în acest tip de efort depinde de tipul de activitate nervoasă superioară, de excitabilitatea SNC, de capacitatea de diferenţiere bazată pe energia şi mobilitatea inhibiţiei de diferenţiere foarte bună, reactivitatea SNC evidenţiată prin latenţa reacţiei motrice, de coordonarea neuromusculară care trebuie să fie foarte bună şi care se poate perfecţiona prin antrenament etc.;
5 C. Bota, Ergofiziologie, 2000.

– efort energetic – în acest tip de efort se încadrează eforturile aerobice cu o durată de la o oră la 6-8 ore. Performanţa în acest tip de efort depinde de posibilităţile organismului de a resintetiza chiar în timpul eforturilor de durată lungă substratul energetic metabolizat.
Un rol important în acest tip de efort îl are şi reglajul hormonal (ACTH-cortzol, care determină şi menţine glicemia normală.
Hollmann şi Venrath (citaţi de A. Gagea, 2002)6 constată că, în urma antrenamentelor efectuate sistematic, inima creşte în volum prin îngroşarea si tinderea fibrelor musculare, creşte capilarizarea muşchilor efectori, circulaţia sanguina se ameliorează, inclusiv in arterele coronariene, şi creşte concomitent şi capacitatea vitală, în proporţie de până la 75%.
5.3. Anduranţa – capacitate motrică specifică eforturilor de durată lungă
Nu putem începe acest subcapitol fără a defini această noţiune. Etimologic, termenul provine din latinescul indurare, cu semnificaţia de suportare dificilă a oboselii sau a durerii. În limba română a fost introdus pentru a diferenţia calitatea motrică rezistenţa la un efort de intensitate relativ mare de rezistenţa la eforturi de lungă durată, ambele producând o oboseală cu senzaţie de disconfort şi epuizare asemănătoare durerii (A. Gagea, 2002). Zaţiorski (citat de C. Bota, 2000) consideră anduranţa ca fiind „posibilitatea de a efectua timp îndelungat o activitate oarecare fără a-i scade eficienţa; capacitatea de a rezista la oboseală”. Platonov (citat tot de C. Bota, 20057) defineşte termenul de anduranţă ca „aptitudinea de a susţine timp îndelungat un înalt nivel de mobilizare a resurselor funcţionale”.
6 Ibidem 1
7 Ibidem 2 98

Termenul anduranţă se referă la menţinerea eficienţei activităţii în funcţie de durata sa. Anduranţa aerobă este definită ca „durata în care poate fi susţinut un procentaj dat din puterea maximală aerobă”. Acest lucru este evidenţiat prin:
– o adaptare la constrângerile termice şi toleranţă la deficitul hidric din timpul efortului,
– o capacitate crescută de a economisi rezervele de glicogen, producând energie maximă pe seama lipidelor,
– apariţia întârziată a oboselii legată de acidoza metabolică în probele de durată medie.
5.3.1. Caracteristice metabolice ale eforturilor de anduranţă
La baza materiei vii stau procesele metabolice de transformare şi degradare a principiilor alimentare (glucide, lipide, proteine), în vederea eliberării energiei lor potenţiale şi utilizării în scop energetic, plasmic şi funcţional. Ajunse la nivel celular sub forma de monozaharide (glucoză, fructoză şi galactoză), acizi graşi şi aminoacizi, acestea sunt oxidate în prezenţa oxigenului, eliberând mari cantităţi de energie liberă şi stocată în legăturile macroergice ale ATP. Legăturile fosfat înalt energetice ale ATP sunt foarte libere, scindarea lor în ADP şi acid fosforic realizându-se instantaneu. ADP-ul rezultat se combină ulterior cu acidul fosforic, în prezenţa energiei nou-formate în celulă, pentru a reface ATP-ul şi a relua ciclul reacţiilor energogene celulare. Reacţiile oxidative celulare se produc la nivel mitocondrial sub influenţa unor enzime specifice, eliberând astfel mari cantităţi de ATP şi căldură. Anduranţa poate fi anaerobă alactacidă (sursa energetică o constituie ATP-CP), lactacidă (sursa energetică o constituie glicoliza anaerobă) şi aerobă (glucide şi lipide).
Efortul din probele de anduranţă tip I se realizează pe seama metabolismului proteic, pe când efortul din anduranţă III şi IV solicită din plin organismul sportivului prin toate
99
Prof. drd. GABRIELA SZABO
organele şi sistemele sale. Susţinerea efortului în aceste probe înseamnă o perfectă adaptare a metabolismului la aceste cerinţe. Astfel, participă metabolismul bazal, metabolismul glucidic, lipidic, proteic, ionii, apa, echilibrul acido-bazic sistemul enzimatic.
Practic organismul nu diferenţiază sursele energetice în stric aerobe sau anaerobe, este un mecanism complex care se declanşează în momentul iniţierii mişcării şi care se continuă de o anumită manieră în funcţie de durata şi intensitatea efortului. Muşchiul este ca o maşină capabilă să transforme energia chimică în energie mecanică. Singura energie utilizabilă este cea furnizată de hidroliza moleculei de ATP şi ADP şi fosfat anorganic. Epuizarea rapidă a acestui substrat impune folosirea altuia în condiţiile în care contracţia musculară continuă. Creatinfosfatul are rezerve practice duble decât ATP-ul permiţând menţinerea efortului pentru încă câteva secunde. Pentru continuarea efortului muşchiul trebuie să folosească alte substraturi energetice pe care le are la dispoziţie: glicogenul, trigliceridele sau acizii graşi proveniţi din degradarea unor proteine.
􀂾 Proteinele conţin 20 de aminoacizi importanţi dintre care 10 sunt consideraţi esenţiali, în timp ce restul pot fi sintetizaţi de către organism. Aminoacizii esenţiali nu pot fi sintetizaţi de către organism şi trebuie să fie furnizaţi prin alimentaţie. Aceştia sunt: lizina, leucina, izoleucina, metionina, fenialanina, treonina, triptofanul, valina, histidina (esenţială pentru copii) şi arginina (semi-esenţială).
Proteinele preluate sub formă de aminoacizi din lumenul intestinal de către sângele venei porte şi limfă, sunt transportate şi utilizate la nivelul tuturor ţesuturilor în scop predominant plastic. Ele reprezintă ~ 15 % din greutatea corpului şi se găsesc în primul rând în muşchi. Atât proteinele de structură cât şi cele circulante se degradează şi se reconstituie în permanenţă. Viteza de reînnoire a stocului

proteic circulant la adultul sănătos este în medie două săptămâni. Refacerea structurilor proteice uzate în cursul activităţii metabolice şi fiziologice impun un ritm de reînnoire continuă a proteinelor tisulare, evaluat la 80-100 g în 24 de ore. Acesta este asigurat atât de aportul alimentar zilnic, cât şi adăugarea la fondul proteic comun a unei părţi din aminoacizii eliberaţi în cursul degradărilor de proteine tisulare.
Reglarea metabolismului proteic are la bază participarea hormonului de creştere, insulinei, glucocortizoizilor, testosteronului şi tiroidei.
→ hormonul de creştere şi insulina intensifică sinteza de proteine celulare ca urmare a creşterii permeabilităţii membranare pentru aminoacizi.
→ glucocortizoizii mobilizează proteinele tisulare extrahepatice prin intensificarea catabolismului acestora, pentru a asigura concentraţia sanguină constantă în aminoacizi a plasmei şi sinteza hepatică de proteine, glucide sau lipide.
→ testosteronul favorizează depunerea aminoacizilor în sinteza ţesuturi, iar tiroxina creşte degradarea şi mobilizarea proteinelor tisulare în vederea utilizării lor în scop energetic, când aportul de glucide sau lipide este insuficient.
Proteinele, mai exact aminoacizii esenţiali pe care acestea îi conţin, constituie baza organismului, fiind necesare pentru dezvoltarea şi menţinerea tuturor structurilor celulelor din fiecare organ. Calitatea proteinelor depinde de conţinutul acestora în aminoacizi esenţiali şi proporţia acestora. În general, proteinele animale au o calitate superioara celor vegetale, deoarece aminoacizii esenţiali din proteinele animale corespund mai bine cerinţelor organismului uman. Pe de altă parte, se pot obţine proteine de calitate şi prin combinarea diverselor surse de proteine atât animale, cât şi vegetale. De exemplu, legumele, în special soia, reprezintă o sursa excelentă de proteine de calitate din surse vegetale.

􀂾 Factorii care influenţează necesarul de proteine la sportivi:
􀀹 Dieta – există păreri diferite legate de dietele care pot influenţa necesitatea proteică a efortului: balanţa de energie, compoziţia dietei totale, adaptarea la orice schimbare de regim alimentar, alcătuirea meselor care preced procesul de antrenament. Compoziţia dietei poate influenţa reacţia la efort cel puţin pe două căi:
– în primul rând administrarea neadecvată de carbohidranţi provoacă o epuizare rapidă a glicogenului muscular şi a celui hepatic pe durata efortului, ceea ce conduce la utilizarea marea a proteinelor.
– în al doilea rând, aportul de proteine poate asigura mai bine balanţa pozitivă a azotului, ceea ce măreşte condiţiile de sinteză a proteinelor.
􀀹 Tipul şi frecvenţa efortului – în eforturile de anduranţă proteinele pot furniza o cantitate semnificativă de aminoacizi care să fie folosită ca un combustibil auxiliar pentru efort. Cercetările în acest sens au afirmat necesitatea unui aport sporit de proteine mai ales la sporturile de anduranţă, aport ce trebuie să continue mult după primele săptămâni de antrenament. În acest sens s-a evidenţiat faptul că este nevoie de 1,37 g/kg corp/zi (~ 114-171 % din recomandările curente) pentru menţinerea echilibrului de azot la subiecţii antrenanţi pentru anduranţă.
􀀹 Durata efortului – totalul catabolismului proteinelor şi/sau distrugerea musculară creşte pe măsură ce efortul este prelungit. Eforturile de anduranţă mare induc reacţii degenerative şi inflamatorii în muşchi la fel ca şi efluxul de enzime musculare.
􀀹 Antrenamentul – unele experimente arată faptul ca antrenamentele de anduranţă cauzează o adaptare care conduce la o oxidare mărită a aminoacizilor atât în repaus cât şi în efort. 102

􀀹 Apa – În prezenţa apei se desfăşoară majoritatea proceselor de absorbţie şi excreţie şi reprezintă totodată mediul în care de desfăşoară procesele de biosinteză şi biodegradare specifice organismelor vii. Prin calităţile asigură desfăşurarea normală a mecanismelor homeostazice, făcând posibilă supravieţuirea organismului într-un mediu continuu variabil şi agresiv. Conţinutul în apă a organismului uman variază între 56-60% din greutatea unui adult de 70 kg, ceea ce reprezintă ~ 40-42 de litri. Acest volum se repartizează în două sectoare:
• apa intracelulară – intră sub formă legată în construcţia diferitelor structuri celulare şi îndeplineşte rolul de mediu de dispersie în citoplasmă; reprezintă ~ 40 % din greutatea corporală;
• apa extracelulară – reprezintă ~ 20% din greutatea organismului. Acest volum de apă ocupă atât spaţiul intercelular, cât şi spaţiul intravenos. Sectorul extracelular este constituit din compartimentele8 : lichidul interstiţial, care ocupă spaţiile intercelulare, reprezentând 16% din greutatea corporală, plasma sanguină, care reprezintă 4% din greutatea corporală, limfa, fluidele ţesuturilor conjunctive, din oase şi transcelulare.
Conţinutul de apă al organismului este departe de a fi uniform repartizat, depinzând de sex, vârstă, starea de nutriţie, ţesutul sau sistemul luat în considerare. Musculatura scheletică conţine ~ ½ din cantitatea totală de apă din organism, în timp ce pielea cam 1/5, iar sângele doar 1/10.
Echilibrul hidric reprezintă un factor decisiv în homeostazia generală a organismului. Existenţa unui volum constant de apă asigură izotonia (presiunea osmotică
8 M.Apostu, Dimanica metabolismului hidrominaral în eforturile de anduranţă,

constantă de 300 mOsm/l sau 7,6 atm.) şi izoionia (egalitatea dintre suma sarcinilor pozitive cu cele negative de circa 155 mEq/l cationi şi anioni).
􀀹 Macromineralele şi oligoelementele
Macromineralele
Calciul. Cea mai mare cantitate se află în oase şi în dinţi sub formă de hidroxiapatită, fosfaţi, carbonaţi etc. 98% din calciul aflat în organismul unui adult se găseşte în sistemul osos, 1% în dinţi, iar restul se găseşte în sânge, lichidele extra-celulare şi în celule, unde reprezintă un co-factor pentru anumite enzime. Calciul ajută la coagularea sângelui prin activarea fibrinei din proteine, iar împreună cu magneziul, acesta reglează bătăile inimii, tonusul muscular, contractarea muşchilor şi activitatea sistemului nervos.
– menţine tonusul muscular normal şi excitabilitatea muşchiului scheletic şi cardiac;
– descreşte excitabilitatea neuro-musculară;
– cuplează stimulul cu secreţia în diferite glande exocrine;
– are rol important în coagularea sanguină;
– activează unele enzime;
– prezervă integritatea şi permeabilitatea membranei celulare.
Necesarul zilnic de calciu pentru adulţi este de 800 mg. Este extrem de importantă consumarea unei cantităţi suficiente de calciu în copilărie şi în adolescenţă, pentru stabilitatea sistemului osos pe întreg parcursul vieţii. Studiile efectuate în Europa arată că în anumite regiuni cantitatea de calciu consumata de populaţia formată din copii, adolescenţi şi adulţi este insuficientă. Nu se recomandă depăşirea cantităţii de 2.500 mg de calciu pe zi, în afara cazurilor în care acesta este recomandat de medic.

Fosforul. După calciu este cel mai abundent element natural din organism. Reprezintă 1% din greutatea medie a organismului. Se găseşte în fiecare celulă a organismului, dar 85% din el se află în sistemul osos şi în dinţi. Alături de calciu, formează rezistenţa sistemului osos şi a dinţilor. Joacă un rol esenţial în cadrul moleculei ATP, o moleculă care furnizează energia în metabolismul carbohidraţilor, proteinelor şi grăsimilor. Făcând parte din membranele celulare şi din acizii nucleici din gene, este important pentru dezvoltarea, întreţinerea şi regenerarea celulelor. Ajută la stabilirea unui echilibru acid-bază în organism. Necesarul zilnic de fosfor stabilit este de 800 mg. Majoritatea oamenilor îşi iau cantitatea suficientă de fosfor din alimentaţie, existând cazuri rare de consum prea mare de fosfor.
Potasiul – este un mineral esenţial care acţionează ca un electrolit în organism, în interiorul celulelor. Potasiul acţionează împreună cu ceilalţi doi electroliţi, sodiul şi clorul. Organismul pierde electroliţi atunci când transpir, iar aceştia trebuie restabiliţi prin alimentaţie. Ajută la echilibrarea dintre acid-bază şi apă în fluidele organismului din interiorul celulei, activează numărul de enzime, este implicat în sistemele de transport ale membranelor celulare. Este necesar pentru funcţionarea corespunzătoare a celulelor nervoase în interiorul creierului şi în întreg organismul, menţine un bun echilibru hidric la nivelul fiecărui component celular, este implicat în creşterea normală, participă la conversiunea glucozei în glicogen şi la sinteza proteinelor musculare plecând de la aminoacizi, supradozarea determină tulburări cardiace. Necesarul recomandat este de 2,5-3,5 mg/zi.
Sodiul – este un mineral esenţial care, împreună cu clorul, este cunoscut sub numele de sare de mare. Ca şi potasiul acţionează ca un electrolit şi exercită funcţii similare, dar în afara celulelor, în lichidele extra-celulare. Constituie cationul major al lichidului extracelular, se asociază cu clorul

şi cu bicarbonatul pentru asigurarea reglării echilibrului acido-bazic, menţine distribuţia normală a apei şi a presiunii osmotice a lichidelor corporale şi în felul acesta protecţia faţă de pierderea excesivă a umorii, participă la păstrarea echilibrului ionic şi a excitabilităţii neuro-musculare, supradozarea induce retenţia şi creşterea tensiunii arteriale. Necesarul zilnic este de 5 mg.
Magneziul. Reprezintă ca pondere al doilea cation intracelular după potasiu. Peste 50% din cantitatea de magneziu se găseşte în oase alături de calciu şi fosfor. Ionii liberi de magneziu reglează activitatea metabolică intracelulară. Are rol important în transmiterea nervoasă şi în contracţia şi relaxarea musculară. Este un bun element pentru buna funcţionare a inimii. Deficitul de magneziu provoacă excitabilitate nervoasă şi muscular, bătăi cardiace neregulate, reducerea TA, depresie şi tulburări comporta-mentale. Necesarul recomandat este de 300-350 mg.
Oligoelementele
Fierul. Este un oligoelement esenţial care participă la transferul de oxigen şi electroni în organism. Fierul are este cel mai mult prezent în sânge. Principalul rol al său este de a se combina cu o proteină pentru a se forma hemoglobina, un pigment care dă globulelor roşii culoarea lor caracteristică. Hemoglobina transportă oxigenul în sângele arterial de la plămâni la ţesuturi. Este necesar la formarea mioglobinei care se găseşte numai în ţesutul muscular. De asemenea, are un rol în anumite sisteme de enzime implicate în utilizarea oxigenului în celule.
Principalele surse de fier sunt carnea roşie şi produsele din carne, ficatul, boabele de leguminoase, pâinea integrală şi cerealele, legumele verzi cu frunze. Există două forme de fier în alimentaţie:
􀀹 fierul rezultat din produse de origine animală, derivat din hemoglobină, care se găseşte mai ales în carne;

􀀹 fierul rezultat din produse de origine vegetală.
Necesarul zilnic de fier este de 14 mg. Excesul de fier poate fi toxic, fiind necesară verificarea cantităţii de supliment de fier consumată, în special la copii.
Cromul. Are rol important în metabolismul glucidic. Cromul este parte esenţială a factorului de toleranţă la glucoză, un complex organic care acţionează împreună cu insulina, ajutând organismul să folosească eficient zahărul şi carbohidranţii din alimente. Acesta acţionează prin optimizarea producţiei şi efectelor insulinei, care are rolul de a menţine un metabolism nutriţional corespunzător al carbohidraţilor (0 sursă majoră de energie), proteinelor (muşchii) şi grăsimilor (stocarea energiei). Ajută organismul la metabolizarea corespunzătoare a alimentelor. Are o acţiune pozitivă asupra nivelului de acizi graşi şi colesterol din sânge. Ajută la metabolismul insulinei.
Cuprul. În absenţa sa fierul nu poate fi înglobat în hemoglobină. Cuprul ajută fierul la producerea hemoglobinei din sange şi este esenţial pentru procesele de dezvoltare şi reproducţie. Cuprul este de asemenea un element-cheie pentru producţia de colagen, important pentru piele şi ţesutul conectiv, care include tendoanele, ligamentele şi învelişul protector al nervilor. Cuprul are un rol foarte important în vindecarea leziunilor. Nu există un necesar zilnic stabilit, dar se recomanda 1.000 ug de cupru pe zi.
Iodul. Este esenţial în funcţionarea tiroidei. Celulele tiroidiene sunt singurele din organism care pot absorbi iodul. Ţesutul tiroidian are proprietăţi specifice de preluare a iodului, de stocare a lui şi de eliberare a acestuia în cantităţi controlate în forma hormonilor tiroidieni. Fiecare celulă din organism depinde de hormonii tiroidieni pentru reglarea metabolismului. In cazul în care secreţia tiroidei este

deficitară, metabolismul de baza este defectuos, circulaţia se reduce şi întreaga activitate a organismului este încetinită. Atunci când nivelul de iod în organism este deficitar, întregul proces hormonal este compromis. Deficitul de iod afectează dezvoltarea şi sănătatea organismului de la stadiul prenatal şi până la stadiul de maturitate. Printre efectele carenţei de iod se numără hipotiroidismul şi problemele mentale, iar la adulţi guşa (mărirea glandei tiroide) şi reducerea timpului de reacţie.
Manganul. Susţine activitatea unor enzime gastrice, cu rol în eliminarea unor toxine. Ca în cazul majorităţii oligomineralelor, funcţiile manganului în cadrul organismului sunt complicate şi fac subiectul cercetărilor din domeniul medical şi al sănătăţii. Manganul este necesar pentru păstrarea condiţiei pielii, oaselor şi pentru formarea cartilagiilor, ca şi pentru metabolismul glucozei şi al lipoproteinelor. Acesta ajută, de asemenea, la activarea dismutazei superoxide (SOD) – o enzimă antioxidantă importantă.
Zincul. Este un oligoelement esenţial, prezent în aproape fiecare celulă, dar cantitatea de zinc stocată în organism este mică, aflată în cea mai mare parte în sistemul osos, păr şi piele. La fel ca şi magneziul, interacţionează cu peste 100 de enzime. Are rol important în procesele metabolice şi în sinteza proteinelor. Zincul funcţionează în principal ca parte sau ca activator al enzimelor implicate în metabolismul proteinelor, carbohidraţilor, grăsimilor şi acizilor nucleici. Acesta are de asemenea un rol important în acţiunea hormonilor, receptorilor, în depozitarea insulinei şi în activitatea sistemului imunitar. Este extrem de important pentru întărirea sistemului imunitar, pentru că acesta participă la dezvoltarea şi activarea limfocitelor T, un tip de globule albe care lupta împotriva infecţiilor. Este necesar pentru vindecarea leziunilor. Menţine simţul gustului şi al

mirosului, susţine sistemul imunitar, ajută la dezvoltarea normală pe parcursul perioadei de maturitate, este necesar pentru sinteza ADN-ului.
5.4. Suportul psihogen al anduranţei
Sportivii de elită recunosc importanţa pregătirii psihologice pentru concurs. Aşa cum afirma Bassham (aur, Montreal, 1976), „sportul este 90% activitate psihologică”. Foarte mulţi sportivi sunt de părere că latura psihologică este determinantă în câştigarea unei întreceri. Pregătirea pentru concurs cuprinde întreg ansamblu de măsuri, acţiuni, eforturi întreprinse de sportivi şi antrenori în vederea obţinerii unei performanţe preliminare (M. Epuran, 2001). Scopul pregătirii psihice pentru concurs constă din formarea la sportivi a unui sistem de atitudini şi conduite cu caracter operaţional şi reglator prin care aceasta să se adapteze suplu şi creator la situaţiile concursului şi la acţiunile adversarilor. Antrenorul trebuie să utilizeze cu măiestrie diferite mijloace, pentru a-l face pe sportiv „să funcţioneze” nu numai sigur, dar şi inteligent, nu numai dirijat, dar şi independent, nu numai după scheme învăţate, ci şi creator.
Orlick şi Partington (1988)9 au descoperit că pregătirea mentală este un factor extrem de important în performanţa sportivă. De asemenea s-a observat ca această pregătire a fost singurul factor semnificativ ce a fost găsit asociat cu clasarea la Olimpiadă. Totodată s-a evidenţiat faptul că mulţi olimpici nu obţin performanţe până la potenţialul lor maxim deoarece că nu au fost pregătiţi adecvat pentru evenimentele distragere a atenţiei sau evenimentele imprevizibile ce apar pe durata competiţiilor olimpice.
9 Ghidul antrenorului în psihologia sportului, 1999.

În lucrările de specialitate sunt precizate obiectivele pregătirii psihice pentru concurs:
♦ asigurarea unei motivaţii de nivel optim şi formarea sentimentelor morale superioare în timpul pregătirii şi perioadei competiţionale,
♦ conştiinţa clară a scopului propus şi aspiraţia atingerii şi a depăşirii lui,
♦ capacitatea de autoreglare a stărilor psihice. De această capacitate sunt legate:
− realizarea unui bun echilibru afectiv, a capacităţii de stăpânire a emoţiilor, a capacităţii de adaptare la stres;
− însuşirea şi folosirea antrenamentului mental;
− realizarea lucidităţii percepţiilor şi gândirii în situaţii critice sau neaşteptate;
− formarea capacităţii de adaptare a reacţiilor motrice şi psihice în raport de solicitări şi situaţii neaşteptate;
− dezvoltarea capacităţii de a depune un mare efort voluntar, de a depăşi greutăţile subiective sau obiective prin dârzenie, perseverenţă, curaj, iniţiativă;
− stimularea şi menţinerea încrederii în forţele proprii, în capacitatea de a realiza performanţa propusă;
− creşterea combativităţii şi dorinţei de succes;
− dezvoltarea rezistenţei psihice, a „imunităţii” la frustrări, la situaţii dificile, la factori perturbatori de orice fel, etc. (M. Epuran, 2001).
Pregătirea psihică de concurs poate fi exprimată în termenii ca deprinderi şi priceperi de a concura, în maturitate competiţională. Ea este o valorificare în situaţie compe-tiţională a pregătirii psihice generală şi de specialitate.
În psihologia sportivă sunt descrise o serie de tehnici de perfecţionare a pregătirii pentru concurs10: tehnici de
10 Ghidul antrenorului în psihologia sportului, 1999.

formare a imaginii, tehnici de mobilizare a energiei psihice, tehnici de combatere a stresului, tehnici de fixare a obiectivelor.
5.5. Oboseala în eforturile de anduranţă
Oboseala reprezintă starea tranzitorie produsă de o activitate prelungită sau excesivă prin scăderea potenţialului funcţional al organismului şi printr-o senzaţie subiectivă caracteristică. Oboseala, caracterizată printr-o diminuare reversibilă a capacităţii funcţionale a organismului, consecutiv eforturilor psiho-fizice intense, este un fenomen care însoţeşte în mod necesar antrenamentul şi în acelaşi timp constituie o premisă pentru creşterea performanţelor sportive.
Când sunt depăşite posibilităţile funcţionale ale organismului, pot apărea diferite stări patologice, iar când cerinţele efortului se încadrează în capacitatea funcţională a organismului, apare acea stare cunoscută sub denumirea de oboseală.
După A. Gagea (2002) oboseala este considerată un fenomen fiziologic, perfect reversibil (odată cu încetarea cauzelor care au produs-o, cu sau fără intervenţie din afara organismului, manifestările oboselii dispar). Din punct de vedere fiziologic, oboseala se adresează în manifestări tuturor aparatelor si sistemelor. Acest fenomen se materializează prin numeroase semne (simptome). Deci, oboseala exteriorizata este un sindrom.
Din literatura de specialitate se cunoaşte faptul că oboseala este împărţită în două faze:
– oboseala latentă (ascunsă)
– oboseala manifestă (evidentă).
Oboseala latentă poate fi depăşită, capacitatea de performanţă menţinându-se la un nivel ridicat, prin efort de voinţă. Acest tip de oboseală se caracterizează prin

neeconomicitatea mişcărilor, scăderea gradului de coordonare, reactivitate musculară scăzută – manifestări ce apar de obicei în a doua parte a efectuării efortului. Oboseala latentă constituie forma tipică de oboseală de antrenament.
Oboseala manifestă determină scăderea capacităţii de efort şi este însoţită de refuzul de a continua activitatea în regimul planificat. Acest tip de oboseală este complexă şi nu poate fi depăşit în scurt timp. Alţi autori clasifică oboseala în epuizare – fiind vorba de o stare accentuată de oboseală pe termen scurt; şi în exces de antrenament – echilibrul între oboseală şi refacere este mai lung.
Oboseala psihică sau subiectivă, nu numai că diminuează capacitatea de performanţă, dar anunţă că urmează un declin categoric al acesteia, tinzând să capete nuanţe patologice greu tratabile.
D. Colibaba-Evuleţ şi I. Bota prezintă cauzele oboselii:
􀀹 însumarea diferitelor tipuri sau stadii ale oboselii, fără a se lua măsurile de refacere necesare;
􀀹 monotonia antrenamentelor şi a întregii activităţi sportive;
􀀹 emoţii puternice, îndelungate şi greu de suportat;
􀀹 stresul de cantonament şi competiţional;
􀀹 creşterea rapidă a indicilor efortului;
􀀹 planificarea sau programarea eronată a procesului de pregătire.
Lucrul cel mai important în procesul de pregătire este să se identifice la timp cauzele care produc oboseala şi să se acţioneze preventiv prin măsuri şi proceduri de refacere potrivite şi oportune.
5.5.1. Restabilirea în antrenamentul sportiv
În antrenamentul sportiv, oboseala determină o epuizare mai mult sau mai puţin marcată, în funcţiile de diversele caracteristici ale efortului. Efortul şi restabilirea care succed oboseala trebuie să se condiţioneze reciproc.

Schimbările apărute în perioada de restabilire şi care măresc gradul de antrenare duc la diferenţierea în cadrul etapei post-efort a două faze:
♦ restabilirea timpurie sau restabilirea funcţiilor vegetative ce se schimbă sub influenţa activităţii musculare măsurate în minute sau ore,
♦ restabilirea târzie (cumulativă), în cadrul căreia se produc schimbări funcţionale şi structurale în organe şi ţesuturi, ca sumă a restricţiilor din urmă – această fază este specifică doar eforturilor mai sau apropiate de acestea, cu caracter sumativ, efectuate în diferite tipuri de macrocicluri sau mezocicluri.
A. Dragnea şi S. Mate Teodorescu prezintă următorii factori de care depind procesele de restabilire:
􀀹 tipul sarcinii – restabilirea survine mai repede după un efort muscular dinamic, decât după unul static;
􀀹 durata sarcinii – în cazul unei sarcini dure, când rezervele de energie sunt epuizate şi este necesară compensarea deficitului energetic, intervine ficatul (glicogenul hepatic serveşte la reglarea zahărului în sânge) şi muşchiul;
􀀹 intensitatea sarcinii – când intensitatea sarcinii este crescută, este mare şi producţia de energie anaerobă, cu apariţia acidului lactic şi a datoriei de oxigen. Resinteza ATP operează foarte repede (secunde) iar cea a CP, mai lent (minute); umplerea rezervelor de glicogen poate dura ore şi chiar zile, fiind implicate creierul, inima, musculatura şi cu o întârziere importantă, ficatul. Resinteza proteinelor durează mai mult timp (zile).
􀀹 succesiunea sarcinilor – este necesar să planificăm judicios intervalele de restabilire între diferite exerciţii, dar să avem grijă şi de succesiunea lor corectă ( de exemplu, antrenamentele de forţă şi viteză trebuie să fie plasate la intervale de timp potrivite, în care se vor executa exerciţii care solicită alte procese de restabilire);

􀀹 frecvenţa sarcinilor – aceasta rezultă din timpul de restabilire necesar, în funcţie de durata, intensitatea şi succesiunea diverşilor stimuli;
􀀹 nivelul de pregătire – optimizarea nivelului de antrenament induce o adaptare la sarcini specifice şi nespecifice, tulburarea homeostaziei diminuându-se constant;
􀀹 ereditatea şi factorii ambientali – individul, datorită tipului genetic constituţional, va avea capacitatea de restabilire diferită, iar factorii ambientali o pot modifica multiplu.
5.6. Stresul – factor asociat eforturilor de rezistenţă şi anduranţă
Noţiunea de stres derivă din abrevierea cuvântului distres, care în engleza medievală înseamnă: durere, dificultate, necaz, provocate de factori externi organismului. Această noţiune a fost asociată cu „o forţă care deformează corpurile”. În limba franceză cuvântul s-a tradus prin „stimulare sau agresiune”, în limba germană prin „efort sau leziune”. Astfel, stresul este un răspuns nespecific de adaptare a organismului la o serie de factori numiţi stresori, cu o componentă psiho-comportamentală şi metabolico-endocrino-nzimatică 11.
Prin noţiunea de stres se înţelege „starea de tensiune acută a organismului obligat să mobilizeze mijloacele de apărare pentru a face faţă unei situaţii ameninţătoare”.
Factorii care perturbă homeostazia organismului sunt denumiţi factori stresanţi. Caracteristica informaţională a acestora de a modifica starea de homeostazie a organismului depinde de „capacitatea” lor informaţională, aceştia purtând sorgintea chimică, fizică, fiziologică, celulară
11 V. Stroescu, Sistemul neuro-endocrin, 1994.

etc.12 Efortul sportiv poate fi considerat un factor stresant care produce în organism sindromul general de adaptare. Pot fi consideraţi agenţi stresanţi următorii factori: de natură fizică, de natură chimică, de natură nervoasă, dezechilibru alimentar (C. Bota, 2000).
Agenţii stresanţi produc două tipuri de reacţii în organism: reacţii locale şi generale proprii agentului; reacţii nespecifice comune mai multor agenţi stresanţi. Reacţiile nespecifice de stres au fost denumite de H. Selye „sindromul general de adaptare”. pe care îl defineşte ca „răspunsul nespecific al organismului la solicitările externe” demonstrând, că reacţia la factorii stresanţi parcurge 3 faze13:
1) Faza de alarmă – are drept efect mobilizarea tuturor subsistemelor sistemului. Aceasta are, la rândul său, două etape:
– faza de şoc – caracterizată prin hipotensiune, hipotermie, depresiune a sistemului nervos şi vătămare sistemică generală;
– faza de contraşoc – în care încep să apară fenomenele de apărare ale organismului.
2) Faza de rezistenţă – care surprinde totalitatea reacţiilor de tip adaptativ ale organismului, ca urmare a interacţiunii sale prelungite cu stimulii agresivi. Dacă această fază se prelungeşte dincolo de anumite limite, energia fizică şi psihică a organismului se epuizează şi se intră în faza a treia;
3) Faza de epuizare. Aceasta apare atunci când adaptarea nu mai poate fi menţinută şi se caracterizează prin reacţia de alarmă, care, de această dată are caracter ireversibil.
12 C. Neacşu, Caracteristicile condiţiei de stres a performanţei sportive, 2006.
13 S. Tudos, G. Mitreche, Stresul în sportul de performanţă, Discobolul, Nr. 2, 2005.

Aceste reacţii au fost împărţite în două grupe de răspunsuri: răspunsuri biologice adecvate favorabile adaptării care asigură rezistenţa şi restabilirea echilibrelor homeostazice – reacţii de eustres; răspunsuri inadecvate sau insuficiente, producătoare de oboseală – distres (C. Bota, 2000).
În opinia lui C. Neacşu (2006), în antrenamentul sportiv se pot realiza etape care pot fi considerate ca deţinând condiţii de stres somatic. Dacă valorile parametrilor nu depăşesc anumite limite, atunci de realizează în ansamblu organismului etape definite ca „stadii compensatoare” ce au ca efect reactiv un tonus pozitiv, ceea ce înseamnă un bun efect al antrenamentului. Antrenamentul sportiv realizează un efect pozitiv în etape succesive care conţin calitatea de „microstres somatic pozitiv” cumulativ. Efortul de antrenament trebuie să determine o „gimnastică” endocrino-metabolică a organismului, ştiindu-se faptul că numai un antrenament care oboseşte are un efect pozitiv. Altă categorie de situaţii stresant pentru organismul sportivului o constituie momentele desfăşurării competiţiilor – situaţie în care apare condiţia de „stres psihic”. 116

VI. REFACEREA DUPĂ EFORT ŞI RATA DE PROGRES A PERFORMANŢEI ÎN CANOTAJ
Prof. dr. Ioan Dospinescu
6.1. Consideraţii generale despre refacere
În ultimele decenii, sportul a devenit o activitate care solicită organismul sportivului uneori până la limita posibilităţilor sale, micşorând capacitatea de efort a acestuia.
De aceea, în procesul continuu al activităţii sportive, refacerea organismului, în general, şi a capacităţii de efort, în special, este o condiţie esenţială, cu repercusiuni directe asupra acumulării fizice şi tehnico-tactice, fără de care reuşita procesului de instruire nu este deplină.
Refacerea (reechilibrarea biologică) reprezintă partea componentă a procesului de antrenament care reuneşte ansamblul mijloacelor naturale sau artificiale, provenite din mediul intern sau extern, utilizate dirijat şi raţional, în scopul accelerării proceselor de restabilire a „homeostaziei organismului” la nivelul anterior modificărilor acesteia, prin stresul psiho-fizic indus de efortul sportiv şi, în final, chiar în scopul depăşirii vechiului nivel funcţional.
Din punct de vedere fiziologic, refacerea organismului după efort este rezultatul unor procese metabolice anabolizante în cadrul unor corelaţii corespunzătoare dintre organism şi mediu, în care intervenţia activă a medicului şi antrenorului capătă o importanţă tot mai mare.
Organismul uman, după teoria supracompensării a lui Folbort, poate să-şi refacă spontan, pe cale naturală,

capacitatea de efort, printr-o lungă perioadă de odihnă pasivă, în care predomină efectele trofotrope (vagale). În aceste condiţii au loc intensificări ale tonusului parasimpatic general, cu influenţă asupra diferitelor sisteme, aparate şi organe, care vizează în ansamblu reparaţiile subcelulare şi celulare, reîncărcarea depozitelor energetice, acumularea de mediatori chimici, hormoni, vitamine etc. Cu alte cuvinte, în timpul refacerii nu se produce o oprire sau o suspendare a metabolismului, ci acesta este comutat spre latura anabolică, de refacere şi reparaţie tisulară.
Procesele de refacere au caracter oscilant, ondulatoriu, cu intensitate tot mai mică odată cu îndepărtarea în timp de la momentul efortului, pentru ca apoi, după o perioadă de timp, a cărei durată este în funcţie de intensitatea şi volumul sau dificultatea efortului, să se stingă complet.
După un singur efort scurt şi nu prea intens, capacitatea de efort refăcută se situează aproape de nivelul iniţial. În schimb, după eforturi repetate, în orele în care organismul se află la nivelul cel mai înalt al supracompensării, efortul depus poate fi mai mare decât înainte; în cadrul refacerii ce urmează, supracompensarea atinge un nivel mai înalt, atestând o creştere substanţială a capacităţii de efort a sportivului.
Repetarea efortului specific de antrenament, în perioada în care traiectoria oscilantă a refacerii organismului se găseşte într-un punct aproximativ egal cu cel al capacităţii anterioare de lucru, toleranţa organismului faţă de solicitare nu este crescută şi, deci, efortul suportat nu va fi mărit. În aceste condiţii, refacerea poate asigura cel mult o recuperare a capacităţii anterioare de lucru, dar nu duce la sporirea potenţialului biologic.
Când efortul propriu-zis din antrenament survine într-o fază de subcompensare, rezultatul efortului poate duce la o epuizare mare, pe care refacerea ulterioară nu o poate ridica nici măcar la nivelul capacităţii de lucru existente anterior.

Efortul propriu-zis, depus atât în antrenamente, cât şi în competiţii, cu parametrii ce definesc dificultatea lui, solicită inegal sistemele, aparatele şi organele implicate. Ca urmare, viteza şi gradul de refacere ale diferiţilor parametri funcţionali ai organismului sunt variate, primii parametri care se refac fiind cei neurovegetativi (puls, tensiune arterială, frecvenţă respiratorie etc.), urmaţi de cei metabolici şi, în final, de restabilirea sistemelor fine, enzimatice oxidoreducatoare şi neurohormonale.
Restabilirea este mai mult sub dependenţa sistemului nervos central, el însuşi restabilindu-se mai greu după funcţiile vegetative sau metabolice. De aceea trebuie să apreciem restabilirea organismului după efort nu numai prin simpla urmărire a frecvenţei cardiace sau a altor parametri neurovegetativi, ci prin urmărirea tuturor parametrilor.
După cum am mai spus, unul din obiectivele esenţiale urmărite prin antrenamentul sportiv este creşterea capacităţii de efort a organismului.
Reamintim că înţelegem prin capacitatea de efort posibilităţile organismului de a desfăşura un lucru mecanic de o intensitate cât mai mare şi de a-l menţine timp cât mai îndelungat posibil (I. Dragan, 1986).
Cu alte cuvinte, capacitatea de efort constă în posibilităţile sistemului neuromuscular activ de a elibera, prin glicoliză sau fosforilare oxidativă, energia necesară pentru producerea unui lucru mecanic cât de mare posibil şi menţinerea acestuia timp cât mai îndelungat (I. Drăgan, 1989).
Trebuie precizat însă că suportul capacităţii de efort, al activităţii în general şi al activităţii psihice în special, îl constituie o dezvoltare adecvată a structurilor şi funcţiilor organismului, care trebuie să se adapteze efortului solicitator. Această adaptare se face treptat, prin modificările ce apar în organism sub influenţa efortului din antrenament, scopul final fiind executarea unui lucru dat, cu un efort fizic şi psihic mai mic decât în perioada anterioară începerii unei activităţi fizice.

Creşterea capacităţii de efort se obţine deci prin antrenament, definit în general prin pregătirea motrică specială a sportivilor într-o anumită ramură de sport, în vederea creşterii măiestriei sportive pentru obţinerea unor performanţe valoroase.
Pentru a avea eficienţă, pentru a obţine rezultatele scontate, în conceperea planurilor de antrenament trebuie respectate o serie de principii de bază: repetare, regularitate, gradare, multilateralitate, individualizare, constituind condiţii pentru a obţine acea stare specială a organismului numită forma sportivă.
Forma sportivă, considerată ca o stare de antrenament maxim posibilă, se oglindeşte într-o capacitate de efort deosebit de bună, rezistenţă la oboseală, indici cu valori maxime obţinute în cadrul pregătirii fizice, psihice, tehnico-tactice, rezultate superioare în concurs, dar şi o deosebită capacitate de refacere a organismului după efort.
Astfel, refacerea apare ca o componentă a procesului de antrenament, care în ultimii ani a cunoscut o mare importanţă în sportul de performanţă, eficacitatea ei găsindu-se atât în rezultatele sportive, cât mai ales în longevitatea sportivă şi păstrarea sănătăţii.
Refacerea, proces natural spontan până la anumite limite, constituie în momentul de faţă unul din elementele de bază ale obţinerii rezultatelor valoroase, în mod deosebit prin aspectul de „spirală”, adică prin existenţa perioadei de supracompensaţie, când capacităţile organismului sunt uşor crescute faţă de nivelul iniţial bazal.
În caz contrar, dacă organismul nu este refăcut după efortul anterior, prin cumularea efectelor negative apare oboseala, cu manifestări subiective la început, dar care ulterior pot fi obiectivate prin indicatori fiziologici, motrici, psihici. Se poate ajunge uneori la starea de supraantrenament, de oboseală cronică, patologică, ce poate opri activitatea sportivului pe diferite perioade, cu consecinţe asupra stării de sănătate.

Deşi am conturat doar câteva aspecte ale refacerii, nefiind enumerate nici măcar cele esenţiale în totalitate, încercăm să demonstrăm importanţa cercetării acestei stări a organismului, numită refacere, care în mod spontan sau dirijat poate constitui, în multe situaţii, elementul de bază în obţinerea performanţelor în sport.
6.2. Refacerea după efort – parte componentă a antrenamentului
Specialiştii de renume din domeniu susţin unele idei de bază în problematica complexă a refacerii după efort, idei pe care încercăm să le sintetizăm în cele ce urmează.
Performanţa sportivă a atins culmi înalte, iar antrenamentul a devenit de mult un proces complex de metode şi mijloace, o ştiinţă de pregătire a sportivului pentru a obţine în timp rezultate tot mai valoroase.
În metodica antrenamentului contemporan, volumul şi intensitatea au ajuns deosebit de mari şi solicită zilnic organismul sportivului până aproape de limită. „Ca să putem obţine creşteri ale performanţei, trebuie ca efortul să crească progresiv şi să alterneze cu momente de odihnă, de refacere, conform unei metodologii ştiinţifice, realizată în bună parte cu concursul medicinei sportive” (Carmen Dumitru, 1989).
Echilibrul care ar trebui să existe între efort şi odihnă îl numim refacere; s-a constatat că, în general, organismul îşi revine sau se reface în mod constant şi natural după efort, dar diversele funcţii au timpi inegali de refacere şi de multe ori solicitările, eforturile sportive succesive sunt mai frecvente decât posibilitatea de revenire a acestor funcţii. Se apreciază că, în această refacere naturală (calitate fundamentală a organismului), trebuie să se intervină, pentru a fi accelerată şi influenţată calitativ în raport cu funcţia fiziologică predominant solicitată.

Pe tema refacerii după efort au fost făcute studii în întreaga lume, ţara noastră, prin specialiştii ei, numărându-se printre primele care, acum 15-20 de ani, a elaborat principii şi o metodologie specifică refacerii sportive. Acestea au intrat în practica curentă a laboratoarelor Institutului Naţional de Medicină Sportivă, care se preocupă nu numai de starea de sănătate şi de curba efortului sportiv, ci şi de refacere, fără de care nu se poate realiza performanţa, ca obiectiv prioritar. Aspectele de refacere sunt cercetate prin explorări funcţionale, biochimice, psihologice şi chiar de dezvoltare fizică (I. Drăgan).
V. Ignat este de părere că refacerea este o acţiune de mai multe genuri: una cotidiană, care se realizează în cursul unei zile de pregătire, în care parametrii cardio-respiratori se restabilesc la valorile iniţiale şi care durează câteva ore; refacerea după un ciclu săptămânal de pregătire este mai complexă şi trebuie să ţină seama de natura efortului depus de sportivi (viteză, rezistenţă şi îndemânare); refacerea de etapă la munte (2-3 zile), pentru a obţine efecte de oxigenare şi reechilibrare a organismului, uneori recuperarea unor traumatisme la mare sau în staţiuni balneoclimaterice; în fine, urmează refacerea după un ciclu olimpic, foarte importantă pentru sportivii care mai sunt apţi să abordeze un nou ciclu olimpic. El subliniază necesitatea amenajării unor spaţii (încăperi) la bazele sportive (la unele există), pentru refacerea cotidiană a sportivilor, urmărindu-se crearea stereotipului dinamic pentru această activitate.
E. Pufulete subliniază că, din punct de vedere medico-biologic, refacerea cotidiană şi săptămânală trebuie să facă parte integrantă din activităţile complexe ale sportivilor de înaltă performanţă. Marile funcţiuni ale organismului – cardiovasculară, respiratorie şi neuromusculară – trebuie reabilitate după efort şi restabilite la indici superiori. Oboseala menţinută de la o etapă la alta poate duce la nerefacere, la apariţia oboselii cronice (supraantrenamentul).

Din punct de vedere al explorărilor funcţionale, se poate face obiectivarea nerefacerii (oboseala acută). Un sportiv, cu cât are o stare de antrenament superioară, cu atât are o capacitate de refacere mai bună. Există cazuri când testele de capacitate de efort sunt bune la sportivii la care apare starea de oboseală post efort, ceea ce dovedeşte o capacitate de efort labilă, care nu este stabilizată din punct de vedere biologic, deci nu poate creşte în timp şi, mai ales, nu poate fi menţinută. Nerefacerea după efort arată costul biologic ridicat al efortului, care poate avea consecinţe imediate, dar mai ales tardive, pe aparatul cardiovascular. De aceea antrenorii, medicii şi metodiştii trebuie să fie foarte atenţi în dirijarea efortului la sportivi şi la refacere, în special.
E. Georgescu evidenţiază, din punct de vedere biochimic, faptul că o refacere nu poate fi realizată în mod ştiinţific dacă nu se ţine seama de datele biochimice, de condiţia bazală a sportivului în diverse împrejurări. Efortul de o zi, săptămânal sau de durată trebuie raportat la starea iniţială. Refacerea calitativă depinde de abordarea problemei modificărilor biologice. Mucoproteinele urinare, aciditatea totală, pH-ul urinar, amoniacul, lactatul, iar în situaţiile deosebite, când solicitările sunt mult crescute, pH-ul sangvin, excesul de baze, rezerva alcalină, sunt parametrii care concură la aprecierea stării de sănătate şi refacere a sportivului după efort.
Psihologul O. Smărăndoiu arată că refacerea psihică este foarte importantă şi face parte integrantă din asistenţa psihologică a sportivului. Ea stă la îndemâna noastră şi trebuie privită ca un moment care precede antrenamentul. Efortul principal trebuie îndreptat spre îmbunătăţirea procesului de instruire a sportivului şi pe latura pregătirii psihologice, pentru însuşirea tehnicilor de refacere psihică.
Unele tehnici sunt cunoscute, cum ar fi antrenamentul autogen, antrenamentul psihoton sau antrenamentul mental. Cu toate acestea, unii specialişti de la loturi nu le acordă 123

importanţa cuvenită. O tehnică de refacere psihologică trebuie să se integreze în pregătirea generală. Reechilibrarea psihologică, creşterea capacităţii de autocontrol, puterea de stăpânire a emotivităţii în marile confruntări sportive, relaxarea neuromusculară şi neurovegetativă, capacitatea de a depăşi unele momente dificile din concursuri, toate acestea se constituie în strategii de pregătire şi concurs, dar în acelaşi timp şi de refacere a sportivului de înaltă performanţă.
R. Stratulat, medic nutriţionist, este de părere că un mijloc natural, atât în refacerea substanţelor energetice şi plastice consumate de organism în timpul efortului, cât şi în pregătirea organismului pentru noi eforturi, îl constituie alimentaţia. După efort, într-o primă fază nutritivă, se va rezolva reechilibrarea hidroelectrolitică, iar raţia alimentară va fi hipocalorică şi hiperglucidică. Se recomandă glucide naturale din fructe şi legume şi miere de albine, al căror avantaj constă în aportul de vitamine şi radicali alcalini.
Din punct de vedere cantitativ, într-un fel se va rezolva reechilibrarea electrolitică pentru atletism, gimnastică, înot, scrimă, şi în alt mod pentru ciclism, schi fond, maraton, canotaj, când este necesară o refacere pe toată perioada efortului; altă situaţie va fi, desigur, la jocurile sportive.
Urmează apoi faza de refacere energetico-plastică. Un rol important revine substanţelor cu conţinut ridicat în proteine cu valoare biologică înaltă (lactate, carne de vită, peşte). Un ajutor valoros în refacerea plastică îl dau diferitele formule de preparate hiperproteice, care în volum mic au valoare nutritivă mare.
Gh. Popescu, farmacolog, afirmă că un principiu extrem de important în aplicarea metodelor şi mijloacelor de refacere îl constituie posibilitatea de a utiliza substanţe farmacologice în interacţiune cu refacerea fizică, metabolică, psihologică. Utilizarea asociată a câtorva mijloace farmacologice de refacere dă rezultate mai bune decât 124

folosirea lor singulară. Baza mijloacelor farmacologice de refacere o constituie specificul naturii vii, acel rezervor nesecat al vitaminelor şi substanţelor minerale şi chiar unele enzime componente ale biocatalizatorilor, care reglează şi uneori modifică traiectoria transformărilor intracelulare. Să nu uităm, însă, că folosirea abuzivă, exagerată şi prelungită a vitaminei C, de pildă, a grupului de vitamine B sau a glucozei poate provoca unele fenomene limitative, mergând uneori până la dezechilibre şi chiar stări de boală.
Administrarea vitaminelor C şi B, a glucozei în scopul completării rezervelor de hidrocarburi, în efortul de lungă durată, poate fi considerată un mijloc fiziologic. Dar, în cazul când rezervele de glucide din organism sunt suficiente, administrarea unor cantităţi prea mari de glucoză stimulează producerea de catecolamine, fapt contraindicat.
Din ce în ce mai mult se vorbeşte despre o refacere stimulată prin produse fitoterapeutice, aparţinând „farmaciei verzi”. De pildă, o ceaşcă de ceai de măceşe se bucură uneori de mai mult credit decât o doză corespunzătoare de medicamente.
A. Gurău consideră că, în cazul efortului din canotaj, trebuie să se acorde refacerii aceeaşi atenţie ca şi programului de pregătire. Pentru fiecare sportiv trebuie stabilit un stereotip al refacerii, în care trebuie să se ţină seama de teoria supracompensării. La refacerea după efort pot contribui şi mijloacele balneoterapeutice cu numeroase proceduri, începând cu duşul cald, băile de plante şi ajungând la masajul reflex, presopunctură, masajul hidroterapeutic.
Sintetizând toate aceste idei, putem spune că ne interesează deopotrivă susţinerea capacităţii de efort la sportivi, dar, în acelaşi timp, trebuie acordată atenţia cuvenită refacerii. Păstrarea şi cultivarea sănătăţii oamenilor şi implicit a sportivilor a devenit un deziderat important în pregătirea sportivă.

6.3. Oboseala indusă de efortul din antrenament
Orice tip de efort fizic, profesional sau sportiv (acesta din urmă fie că este prestat în orele de educaţie fizică, fie în antrenamente sau concursuri), prin parametrii săi – intensitate, durată, volum, complexitate – conduce la apariţia unei stări neplăcute, generale sau locale, care semnifică instalarea fenomenului de oboseală. Pornind de la ipotezele şi concluziile de localizare a oboselii şi până la cele care consideră oboseala un fenomen complex şi multilateral, numeroase studii au încercat s-o definească şi să-i explice mecanismele fiziologice care o determină.
Astfel, H. Laborit defineşte oboseala ca fiind expresia conştientă a unui reglaj fiziologic. După A. Bourguignon, oboseala se caracterizează prin diminuarea capacităţii funcţionale a unui organism, acompaniată de o senzaţie de moleşeală caracteristică.
După Vari M. şi Winter E., oboseala este expresia psihosomatică a dezadaptării sportivului la antrenament, la mediu, la sine însuşi.
Georgescu M. defineşte oboseala ca fiind starea fiziologică ce se caracterizează prin scăderea capacităţii de lucru, cauzată de un exces de activitate, însoţită de senzaţii locale şi generale. La această definiţie, Demeter A. mai adaugă ideea că oboseala este o stare fiziologică, caracterizată prin scăderea temporară a capacităţii de lucru, care însă dispare după o perioadă de repaus.
O sinteză a tuturor definiţiilor date fenomenului de oboseală ar fi acesta: oboseala este o stare fiziologică reversibilă, manifestată prin diminuarea capacităţii de performanţă fizică sau psihică, apărută după un efort solicitant şi care dispare prin odihnă. Ea se manifestă prin scăderea randamentului, iar continuarea mişcării se realizează cu un surplus energetic, dar cu o diminuare a preciziei şi coordonării mişcărilor. 126

Dat fiind efectul oboselii manifestat la nivelul majorităţii componentelor morfofuncţionale ale organismului, oboseala fiziologică este considerată un sindrom.
Se cunosc două forme majore de oboseală: fiziologică şi patologică.
Prima se instalează în urma unui efort depus la limitele capacităţii funcţionale a organismului. Această formă constituie factorul de progres al adaptărilor, iar prin repetarea, în cadrul antrenamentelor, a complexului de factori reprezentaţi de efort – obosire – dezobosire (refacere), se ajunge la acea parte optimă a reacţiei organismului – supracompensaţia. Oboseala fiziologică este necesară, deoarece este considerată un factor stimulator al resurselor funcţionale ale organismului.
A doua formă este oboseala patologică, în care este depăşită capacitatea funcţională a organismului, cu manifestările ei acute (supraîncordarea) şi cronice (supraantrenamentul).
Trebuie, de asemenea, făcută diferenţierea între oboseala fiziologică şi epuizare, care este de natură cantitativă.
Oboseala fiziologică dispare după 24 de ore, prin procese şi procedee diverse de refacere, în timp ce epuizarea, care poate fi asimilată supraîncordării, necesită 3-7 zile de terapie specifică pentru dispariţia ei.
Weineck (1993) distinge o oboseală acută (după alţi autori oboseală fiziologică) periferică şi centrală (ai căror factori determinanţi sunt în strânsă interdependenţă) şi oboseala cronică locală şi generală, corespunzătoare supraantrenamentului.
În acest sens, fiziologia ne arată că oboseala este o stare de inhibiţie, de protecţie la nivelul sistemului nervos central, care urmează logic unei activităţi psiho-fizice de o anumită durată şi intensitate. O astfel de stare de disconfort – oboseala fiziologică şi psihică – este respinsă de organism,

deoarece îi deranjează echilibrul homeostazic. În consecinţă, el reacţionează printr-o acţiune recuperativă, de refacere naturală, în mod spontan, pentru a înlătura urmările ei. Ele sunt profund dăunătoare obţinerii performanţelor, care depind de trei factori:
− sursele generatore de energie;
− funcţia neuromusculară;
− funcţia psihică.
Orice perturbare la nivelul unuia din aceşti factori, necorectată la timp, poate duce la instalarea oboselii.
Orice depăşire a relaţiei de compatibilitate între antrenament şi dezobosire poate duce la instalarea oboselii imediate, evidenţiată local în sfera musculară, neuropsihică, cardiovasculară, respiratorie, digestivă sau generală, în care este implicat de la bun început sistemul nervos central. Explicaţia oboselii a suscitat interes în ştiinţele biologice şi în cele psihologice, existând mai multe teze privitoare la geneza ei:
1. Teoria intoxicării, mai ales la nivel muscular, cu produse de metabolism intermediar (în special acid lactic), care ar putea bloca contracţia musculară;
2. Teoria heterocronismului indică blocarea transmiterii neuromusculare (placa motorie), ce induce blocarea transmiterii influxului de la nerv la muşchi;
3. Teoria scăderii rezervelor energetice în celulele musculare;
4. Teoria resintezei insuficiente a acetilcolinei în terminaţiile nervoase şi musculare şi în sinapsele sistemului nervos;
5. Teoria oboselii celulelor nervoase;
6. Teoria scăderii catecolaminelor în sânge.
Cercetări de neurofiziologie, la care numeroşi autori români şi-au adus contribuţii notabile, ca Fl. C. Ulmeanu, A. Demeter şi M. Georgescu, au elucidat etiopatologia acestui sindrom, privindu-l ca pe o perturbare întâlnită la nivelul

sistemului integrator – sistemul neuro-endocrino-metabolic. Aceasta scoate în evidenţă, încă o dată, însemnătatea refacerii dirijate a sportivilor, ca mijloc preventiv de combatere a oboselii şi de apărare a sănătăţii. În asociere cu refacerea naturală, sportivul îşi păstrează sănătatea şi îşi recapătă capacitatea de a relua antrenamentul şi concursurile, datorită ciclicităţii acestora.
Suprasolicitarea constituie cauza principală a oboselii, care arată dimensiunea dezacordului dintre solicitare şi capacitatea funcţională de răspuns adecvat, lipsit de nocivitate pentru organism. O astfel de stare este mai frecventă la neantrenaţi, convalescenţi după boli prelungite, la cei supuşi la intensităţi exagerate, folosite mai cu seamă în perioadele de debut ale ciclului anual de antrenament, sau în situaţiile în care aceştia îşi administrează medicamente interzise de regulamentele de concurs (substanţe dopante).
Simptomatologia este dominată de modificări ale sistemului în care se manifestă pregnant sindromul respectiv: semne de insuficienţă cardiocirculatorie acută (cord forţat, clacaj cardiac), dereglaje neurovegetative, neurologice şi senzoriale, cum ar fi dimensiunea reflexelor osteotendinoase, modificări de tonus muscular, parestezii, tulburări de coordonare şi echilibru, de mers, de ortostatism, vizuale, vestibulare. Acestora li se adaugă tulburări psihice, cum ar fi senzaţia de epuizare totală şi temporară.
6.4. Oboseala psihică
Există, fără îndoială, şi o oboseală psihică, ce intervine concomitent sau după cea motrică şi biologică. Volumul, intensitatea, complexitatea, durata şi intensitatea eforturilor, emoţiile, stresul, adversitatea partenerului de întrecere, a publicului, eşecul, monotonia, duritatea, ciclicitatea, prelungirea programelor de pregătire, exigenţele

antrenorilor, dieta şi rigoarea regimului de cantonament, toate acestea sau o parte din ele pot provoca o astfel de oboseală, în care predomină semnele neuropsihice, în special astenia, instabilitatea, scăderea atenţiei, a reactivităţii psihice, a rezistenţei la tensiuni.
O astfel de stare influenţează direct şi puternic pregătirea psihică şi potenţialul de concurs, şi poate merge până la tulburări de comportament, la scăderea apetitului de antrenament, de concurs, tulburări de somn, de mâncare. O astfel de stare este extrem de dăunătoare; ea reclamă modificări cantitative şi calitative ale regimului de efort, cu abordarea selectivă a concursurilor.
O astfel de oboseală, neobservată şi devenită cronică, poate afecta parţial sau definitiv cariera unui sportiv. Ea este cu atât mai nocivă, cu cât sportivul este mai tânăr. Vârsta şi labilitatea psihică acţionează uneori limitativ asupra psihicului său, care poate claca acut sau cronic.
Formele de anxietate, de panică, de claustrare, pe care nici sportivul nu le sesizează uneori în fazele incipiente, reprezintă motive de fond ale oboselii psihice. Gândurile negative, ca şi imaginile care le însoţesc, complexele de inferioritate sau de eşec sunt însoţite de tahicardie, ameţeli, jenă în respiraţie, care pot induce în eroare medicul, tentat să considere că sportivul traversează o maladie organică şi nicidecum psihică.
Procesul de modelare a refacerii se bazează pe insistenţa antrenorului ca sportivul său, aflat în această stare, să comunice, să se exteriorizeze. Tendinţa de introspecţie, de a trăi în trecut, de a rememora amintiri, nostalgii prelungite nu trebuie să scape atenţiei antrenorului. Observaţia lui este nelimitată, pentru că sportivul îi aparţine nu numai în antrenament, ci şi în acţiunile de recreere, de somn sau de relaxare.
Pe de altă parte, excesul de analiză a sportivului în legătură cu antrenamentul, concursul sau adversarul 130

poate deveni obsesiv şi dăunător liniştii lui în tot acest timp. Astfel, se poate ajunge, uneori nesesizat, la anxietatea nevrotică, la suspiciunea paranoică despre ce va fi. O astfel de stare nu este altceva decât o blocare sau o îngustare a conştientizării, care duce la sentimente de singurătate, de apatie. Dezordinea psihică nu este numai profund dăunătoare sportivului, dar poate duce la boală. De aceea, antrenorului îi revine sarcina ca toate aceste posibile frământări în gândirea şi simţirea sportivului să nu-i fie indiferente, să nu le trateze cu uşurinţă, să le depisteze şi să le abordeze din vreme cu răbdare, căldură, pricepere, împreună cu psihologul care i se alătură în astfel de situaţii.
6.5. Comentarii privind rata de progres a capacităţii de efort
Rata de progres a capacităţii de efort poate fi un obiectiv principal în toate situaţiile de performanţă umană, dar mai ales în cazul sportului de performanţă.
Modelul logico-matematic al supracompensaţiei din antrenamente sportive, elaborat de A. Gagea, este un model neliniar, care aproximează suficient de exact bucla de histerezis a eutrofiei şi hipertrofiei, induse de alternarea optimă a mai multor eforturi fizice, cu perioade de refacere adecvate.
Creşterea ratei de progres depinde de dozarea judicioasă a dificultăţii de efort (), de mărimea (durata, cantitatea şi calitatea) facilităţii de revenire (), de admitanţa de refacere, de factorul (geometric) de formă, precum şi de caracteristicile (individuale) fenotipice de răspuns.
În cazul iterării mai multor antrenamente, creşterea supracompensaţiei depinde şi de iteraţia adecvată, cumulul nefiind linear, iar primele semne fiind evidente abia după 8–10 antrenamente.

Pentru fiecare dintre factorii de mai sus se poate identifica un corespondent real din procesul de antrenament. Unele corespondenţe sunt uşor de identificat, ca de exemplu:
• Dozarea judicioasă a dificultăţii de efort înseamnă prestarea de către sportiv a unui volum de efort submaximal în raport cu capacitatea sa de efort şi structurat corespunzător în legătură cu temele de antrenament. Dificultatea submaximală de efort se raportează în special la caracteristica de motricitate, dar, după cum se ştie, depinde şi de complexitatea şi specificitatea efortului.
• Facilităţile de revenire se referă la durata şi calitatea odihnei active, la alimentaţia, medicaţia şi susţinătoarele de efort, la procedee de accelerare a refacerii etc.
• Caracteristicile individuale fenotipice se referă la efectele de acomodare şi de „learning”, care depind atât de mijloacele folosite cât şi de cel care le prestează.
O altă parte dintre factorii de care depinde creşterea ratei de progres are corespondenţe mai puţin vizibile sau mai greu identificabile în practica curentă a antrenamentelor. De exemplu:
• Admitanţa de refacere este o caracteristică genotipică a organismului sportivului, prin care se înţelege disponibilitatea aparatelor cardio-respirator, excretor, circuitelor limfatice, endocrine, instanţelor neuro-musculare implicate în efort etc. de a elimina rapid autotoxinele din produsele reziduale, de a favoriza euplastia şi anabolismul, de a repara micro-traumatismele provocate de efort şi, în special, de a reface rezervele de compuşi macroergici fosforici.
• Factorul (geometric) de formă nu are un anume corespondent în procesul de antrenament, dar are o semnificaţie generală, valabilă pentru toate organismele vii, legată de fenomenul de histerezis, adică de tendinţa de revenire la starea iniţială pe un alt drum decât acela în care s-a produs efectul (de obosire, în cazul nostru). Pentru a se

obţine supracompensaţie, factorul de formă arată că influenţa cantităţii şi calităţii refacerii este cu un grad de putere mai mare decât influenţa efortului. De exemplu, dacă supracompensaţia ar creşte proporţional cu mărimea efortului (model extrem de simplu, dar absurd), atunci tot supracompensaţia ar creşte odată cu puterea a doua (la pătrat) a calităţii şi cantităţii refacerii.
Modelul ratei de progres, pe lângă faptul că arată care factori şi în ce măsură influenţează supracompensaţia, mai poate identifica şi care sunt combinaţiile cele mai favorabile ale unor factori modelabili, atunci când există restricţii de variaţie a altora. De exemplu, dacă sportivul nu are condiţii de refacere dintre cele mai bune, atunci efortul trebuie gradat altfel decât cu o dificultate submaximală, fapt ce este atât logic cât şi evident chiar şi fără model logico-matematic; dar simularea efectului la mlm în astfel de condiţii arată că mijloacele utilizate ar trebui orientate spre obiective de învăţare şi acomodare (adaptarea fiind o acomodare cu remanenţă mare).
Când iteraţia este adecvată, adică refacerea nu devine „odihnă înainte de efort”, sau refacerea nu devine „o scurtă pauză” dintre eforturi, atunci supracompensaţia are un maxim de amplitudine, fără ca ea să fie, cu necesitate, optimă din punct de vedere al ratei de progres a capacităţii de efort.
6.6. Caracteristicile refacerii după efortul din antrenamente
Refacerea reprezintă un fenomen natural, în esenţa lui. De aici rezultă şi spontaneitatea sistemului nervos somatic şi vegetativ. Această precizare de natură fiziologică ne arată că imediat după efort şi mai ales după cel motric urmează în mod reflex faza de restabilire, de reechilibrare a marilor funcţii vitale (circulaţie, respiraţie) la valorile lor

iniţiale, prin procese coordonate ce asigură refacerea organismului în totalitatea lui.
Dacă antrenamentul stimulează organismul să se adapteze în trepte la exigenţa sportivă, la realizarea performanţelor în continuă creştere, refacerea realizează o operaţie inversă de resinteză, de reîncadrare rapidă şi integrală a potenţialului acestuia. Dar se obţine în aceste combinaţii de refacere naturală şi dirijată nu numai o revenire a organismului la valorile avute înainte de efort, ci şi la o sporire a posibilităţilor lui pe baza supracompensaţiei. Se produce o accelerare a procesului de refacere atât de complex, prin revenirea indicatorilor hemodinamici, cardiorespiratori, în câteva minute, a celor metabolici în câteva ore, a celor neuro-endocrino-metabolici în una - două zile.
Rolul de integrator, de coordonator al ambelor forme de refacere revine sistemului neuro-endocrino-metabolic. Toate interacţiunile care se produc au loc pe seama reflexelor condiţionate şi ajung să creeze un stereotip dinamic al efortului, al refacerii, al ritmului circadian. Iată de ce cultivarea unor reguli de igienă, de înţelegere profundă a relaţiei efort-odihnă, bine codificate pe ambele aspecte, asigură un cadru propice pentru păstrarea sănătăţii, esenţial şi în obţinerea unui randament superior în actul sportiv.
Desigur, ca şi în medicină, unde nu sunt boli, ci bolnavi, şi în refacere constatăm că acţionează direct şi puternic vârsta, sexul, starea de sănătate, nivelul de antrenament şi odihna sportivului, condiţiile de mediu, măiestria antrenorului, experienţa competiţională, natura şi durata efortului depus, motivaţia acestuia. Toţi aceşti factori arată că refacerea care succede antrenamentului îşi are specificul ei. Cercetările, observaţiile şi experienţele diferă, uneori chiar se contrazic şi rareori se constată o unitate de vederi; dar, fie că este vorba de o probă de rezistenţă, de forţă sau de îndemânare, refacerea este structurată de

combinaţia lor. Caracteristicile normative ale efortului din antrenament sunt aceleaşi, doar că diferă valorile lor. Acestea sunt:
– Intensitatea exerciţiilor (implicit a efortului), care în sport reprezintă în general 85-100 % din posibilităţile maxime ale sportivului în antrenament. Treptele descendente ale intensităţii sunt evaluate ca submaximale până la 70-90 %, intermediare până la 50-75 %, uşoare până la 35-60 % şi slabe până la 20-40 %. Frecvenţa cardiacă şi tensiunea arterială au valori care indică treptele amintite mai sus. Important pentru orice antrenament, inclusiv pentru cel din canotaj, este ca nivelul său de excitaţie să fie supraliminal, pentru a provoca apariţia fenomenului de adaptare morfologică şi funcţională a organismului sportivilor.
– Durata efortului (de la declanşare şi până la încheierea efortului), a cărui regulă fiziologică de bază indică o relaţie cauzală şi logică: cu cât excitaţia este mai puternică, cu atât durata ei este mai scurtă. Evident, relaţia inversă explică de ce orice excitaţie mai mică permite prelungirea aplicării şi menţinerii ei.
– Densitatea efortului (raportul dintre durata şi pauza excitaţiei); această pauză, impusă de limitele funcţionale ale sportivului sau organizată de antrenor între două eforturi, se prelungeşte sau se menţine până la refacerea parţială sau totală a elementelor funcţionale solicitate. Desigur că aici intră în discuţie relaţia şi eficienţa refacerii complete şi a celei incomplete, care explică importanţa apariţiei fazei tardive a refacerii. În această situaţie se realizează o adaptare compensatorie a funcţiilor supuse efortului, mai mare în cadrul unei pauze care nu asigură o refacere completă.
– Frecvenţa excitaţiilor este dată de numărul lor într-o anumită unitate de timp. Practic, numărul excitaţiilor (exerciţiilor) se efectuează în serii repetate. Numărul excitaţiilor dintr-o serie depinde de intensitatea şi durata efortului.

– Amploarea excitaţiilor exprimă suma excitaţiilor incluse într-o anumită unitate de timp, este produsul dintre intensitatea, durata şi frecvenţa excitaţiilor. O astfel de regulă implică în programarea antrenamentului numărul şi durata lecţiilor dintr-un ciclu diurn şi săptămânal. Din acest punct de vedere, în metodologia antrenamentului actual valorile au crescut considerabil, problema încadrându-se în modelarea, programarea şi planificarea antrenamentelor ciclului anual.
6.7. Sursele de refacere energetică ale canotorului
Energia anaerobă alactacidă are o contribuţie la susţinerea efortului competiţional de circa 6%, la sportivii de elită. Mărimea energiei este dependentă de:
– greutatea corporală totală;
– greutatea masei musculare active, care la canotori oscilează în jurul cifrei de 40 % din greutatea corporală totală;
– procentul de masă activă mobilizată în prestarea efortului competiţional (la canotori este de aproximativ 80%).
Energia anaerobă lactacidă are o contribuţie de 12% la sportivii de elită. Mărimea energiei anaerobe lactacide este dependentă de:
– toleranţa la deteriorarea mediului intern indusă de lactacidemie; nivelul de toleranţă constituie o particularitate individuală. În medie, el este de 20 mM/ml lactat în sânge, la canotorii de elită;
– greutatea corporală;
– rezervele sistemelor tampon, pentru compensarea lactacidemiei.
Energia aerobă are o contribuţie la susţinerea efortului competiţional de 80-82%, la sportivii de elită. Productivitatea aerobă este dependentă în principal de:
– nivelul VO2 max;

– procentul din VO2 max ce poate fi mobilizat şi durata menţinerii acestui nivel;
– greutatea corporală şi masa activă.
De remarcat că, la canotorii cu antrenament inadecvat de rezistenţă, chiar dacă au valori ridicate ale VO2 max, acumularea de lactat intervine de timpuriu. De aceea, prin antrenament, trebuie să se apeleze nu numai la mijloacele care vizează creşterea VO2 max, ci şi la cele care se adresează „învăţării” organismului să-şi poată mobiliza un procent mai mare din aceste posibilităţi.
6.8. Refacerea capacităţii de efort – cea mai importantă parte componentă a procesului de antrenament
La nivelul actualelor solicitări ale sportului de performanţă, problema refacerii capacităţii de efort a sportivilor a devenit o problemă de prim ordin. Duritatea antrenamentelor şi numărul acestora reclamă măsuri foarte sugestiv exprimate prin noţiunea de „dezobosire” a sportivilor. De aici şi necesitatea intervenţiei metodologice a medicului în colectivul tehnic al echipei, care colaborează strâns cu antrenorul şi cu psihologul.
Dintre măsurile care se includ în procesul de refacere a capacităţii de efort putem număra: somnul, şedinţele de hidrofizioterapie, sauna, susţinătoarele de fort, alimentaţia adecvată, vitaminizarea, viaţa personală ordonată, succesiunea judicioasă a tuturor elementelor care compun planurile anuale, periodice şi de etapă ale antrenamentelor şi competiţiilor. Ele trebuie să prevadă chiar şi secvenţele de pauză după solicitările mai accentuate.
Cercetarea perioadei de refacere a organismului sportivului după efort este necesară pentru caracterizarea posibilităţilor funcţionale ale organismului, a încărcăturii pe

care o poate suporta, a puterii de lucru, pentru a i se întocmi un regim raţional de efort.
Eforturile la care sunt supuşi canotorii în procesul de antrenament şi competiţii reclamă o rapidă refacere a organismului, pentru ca, după un anumit interval de timp, sportivii să fie în măsură să acţioneze din nou în plenitudinea forţelor fizice şi cu toată capacitatea lor psihică.
Refacerea organismului după efort a devenit o problemă de mare actualitate în sportul de performanţă. Specialiştii domeniului i-au acordat atenţia cuvenită, efectuând studii şi cercetări pentru a stabili cu certitudine conţinutul şi metodologia refacerii după efort şi căutând să-i convingă pe sportivi şi pe metodişti asupra necesităţii aplicării cu consecvenţă a mijloacelor şi procedurilor celor mai indicate în diferitele perioade şi etape de pregătire sau competiţionale.
Refacerea a devenit un factor de progres al performanţei, care nu mai poate fi neglijat. Refacerea după efort are unele legităţi proprii, din care amintim:
– orientarea cu precădere a refacerii către acele substraturi morfologice şi fiziologice afectate de efortul fizic;
– restabilirea diverşilor parametri funcţionali după efort într-o succesiune prestabilită: neurovegetativi, metabolici, enzime, hormoni;
– refacerea trebuie considerată în funcţie de individ şi de efortul desfăşurat în antrenamente sau competiţii, în funcţie de calitatea şi durata solicitării;
– refacerea se realizează şi în modalitate zilnică, săptămânală, de etapă, anuală.
Efortul din canotaj îşi are specificitatea lui, deci şi măsurile şi mijloacele de refacere vor trebui să aibă, pe lângă factorul comun altor sporturi, şi nota aparte impusă de particularitatea efortului specific canotajului. 138

Principiul de bază îl constituie cunoaşterea exactă a solicitărilor fiziologice şi psihice care sunt specifice fiecărei ramuri sportive. Astfel, în sporturile în care predomină solicitările sistemului neuropsihic se va avea în vedere accelerarea refacerii neuropsihice, bazată pe folosirea mijloacelor care acţionează în această direcţie.
În activităţile desfăşurate în condiţii neprielnice de mediu (temperaturi înalte, joase, schimbătoare) se aleg mijloacele care acţionează stimulator asupra funcţiilor şi proceselor metabolice; în eforturile cu caracter de rezistenţă-forţă se selecţionează mijloacele care refac musculatura şi metabolismul; în cele cu activităţi sedentare se aplică mijloace ce compensează imobilitatea, hipochinezia.
În concluzie, nici un model, nici o schemă nu poate fi concepută fără mijloace compatibile cu obiectivele propuse.
6.8.1. Fiziologia refacerii după efortul fizic din antrenamente
Reechilibrarea, restabilirea biochimică din cadrul procesului de refacere după efort se realizează atât în pauzele dintre exerciţii, dintre reprize (refacerea intraefort), după o lecţie de antrenament, după un ciclu săptămânal de antrenament (2-3 zile), cât şi după o etapă de pregătire, după un ciclu anual de pregătire (refacere 2-3 săptămâni) sau după un ciclu olimpic (refacere 4-6 săptămâni).
Din punct de vedere fiziologic, după A. Demeter, refacerea organismului după efort este rezultatul unor procese predominant anabolice, care restabilesc echilibrul afectat în timpul susţinerii efortului şi readuc la normal constantele tulburate.
Această latură anabolică, însumată în timp, a metabolismului diminuat post efort, se manifestă şi are repercusiuni benefice la diferite niveluri funcţionale, organe şi sisteme ale organismului. Astfel, la nivelul componentei active a aparatului locomotor, respectiv la nivel muscular,
139
Prof. dr. IOAN DOSPINESCU
creşte cantitatea de mioglobină, se produc modificări enzimtice ce au ca efect creşterea sintezei de proteine musculare; în sistemul nervos central, efectul dominant este iradierea inhibiţiei corticale, care va facilita instalarea proceselor anabolice în neuroni şi celule gliale, iar la nivelul mediului intern – alcalinitatea acestuia, restabilirea pH-ului, a glicemiei şi a echilibrului hidroelectrolitic.
6.8.2. Aspecte practice în procesul de refacere
Procesul de refacere se adresează unor sportivi complet sănătoşi, pentru recondiţionarea lor biologică după eforturile depuse în antrenamente şi competiţii, în timp ce recuperarea are în vedere restabilirea morfofuncţională după o stare patologică indusă de îmbolnăviri, de traumatisme sau de alţi factori.
Refacerea, ca proces consecutiv efortului, nu poate fi separată de acesta; constituie, deci, o parte componentă a antrenamentului sportiv.
Considerăm că refacerea trebuie abordată pornind de la înţelegerea efortului din punct de vedere fiziologic, a răsunetului pe care acesta îl are asupra organismului, a „preţului” biologic, precum şi a faptului că în zilele noastre se lucrează adeseori în zona de limită, foarte aproape de frontiera dintre fiziologic şi patologic. De aceea, propunem ca mijloace de refacere următoarele:
a) Alimentaţia trebuie să asigure necesarul caloric global (6500 calorii pentru bărbaţi, 6.000 pentru femei – zilnic), proteinele trebuind să constituie 16–17%, glucidele 56–57%, iar lipidele 27%. Vitaminele B1, B2, B6, PP, C şi E nu trebuie să lipsească din hrana zilnică;
b) Odihna pasivă pune organismul în condiţii de repaus aproape total, cu un consum energetic foarte scăzut, creând condiţiile fiziologice de refacere;
c) Odihna activă se realizează prin eforturi fizice moderate, pentru refacerea organismului după solicitări fizice deosebite;

d) Hidroterapia – prin duş cald, saună sau hidromasaj;
e) Masajul efectuat manual, fie local, fie generalizat;
f) Oxigenarea şi aeroionizarea negativă prin inhalarea unui amestec de gaze 95% oxigen şi 5% bioxid de carbon, care grăbeşte refacerea;
g) Medicaţia prin administrarea de substanţe farmacologice de refacere şi prin susţinătoare de efort.
Refacerea influenţează supracompensaţia, adică rata de progres în proporţie mult mai mare decât efortul propriu-zis. A. Gagea susţine că rata de progres creşte pătratic odată cu creşterea calităţii refacerii. Acelaşi autor consideră că refacerea trebuie controlată nu numai la nivel metabolic, vitaminic sau mineral, ci şi la cel hormonal. Desigur ca nu este vorba de administrare de substanţe hormonale, precum anabolizantele, pentru forţarea performanţei, ci este vorba de reechilibrare în cadrul constelaţiei endocrine, sub strict control medical.

VII. FIABILITATEA BIOLOGICĂ ŞI SPORTUL
DE PERFORMANŢĂ
Conf. univ. dr. med. Constantin Neacşu
Ideea apariţiei sau elaborării ca necesare a unor concepte sau noţiuni noi în epoca actuală – ca expresie a dinamismului cunoaşterii umane – incumbă doi parametrii fundamentali, şi anume: nivelul actual al cunoaşterii şi lărgirea ariei de aplicaţie a acestei gândiri şi discipline ca element de conturare a randamentului spiritual ştiinţific. Nu se mai poate nega la ora actuală că o înţelegere completă a unor procese din natură se poate realiza numai cu cunoştinţele unui singur domeniu de pregătire sau preocupare. Apariţia disciplinelor numite de „graniţă” atestă tocmai apropierea câmpurilor „operaţionale” ale disciplinelor, respectiv ale gândirii existente în acest sens. În plus evoluţia uluitoare a tehnologiilor a creat condiţia „apelării” la serviciile acestora pentru rezolvarea diferitelor probleme intradisciplinare. Au apărut concepte noi „operaţionale” precum interdisciplinaritatea, multidisciplinaritatea, transdisciplinaritatea. Domeniul biologiei în general şi al medicinei umane în mod particular, prezintă arii de preocupare ştiinţifică care au beneficiat şi vor beneficia din plin de evoluţia ascendent

pozitivă a gândirii umane în sensul interdisciplinarităţii, ideile forţă care guvernează, la ora actuală, gândirea medico-biologică fiind interdisciplinară, şi include conceptele de sistem integral al omului, informaţia biologică, fiabilitatea biologică. Fiabilitatea – concept utilizat în „lumea tehnicii” reprezintă unul din cei mai importanţi parametrii ce definesc „calitatea” – unui produs util omului. Orice produs – aparat, sistem etc. – deţine unele calităţi intrinseci care-i asigură scopul pentru care a fost făcut – utilitatea. Această latură constitutivă a oricărui produs: „calitatea”, reprezintă particularitatea care se apreciază, sau se calculează în baza analizei comportării acestuia în condiţia funcţionării în timpul fizic.
Fiabilitatea a devenit unul din parametrii principali ai „calităţii”, ea reprezentând capacitatea unui sistem (entitate) de a funcţiona fără defecţiuni în cursul unui interval de timp, în condiţiile date. Acest termen reflectă „încrederea” ce poate fi atribuită unui sistem funcţional în timpul manifestării specifice,în condiţii de siguranţă. Definirea noţiunii de fiabilitate poate fi realizată optim prin enumerarea parametrilor specifici constitutivi şi implicit a raporturilor dintre aceştia. Astfel considerăm ca semnificativi şi suficienţi următorii parametrii: concepţia şi proiectarea unor sisteme (maşini, instalaţii, produse, aparate); stabilirea metodelor tehnologice şi de exploatare;determinarea modelelor de selectare şi calcul prognozic pentru urmărirea în timp a comportării; studiul defecţiunilor; stabilirea metodelor de selectare şi prelucrare a datelor.
Conţinutul fiecărei categorii este raportat la domeniul de aplicabilitate al sistemului (fizic, industrial, tehnic etc.). Raportul dintre termeni (parametrii) care susţin (sau compun) structura noţiunii de fiabilitate tehnică este schematizat în tabelul următor:

1
2
3
Concepţie
proiectare
(sistem, ansamblu)
Economicitate
energie consumabilă
materiale reduse
Eficienţă
funcţionare randament maxim
Experimentare
testare la parametrii maximali
Durabilitate
păstrarea calităţilor iniţiale
Stabilitate
funcţionare la parametrii proiectaţi
Utilizare
plurifuncţional
multe operaţii
Longevitate
funcţionalitate optimă în timp îndelungat
Siguranţă
exploatare sigură fără accidente
Defecţiuni
reparabilitate facială
Subansamble Funcţionale
UŞOR ÎNLOCUIBILE
Rezistenţa
solicitări în funcţionare
-„-
-„-
Selectivitate
la răspuns
-„-
-„-
Sensibilitate
la stimuli
-„-
-„-
Specificitate
În funcţionare
7.1. Fiabilitatea biologică
Operând într-o viziune sistemică a organismelor vii şi în special a celui uman (pe care-l considerăm de tip integral-Neacşu,1973) se poate aplica – şi acestuia criteriile fiabilităţii într-o „acomodare” adecvată a conţinutului termenilor constitutivi, ţinând seama de specificul viului sau biologicului în general.
În aceste condiţii conţinutul unor parametri care se referă la procesele biologice (incluzând şi procesele fizico-chimice) trebuie gândit în contextul biologic specific viului (vieţii), guvernat de caracteristica integratoare de tip corelativ-complex, „calitate” pe care procesele fizico - chimice nu le deţin în mod exhaustiv. În acest sens folosirea termenilor constituenţi conceptului de fiabilitate trebuie să se desfăşoare într-o modalitate proprie gândirii biologice care apare ca o „înfăşurătoare” – în sens matematic – a unei însumări de procese fizice şi chimice ,în primul rând, discrete

la un anumit nivel. In plus, desfăşurarea proceselor biologice într-un organism are loc după alte „calităţi informaţionale” definite de noi ca informaţie biologică (C. Neacşu, 1982). Conţinutul parametrilor caracteristici care structurează fiabilitatea biologică este prezentat în tabelul următor:
1
2
3
A
Stadiul filogenetic al organismului, sistemului, subsistemului biologic. Biotipul uman
Selectarea evolutivă a mecanismelor energetice cu mare randament: ATP
Funcţionalitate biologică în cadrul relaţiilor morfofuncţionale ale subsistemului, organismului.
B
Selectarea evolutivă biologică în cadrul relaţiei: structură/funcţie (dM/dF).
Tipul de desfăşurare a proceselor morfo-fiziologice, fără scăderea randamentului.
Stabilitatea valorilor homeostazice a subansamblelor organismului pe toate planurile.
C
Participarea multifuncţională prin adaptarea structurilor subsistemelor (diferenţierea celulară, etc.)
Longevitatea biologică pe toate planurile organismului.
Marja de asigurare a funcţionării în timp a subsistemelor cu garanţia unui răspuns corect adecvat.
D
Defectarea de scurtă durată, reversibilă (disfuncţia) în timpi îndepărtaţi ale funcţionării organismului.
Posibilitatea de funcţionare la parametrii în cazul defecţiunii la unele subsisteme (2 rinichi, 2 plămâni, 2 ochi, 2 emisfere cerebrale).
Rezistenţa în funcţionarea biologică la parametrii homeostatici optimi în condiţii de solicitare şi suprasolicitare.
E
-„-
-„-
Selectivitate în răspuns
Sensibilitate la solicitare (comenzi).
Specificitate la stimuli în funcţionare.
F
Perfectibilitate
Adaptabilitate evolutivă
Regenerare de novo (hipertrofie).

Ceea ce trebuie reţinut – după părerea noastră – ca specific al fiabilităţii biologice este prezenţa parametrilor esenţiali: adaptabilitatea, evoluţia perfectibilă şi regenerarea de novo (capacitatea hipertrofică). Această modalitate de „operare” în interpretarea mecanismelor biologice (care sunt asigurate prin cele de tip fizico-chimic cu termodinamica aferentă) oferă pe lângă un aspect mai pragmatic şi posibilitatea găsirii unor soluţii optimale în practica biomedicală şi clinico-biologică curentă.
Elementele cibernetice (informaţionale) care pot caracteriza modalităţile funcţionale ale unor subsisteme din organismul uman oferă, de asemenea, o interpretare utilă în înţelegerea funcţionalităţii „normal” sau „patologic”. Conceptul de integralitate, ce caracterizează astăzi multe domenii ale gândirii contemporane, devine în acest context, un cadru absolut necesar pentru înţelegerea lor profundă.
Paradigma Om = sistem integral, cu întregul corolar de consecinţe practice, implică o atitudine interdisciplinară a medicinei şi biologiei umane în general. Modelarea proceselor biologice în lumina achiziţiilor moderne ale gândirii contemporane: sistemică, informaţie, cibernetică etc. implică o pregătire teoretică şi o „modalitate” de gândire cu un conţinut interdisciplinar adecvat.
Operarea cu modelele care s-au „născut” din domeniul tehnologiei moderne precum cele citate, implică o prezentare „sui generis” pentru mulţi lucrători ştiinţifici în domeniul biomedical. Fiabilitatea biologică constituie-după părerea noastră-un exemplu de a cere prezentarea acelor concepte (cu operativitate practică dovedită în domeniul în care s-a născut) şi care-şi găsesc o reală utilizare conceptuală şi în modelarea fenomenologică biologică (cu ecou în practica imediată medico-biologică, în scopul menţinerii sănătăţii, dar mai ales al „consolidării” şi „optimizări” condiţiei umane).
Avantajele operării cu noţiunea de fiabilitate biologică ar cuprinde şi următoarele aspecte:
􀂾 se pot cuantifica unele aspecte ale proceselor biologice în contextul sistemului integral uman;

􀂾 se pot corela cantitativ şi în funcţie de timp şi spaţiu unele relaţii şi mecanisme;
􀂾 se pot prognoza unele dinamici ale unor mecanisme în desfăşurarea lor în organism;
􀂾 se aduc argumente explicative ale „disocierii” evoluţiei biologicului ca stare sistemică a materiei vii, şi a organismului uman în special;
􀂾 se pot face corelaţii computerizate după unele modele ale proceselor tehnologice, a căror realitate este verificată de însăşi practica vieţii biologice;
􀂾 se poate aprecia „cantitativ” performanţele biologice ale subsistemelor biologice (organismului uman) în scopul monitorizării morfo-funcţionale;
􀂾 se poate cunoaşte şi explica comportarea organismului diferenţiat în condiţii specifice: oboseală, anduranţă, epuizare, adaptare formativă etc.
Conferirea calificativului de „fiabil” unui organism (sau unui subsistem component) poate fi efectuată după criterii diferite dacă ne referim la conţinutul termenului utilizat în tehnică. De aceea „transplantarea” termenului în biologie necesită adaptare a „conţinutului” (şi eventual îmbogăţirea sa) pentru a fi utilizat eficient şi operaţional şi cu bun randament în domeniu şi fără posibilitatea de a fi „rejectat”.
Înţelegerea fiabilităţii biologice numai ca o calitate „câştigată” de organisme ca urmare a proceselor de selecţie, evoluţie sau adaptare ar însemna operarea parţială cu conţinutul real al conceptului (noţiunii). Caracteristicile biologice ale unei specii (morfologice, fiziologice, metabolice etc.) reprezintă „rezultanta” fiabilităţii în cadrul procesului integrativ. Considerăm că utilizarea conceptului de fiabilitate biologică include şi latura sa „operaţional prezentă” adică sub aspectul de analiză a stării la un moment dat a unui organism privind parametrii constitutivi morfo-funcţionali şi relaţiile existente între aceştia. În acest fel ne putem explica nu numai de ce suntem „cum suntem” ,dar mai ales ce

trebuie să facem pentru a rămâne la valorile biologice deţinute de organism şi în plus ce trebuie să facem în condiţiile de solicitare determinate fie de o activitate specifică în timp, fie de condiţiile actuale de viaţă contemporană. În plus utilizarea conceptului de fiabilitate biologică a sistemelor vii oferă posibilitatea de realizare a unei prognoze sau de realizare a unor condiţii eficiente de optimizare sau perfecţionare biologică.
Dacă faţă de coroborarea fiabilităţii fizico-inginereşti cu fiabilitatea biologică s-ar părea că nu se poate vorbi de capitolul „proiectare” care implică gândire umană (deoarece albina nu proiectează fagurele), putem include acest demers – dacă ne referim (într-un anumit sens) la aspectul viitorologic al omului ce include prognozarea organismelor ce-şi desfăşoară trăirea biologică în condiţiile civilizaţiei superindustrializate, a tehnologiilor de vârf, a industriei cosmice,ingineriei genetice şi mutaţiile devenite „operaţionale” la îndemâna omului. Perspectiva interferării umane în echilibrul naturii în sine devine o certitudine, deşi putem spune că „natura nu are întrebări, ci numai soluţii”.
7.2. Structura fiabilităţii biologice
Considerarea organismului uman ca un sistem integral constituit din subsisteme integrabile (Neacşu-1973,1980). Echivalente cu subansamblele din tehnică (aparat locomotor, muscular, digestiv, renal, cardio-vascular, neuro-endocrin, imunitar etc.) determină posibilitatea cunoaşterii „fiabilităţi” fiecăruia în parte în scopul caracterizării sale biologice (capacitatea funcţională, structură morfo-funcţională, homeostazie etc.).
Se conturează în acest mod „structuri” ale fiabilităţii fiecărui subsistem sau organ compuse din parametrii funcţionali fiziologici specifici, biochimici, neuroendocrini, neuropsihici, etc. în contextul conceptului de „om” ca fiinţă 149

bio-psiho-socio-culturală sistemică. Operând, în interpretarea fiabilităţii biologice cu paradigma integralităţii sistemice a organismului cu baza sa informaţională, structura sa include în mod necesar relaţiile dintre subsistemele structurate pe modalitatea „incluziune totală”.
În această modalitate de abordare se conturează structuri specifice pentru fiecare subsistem ca o „rezultantă” a raporturilor funcţionale a diferitelor componentelor participative, a căror apreciere calitativă şi cantitativă, devine necesară într-o interpretare completă a noţiunii, acest parametru reprezentând o „înfăşurătoare” – în sens matematic – unii relaţii operând în sens vectorial. Avem, astfel pentru subsistemele principale ale organismului, următoarea componenţă:
􀂾 pentru componenta nervos centrală parametrii: fiabilitatea morfologică + fiabilitatea biochimică neuronală + fiabilitatea fiziologică a sinapsei (dendridei) + fiabilitatea fibrei nervoase + fiabilitatea neuro-endocrină + fiabilitatea astrocitelor etc.;
􀂾 pentru componenta vegetativă: fiabilitatea fiziologică+ fiabilitatea endocrină;
􀂾 pentru sistemul muscular: fiabilitatea morfo-funcţională+fiabilitatea fiziologică diferenţiată+fiabilitatea neuromusculară+fiabilitatea metabolică + fiabilitatea neuro-endocrină;
􀂾 pentru sistemul respirator: fiabilitatea morfo-funcţională a alveolei+fiabilitatea căilor respiratorii superioare şi cavitare+fiabilitatea circulaţiei şi vaselor proprii+fiabilitatea biochimică+ fiabilitatea fiziologică a sistemului;
􀂾 pentru sistemul cardio-vascular: fiabilitatea capilarelor+fiabilitatea venulelor+fiabilitatea arterelor + fiabilitatea reglajului neuro-endocrino-metabolic+fiabilitatea componentelor sanguine (plasmă şi elemente figurate);
􀂾 pentru sistemul renal: fiabilitatea morfo-funcţională a nefronului+fiabilitatea vaselor renale+fiabilitatea ureterală +fiabilitatea vezicii urinare+urina ca factor determinant endocrino-metabolic;

􀂾 pentru sistemul endocrin: fiabilitatea secreţiei hormonale+coordonarea endocrină a sistemului+fiabilitatea coordonării nervoase + fiabilitatea mecanismelor de reglare (feed-back, feed-before, pace-macker, trigger, transistor) +fiabilitatea acţiunilor hormonale asupra metabolismului+ fiabilitatea receptorilor hormonali;
􀂾 pentru sistemul metabolic: fiabilitatea anabolismu-lui şi catabolismului + fiabilitatea enzimatică+fiabilitatea metabolismului proteic + fiabilitatea metabolismului glucidic + fiabilitatea metabolismului lipidic + fiabilitatea metabolismului mineral + fiabilitatea metaboliţilor intermediari.
7.3. Homeostazia şi fiabilitatea biologică
Definită ca „proprietatea” sistemelor vii de a-şi menţine parametrii funcţionali între anumite limite de variaţie ,homeostazia în gândirea actuală include sfera organismică reflectându-se în lumea biologicului în ecosisteme, societate şi aşa mai departe, omul fiind astăzi considerat ca un sistem integral realizând postura de unica fiinţă bio-psiho-socio-culturală de pe Terra.
Homeostazia este considerată a condiţiona autonomia sistemului viu, aceasta implicând în sens dialectic conceptul de toleranţă–ca unul din parametrii esenţiali ai fiabilităţii sistemului. Faţă de vectorii de mediu, toleranţa prezintă un stadiu evolutiv în raport de nivelul de organizare al subsistemului sau sistemului integrat. Atunci când viaţa există, apariţia şi funcţionarea organismelor vii este condiţionată de existenţa unor mecanisme complexe de autoreglare, care sporesc limitele posibile ale vieţii în raport cu diverşi parametrii ecologici ai acestuia.
Oprindu-ne asupra biosistemului termoregulator-spre exemplu, trebuie menţionat că se cunosc puţine sisteme de reglare care să conţină un proces reglat atât de complex mai ales la organismele superioare (sisteme compuse din piele, muşchi, sânge, vase etc.). Fiabilitatea este asigurată, în 151

decursul procesului de optimizare biologică filogenetică, de către existenţa unui sistem de coordonare, un adevărat calculator de proces, care comandă acţiunile de reglare şi nu un simplu element de prescriere a temperaturii. Acest „calculator” îl reprezintă hipotalamusul care posedă traductori de la care primeşte informaţii precum şi elemente de execuţie sau efectori coordonaţi prin comenzi (producere sau pierdere de căldură).
7.4. Fiabilitatea biologică şi efortul de performanţă
Problemele specifice ale pregătirii sportivului pentru obţinerea unei performanţe într-un anumit profil includ pe lângă modelele de antrenament tehnic simultan cu pregătirea biologică şi psihologică şi cunoaşterea „capacităţilor” individuale (biometrice, fizio-metabolice, psiho-temperamentale etc.). În plus, operarea cu paradigma noastră privind organismul ca un sistem integral determină cunoaşterea „fiabilităţii” fiecărui subsistem (sau organ) în scopul modalităţii de antrenare (participare) pentru optimizarea şi mărirea randamentului în performanţă.
Putem avea astfel şi o gamă de formule bio-medicale asociate antrenamentului specific pentru „optimizarea” organismului ca performanţă sportivă, dar şi ca longevitatea acesteia. În sportul de performanţă nivelul „cantitativ” al solicitării organismului pe linie motrice, în primul rând, angajează capacităţile acestuia. Cum starea funcţională a organismului angajat într-o activitate continuă de performanţă reprezintă o condiţie de stres definită „reacţie generală de adaptare”, parametrii funcţionali sunt solicitaţi la valori din ce în ce mai ridicate.
Ca şi în cazul modelului tehnic al unui motor care „lucrează” la turaţii maxime în timp îndelungat, parametrii funcţionali sunt dependenţi de „calitatea” sistemului (motorului) iniţial (din fabricaţie) pe lângă condiţiile proprii de 152

reglaj funcţional . În condiţia biologică umană parametrul cel mai semnificativ, care asigură certitudinea unei bune funcţionări în condiţiile de „exploatare” maximă – aşa cum o cere performanţa sportivă – îl reprezintă biotipul acestuia (fenotipul şi genotipul individual).
Este de asemenea de reţinut că în modalitatea de considerare a organismului de a fi asigurat morfo-funcţional de subsisteme integrabile corelate, face ca acestea să deţină o fiabilitate proprie pe planurile metabolico-biochimice, fiziologice, morfo-funcţionale (sistemul circulator, loco-motor, muscular, respirator, digestiv, renal, neuro-endocrin), cu randamente specifice. Cunoaşterea acestor caracteristici funcţionale ale fiecărui subsistem angrenat corelativ cu celelalte apare ca necesară în raport de „condiţia” fiecărui organism, profil de efort, de modelul de antrenament pentru formatorii de performanţă, coordonatorii bio-medicali şi de ce nu, sportivilor însuşi, pentru cunoaşterea propriei capacităţi în perspectiva obţinerii condiţiei de performanţă sportivă. Dintre subsistemele unui organism implicat într-un model performanţial sportiv (indiferent de profil), cel cardiovascular, muscular, neuro-endocrin, deţin interes mai frecvent în procesul de formare a unei condiţii de performanţă, menţinere sau recuperarea acesteia. Prezentarea conţinutului şi parametrilor implicaţi în interpretarea corelativă a structurii fiabilităţii biologice specifice fiecărui dintre aceste subsisteme din organism devine necesară.
7.5. Fiabilitatea sistemului circulator
Compartimentul circulator (de fapt cardio-vascular) deţine pe lângă calitatea de a fi continuu şi închis prezintă la om-datorită respiraţiei aeriene-două circuite conexe şi simultane: mica şi marea circulaţie. Subsistemul asigură prin mecanisme specifice integrarea biochimică şi implicit pe cea fiziologică la nivelul întregului organism.

Bioarhitectura funcţională a acestui subsistem integrator face să asigure calităţile funcţionale precum: presiunea hidrostatica relativ ridicată pentru ajustarea conţinutului local sanguin la necesităţile metabolice etc. În aceste condiţiuni fiabilitatea acestui domeniu este realizată prin „adaptările” morfo-funcţionale, precum diferenţierea păturilor musculare la nivelul arteriolelor, cu dublul răspuns integrator: nervos şi umoral metabolic. Structura fiabilităţii cardiovasculare reprezintă de fapt o „sumă” a fiabilităţilor diferitelor subansamble funcţionale constitutive. Segmentele importante din această „arhitectură” a aparatului cardiovascular (ca şi la alte subsisteme) sunt reprezentate de endoteliu (pătura de celule ce căptuşeşte faţa internă a unui vas), ţesutul muscular şi ţesutul conjunctiv de legătură.
S-au descris celule endoteliale de tip cardiac sau visceral ,de tip continuu sau fenestrat ,sau discontinuu. La fel elementele elastice pot fi de tip izolat sau dispersate sau sub formă de perdea sau lamele elastice. Ţesutul muscular este reprezentat de către tipul de celule striate (muşchiul cardiac) sau netede (perete vasular). Ţesutul conjunctiv de „legătură” este adaptat funcţional – implicit topografic – ca pătură subendotelială cardiacă înglobat într-o matrice glicozaminoglicanică. Referitor la înţelegerea fiabilităţii sistemului cardiovascular trebuie reţinuţi câţiva parametrii edificatori; mai întâi faptul că întregul sistem urmează un plan de organizare histologică comun în sensul că toate componentele tisulare prezintă o aranjare în pătură concentrică (tunica internă, medie, adventicială). În raport cu adaptarea locală, unele nivele ale acestui plan sunt pregnante, sau mai reduse, uneori lipsind chiar. Pentru acoperirea necesităţilor mecanice sau metabolice au fost adaptate noi structuri. Reprezentând schematic structura fiabilităţii cardiovasculare avem:
Fcv =(Fi)+(Fa)+(Fv)+(Fc)+Fne(s)

În care sumarizarea (de tip vectorial) include fiabilităţile proprii inimii, arterelor, venelor, capilarelor şi a coordonării neuro-endocrine care trebuie raportată la biotipul fiecărui organism.
Pentru aprecierea dinamicii circulatorii, „utilizarea” unor valori ale unor parametrii trebuie făcută cu parcimoniozitate, expresia cantitativă a acestora reprezentând o „rezultantă” a unor corelaţii care funcţionează în mod obiectiv. Numai coroborarea cu factorii majori incriminaţi în funcţionarea sistemului cercetat (în cazul nostru cel cardio-vascular) poate oferi o bază reală pentru o atitudine practică „eficientă” în cunoaşterea organismului cu care lucrăm în obţinerea performanţei sportive. În practica sportivă surprinderea obiectivă a unor stări ale organismului (oboseală, epuizare, refacere) prin selectarea unor parametrii cu semnificaţie fizio-metabolică cu grad de „acoperire” mai redusă, dar comod de realizare în activitatea curentă, poate duce la concluzii eronate asupra stării funcţionale a sistemului cardio-vascular.
7.6. Fiabilitatea sistemului muscular
Ca sistem integrat care realizează o parte importantă a organismului, aceea de asigurare a relaţiilor exocorporale – în primul rând – în dinamica mişcării, subsistemul muscular prezintă o structură morfo-funcţională selectată evolutiv şi adaptată perfectibil. Fiabilitatea acestui sistem integral include o gamă de parametrii specifici funcţionalităţii sale de asigurarea integralităţii organismului.
În acest sens „componentele” ce structurează această condiţie includ pe cele morfo-funcţionale (fiabilitatea fibrei musculare), cele de coordonare neuro-endocrină de metabolism etc. Schematic ar fi:

Fiabilitatea miofibrinei FMf Fiabilitatea structurală musculară FSm Fiabilitatea joncţiunii neuro-musculare FnnFiabilitatea ligament FSl Fiabilitatea metabolică FM
Sinoptic, fiabilitatea musculară s-ar defini astfel:
FSM = (Fmf) + (Fms) + (Fsl) + (Fnm) + (FM)
Fiabilitatea miofibrilei include caracteristicile acestui tip de celule care deţine proprietatea specifică de a fi una din categoriile cele mai specializate din organism (după neuron) pentru care raportul discriminator dM / dF este în favoarea funcţionalităţii. Ca urmare caracteristicile metabolismului fibrei musculare include utilizări specifice pentru obţinerea energiei precum şuntul pentozic şi utilizarea AGL pe lângă glucoză. Utilizarea sistemului ATP – ADP ca sursă energetică majoră imediată cu caracter spontan a determinat diferenţieri enzimatice unice (cazul activităţii enzimatice a miozinei de tip ATP-azic ).
Totodată, modalitatea transformării energiei chimice în energie cinetică este o proprietate exclusivă a miofibrilei, printr-o adaptare funcţională perfecţionată: benzile H şi I stereomodificabile. Aceasta determină şi fiabilitatea 156

structurală a muşchilor diferenţiaţi în striaţi sau netezi (albi sau roşii).
Fiabilitatea joncţiunii neuro-musculară esenţială în asigurarea randamentului sistemului, respectiv a diferitelor segmente funcţionale ale organismului (membre, trunchi postural etc.)
Fiabilitatea sistemului ligamentar care transmite forţa contractilă segmentului loco-motor deţine în primul rând parametrii metabolici specifici (compoziţia biochimică glucozamin şi lactozaminică, fibroasă şi minerală).
Fiabilitatea metabolică trebuie completată cu parametrii endocrini care guvernează întregul metabolism începând cu cel enzimatic şi terminând cu cel mineral în condiţiile în care sistemul este antrenat în condiţiile unui efort sportiv de performanţă.
7.7. Fiabilitatea neuro-endocrină
Integralitatea organismului uman este asigurată sistemic prin funcţionalitatea unor sisteme care asigură această condiţie fundamentală. Dintre subsistemele integrale care asigură acest demers sistemul neuro-endocrin realizează în mod optim această funcţie.
Descrise iniţial ca două entităţi, componentele sistemului (nervoasă şi endocrină) deţin şi caractere funcţionale distincte specifice pentru identificarea lor. Prin funcţionalităţile corelativ-complexe cele două componente pot fi identificate separat numai descriptiv dar nu funcţional. Putem descrie o fiabilitate a subsistemului nervos, incluzând partea definită nervos centrală şi vegetativă constituită din unii parametrii specifici precum o fiabilitate a neuronului, o fiabilitate a căilor de comunicare a fluxului nervos,o fiabilitate a sinapsei (mai ales neuro musculară în condiţiile efortului de performanţă), o fiabilitatea metabolică specifică etc. Schematic ar fi:
FSNC = (Fn) + (Fa/d) + (Fne) + (Fs) + (Fm)

Fiabilitatea neuronului este determinată de „calitatea” funcţională a acestui tip de celulă din organism ce reprezintă nivelul cel mai înalt de diferenţiere sub raportul dM / dF, reprezentând celula unicat sub unele aspecte precum: substratul energetic al metabolismului ce este asigurat numai de glucoză şi de oxigen; este singura celulă care-şi sintetizează aminoacizii esenţiali, utilizează pentru reacţiile energetice numai ATP şi aşa mai departe, ceea ce face din neuron celula cea mai „sensibilă” la condiţiile de stres, faţă de alte categorii din organism.
Modalitatea de funcţionare în mecanismele fiziologice este de tip logaritmic şi nu linear ca cel metabolic; relaţiile sale fiind de tip informaţional biologic, neuronul fiind în mod normal capabil de a prelucra 13 biţi/s în condiţiile unui potenţial entropic căpătat evolutiv la ora actuală de funcţionare (Eo la Tn).
În condiţiile actuale ale vieţii biologice umane (ca fiinţă bio-psiho-socio-culturală) în diferite ipostaze de solicitare (stres), neuronul este solicitat să prelucreze informaţii (calitativ şi cantitativ modificate) de altă valoare entropică (En) ceea ce în timpul vieţii biologice putându-se crea un decalaj funcţional numit de noi „Densitate informaţională” (Neacşu, 1980) exprimată cantitativ astfel:
Di = 1/T ( En-Eo)+/-Cx
Adică diferenţa de entropie informaţională pe care neuronul este „obligat” să o prelucreze într-un timp T la ora actuală, în condiţiile depăşirii capacităţii sale obişnuite (normale considerate) îl solicită într-o modalitate supraliminară (de tipul matematic Ex), neuronul funcţionând în condiţii de stres permanent. În condiţiile pregătirii sportive performanţiale ce incumbă în mod specific condiţiile de stres psihic şi somatic, calitatea componentei nervoase trebuie să 158

deţină o fiabilitate certă şi robustă,necesitând o cunoaştere obiectivă individualizată pentru o monitorizare adecvată fiecărui organism.
Fiabilitatea sinapsei neuro-musculare deţine rolul major în întreaga activitate motorie a organismului în relaţiile exocorporale. Cunoaşterea aspectelor de funcţionalitate al acestei structuri „morfo-funcţionale” specifice unde au loc procese fiziologice şi metabolice deosebite ca informaţionalitate biologică oferă posibilitatea unor monitorizări şi optimizări deosebite pentru formatorii de performanţe sportive.
7.8. Stresul şi fiabilitatea biologică
Definirea stărilor organismului care sunt interferate sau determinate de factorii de mediu (exocorporali) sau intrinseci (endocorporali) cu tendinţa de modificare a homeostaziei adică a echilibrului termodinamic sau energetic al proceselor metabolice (ce asigură pe cele fiziologice şi implicit cele psihologice) a fost cuprinsă în noţiunea de stres (Seyle-1952, Neacşu-1973).
Modelul efortului sportiv, în special cel de performanţă, deţine prin „structura” sa un conţinut de tip somatic şi de tip psihic (Neacşu, 2oo4, 2oo6), condiţie ce depinde în ceea ce priveşte efectul asupra organismului de valoarea fiabilităţii biologice a fiecărui organism.
În raport de profilul de solicitare al sporului efectuat, componenta fiabilitate trebuie a fi apreciată – implicit cunoscută – de către formatorii de performanţă (dar şi de către sportiv) atât în condiţia de pregătire, competiţie şi recuperare, cât şi în aprecierea longevităţii. Necesitatea caracterizării neuro-endocrino-metabolice a fiecărui organism pentru a determina elemente de fiabilitate generală, alături de aceea a biotipului deţinut de acesta se impune pentru practica de formare,întreţinere şi recuperare ştiinţifică 159

optimală. Această modalitate de gândire va asigura „soluţiile” necesare pentru un bun randamental pregătirii şi consolidării efortului de performanţă.

VIII. CUNOŞTINŢELE INTERDISCIPLINARE – UN ATU AL ANTRENORULUI DE ÎNALTĂ PERFORMANŢĂ
Prof. Costică Tiron
Despre antrenori, privitor la pregătirea şi munca lor, în procesul complex al marii performanţe, se pot spune multe (şi bune şi rele), însă din păcate, pentru contribuţia la marile rezultate sportive, nu am văzut statui ale lor, aşa cum am admirat astfel de monumente, pentru marii sportivi.
România a avut de-a lungul anilor, antrenori deosebiţi, care au plasat mulţi sportivi pe podiumurile Campionatelor Mondiale, ale Jocurilor Olimpice etc., personalităţi pe care în parte le-am cunoscut, am colaborat împreună şi i-am respectat. Sentimental mă simt obligat, să-i pomenesc într-o lucrare viitoare.
În lucrarea de faţă, mă voi referi în principal la cunoştinţele interdisciplinare, necesare antrenorului de mare performanţă, care completează şi amplifică activitatea sa, alături de alte calităţi indispensabile. Dintre acestea amintim:
→ Talentul, cu principalele valenţe ale noţiunii, adică aptitudini naturale, genetice, pentru a face faţă cu mare randament complexităţii activităţii generale şi specifice din marea performanţă, cu abnegaţie şi pasiune exemplare;
→ Cunoştinţe şi eventual experienţă practică în sportul respectiv, noţiuni clare din tehnică tactică, pregătire fizică, metodologie şi tehnologie de antrenament, ergogeneza efortului, refacere şi alte laturi specifice;

→ Experienţă în munca de antrenor, la diferite nivele valorice, cu evidenţe concrete ale succeselor şi a insucceselor, al evoluţiei capacităţii de efort ale sportivilor de la selecţie până la performanţa înaltă;
→ Conduită morală, oportună specificului activităţii, prin corectitudine şi imparţialitate în decizii luate faţă de sportivi, poziţie activă corectă la abateri de la norme civilizate de comportament, în principal prin exemplul personal etc.;
→ Cunoştinţe şi calităţi de bun pedagog, necesare în efectuarea selecţiilor, dozării efortului, acordării stimulentelor, a sancţiunilor, promovării inspiraţiei şi intuiţiei pozitive în cunoaşterea sportivului, pentru o corectă individualizare a procesului pregătirii;
→ Cunoştinţe şi calităţi psihologice personale, educarea acestora în comportamentul sportivilor, prin stimularea inteligenţei, personalităţii, a calităţilor volitive şi afective; dirijarea şi specificizarea acestora în toate momentele pregătirii şi mai ales în concurs, impulsionate în final de iniţiativă, curaj şi rezistenţă la stres;
→ Cunoştinţe din domeniul refacerii, stimulării acumulărilor energetice în dinamica evoluţiei capacităţii de efort, pe trepte superioare, sub egida cerinţelor efortului specific şi a particularităţilor individuale ale fiecărui sportiv;
→ Atenţie permanentă la menţinerea unei stări de sănătate optimă, personală şi a sportivilor, fizică şi morală, premize a unui echilibru, în toate fazele de comportament;
→ Menţinerea şi stimularea unor relaţii echilibrate şi eficiente în interesul lotului, cu factorii externi (federaţii, cluburi, familii, mas media etc.) si cu colaboratorii din colectivul tehnic (medic, preparatorul fizic, metodolog etc.).
Calităţile şi cunoştinţele prezentate succint mai sus, în mare măsură cu caracter general, sunt însuşite prin cursurile speciale de formare sau promovare ca antrenor şi din instituţii speciale superioare de educaţie fizică şi sport pentru profesori. În acest sistem se apelează la noţiuni utile din

ştiinţe şi discipline ajutătoare (biologie, pedagogie, psihologie, biomecanică, biochimie, anatomie, fiziologie, etc.). La acestea se adaugă cunoştinţele din experienţa practică ca sportiv, ca antrenor, în principal din studiul şi interesul propriu de perfecţionare, pe cale autodidactică.
Noţiunile şi valorile acumulate în utilizarea lor în practică, nu trebuiesc înţelese, interpretate şi evaluate în procente standard, fixe, ele acţionând în realitate în mod compensator, definind astfel profilul concret al unui veritabil antrenor, sub „destinul” şi influenţa benefică a talentului, imperios necesar. Nu trebuie uitat că multitudinea acestor obiective, prin care se încarcă antrenorul de mare performanţă, se adaugă peste sarcinile de conducere şi programare a procesului de pregătire, a coordonării directe a colectivului tehnic, a responsabilităţii comportării sportivilor în concurs! E greu de înţeles unde încap toate acestea? Şi totuşi, pe o treaptă superioară a perfecţionării antrenorului de înaltă performanţă, cunoştinţele generale de bază din ştiinţele şi disciplinele ajutătoare, pe care le aminteam mai sus, trebuiesc transferate, interferate, evaluate şi concretizate, în aplicare lor în practică, la specificul intim al probei antrenate. De aici începe adevărata eficienţă a procesului de interdisciplinaritate în sprijinul antrenorului.
Interdisciplinaritatea, poate fi definită ca o soluţie a unei probleme de cunoaştere şi pregătire, ilustrată în sportul de performanţă, ca un concept, care studiază efectele acute (ca ecou fiziologic) ale efortului neuro–fizic, resimţite diferit, ierarhizabil în părţile componente ale organismului sportivului (după A. Gagea).
Multidisciplinaritatea, ca o soluţie a cercetării ştiinţifice, satisface în deosebi, eficienţa din punctul de vedere al relevanţei în sensul integrităţii şi al veridicităţii; transdisciplinaritatea, satisface eficienţa din punctul de vedere al credibilităţii şi consecvenţei în acelaşi timp; intradisciplinaritatea satisface eficienţa din punctul de vedere al demersului practic şi comodităţii (după A. Gagea).

Interdisciplinaritatea încercă să cuprindă, toate punctele de vedere ale celor trei concepte de mai sus, în mod concomitent, metodele practice bazându-se atât pe concepţia de integralitate ale părţilor, cât şi pe cea corelaţională a cestora.
Pentru accepţiunea şi utilizarea practică de către antrenor a acestui concept, trebuiesc pătrunse şi aplicate premizele de mai jos:
→ Organismul uman fiind un „tot unitar”, se naşte ca o necesitate, ideea abordării integrale a ecoului biologic al efortului şi concomitent abordării relaţionale (ierarhizabil) a părţilor implicate în efort (A. Gagea).
→ Organismul uman funcţionează ca un „sistem integral”, ca fiind în acel stadiu de organizare evolutivă biologică, ce creează „plus informaţie”, fiind unic în acest sens (după C. Neacşu). În acest sistem funcţionează o serie de subsisteme (subsistemul nervos, digestiv, muscular, respirator, circulator, excretor, endocrino–metabolic etc.).
→ Sistemul este un concept teoretic modern de simplificare a realului, elaborat în scopul facilitării cunoaşterii, un instrument al cercetării ştiinţifice. Ca reprezentare grafică a sistemului sugerăm:
Mărimi de intrare Mărimi de ieşire Bloc funcţional
În antrenamentul sportiv, intrările sunt reprezentate de cauzele efortului, exerciţii, mijloace, solicitări diferite etc.; blocul funcţional poate fi înţeles ca un complex biologic şi metodologic de funcţii şi acţiuni, stări şi prelucrări etc.; ieşirile însemnând efecte ale pregătirii, rezultate, performanţe, modificări structurale etc.

După o înţelegere de către antrenor: la cât mai înalt nivel a valorilor de mai sus, adaptate la specificul intim al probei pe care o antrenează, se nasc constatări şi cerinţe superioare, adecvate, de o mai fină intimitate, adresate colectivului interdisciplinar de specialişti, elucidate în final împreună cu aceştia.
Colectivul interdisciplinar, intersectează domeniile respective de activitate şi cunoştinţe, nu le suprapun şi nu le alipesc, având o prezenţă periodică şi în unele cazuri izolate permanentă, pe lângă antrenor şi lotul de sportivi. În componenţă, sugerăm existenţa metodologului cercetător, medicului de lot, biochimistului, psihologului, specialistului in biomecanica, preparatorului fizic şi alţii, după concrete necesităţi.
Colaborare cu centre de cercetare ştiinţifică, prin apelare la asistenţă metodico – ştiinţifică, stabilirea unor testări interdisciplinare, utilizarea unei aparaturi specifice tipului de efort din sportul respectiv, contractarea unor teme de cercetare experimentală, aplicativă etc.
De asemenea cunoştinţele interdisciplinare ajută antrenorul în:
– întocmirea unor planuri de perspectivă concrete, cu indicatori şi indici obiectivi, cu mare procent de viabilitate, de la cicluri olimpice de 4 ani, până la unele importante cicluri săptămânale; totodată, se pot efectua, pe parcursul pregătirii, unele corecţii, impuse de situaţii speciale neprevăzute sau de rezultatele testărilor periodice.
– obiectivarea procesului de antrenament şi a concursului, ca o condiţie principală în dirijarea şi creşterea eficienţei pregătirii, coordonată direct de antrenor cu sprijinul colectivului interdisciplinar; pentru anumite momente „cheie” în pregătire, pot fi concretizate procesele de diagnoză şi prognoză ale antrenamentului;
– întocmirea unor modele de pregătire şi concurs, generale şi în deosebi individuale, utilizarea „modelului campionului” fiind doar orientativă, conceptul cercetării 165

interdisciplinare recomandând în mod obiectiv, utilizarea „modelului biologic”, cu particularităţile sale specifice, constatative şi predictive;
– obţinerea şi menţinerea formei sportive la momente si cu durată optime, în relaţie directă şi interdependentă, cu ceilalţi factori şi parametrii ai pregătirii, pe baza unor indicatori – indici interdisciplinari corelaţi cu cei metodico- pedagogici.
Desigur fiecare antrenor deţine o caracterizare a efortului din sportul (disciplina, proba) pe care-l antrenează, din punct de vedere metodico – pedagogic, pornind de la proba de concurs din pregătire şi din acţiunile dinamice ale refacerii. La baza realizării acestui demers complex, care condiţionează pătrunderea în interdisciplinaritate, stau două importante şi indispensabile acţiuni: informaţia şi măsurarea.
Informaţia e un flux permanent de feed-back (conexiune inversă de la efect la cauză), care se bazează pe:
– o sursă principală de semnale, care în cazul nostru este sportivul, cu valenţele capacităţii sale de efort, în permanentă dinamică, etalate în pregătire, concurs şi refacere;
– natura informaţiei, privită în ansamblul sau în detaliu, cu caracter obiectiv sau subiectiv;
– modalitatea obţinerii informaţiei, de o manieră directă sau indirectă, prin măsurători, cronometrări, teste metodice, fotografii, chinograme şi rezultate performanţiale;
– desfăşurarea informaţiei pe diferite capitole: valoare tehnică, tactică, fizică în concurs, în pregătire sau în refacere;
– utilizarea experienţei personale a antrenorului şi a evidenţei înregistrărilor personale, de-a lungul pregătirii şi participării în competiţii;
– date înregistrate zilnic de către metodolog prin asistenţă ştiinţifică, la pregătire şi concurs, prelucrate şi centralizate săptămânal, puse la îndemâna antrenorului, discutate cu acesta;
– date ale stării de sănătate şi ale refacerii, oferite de medicul de lot.

Măsurarea ca operaţie conceptuală şi empirică prin care se atribuie anumite valori cifrice (indici), unor parametri (indicatori) vizează:
– stabilirea a câţi mai mulţi parametri metodico-pedagogici măsurabili în concurs, pregătire şi refacere;
– evaluarea indicatorilor prin indici subiectivi şi obiectivi în dinamica manifestării lor;
– utilizarea măsurătorilor atât analitic cât şi sintetic, după un plan – program anterior stabilit de antrenor;
– stimularea permanentă a tendinţei de transformare pe căi directe (practice) sau indirecte(teoretice) a unor informaţii subiective, în atitudini obiective;
– conştientizarea proceselor de diagnoză şi prognoză, precum şi localizarea lor în timp ,la momente importante, competiţionale sau ale pregătirii;
– efectuarea unor probe de control periodice, cu stabilirea unor norme orientative individualizate, depăşind sau nu parametrii regulamentari din concurs;
– transferul efortului de concurs integral sau analitic pe simulator (la eforturile unde există posibilitatea unei corecte reprezentări), extinzând gama măsurătorilor, spre alţi indicatori – indici utili în cunoaşterea valorii lor (lucrul mecanic, forţă, putere, curbe grafice, dinamica forţelor etc.);
– utilizarea şi acordarea unor valorificări cantitative şi calitative unor indicatori determinanţi esenţiali;
– corelarea măsurătorilor metodico – pedagogice cu celelalte măsurători interdisciplinare aşa cum vom vedea mai departe.
Volumul de antrenament în general, în viziunea noastră, a practicienilor în special, constituie o sursă concretă de evaluare a parametrilor metodico – pedagogici, componentele, valenţele dinamice ale acestuia, fiind despărţite şi interpretate în mod analitic – didactic prin:
– cantitate, ca parametru reprezentat prin indicatori – indici de timp sau durată (ore, minute, secunde, cicluri, etape, etc.) şi număr de repetări (nr. execuţii, serii, reprize etc.); 167

– intensitate, ca parametru ce poate fi interpretat de asemenea prin indicatori – indici, de viteză sau rapiditate (tempou, viteză ciclică, viteză aciclică, viteză de repetiţie etc.), încărcătură sau îngreuiere (nr. grame, nr. kilograme tipul de forţă, statică sau dinamică, forţă exterioară, forţă opozabilă, etc.) şi valoarea pauzelor (între exerciţii, serii, reprize, circuite etc.);
– densitate, ca parametru ce se referă la numărul sau cantitatea de execuţii, acţiuni pauze, repetabilitatea mijloacelor tehnice, a schemelor tactice etc., într-o anumită unitate de timp, din concurs sau pregătire, luate în mod integral sau analitic;
– calitatea, ca parametru ce scoate în evidenţă un randament performanţial în sine, pe de o parte şi alte caracteristici din zona îndemânării, a coordonării, pe de altă parte (acurateţea mişcării, uşurinţa sau dificultatea execuţiei, gradul de coordonare cu alţi factori implicaţi în efort, spectaculozitate, ritmicitate, factori de risc etc.). Toate acestea în contextul creşterii performanţei sportive şi stimulării sportive a calităţilor motrice şi funcţiilor specifice.
Privitor la complexitatea calităţilor motrice care sunt caracteristice fiecărui sport, probă sau disciplină sportivă, remarcăm existenţa a cinci calităţi fizice de bază: forţă, viteză, rezistenţă – anduranţă, îndemânare şi mobilitate. Acestea uneori au o prezenţă şi prestaţie dominantă, alteori moderată sau chiar minimă. În realitatea practică, în majoritatea sporturilor, remarcăm prezenţa şi acţiunea calităţilor fizice combinate, complexe şi cu caracter pregnant specific.
Tabelul nr. 1:

Înarmat cu parametrii, indicatorii – indicii de mai sus, care conturează o caracterizare din punct de vedere metodico – pedagogic, a efortului din concurs şi pregătire – refacere, antrenorul, în colaborare cu membrii brigăzii interdisciplinare, pot selecţiona factorii adecvaţi şi adaptabili – specifici din ştiinţele sau disciplinele ajutătoare.
8.1. Pe plan biologic
Considerăm, aşa cum se sublinia mai sus, ca din punct de vedere biologic, organismul uman, funcţionează ca un sistem cibernetic integral, format din subsisteme. În aprecierea ecoului biologic al efortului în organismul sportivului, se pleacă de la efectul general spre cel particular şi de la cel unitar de ansamblu, la cel parţial, segmentar. În viziunea antrenorului de înaltă performanţă, trebuiesc depistate şi urmărite acele efecte specifice, din cadrul ecoului biologic al antrenamentului prestat.
Cadrul biologic al organismului, cuprinde patru funcţii principale:
􀀹 funcţia motrică;
􀀹 funcţia nervoasă;
􀀹 funcţia (sfera) psihică;
􀀹 funcţia endocrino – metabolică.
Acestea, în cazul efortului sportiv, acţionează corelat, cu ponderi diferite, pe anumite funcţii, în unele momente şi cu caracteristici specifice, din concurs şi pregătire, de la un sport la altul. Teoretic, pot astfel caracterizate din punct de vedere biologic, (eforturi) sporturi dominant neuro–motric (gimnastica, atletism, schi etc.), neuro–psihic (tir, scrimă etc.), complexe (pentatlon, biatlon, lupte etc.).
Subliniem, pentru evitarea interpretările eronate, că toţi factorii sunt implicaţi in efortul sportiv, fiind necesar a fi evidenţiaţi şi evaluaţi. Astfel, după C. Neacşu, efortul sportiv privit sub aspect biologic, are un caracter psiho–neuro –

endocrino – metabolic, fără a-i elimina fundalul general motric.
În cadrul colectivului interdisciplinar, operativ la lot, în pregătire, şi concurs, ca biolog funcţionează medicul de lot, iar, în cadrul Centrului de Cercetări Interdisciplinare, un biolog specialist. Aceştia trebuie să ajute antrenorul, la solicitările acestuia, pe linia aspectelor biologice specifice, ale efortului din competiţii şi pregătire, la stabilirea si efectuarea unor teste periodice edificatoare profilului (modelului) biologic individual.
Cu titlu informativ, prezentam pe scurt, o baterie de teste, utilizate in CCI. al ANEFS., care au fost efectuate la unele loturi olimpice:
– Electroencefalograma (EEG.), ca indicator al reactivităţii nespecifice cortico-subcorticale;
– Reflexul electrodermal (RED.), ca indicator al reactivităţii nespecifice pe plan electrofuncţional, caracteristic pentru circuite anterocorticale subcorticale;
– Reacţia motrică (RM.), ca indicator de apreciere corelativă a dinamicii necondiţionate şi condiţionate a excitaţiei şi inhibiţiei;
– Frecvenţa critică de fuziune la stimularea luminoasă intermitentă (SLI.), ca indicator al stării părţii centrale a analizorului vizual;
– Reflexul clino-ortostatic (RCOS.) şi reflexul orto-clinostatic (ROCS.), ca indicatori funcţionali, pentru reglarea ritmicităţii cardiace, în condiţii standard;
– Excitabilitatea neuro-musculară (ENM.), ca indicator de apreciere al organizării funcţionale şi al nivelului funcţional al componentei nervoase din cadrul circuitelor neuro-musculare;
– Proba de coordonare vizual-motorie (CVM.), ca indicator al organizării funcţionale, neuro-funcţionale, pe planul funcţiei de coordonare dinamica;
– Proba de tenacitate (TENACIT.), ca indicator al mobilizării nespecifice în efortul voluntar şi a caracteristicilor

de reglaj şi control excito-inhibitor, al unui efort voluntar static;
– Statokinezimetria posturală (SP), ca indicator al stării sistemului kinestezic şi reglajului postural cu feed-back vizual;
– Analiza biomecanică (ABM.), ca indicator al gradului de corectitudine şi eficienţă, al execuţiei tehnice;
– Proba Flak (PF.), ca indicator al modificărilor hemo-dinamice in apnee, cu hiperpresiune intratoracică;
– Mucoproteinurie, ca indicator al stărilor de oboseala şi suprasolicitare, al gradului de refacere;
– Indicatori semnificativi de teren, ca parametri ai stărilor de oboseală, al metabolismului proteic şi hidraţilor de carbon, a stării de sănătate etc.;
– Atenţie (At.), ca indicator al funcţiei de orientare şi concentrare a activităţii psihice şi al gradului de oboseală psihică;
– Echilibrul emoţional (Em.), ca indicator al capacităţii de autoreglare a stărilor afective;
– Sugestibilitatea (Sg.), ca indicator al vulnerabilităţii sportivului de tip sugestiv, din partea antrenorului sau la autocomenzi date pe baza de autosugestie;
– Anxietatea (Anx.), ca indicator al stărilor afective precompetiţionale;
– Personalitatea (Pers.), ca indicator al structurii psihice de ansamblu al sportivului;
– I.A.C.- tehnologie originala a CCI.- ANEFS.
De asemenea pot fi efectuate testări biologice, adresate analitic pe funcţiile biologice.
8.2. Pe plan fiziologic
Se urmăreşte stabilirea implicării şi contribuţiei, la tipul de efort studiat, a unor mari aparte şi subsisteme din organism. Iniţial, se încadrează efortul din concurs, din

pregătire şi refacere, din punct de vedere al consumului şi resintezei energetice într-o anumită categorie specifică. Astfel, sunt cunoscute următoarele tipuri de efort:
􀀹 efortul aerob (VO2 max.) în care consumul de oxigen susţine şi acoperă energetic pe o durată mare, solicitarea respectivă, efectuată într-un tempou moderat spre mediu. „Datoria de oxigen”, lichidarea ei, se rezolvă în timpul efortului şi în scurt timp după efort.
􀀹 efortul combinat aerob-anaerob (mixt), în care momentele de consum aerob de O2, sunt intercalate cu secvenţe de intensitate crescută (medie – mare), organismul apelând şi la alte resurse energetice din muşchi, ficat etc. Echilibrul dinamic este menţinut printr-o variaţie sau alternare raţională, tactic rezolvată sau impusă de factori externi (relief, condiţii climaterice, adversar etc.) datoria acumulată şi resinteza energetică a ei, se rezolvă parţial în timpul efortului şi în câteva ore după încetarea acestuia.
􀀹 efortul anaerob lactacid (TTR/1 min.) de intensitate crescută, mare-submaximală, cu o durată medie mică, în care resursele energetice din resinteza glucozei din acidul lactic şi a ATP-ului, susţin travaliul respectiv. Refacerea şi resinteza substanţelor energetice se face timp îndelungat după încetarea efortului în cca. 3-6 ore.
􀀹 efortul anaerob-alactacid (TTR/20sec. ) de intensitate maximală şi de durată mică, utilizează resursele energetice ca ADP şi, ATP, refacerea şi resinteza totală a acestora, realizându-se în timp îndelungat, după efort în cca. 8-12 ore.
În susţinerea optimală a efortului şi refacerii, în toate tipurile de efort de mai sus, sunt de mare importanţă, de bază, valorile indicilor capacităţii aerobe. De asemenea, la tipurile de efort cu aportul resurselor anaerobe, este important determinarea pragului aerob-anaerob, care prin testări periodice biochimice specializate, apare cu valori dinamice, în permanentă schimbare.

Tot pe plan fiziologic pot fi obiectivaţi indicatori – indici privind:
– travaliul subsistemelor cardio-vascular şi cardio-respirator, adaptate morfofuncţional la tipul de efort prestat;
– travaliul subsistemelor digestiv şi excretor, stabilindu-se atât susţinătoarele de efort, cât şi cele de refacere utilizate sub diferite soliţii medico-metabolice individualizate;
– implicare subsistemelor osteo-muscular-articular, vizează gradul de adaptare a acestora, morfologic şi funcţional la tipul de efort fiziologic şi biomecanic, din concurs şi pregătire;
– implicarea funcţiei complexe neuro-endocrino-metabolică, privită într-o corelaţie specifică, porneşte de la indicatori subiectivi, care pe cât posibil trebuie transformaţi în indicatori – indici obiectivi.
Pe baza parametrilor şi indicilor de volum, din caracterizarea efortului respectiv se pot stabili concret, indicatori – indici specifici fiziologici, atât pentru tipurile de solicitare din antrenament, cât şi pentru implicarea subsistemelor organismului prezentate mai sus. Acestea pot fi realizate, în colaborarea dintre antrenor, cu fiziologul din brigada interdisciplinară sau în mod curent, operativ, cu medicul de lot.
Tot în acest cadru se vor stabili şi programările testelor sondaj, pentru urmărire în dinamică a evoluţiei capacităţii de efort a unor parametrii de pregătire şi de refacere. Dintre aceste teste, care au fost folosite la unele loturi naţionale sau olimpice sugerăm:
􀀹 test „bazal”, de control al frecvenţei cardiace în clino şi apoi în orto, efectuat dimineaţa după odihnă, zilnic sau săptămânal, ca indicator al stării de refacere a organismului;
􀀹 testări ale capacităţilor aerobe, anaerobe, a pragului aerob-anaerob, ca indicatori ai evoluţiei capacităţii de efort, efectuate pe etape (4-6 cicluri săptămânale);

􀀹 test al capacităţii vitale, ca indicator a funcţionalităţii şi adaptării aparatului respirator efectuat la 2-3 etape;
􀀹 teste ale metabolismului sărurilor minerale, ca indicatori ai stării şi funcţiilor de echilibrare a utilizării acestora în efort şi refacere, efectuate la 3-4 etape.
􀀹 Testul „Tiron”, cu indicatori şi indici ai adaptabilităţii cordului la un efort standard repetat şi ai duratei revenirii frecvenţei cardiace la valoarea iniţială efectuat săptămânal.
􀀹 Teste pentru determinarea gradului de oboseală după concurs sau pregătire, localizarea oboselii cu ponderi specifice în toate funcţiile biologice ale organismului, modul de lichidare al acesteia printr-o tehnologie specifică de refacere.
Practicienii spun şi ştiu ei de ce, că oboseala sesizată subiectiv şi testată obiectiv, este singura în măsură să ateste dacă efortul prestat în concurs sau într-un antrenament a fost optim, eficient pentru obiectivul propus. Prin testarea corectă a oboselii, refacerea capătă obiective concrete, care rezolvă mai repede şi la obiect, lichidarea „reziduurilor”, care în caz contrar frânează şi complică reluarea efortului, la un nivel adecvat de compensare şi supracompensare.
Testele fiziologice în strictă relaţie cu cele biologice şi biochimice, pe lângă amprenta lor specifică, au totodată caracterul strict individualizat.
8.3. Pe plan psihologic
Factorul psihic, cuprinde în sfera sa, o serie de parametri caracteristici, in genere grupaţi astfel:
– inteligenţa, ca indicator de creativitate, intuiţie, iniţiativa, adaptabilitate, tendinţa de afirmare, spirit de obiectivitate, spirit practic (inteligenţă practică), coordonare psihomotorie (inteligenţă motrică), autocontrol, autoreglate etc. La inteligenţa naturală, umană, ca o completare

modernă se adaugă „inteligenţa artificială”, de real ajutor pentru antrenor, în activitatea sa de programare, dirijare şi evidenţă a procesului de antrenament;
– personalitatea, cu indicatori de temperament (tipuri temperamentale), de caracter de introversie şi extraversie, stabilitate, instabilitate, siguranţă de sine, toleranţă la frustrării, echilibru interior, atitudine realistă faţă de sine şi colaboratori etc.;
– trăsături volitive, cu indicatori de voinţă, perseverenţă, dârzenie, rezistenţă la stres, anxietate, conştiinciozitate, luare de poziţii pozitive etc.;
– trăsături afective, cu indicatori de dragoste faţă de familie, de colegi, de club, de tară, faţă de sportul practicat, spirit de echipă de sacrificiu, imparţiabilitate, dăruire, forţă a excitaţiei şi inhibiţiei etc.
În stabilirea modelului psihologic al unui sportiv, pe cale didactic-teoretic, pot fi diferenţiaţi indicatorii componenţi pe cale practică însă aceştia se interpătrund, într-o formulă de psihomotricitate strict individualizată. De aici şi stabilirea unor teste cu indicatori şi indici obiectivi devine o problemă complexă pentru antrenorul de lot. Rezolvarea, totuşi relativă, poate fi realizată numai printr-o colaborare permanentă cu un psiholog care să poată pătrunde în specificul sportului respectiv. Este de reţinut în acest sens concepţia pozitivă a dr. Irinei Holdevici: „Antrenorul şi sportivul trebuie aşa sigur instruiţi de către psiholog, încât acesta poate, chiar trebuie să dispară în competiţii”. Astfel, am cunoscut o colaborare de excepţie la lotul olimpic de tir.
Pentru conturarea profilului psihologic bazal şi în dinamica antrenamentului, în obiectivarea oboselii neuro-psihice, a refacerii respective, se utilizează pe lângă unele teste biologice, recomandate mai înainte, şi testele specifice următoare:
– teste de inteligenţă, cu caracter general şi adaptate la inteligenţa practică şi cea motrică specifice;

– teste de personalitate cu un inventar complex de parametrii investigaţi ca: trăsături de caracter, de forţă a supra Eu-lui, de mobilizare conştient-volitivă, de rezistenţă la stres etc.
– teste pentru conturarea structurii şi a trăsăturilor temperamentale, pentru stabilitate sau labilitatea psihică, introversie, autoevaluare, grad de anxietate şi soluţii de ameliorare;
– teste ale trăsăturilor volitive şi /sau afective, cu posibilităţi de adaptare certă la specificul sportului respectiv, strict individualizate.
Programarea acestor teste este stabilită de antrenor, împreună cu psihologul din brigada interdiscilinară, şi în unele cazuri, cu psihologul integrat în colectivul tehnic al lotului.
8.4. Pe plan biochimic
Se poate afirma, ca testele biochimice, efectuate si interpretate de specialistul respectiv, din colectivul interdisciplinar, oferă cele mai reale stări şi evoluţii ale capacităţii de efort. Ele pot fi un adevărat „îndrumar” pentru antrenor, privind evaluarea efectelor efortului, din antrenamente si a randamentului din concurs, o călăuza pentru dozarea si programarea solicitărilor din ciclurile si etapele in perspectiva.
Concret, testările bazale, în stare de repaus, pot evidenţia starea de acumulări din pregătire, cât şi din refacere, investigând în principal:
– valorile hemoglobinei;
– valorile proteinemiei;
– valorile Ph-ului sanguin;
– echilibrul mineral (Na, K, Mg, Al, Ca total şi ionic etc.);
– enzimele hepatice;
– probele de urină;

– donagio, pentru starea de oboseală;
– excesul baze de repaus etc.
Testările în efort specific, din antrenament şi mai ales din concurs, vizează în deosebi:
– excesul baze din efort de diverse tipuri;
– aciditatea sanguină după efort (lactatul);
– costul biochimic de efort din antrenament şi din concurs;
– randamentul biochimic, în situaţiile de mai sus.
În funcţie de aparatura biochimică disponibilă, de reactivii existenţi, stările biochimice trebuie cât mai des investigate, dinamica modificărilor din organism, în acest sens, fiind amplă şi variabilă. Considerăm lăudabila iniţiativa unor federaţii, care si-au cumpărat si au pus la dispoziţia permanentă a loturilor respective aparatură, reactivi şi specialişti (ex. canotaj, kaiac-canoe).
8.5. Pe plan biomecanic – biomotric
Efortul fizic, în special cel din sport, se caracterizează, în mod didactic, prin specificitate, complexitate şi motricitate. Motricitatea, fie că este vorba de un exerciţiu fizic sau un complex de mijloace de antrenament, are ca măsură, un potenţial energetic virtual, structurat ca un produs, dintre forţă (F.), viteză (V.) şi durată (t.), (după A. Gagea).
În efortul specific prestat, atunci când ne referim la un anumit sport, compunerea acestor parametri, se face inegal în general şi în anumite momente, ale desfăşurării solicitărilor respective. De aceea, pe lângă importanţa pe care o are studierea, din punct de vedere biomecanic, a unei structuri, a geometriei mişcării, apare necesitatea înţelegerii aportului parametrilor de mai sus (F.V.t.), în dinamica implicării lor.
Astfel, după A. Gagea, forţa este imaginea contracţiei musculare, prin care muşchiul transformă energia chimică 177
Prof. COSTICĂ TIRON
înmagazinată, din compuşii săi macroergici, în energie mecanică. De aceea, forţa este percepută ca o caracteristică motrică a executorului şi se măsoară prin mărimea efectului de învingere, a unei forte rezistive, fie aceasta o greutate sau o altă forţă externă. De asemenea, forţa se mai măsoară în sport şi prin deplasarea unei greutăţi (mase). Se implică astfel noţiunea de viteză de deplasare, rezultată din aplicarea unei forţe, de variaţia vitezei respective. Se poate concluziona că forţa, privită din punct de vedere biomecanic, are trei regimuri de manifestare:
– de acceleraţie maximă;
– de viteză maximă;
– de distanţă sau durată maximală.
Variaţiile de viteză, în anumite momente de aplicare a forţei, duc la rezultate ca: forţa explozivă, forţa viteză, cunoscute practic în sport, sub termenul de detentă. De asemenea, forţa aplicată şi variaţia vitezei, pot realiza distanţe şi traiectorii mai mari, în cazul unei durate, a unei rezistente mai mari. Tot după A. Gagea, în ce priveşte viteza, se concluzionează că:
􀀹 viteza biomecanică maximă, de execuţie, depinde direct proporţional, de forţa activa;
􀀹 viteza biomecanica de execuţie, depinde invers proporţional, de forţa rezistivă;
􀀹 când forţa rezistivă, depăşeşte forţa maximă activă, mişcarea devine excentrica (de cedare);
􀀹 când rezultanta forţelor externe, nu opune rezistenta mişcării, ci o facilitează, atunci viteza biomecanică va creşte peste limitele naturale.
Privitor la rezistenţă şi anduranţă, se precizează:
􀀹 în efort, dacă puterea debitată este mare, durata acestuia va fi mică şi invers;
􀀹 rezistenţa se referă la eforturi obositoare, practicate cu intensitate relativ mare, anduranţa referindu-se la intensităţi relativ mici, prestate timp îndelungat;
178
Cunoştinţele interdisciplinare – un ATU
al antrenorului de înaltă performanţă
􀀹 rezistenţa şi anduranţa se termina în eforturile obositoare, atunci când mişcarea este compromisă ca eficientă, subiectul reclamând epuizarea.
În acest fel, biomecanica poate ajuta pe antrenor, atât pentru optimizarea profilului mişcării tehnico-fizice de concurs în principal (traiectorii, geometrii corecte, implicarea forţei, vitezei şi a rezistenţei etc.), cât şi pentru eficienţa efortului de pregătire şi de refacere corect aplicat. Se pot astfel testa în efortul respectiv:
􀂾 lucrul mecanic prestat;
􀂾 forţa, cauză principală a tuturor efectelor, cu profilul curbei aplicării ei;
􀂾 puterea, realizată prin implicarea vitezei şi rezistenţei;
􀂾 durata prestaţiei biomecanice în ansamblu, secvenţe de timp, număr de execuţii, funcţie de specificul sportului investigat;
􀂾 dinamica momentelor active, într-o execuţie, în alternanţă cu cele pasive, valorile lor în dinamică pe traiectoria mişcării;
􀂾 coeficienţe de simetrie sau asimetrie, a geometriei mişcării şi impulsionării acesteia.
Se utilizează filmări, kinograme, grafice matematice pentru o ilustrare cât mai exactă a mişcării. De asemenea, funcţie de specificul sportului analizat, antrenorul poate solicita invenţia şi construcţia desimulatoare, în colaborare cu specialistul biomotrician din brigada interdisciplinară.
Cu aceste prezentări generale, mai frecvent utile, interdisciplinaritatea nu se limitează aici, existând şi alte ştiinţe sau discipline, care pot sprijinii la nivel tot mai înalt, complexitatea performanţei sportive. Astfel, pot fi specificizate şi adecvate, noţiuni din: filozofie, matematică, cibernetică, pedagogie, igienă, muzică etc., aşa cum reiese din tabelul nr. 2.
Subliniem din nou, că antrenorul este acela care solicită, „răscoleşte” şi primeşte informaţii superioare de la

membrii colectivului interdisciplinar, urmând a decide pentru aplicarea lor în practică. El este singurul care în procesul de antrenament şi în concurs intră în relaţie directă cu sportivul.
Fără a fi ultima latură, calitate a antrenorului de mare performanţă, o remarcăm în final, pentru a-i da o amprentă deosebită şi de serioasă preocupare. Este vorba de „simţul umorului”, cum se obişnuieşte a se spune pe la noi. Acesta poate fi genetic sau educat într-un mediu stimulativ, propice în acest sens.
Pentru a beneficia în activitatea sa şi de unele momente de amuzament, de râs, antrenorul este bine să contribuie personal şi să stimuleze la sportivi, iniţiative neplanificate, la momente potrivite, politicoase, în situaţii necesare uneori, fără abuz şi unele injurii traumatizant psihic. Cercetătorii din domeniul psihologiei au dovedit că râsul, umorul este stimulativ pentru îmbunătăţirea intuiţiei permiţând luarea unor decizii mai bune, atât de importante în activitatea competiţională. Totodată umorul ajută la dezvoltarea memoriei, la stimularea activităţii din „centrul de recompensă” din creier, zonă băgată în dopamină. Aceasta se eliberează atunci când râdem sau suntem implicaţi în obţinerea unor satisfacţii profunde, cum sunt victoriile din sport. Aceste manifestări biologice, diferite de la un subiect la altul, de la bărbaţi la femei, sunt sesizate de oamenii de ştiinţă ca „modalităţi diferite de procesare a umorului”, atribuind râsului calitatea de medicament.
Cât de necesare sunt astfel de situaţii în tensiunea din cantonamente, din competiţii şi de la un tip de efort sportiv la altul, lăsăm la aprecierea antrenorilor implicaţi în situaţiile respective.
Pentru o corectă şi eficientă colaborare interdisciplinară CCI din ANEFS, poate sprijini activitatea loturilor sportive de mare performanţă la solicitarea conducerii acestora şi bine înţeles a federaţiilor respective.

IX. DESPRE INTELIGENŢA MOTRICĂ ÎN PRACTICAREA SPORTULUI DE PERFORMANŢĂ
As. Cs. Mihaela Păunescu
9.1. Scurtă introducere în cunoştinţele inteligenţei umane
Studiile asupra inteligenţei au constituit piatra de temelie a psihologiei secolului 20. Începând cu pionierii acestui domeniu: Spearman, Binet, Thurstone şi până în zilele noastre, avantajul adus acestui domeniu a fost întotdeauna constant, dar şi controversat. La începutul secolului, David Wechsler (unul dintre cei mai renumiţi experţi în studiul inteligenţei), scria: „Inteligenţa este unul dintre fenomenele psihologice despre care noi ştim cele mai multe şi despre care avem cele mai multe informaţii.” Acum acest punct de vedere nu este împărtăşit de psihologi, aceştia considerând inteligenţa un fenomen psihologic mult mai larg şi mai complex.
Cercetările au demonstrat faptul că inteligenţa umană a stârnit interesul gânditorilor încă din Antichitate. Începând cu Platon (428 I.H.), Aristotel (384 I.H.), Augustin (354 I.H.) şi până în zilele noastre, cercetările asupra teoriilor dezvoltării inteligenţei generale au trecut prin numeroase etape:
• etapa fondatorilor moderni – Locke (1632-1704), LaPlace (1749-1827), Gauss (1777-1855), Mill (1806-1873), Darwin (1809-1882), Galton (1822-1911), Charcot (1825-

1893). Această etapă culminează cu lucrarea Hereditary Genius a lui Galton.
• etapa marilor şcoli - Wundt (1832-1920), James (1842-1910), G.S. Hall (1844-1924), Ebbinghaus (1850-1909), Freud (1856-1939), J.M. Cattell (1860-1944), Wissler (1870-1947), Edison (1847-1931).
• etapa influenţei marilor şcoli – E.L. Thorndike (1874-1949), Binet (1857-1911), Pearson (1857-1936), Spearman (1863-1945), Stern (1871-1938), Simon (1873-1961), Terman (1877-1956), H. Hollingworth (1880-1957), L. Hollingworth (1886-1936), J. Piaget (1896-1980). Această perioadă se identifică prin primele încercări de testare a inteligenţei generale. O figură elocventă în acest sens este Alfred Binet, cunoscut în istorie ca „părintele” testelor de inteligenţă. În 1905, împreună cu T. Simon, a elaborat scala Binet-Simon – primul test de inteligenţă. Mai târziu, în 1916, Stanford şi Terman au publicat o variantă revizuită şi îmbunătăţită a scalei Binet-Simon, care a devenit cunoscut ca testul de inteligenţă Stanford-Binet.
• etapa explorărilor contemporare – Burt (1883-1971), L.L. Thurstone (1887-1955), P. Cattell (1893-1989), Wechsler (1896-1981), Guilford (1897-1988), T. Thurstone (1897-1993), Vernon (1905-1987), Hunt (1906-1991), R. Thorndike (1910-1990), Inhelder (1913-1997), Taylor (1915-2000), Eysenck (1916-1997). În această perioadă domină teoriile asupra factorului g; în lucrările lui Thurstone şi Guilford încep să apară primele referiri despre teoriile „inteligenţelor multiple”.
• etapa eforturilor actuale - R. Cattell (1905-1998), Carroll (1916 -), Jensen (1923 -), Kamin 1924 -), Renzulli (1936 -), Gardner (1943 -), Sternberg (1949 -), A. Kaufman (1944-), Carol S. Dweck (1946-). Eforturile actuale în cercetarea inteligenţei implică formarea unor teorii complexe care explică teoriile inteligenţei multiple şi redimensionează utilizarea testelor standardizate în măsurarea inteligenţei. 182

Prezenţa calculatoarelor în cercetare oferă noi perspective asupra măsurării inteligenţei. Concordanţa între metodologiile cercetării genetice şi neurologice creează o nouă arie de studiu în care aspectele biologic şi psihologic ale inteligenţei sunt studiate simultan.
Conform DEX-ului, inteligenţa este capacitatea de a înţelege uşor şi bine, de a sesiza ceea ce este esenţial, de a rezolva situaţii sau probleme noi pe baza experienţei acumulate anterior.
În încercările de a fi definită, inteligenţa generală a primit mai multe sensuri. Astfel, la sfârşitul secolului trecut, credinţa lui Galton în valoarea adaptativă a abilităţii naturale s-a transformat în convingerea că inteligenţa generală susţine singurul factor psihologic care stă la baza succesului în viaţă. La începutul secolului, Claparede şi Stern afirmau că inteligenţa este o adaptare mentală la împrejurări noi. Claparede pune în antiteză inteligenţa cu instinctul şi deprinderea – care sunt adaptări dobândite la împrejurări ce se repetă. Pentru Piaget, inteligenţa este o adaptare biologică la mediul înconjurător ce se bazează pe o serie de procese fenotipice şi genotipice pe care le utilizează în permanenţă. A defini inteligenţa, spune autorul, pe baza reversibilităţii progresive a structurilor mobile pe care ea le construieşte, înseamnă că inteligenţa constituie o stare de echilibru spre care tind toate adaptările succesive de ordin senzori-motor şi cognitiv, ca şi toate schimburile asimilatoare şi acomodatoare dintre organism şi mediu.14
În 1905, Binet considera că inteligenţa poate fi definită prin următoarele cuvinte cheie: înţelegere - capacitatea de a clasifica o idee prin altă idee, invenţie - soluţii noi în rezolvarea problemelor, direcţie – capacitatea de concentrare şi orientare a atenţiei, cenzură – capacitatea de selecţie a ideilor şi faptelor. Dacă plecăm de la ideea că omul
14 J. Piaget, Naşterea inteligenţei la copil, 1973. 183

este un sistem complex, bio-psiho-socio-cultural (C. Neacşu, 1973), putem considera astfel că acest „sistem are proprietatea de inteligenţă dacă se poate adapta singur la situaţii noi, are capacitatea de a raţiona, de a înţelege legăturile dintre fapte, de a descoperi înţelesuri şi de a recunoaşte adevărul” (N.V. Findler, 1979).
9.2. Sorgintea inteligenţei 15
Inteligenţa îşi trage originea dintr-o stare în care acomodarea la mediu este nediferenţiată de asimilarea lucrurilor la schemele subiectului, şi se îndreaptă spre o stare în care acomodarea schemelor multiple a devenit distinctă de asimilarea lor respectivă şi reciprocă. La început, nuo-născutul nu dispune decât de reflexe ereditare, care funcţionează de la sine şi al căror prototip ar fi suptul. În curând, numărul acestor reflexe ar spori cu adaptări dobândite, cu obişnuinţe de origine întâmplătoare, care se repetă şi se fixează: de exemplu, sugarul îşi suge degetul mare. La sfârşitul primului an apare o ultimă perfecţionare: când un rezultat nou este obţinut întâmplător, el nu mai este reprodus în mod stereotip ca înainte. Acum copilul caută să-l reproducă cu variaţii, să-l modifice; tatonează şi studiază fluctuaţiile rezultatului – activitatea devenind exploratoare.
Evoluţia inteligenţei senzorio-motorie în cursul primilor doi ani ai copilăriei duc la o stare de echilibru vecină cu cea a gândirii raţionale. În cursul ultimului an al dezvoltării lor, aceste scheme devin apte de anumite regrupări spontane şi interne, echivalând cu deducţia mintală şi construcţia mintală. Chiar dacă dificultăţile întâlnite în acţiune de copilul de 2-7ani vor fi toate depăşite, trecerea din planul pur practic la acela al gândirii conceptuale şi socializate comportă obstacole sui generis care complică în mod special progresul
15 Sinteză după P.A. Osterrieth, Introducere în psihologia copilului, 1976. 184

inteligenţei. Gândirea copilului între trei şi şase ani se instalează tot mai temeinic în sistemul pe care îl constituie limba vorbită de anturajul său, câştigând în coerenţă, claritate, comunicabilitate şi desprinzându-se de predominanţa afectivă şi activă care o frâna considerabil. Experienţa sa se îmbogăţeşte; el se poate să-şi amintească din ce în ce mai bine situaţiile trăite, să le povestească şi deci să stabilească raporturi. Cât priveşte inteligenţa practică, eficienţa ei sporeşte necontenit datorită progreselor gândirii, care precede şi conduce tot mai mult acţiunea în loc să o urmeze sau să o însoţească. La vârsta de 9-12 ani inteligenţa propriu-zisă infantilă atinge apogeul, cu desăvârşirea operaţiilor concrete şi cu apariţia lor în domenii tot mai numeroase. Pe la 12 ani apar totuşi modificări noi, capitale: peste gândirea concretă se suprapune gândirea formală, care se susţine prin sine, gândire eliberată de incidenţele concrete şi care depăşeşte cadrul particular al fiecărui domeniu de experienţă. Se pătrunde în „stadiul raţional”, a cărui fază de instalare durează după Piaget, până pe la patrusprezece ani şi ale cărui modalităţi vor colora în mod hotărâtor întreaga perioadă a adolescenţei.
9.3. Caracteristicile ereditare ale inteligenţei generale
Pentru Piaget, inteligenţa este o continuare a achiziţiei conduitelor practice, o asimilare senzorii-motrică de la operativ la figurativ. Atât inteligenţa practică, senzori-motorie, cât şi inteligenţa reflexivă se adaptează asimilând obiectele din lumea înconjurătoare la subiect. Din punct de vedere biologic, adaptarea este un echilibru între acomodare şi asimilare.
Una din caracteristicile de bază ale inteligenţei umane este factorul g. Conceptul g a fost propus de Spearman în 1904 şi continuat de alţi psihologi precum Carroll, Jensen, etc. Tot el a lansat ideea conform căreia la baza inteligenţei native ar sta

energia mentală, acea energie care îşi exprimă validitatea prin factorul g (inteligenţa generală) şi factorul s, (inteligenţa specială, caracteristică anumitor manifestări ale acesteia). Studiile arată că acest factor nu este unidimensional, din contră, inteligenţa, ca un concept ştiinţific, va completa lista celor peste 60 de abilităţi, iar factorul g va reprezenta rezultatul elementelor comune a acestor abilităţi (Carroll, 1993).16 Astfel, putem considera factorul g ca pe o moştenire ereditară, bagajul ereditar cu care este înzestrat fiecare sistem, aşa numitul cod genetic. Informaţia genetică desemnează informaţia codificată în materialul genetic cu care este înzestrat organismul viu. Această informaţie este stocată în structura macromoleculară complexă a ADN-ului, acesta fiind prezent atât în nucleul fiecărei celule, cât şi în afara acestuia (ADN extracelular). ADN-ul caracterizează moştenirea genetică a unui organism viu, cu rolul principal în stocarea informaţiei genetice; ARN-ul deţine sarcina principală în transmiterea acestui tip de informaţie. Această transmitere a informaţiei genetice presupune „copierea” ADN-lui, copiere ce se realizează în două trepte:
􀀹 transcripţia – prelucrarea informaţiei genetice a unor secţiuni de ADN de către molecula de ARN mesager.
􀀹 translaţia – traducerea, pe baza codului genetic, a informaţiei preluată prin transcripţie, într-o secvenţă de aminoacizi.
Astfel, pe baza informaţiei genetice organismul uman îşi clădeşte propriul programul de dezvoltare psiho-social. Informaţia este o „noţiune centrală a teoriei comunicaţiilor şi a ciberneticii; presupune existenţa unui element de noutate în raport cu cunoştinţele prealabile cuprinse în semnificaţia unui mesaj, a unui simbol sau grup de simboluri” (A. Gagea, 1999). În opinia autorului, informaţia devine o noţiune de largă aplicare filozofică, alături de cele de substanţă şi de energie purtătoare de informaţie.
16 Carroll. J.,B., Human Cognitive Abilities, 1993 186

Surse bibliografice scot în evidenţă faptul că termenul de informaţie a dobândit un nou sens odată cu lucrarea „A Mathematical Theory of Communications”, a lui Claude Shannon, 1948. Shannon a scos în evidenţă latura obiectivă şi aspectul cantitativ al informaţiei. Ceea ce este relevant de evaluat este cantitatea de informaţie emisă şi recepţionată. În teoria shannoniană informaţia este un termen matematic, abstract, ce desemnează o mărime ce poate fi măsurată matematic la fel ca masa, energia etc.
În opinia lui C. Neacşu (1982)17, noţiunea de informaţie se suprapune aceleia de comunicare, noţiune mult mai vastă ce cuprinde o arie foarte mare de fenomene. Săhleanu, citat de C. Neacşu, arată că „informaţia este o noţiune cuprinzătoare, largă, nefiind legată indisolubil de cunoştinţele noastre”. În 1990, T. Stonier, afirma că informaţia este „o expresie a organizării energiei şi materiei în evoluţia Universului”18. Autorul susţine că „descrierea oricărui sistem cuprinde nu doar parametrii care definesc cantitatea de materie şi de energie, ci şi cantitatea informaţiei.” Atunci când se produc schimbări în sistem, ar trebui să se ţină seama şi de schimbările conţinute de informaţia transmisă de acesta. Una din caracteristicile esenţiale ale sistemelor inteligente este caracteristica de autoînnoire19 ce se manifestă prin capacitatea de adaptare la noile situaţii.
9. 4. Caracteristicile inteligenţei motrice
Aşa cum se ştie, psihomotricitatea stă la baza inteligenţei practice, a inteligenţei situaţiilor în care funcţionează dispoziţiile afective, atitudinile şi mişcările care
17 C. Neacşu, Informaţia biologică, 1982.
18 Stonier, T., Information and the internal structure of the Universe, 1990.
19.St.Tudos, G. Mitrache, Inteligenţă motrică şi învăţarea psihomotrică, 2006.

rezultă din ele precum şi câmpul perceptiv-motric (H.Wallon). Fiind considerată drept calitate integrală a intelectului, inteligenţa poate fi privită sub două aspecte importante:
a) aptitudine generală ce condiţionează atât caracteristicile şi dinamica învăţării, cât şi obţinerea performanţelor în toate domeniile, prin înţelegere şi disponibilităţi superioare de conceptualizare şi rezolvare a problemelor;
b) capacitate „pluridimensională”, de unde rezultă cu necesitate studierea ei prin baterii de probe (teste). Rezultatele obţinute, raportate la anumite baremuri, permit calcularea coeficientului intelectual (Q.I), ca indicator al inteligenţei sau al nivelului mintal global (S. Tudos, G. Mitrache, 2006).
M. Niculescu (2000)20 foloseşte termenul de inteligenţă sportivă. În opinia autorului, succesul sau insuccesul în activitatea sportivă sunt o consecinţă nu numai a inteligenţei generale, dar mai ales a inteligenţei sportive. Autorul face câteva precizări cu privire la acest concept:
♦ este o formă particulară a inteligenţei generale care se diferenţiază de aceasta prin conţinutul său;
♦ se manifestă şi se dezvoltă în raport de activitatea sportivă, demonstrând adaptarea sportivului la exigenţele de pregătire;
♦ contribuie la schimbările ce survin în proba sau sportul practicat, în ceea ce priveşte tehnica, tactica,condiţiile materiale etc.;
♦ nu în ultimul rând, inteligenţa sportivă poate fi definită prin disponibilitatea şi armonia de asimilare a cerinţelor probei practicate şi adaptarea personală la acestea.
Se cunoaşte foarte bine faptul că, inteligenţa motrică întregeşte schema psihomotricităţii, alături de celelalte componente: capacităţile coordinative, ideomotricitatea, schema corporală, rapiditatea mişcărilor şi praxia. Aceasta
20 M. Niculescu, Psihologia sportului – culegere de lecţii, 2000.
188
Despre inteligenţa motrică în practicarea sportului de
performanţă
componentă psihomotrică a primit de-a lungul timpului mai multe definiţii: inteligenţă psihomotrică, aptitudine specială, organizare cognitivă, capacitate de adaptare etc.
A. Gagea (1999) consideră inteligenţa motrică, ca fiind corespondentul şi componentul motric al inteligenţei mentale. În opinia autorului, inteligenţa motrică s-ar manifesta prin câteva caracteristici: memorie motrică, creativitate motrică, simţ spaţio-temporal. Autorul subliniază faptul că performanţa sportivă este determinată de o serie de factori, fiecare cu o pondere diferită în obţinerea performanţelor. Aceştia sunt grupaţi în trei grupe mari, specific tipologiei biologice: genotip, fenotip, paratip. Indispensabil obţinerii performanţelor de vârf rămâne însă inteligenţa motrică. Nu există performer care să nu posede inteligenţă motrică.
M. Epuran (1972) defineşte inteligenţa motrică ca fiind „capacitatea mentală a subiectului de a soluţiona teoretic şi practic, într-o manieră perfect adecvată problemele acţiunilor motrice în situaţii noi sau diferite. Inteligenţa motrică reprezintă o sinteză cognitiv-motrică, cu caracter intuitiv sau operativ care utilizează cunoştinţe, reprezentări, obişnuinţe, reorganizate după necesităţile situaţiilor”.21
E. Colibaba şi I. Bota afirmă că inteligenţa motrică apare ca „o aptitudine specială ce implică în structura ei elementele cognitive (senzoriale, logice), alături de memoria motrică şi deprinderile motrice”. Autorii susţin faptul că inteligenţa motrică este foarte importantă în instruirea sportivilor. Ea apare sub formă manifestă prin adaptarea mişcărilor deja automatizate – supraînvăţate – la condiţiile mereu schimbătoare de execuţie, mişcări inedite şi stiluri tehnice de execuţie etc.
În „Problematica psihomotricităţii”, V. Horghidan scoate în evidenţă caracteristicile inteligenţei motrice. Cum se manifestă acestea în practicarea sporturilor, este specific fiecărui sport.
21 63 termes de psychologie du sport, 1972.

9.4.1. Memoria motrică – dimensiune a inteligenţei motrice
V. Horghidan (1999) defineşte memoria ca proces psihocognitiv, responsabil de stocarea şi destocarea informaţiei, de acumulare şi utilizare a experienţei. Acelaşi autor pune în evidenţă caracteristicile generale ale memoriei:
• întreaga existenţă şi materie posedă memorie, la om aceasta îmbrăcând forma unui sistem hipercomplex, dotat cu mecanisme de sistematizare, organizare şi integrare;
• este un proces absolut necesar supravieţuirii;
• este un proces de reflectare selectivă, relativ fidelă, activă şi inteligibilă a experienţei anterioare.
Memoria poate îmbrăca mai multe forme (V. Horghidan):
– memoria senzorială – acest tip de memorie are o localizare anatomo-fiziologică; retenţia prin acest tip de memorie se face automat şi vizează informaţia precaterorială;
– memoria de scurtă durată (MSD)– limitată din punct de vedere al timpului şi al volumului de informaţie care este reţinută între 5s şi 20s (după alţi autori 8-10s), după care trece în memorie de lungă durată;
– memoria de lungă durată (MLD)– se caracterizează prin: stocaj permanent, volum nelimitat, forme semantice de codificare, forme neverbale corespunzătoare modalităţilor senzoriale.
M. Miclea argumentează că relaţiile dintre MSD şi MLD sunt „relaţiile dintre două stări de activitate ale unui bloc unic de cunoştinţe declarative de care dispune sistemul cognitiv uman”.
Baddeley şi Hitch (1982, 1986, 1993), citaţi de A.I. Clinciu22, au lansat şi consacrat conceptul de memorie de lucru care constă dintr-un „administrator central şi două
22 A.I. Clinciu, Bateria de Memorie Clinciu, 2003.

subsisteme „sclave”, individualizate atât pe funcţiile asumate cât şi prin componentele lor structurale”. Acest tip de memorie oferă o mai bună înţelegere asupra raporturilor memorie-atenţie şi memorie-inteligenţă. În 1990, Kyllonen şi Chryst au întărit legătura dintre memoria de lucru şi inteligenţă, constatând o foarte mare corelaţie între seriile de măsurători caracteristice acestor dimensiuni psihice.
În domeniul nostru de activitate se poate afirma despre un sportiv că posedă o bună memorie motrică atunci când acesta face apel la materialul stocat anterior, când dă dovadă de o memorare logică în învăţarea schemelor motrice, când dispune de o memorie a ritmului, a succesiunii mişcărilor. Memoria motrică tinde să se specializeze pe seama exersării. Memoria ritmului este un organizator al acţiunilor umane, având conotaţii temperamentale (Clinciu, A.I., 2003).
Psihologul francez, F. Richaudeau, descrie şase principii de dezvoltare a capacităţii de memorare:
→ pentru o bună memorare a informaţiei, este necesar să se asigure o stare de receptivitate maximă;
→ „decuparea” mesajului în forme adecvate unei percepţii eficiente asigură buna memorare a informaţiei;
→ o buna memorare presupune organizarea procesului de reamintire;
– păstrarea nedeformată şi pentru mai mult timp a informaţiilor memorare, se realizează dacă le asociem un sens şi le introducem într-un context cu semnificaţie;
→ informaţia se memorează mult mai eficient dacă se asociază „forme” vizuale unui concept şi se plasează într-un cadru afectiv;
→ multiplicarea asociaţiilor mintale cu alte concepte uşurează memorarea informaţiilor.
9.4.2. Creativitatea – o dimensiune a inteligenţei motrice
Creativitatea este un proces care se desfăşoară în timp şi care se caracterizează prin originalitate, spirit de

adaptare şi grijă pentru realizarea concretă (M. Kimon, 1970). Gordon Allport (1973) o consideră „modalitatea integrativă a personalităţii umane care exprimă ansamblul de calităţi ducătoare la generarea noului, la originalitate.” Pentru Leon Ţopa (1998), termenul de creativitate denumeşte potenţialul uman indefinit, fără de care creaţia nu se produce şi nu se valorifică, nu trăieşte, pentru că n-ar putea fi nici înţeleasă, nici comparată şi nici depăşită. Prin creativitate se înţelege capacitatea gândirii umane de a găsi soluţii noi, de a da naştere unor ideii sau unor lucruri necunoscute anterior. Creativitatea este definită ca fiind abilitatea şi dispoziţia de a produce ceva nou. Această abilitate foloseşte experienţa şi cunoştinţele dobândite anterior, oferind astfel noi soluţii în rezolvarea problemelor. Pentru Piaget, creativitatea este integrată gradual în inteligenţă, pe măsură ce copilul înaintează în vârstă, ea creşte o dată cu dezvoltarea cognitivă. Astfel, cele două dimensiuni ale personalităţii stimulându-se reciproc.
În 1956, Guilford a elaborat structura factorilor de creativitate şi ansamblul teoretic tridimensional al inteligenţei23. Autorul considera că exista două grupe de factori intelectuali pentru creativitate: gândirea şi memoria. În 1959 prezintă „modelul teoretic al structurii intelectuale complete” afirmând totodată că inteligenţa e greu de definit, e ceva pluridimensional, cu multe componente.
În urma cercetărilor sale, Guilford a concluzionat că nu se poate măsura creativitatea pe baza testelor de inteligenţă, astfel a elaborat baterii de teste cu ajutorul cărora se pot măsura factori şi aptitudini caracteristici comportamentului creativ. Autorul a construit un model tridimensional al structurii intelectului, structurat pe următoarele criterii: factori operaţionali ai intelectului (cunoaşterea sau recunoaşterea, memoria, gândirea divergentă, gândirea convergentă, gândirea evaluativă),
23 L. Ţopa, Creativitatea, 1980.

conţinuturi (figural, semantic, simbolic şi comportamental), produse. La acest model iniţial autorul mai adaugă a patra dimensiune, modalităţi senzoriale (vizuală, acustică, chinestezică).
Modelul lui Guilford poate fi combătut cu alte teorii24. Astfel, H. Gardner conturează un cadru teoretic general de analiză a creativităţii pe mai multe niveluri: nivelul subpersonal care vizează substratul biologic al creativităţii; nivelul personal ce grupează factorii individuali ai personalităţii creatoare; nivelul intrapersonal – se referă la domeniul în care lucrează şi creează un individ; nivelul multipersonal care se referă la contextul social în care trăeşte un individ creativ. Pentru M. Csikszentmihalyi (1997) creativitatea rezultă din interacţiunea a trei sisteme: setul instituţiilor sociale care selectează creaţiile ce merită a fi reţinute, domeniul cultural stabil, care conservă şi transmite ideile selectate şi, nu în ultimul rând, individul.
Conform literatura de specialitate potenţialul creativ trebuie să îndeplinească anumiţi parametrii: fluiditatea (cât mai multe soluţii), flexibilitatea (cât mai multe categorii de soluţii, presupune salturi de la o categorie la alta), originalitatea (un răspund dat cu putere creativă, care modifică viziunea obişnuită), originalitatea (o idee este dezvoltată în mai multe direcţii). În opinia lui Torrance, 1994, citat de C. Mecu, 2000, originalitatea şi elaborarea sunt parametrii princeps ai creativităţii. Acelaşi autor face distincţia între gândirea critică şi gândirea creativă. Prima presupune analiză, evaluare, selecţie, argumentare. Acest tip de gândire este verticală, raţională. Gândirea creativă presupune explorare, experimentare, reflexie, intuiţie, invenţie. Este un tip de gândire laterală (foloseşte analogia), supraraţională, experimentare şi risc (Tabel nr. 1).
24 Mihaela Roco, Creaticitatea şi Inteligenţa emoţională, 2004.

Comportamentele inteligente şi comportamentele creative
Inteligent Creativ
Comportamente
♦ rezolvă probleme
♦ caută soluţia unică
♦ înţeleg, ştiu
♦ caută legături apropiate între informaţii
Tabel nr. 1
Dualitatea între comportamentele inteligente şi comportamentele creative (C.M. Mecu, 2003)
9.4.3. Intuiţia
Intuiţia în alegerea programului motor adecvat situaţiei şi intenţiei. Conform DEX-ului, intuiţia este definită ca fiind capacitatea de a pătrunde dintr-o dată, în mod direct, nemijlocit, în esenţa lucrurilor, fie prin simţuri, fie cu ajutorul intelectului; capacitatea gândirii de a descoperii nemijlocit şi imediat adevărul pe baza experienţei şi a cunoştinţelor dobândite anterior. Intuiţia reprezintă abilitatea noastră de a vedea dincolo de aparenţe, de a percepe semnalele ce nu depind de simţurile noastre fizice. Acest simţ îţi permite să vezi intenţia, să observi din vreme naşterea acţiunii în corpul adversarului tău înainte ca această mişcare să se producă şi îţi va permite să citeşti sentimentele şi senzaţiile acestuia.25
25 Ionescu , D., C., Enciclopedia de Akido, Vol. I, 2003.
♦ lucrează cu secvenţe de informaţii
♦ argumentează
♦ exprimă în formule
♦ critică, elimină ce nu corespunde
♦ lucrează „cum a apucat”
♦ convinge
♦ formulează probleme
♦ caută mai multe soluţii
♦ descoperă, inventează
♦ caută legături depărtate între informaţii
♦ văd întregul
♦ intuiesc
♦ exprimă în imagini
♦ îmbunătăţesc
♦ aplică lucruri noi
♦ negociez 194

Intuiţia este rodul intelectului şi gradului de informare. Aplicarea planului tactic în timpul competiţiei este unul din modurile de manifestare ale acesteia. Pregătirea tactică are ca efect orientarea gândirii sportivului, încă de la începutul întrecerii, spre aspectele esenţiale ale competiţiei. Tactica este activarea mental-acţională de rezolvare a problemelor. Ea se desfăşoară şi are la bază (M.Epuran):
􀂾 informaţiile stocate (reprezentări motrice, deprinderi şi priceperi tehnice şi tactice, cunoştinţe, reguli etc.),
􀂾 informaţiile prezente din timpul competiţiei (perceperea corectă a situaţiilor de joc, a obiectului de joc, a acţiunii adversarului etc.; precum şi raportarea corectă a situaţiilor de joc la experienţă şi cunoştinţe).
􀂾 rezolvarea corectă a situaţiilor
􀂾 decizia (hedonică – convenabilă pentru sportiv, sau de risc).
Războiul psihologic26 reprezintă mijlocul de intimidare a adversarului. Surprinderea cestuia prin mijloace strategice pentru care nu este pregătit, constituie elemente cheie ale gândirii tactice în jocurile sportive. Inteligenţa se deosebeşte de erudiţie printr-o anumită viziune ce se numeşte anticipare. Paradigma anticipării ar putea fi: previziune, premoniţie, prezicere, presimţire etc. Ca atitudine intelectual-cognitivă, anticiparea are la bază următoarele caracteristici (M. Epuran, 2001):
• planificarea mentală şi scrisă a activităţii din perioada dinaintea competiţiei, din ajun şi din timpul competiţiei;
• imaginarea situaţiilor posibile – generale, de ambianţă, de tactică;
• programarea conduitelor operatorii adecvate (ca aspect al operaţionalizării obiectivelor şi sarcinilor concrete;
• experimentarea mentală a planului tactic propus.
26 Colibaba, E., Bota, I., Jocuri sportive – teorie şi metodică, 1998.

9.4.4. Rapiditatea comparării alternativelor, precum şi posibilitatea elaborării programului motor în criză de timp
Rapiditatea mişcărilor (inclusiv viteza de reacţie) este influenţată de particularităţile temperamentale, care sunt condiţionate genetic (viteze diferite de propagare a influxului nervos şi de traversare a sinapselor). Rapiditatea este una dintre calităţile gândirii ce constă în rezolvarea imediată a problemelor, are un caracter relativ, depinzând de multitudinea de probleme care trebuie rezolvate. Sportivii care au ajuns la un nivel superior de pregătire tehnică şi tactică dau dovadă de o gândire rapidă în anticiparea şi soluţionarea problemelor. Astfel, sportivul trebuie să compare alternativele, să ia cele mai bune decizii într-un timp foarte scurt şi să elaboreze tactica specifică acestor. Alegerea programului motor, adecvat situaţiei de joc, este una din sarcinile de moment ale sportivului. Rezolvarea spontană a situaţiei este posibilă datorită experienţei acumulate, dar şi pregătirii pentru concurs. Sportivul trebuie să comunice în permanenţă cu adversarul, să perceapă aproape inconştient cea mai mică modificare de atitudine a adversarului care semnifică declanşarea unui atac anume. Această sarcină devine mai problematică dacă adăugăm factorul neprevăzut, elementele surpriză din timpul competiţiei: accidentarea unui coechipier, problemele de arbitraj, influenţele exercitate de public, etc. Rezolvare situaţiilor problematice în timpul competiţiilor are la bază exerciţiile din antrenament care constituie un stimulent pentru gândire.
În loc de concluzii:
Se ştie foarte bine că inteligenţa nu poate fi măsurată decât post-fastum, în urma experienţei şi instruirii din timpul vieţii. Dezvoltarea inteligenţei este un proces ce se derulează continuu, pe toată durata vieţii. Nu putem afirma despre o

persoană că are un IQ mare decât după ce a fost evaluat. Acest domeniu a preocupat din totdeauna pe psihologi. F. Galton şi L. Terman au efectuat studii măsurând coeficientul de inteligenţă a numeroase persoane, fapt ce continuă şi în zilele noastre. Nu trebuie să uităm faptul că, deşi inteligenţa are la bază programul ereditar, totuşi eşecul sau reuşita în viaţă nu depind decât de „coincidenţa” factorilor ereditari cu cei de mediu. Un scor ridicat la testele de inteligenţă nu denotă faptul că individul trebuie neapărat să obţină performanţe neobişnuite într-un domeniu sau altul. Acest lucru este mult mai relevant în domeniul nostru de activitate, unde performanţele sportive depind foarte mult factorii de mediu, adversari, arbitraj, precum şi de şansă. Inteligenţa este necesară dar nu suficientă pentru a realiza o performanţă deosebită. Ce poate face un individ cu un IQ deosebit dacă nu se poate adapta la schimbările vieţii sociale, nu poate lua o decizie favorabilă în condiţii de stres, nu-şi poate gestiona emoţiile pozitive/negative?
197
As. Cs. MIHAELA PĂUNESCU
198
Elemente de foresight referitoare la sportul de
performanţă şi cel recreativ în România
X. ELEMENTE DE FORESIGHT REFERITOARE LA SPORTUL DE PERFORMANŢĂ ŞI CEL RECREATIV ÎN ROMÂNIA ADERATĂ LA UNIUNEA EUROPEANĂ
Prof. drd. Gabriela Gagea
10.1. Conceptul de foresight
În mod formal, foresight este un instrument de analiză şi prospectare. Privit ca proces, foresight este un demers participativ, sistematic şi sistemic de colectare de informaţii referitoare la viitor şi de elaborare de argumente predictive pe termen mediu şi lung. În mod cert, foresight depăşeşte orizontul planificării şi ar trebui să fie temeiul deciziei politico-strategice. Foresight este folosit deja cu succes în Uniunea Europeană şi parţial în România, la nivel guvernamental, deocamdată numai referitor la dezvoltarea tehnologică.
Prin faptul că foresight este un instrument sistematic şi sistemic, el devine ştiinţific şi se opune predicţiilor utopice sau iatromantice (ghicitul, astrologia etc.). Prin procesul de foresight se încearcă identificarea unor ipoteze plauzibile provenite dintr-o analiză ştiinţifică a schimbărilor sau a extrapolării tendinţelor de schimbare. El nu are forma unui set de propuneri sau de preziceri de viitor, ci este conceput ca un sistem cibernetic predictiv, cu multe bucle de feed-back, ceea ce-i conferă flexibilitate. Ca destinaţie, foresight are menirea de a susţine decizia politico-strategică. Ca formă participativă, foresight are rolul de disiminare sau coagulare

de idei provenite din diferite medii consultative (în cazul sportului recreativ, mediile consultative se referă la grupuri ocupaţionale, societatea civilă, forurile metodologice, precum ANEFS, MEdC, ANS, la comisiile parlamentare sau guvernamentale etc.). Ca formă realistică, foresight oferă variante şi scenarii adaptabile, ţinând cont de faptul că viitorul nu este infailibil, ci numai predictibil. Puterea de predicţie se bazează pe probabilitate (componentă transversală) şi pe incertitudine (componentă longitudinală), în egală măsură.
VIZIUNEMISIUNEPOLITICI STRATEGIE PROGRAMBUGET TACTICI TEHNICI Implementare PERFORMANTA Evaluare si control feed back FORESIGHT Analiza swot Mediu intern Analiza manageriala Mediu extern
Fig. 10.1. Un model teoretic de foresight
10.1.1. Quiprodest
Unul dintre dezideratele principale de după aderare a României la Uniunea Europeană, în actualul proces de

integrare, este asimilarea valorilor europene civilizatoare şi apărarea valorilor tradiţionale de identitate naţională. Osmoza bidirecţională a valorilor este lentă şi necesită, în primul rând foresight şi strategie politică, apoi planificare bugetară şi tactici interactive de implementare etc. Ca şi la alte niveluri naţionale la care exerciţiul de foresight este deja utilizat, la nivelul culturii fizice sportului nu va trece multă vreme şi acesta se va impune ca o necesitate. ANEFS, ca un for metodologic naţional iniţiator al domeniului culturii fizice şi sportului ca domeniu academic de sine stătător, credem noi, are nevoie de un exerciţiu de foresight. Rezultatele acestuia vor fi oferite (din proprie iniţiativă, cu motivaţia nedivulgată de consolidare a domeniului) forurilor decidente, în special Agenţiei Integrării Europene şi comisiei de specialitate din Parlament pentru armonizarea legislaţiei. Sportul recreativ este doar unul dintre mediile de aplicaţie ale foresight în cultură fizică şi sport, e adevărat, deosebit de interesant pentru strategii şi decidenţii diplomaţiei de integrare.
10.2. Tipologia modernă a sporturilor
Sport. Termenul sport derivă etimologic din grecescul poros, însemnând „parcurgere” şi din rădăcina latinescului portare, cu sensul „de a căra” (ceva). În Franţa medievală, deporter însemna „a face altceva de cât a muncii”, iar prin extensie a deveni joc, divertisment, amuzament. Substantivul desport derivat din acest verb a ajuns în Anglia modificat ca sport, iar apoi a fost exportat pretutindeni cu înţelesul actual. Teoretic, sportul de performanţă are multiple virtuţi, printre care întărirea sănătăţii şi consolidarea relaţiilor sociale par a fi cele mai importante.
Competiţia sportivă. Rădăcina cuvântului competiţie provine din grecescul petere cu înţelesul iniţial de „întâmpinare a unui obiectiv”. Prin asociere cu com, în sensul de „împreună”, competere are înţelesul actual de „purcedere”

(sin. întrecere) pentru acelaşi obiectiv. În sport, această acţiune are o înţelegere (reguli) preliminare, determină alianţe sau adversităţi, prin urmare are un determinism social.
Educaţie fizică. Prin menirea sa educaţională, este asociată sportului, interferându-l şi completându-se reciproc.
La noi în ţară, Legea educaţiei fizice şi sportului27 prevede că: „Educaţia fizică şi sportul cuprind următoarele activităţi: educaţia fizică, sportul şcolar şi universitar, sportul pentru toţi, sportul de performanţă, exerciţiile fizice practicate cu scop de întreţinere, profilactic sau terapeutic”.
În ceea ce priveşte sportul pentru toţi, aceiaşi lege stipulează: „Sportul pentru toţi reprezintă un complex de activităţi bazate pe practicarea liberă a exerciţiului fizic într-un mediu curat şi sigur, individual sau în grup, organizat ori independent. Sportul pentru toţi este sprijinit de stat, de organizaţii neguvernamentale şi de structuri ale administraţiei locale, în vederea menţinerii sănătăţii, a recreării şi socializării cetăţenilor”.
Prin urmare, cadrul legal permite, dar şi obligă organizatorii să acorde sportului menirea principală, cea de sanogeneză, concomitent cu atributul social pe care-l conferă acesta, cel de coeziune, de moralitate, precum alte roluri educaţionale.
Moralitatea este asociată Olimpismului. În formă modernă, olimpismul rămâne o idee de sport practicat în cadrul corectitudinii, şi cel puţin la nivel teoretic sau de aspiraţie este o manifestare „fair-play”.
Bâtlan, I28 (2005) consideră că noţiunea de fair-play este astăzi extinsă la mai toate domeniile sub formă de deziderat.
27 Legea nr. 69 din 2000.
28 Bâtlan, I. – Olimpism şi moralitate, în rev. Discobolul, nr. 2, Editura ANEFS, Bucureşti, 2005.

De altfel Olimpismul, în forma sa modernă, fondat de Pierre de Coubertin29 în 1894 a avut chiar de la început un caracter de foresight de excepţie, realizând asocierea a trei proiecte:
– Proiectul educaţional, însemnând cunoaşterea şi comunicarea între tinerii de pretutindeni, cu rol emancipator, de promovare a igienei şi sănătăţii publice:
– Proiectul etic, prin respectarea regulilor şi valorilor, a învingătorilor şi a învinşilor:
– Proiectul social, ca spirit al progresului (de altfel, următoarea Olimpiadă de după elaborarea proiectului a fost organizată concomitent cu Târgul Mondial la Paris), al vieţii relaxate şi a bucuriei indusă de practicarea şi vizionarea sportului.
Tot în sens de foresight, Roibu, T. şi L. Bociocă30 (2005) citează una dintre ideile futuriste ale lui Pierre de Coubertin apărută în „La gymnastique utilitaire” conform căreia: „sportul este singurul printre disciplinele pedagogice, aflate la dispoziţia educatorilor care formează calităţi aşa-zise contrare: curajul şi prudenţa, entuziasmul şi măsura, libertatea şi frustrarea, pasiunea şi raţiunea”
Cu timpul, virtuţile sportului au fost reduse la forme retorice, în care sportul este considerat numai un factor de îmbunătăţire a sănătăţii, fără să i se recunoască şi faţa contrară, cea de risc pentru sănătatea ulterioară practicării sportului (de performanţă), în care sportul este un liant şi un limbaj de înţelegere internaţională, fără să i se vadă şi cealaltă faţă, cea de manipulare a maselor de spectatori, de manifestare a unor orgolii sau, ceea ce ni se pare foarte grav, de manifestare a violenţei, inclusiv de instigare la ură.
29 Pierre de Coubertin – Memoires Olimpiques, Archives et memoire de l education physique et du sport, Rev. EPS ed., Paris, 1996.
30 Roibu, T. Şi L. Bociocă – Concepţia lui Pierre de Coubertin privind educaţia şi cultura, în rev. Discobolul, nr.2, Editura ANEFS, Bucureşti, 2005.

Dualismul sau dialectica sportului este mai pregnantă în ceea ce priveşte conceptele de bază, aşa numitele modele „Contra-Coubertin”, care, în general, derivă din „counter culture” şi ignoră sau rejectează ideile olimpice.
Aceste modele, ca formă primară de inovaţie individuală sau de grup, apoi instituţionalizate, includ, după părerea noastră, non exhausiv:
♦ sportul pentru toţi (în unele ţări, sinonim cu cel de „loisir”, „leisure”), practicat individual sau în echipă, cu tentă tradiţională sau inventivă (iar în sensul atribuit de noi, ca sport pentru cei mulţi);
♦ sportul în timpul liber (free-time sau non-working time);
♦ sportul de masă, angrenând un număr mare de persoane, ocazional sau festival, competiţional sau socio-participativ etc.;
♦ sportul ca terapie sau ca stare de beatitudine;
♦ sportul pentru persoane cu disabilităţi (cunoscut şi sub denumirea de sport adaptat);
♦ sportul de tip fitness, jogging, aerobic, de modelare corporală, inclusiv „body-building” (necompetiţional) care rejectează ideea de performanţă în favoarea „life-style” (stil de viaţă), esteticii, relaxării etc.;
♦ sportul recreativ, cu multiplele sale forme:
􀂾 regenerativ şi de plăcere, de amuzament şi de liberalizare (în sensul „hip-hop generation”)31;
􀂾 extrem sau în spirit de aventură, în sensul de autodepăşire, provocare, senzaţii sau impresionism;
􀂾 în aer liber, ca formă ecologică şi ca mijloc de evadare din grijile cotidiene sau profesionale;
􀂾 de stradă sau cartier, competiţional sau instrumental educativ, ca formă de contracarare a
31 Loret, A. – Generation glisse, Autrement, Paris, 1995.
204
Elemente de foresight referitoare la sportul de
performanţă şi cel recreativ în România
unor obişnuinţe nesănătoase sau manifestări potenţial huliganice;
􀂾 cosmetic sau estetic, ca formă profund egocentrică;
􀂾 şi altele.
Ar mai fi de adăugat modelele „paraolimpice” (prolympics, non-Coubertinian) care includ sporturi sau competiţii pentru categorii sau grupuri speciale de practicanţi. Cele mai cunoscute şi intens mediatizate se referă al grupurile de persoane cu disabilităţi, cu grade diferite de infirmităţi, pentru care se organizează competiţii de nivel mondial, inclusiv o formă de Olimpiadă (rezervată numai acestora). Pregătirea sportivă a acestor persoane cu deficienţe sau nevoi speciale este instituţionalizată în majoritatea ţărilor cu civilizaţie avansată.
Teodorescu, Silvia, A. Bota şi M. Stănescu32 (2003) susţin că „retorica integrării sociale prin activităţile fizice adaptate, presupune trei maniere de realizare a inserţiei sociale, care se pot manifesta independent sau succesiv:
– asimilarea;
– acomodarea;
– adaptarea.
Un alt grup eletist este cel al practicanţilor sportului profesional (pompieri, militari, tăietori de lemne etc.), iar un grup aparte, cu mediatizare intensă este cel al „celor mai puternici oameni din lume” care se întrec în probe spectaculoase, ca de pildă tracţiunea unor autobuze, ridicarea unor butoaie etc.
În fine „sporturi” cu caracter comercial, ca de pildă „paint-ball” au explodat un business foarte profitabil.
32 Teodorescu, Silvia, A. Bota şi M. Stănescu – Educaţia fizică şi sportul adaptat pentru persoane cu deficienţe senzoriale, mentale şi defavorizate social, Editura Semne, Bucureşti, 2002.

10.3. Tendinţe ale sportului de performanţă
Una dintre tendinţele actuale, bine-înţeles neoficială, vizibilă fără efort, în ţările dezvoltate economic şi civilizate, este aceea de a transforma sportul de performanţă într-o afacere, iar sportul recreativ într-un mijloc de decompensare a efortului fizic sau mental prestat de indivizii societăţii productive. La modul general, se poate spune despre sportul de performanţă că acesta a evoluat, din ce în ce mai accelerat, de la forma sa ludică şi olimpică la cea de business şi de fenomen manipulabil, în care sănătatea, spiritul de întrecere şi frumuseţea întrecerii au trecut în plan secundar faţă de interesul pentru avantajele financiare sau materiale, faţă de spectacolele de senzaţie sau de manipulare a unor orgolii.
În formă teoretică, aşa cum menţionează Charta Europeană a Sportului, citată de Dragnea, A. şi Silvia Mate-Teodorescu33 (2002), principalele virtuţi ale sportului sunt impresionant de tentante şi irefutabile:
tuturor. Sintagma „sport pentru toţi” se referă la accesibilitatea practicării, la diferite niveluri, în funcţie de interese şi aptitudini, a tuturor cetăţenilor. Este un drept al omului, indiferent de culoarea pielii, sex, statut socio-profesional; Sportul trebuie să devină un bun al Sportul, ca factor de cultură; Sportul ca mijloc de dezvoltare umană; Sportul ca factor de întărire a sănătăţii”.
Aceiaşi autori mai remarcă faptul că se produce o „internaţionalizare a conceptului despre sport, care are în centrul său omul, beneficiar pe linie biologică, psihică şi socială al activităţii sportive”, precum şi faptul că sportul contribuie la educaţie, la promovarea codului eticii sportive, la ameliorarea climatului moral etc.
33 Citat din: Dragnea, A. şi Silvia Mate-Teodorescu – Teoria Sportului, p.7, Editura FEST, Bucureşti, 2002.

Practic, însă, o mare parte a sportul de performanţă transfrontalier este o componentă a globalizării, prin care anumite grupuri de interese dirijează preferinţe sau creează elite artificiale. De pildă, renumita companie Coca-cola, până nu demult sponsorizatoarea principală a atletismului, a trecut brusc la tenis, influenţând nu atât gustul spectatorilor, ci mai ales balanţa preferinţelor de spectacol sportiv. Avem temei logic suficient să credem că dacă această companie ar fi sponsorizat oina, sportul nostru naţional ar fi devenit la fel de spectaculos ca baseball-ul. Comparaţia de mai sus ar părea nepotrivită, dacă n-ar reliefa mai incitant o ipoteză temerară, anume, faptul că audienţa reflectată din în mass-media a unor sporturi este un efect, mai degrabă, al factorilor de marketing şi de promotion decât al spiritului antropologic competiţional sau de autodepăşire a performanţei sportive.
Vrem să spunem că îndrăznim să verificăm într-un experiment pilot dacă spaţiul acordat unor sporturi în presa scrisă sau audio-vizuală este o cauză sau un efect al spectaculozităţii sportului respectiv; dacă locul doi, de exemplu, la un campionat mondial de tir, canotaj sau volei (sporturi alese la întâmplare) este receptat la valoarea efortului depus sau este cu mult mai puţin important decât alte rezultate intens mediatizate, tot ca exemple: locul 150 în topul mondial de tenis, o victorie la fotbal a echipei locale etc.
Cu alte cuvinte, subiectele aservite de presă ar determina audienţa şi nu invers, fapt care ar elimina indicatorul de audienţă din lista de indicatori relevanţi pentru un studiu ştiinţific despre tendinţele sportului de performanţă sau a celui recreativ.
Alte tendinţe ale industrializării intense şi ale globalizării, prin impactul lor social pot determina şi efecte negative resimţite la nivel biologic şi comportamental.
Tudor, V.34 (2005) remarcă aceste tendinţe şi argumentează necesitatea identificării unor contramăsuri.
34 Tudor, V.- Sportul ca mijloc de educare a fiinţei umane, rev. Discobolul nr. 1, pp. 79, Editura ANEFS, Bucureşti, 2005.

Autorul, mai sus menţionat, consideră că sportul este un instrument deosebit de eficient, iar în plus, acordă sportului un rol de limbaj universal şi de creator de valori (culturale, economice etc.)
10.4. Sportul recreativ privit ca o alternativă a sportului de performanţă
Ambalajul sportului recreativ este interesul pentru sănătatea individului, pentru reechilibrarea şi refacerea stării de beatitudine, pentru controlul şi, eventual, îndepărtarea indivizilor de la utilizarea viciată a timpului liber etc. Miezul problemei, la nivelul decidenţilor şi a strategilor este interesul pentru profitul societăţii, în contextul naţional sau transnaţional (atât umanitar, în ansamblu, cât şi economic). Nu vrem să-i acordăm sportului recreativ forma de „marfă” dar nici nu excludem că preţul practicării lui nu este acoperit de beneficiul societăţii care-l practică.
Sub aspect semantic, noţiunea sportul recreativ are atât nuanţări cât şi sinonime. Sportul recreativ este constructiv şi distractiv; produce „sănătate” şi amuzament sau plăcere, dar nu numai; este benefic pentru relaţiile sociale, este, în fine, un tonifiant psiho-social. Mai mult decât atât, el se poate adresa şi spiritului uman ancestral, tendinţelor instinctive de joacă, de întrecere, de simulare a unor situaţii extreme etc. Sportul recreativ facilitează relaţiile sociale, dezvoltă abilităţi sau chiar aptitudini sportive, reglează stări afective şi emoţionale, în general, are o multitudine de virtuţi educaţionale şi extra-educaţionale care depăşesc rolul său de „recreaţie”, în sensul regenerativ. În limba germană termenul „freizeit” poate fi tradus ca sport recreativ; în engleza, termenul „recreation” are înţelesul de reîmprospătare, relaxare sub formă de amuzament, joc, sau hobby, după un efort corporal sau mental; în franceză „loisir” ar însemna (după unii autori) acelaşi lucru etc.

Un studiu recent (OMS/FAO, 2007) privind nutriţia şi sănătatea la nivel mondial arată că, pentru prima dată în istoria omenirii, numărul supraponderabililor a întrecut pe cel al subnutriţilor. Printre cauze se menţionează creşterea fără precedent a tehnologiilor agricole şi zootehnice, globalizarea comunicaţiilor şi a informaţiilor, în general, a gradului de civilizaţie. Interesant este faptul că nu cei bogaţi contribuie semnificativ la creşterea numărului de supraponderabili, ci oamenii din clasa de mijloc, cei care sunt mai tot timpul ocupaţi profesional şi stau foarte mult timp sub presiunea factorilor stresanţi. Cei avuţi au posibilitatea şi accesul la o alimentaţie sănătoasă, cu produse naturale de bună calitate. Aceştia sunt conştienţi de efectele nocive ale unor preparate alimentare comercializate pentru profit şi evită sedentarismul şi stresul, folosind eficient timpul liber şi sportul recreativ. Printre recomandările de combatere a supraponderabilităţii se numără fitness-ul, jogging-ul şi alte forme de efort gradat, pentru care, mai nou, se caută un ambalaj cât mai plăcut, recreativ.
Deşi în ultimii ani au apărut o multitudine de noi grupe sportive şi noi forme de manifestare sportivă, cu un conţinut diversificat şi obiective complexe, lipsa de mişcare este un fenomen al zilelor noastre şi este responsabilă pentru o serie de boli ale civilizaţiei (hipertensiune arterială, boli ale sistemului cardiovascular, obezitate, diabet etc.), aflate în continuă răspândire, chiar dacă în ţările dezvoltate s-a creat aparenţa că populaţia conştientizează îndeajuns riscurile şi admite că printre cele mai eficiente măsuri – preventive ori curative – care ameliorează semnificativ starea de sănătate a organismului se numără o „îndeletnicire” sportivă corect dozată (specialiştii germani recomandă o medie zilnică de 60 de minute de exerciţii fizice) asociată cu o alimentaţie echilibrată.
Aproape 60% dintre subiecţii intervievaţi într-un sondaj de opinie european privind sportul ca preocupare de

timp liber au recunoscut că dedică mai puţin de 2 ore săptămânal vreunei activităţi sportive.
Un alt studiu comparativ efectuat recent de Asociaţia Internaţională pentru Studiul Obezităţii (IASO) relevă că, între ţările Uniunii Europene, Germania deţine rata cea mai mare de persoane supraponderale sau obeze în rândul populaţiei de ambele sexe (75% la bărbaţi şi 59% la femei), fiind urmată îndeaproape de Cipru (73% respectiv 58%), Marea Britanie şi Cehia.
10.5. Sportul practicat mai întâi ca plăcere şi apoi ca recreare
Conceptul de loisir (fr.), leisure (engl.), Freizeit (germ.) poate fi abordat din multiple puncte de vedere; o definiţie unitară lipseşte. Din tot ce s-a scris până acum asupra subiectului se poate extrage o sumă de caracteristici şi funcţii de natură să explice termenul deşi se întâlnesc adesea şi opinii contradictorii ale unor autori.
Majoritatea accepţiunilor definesc totuşi loisirul ca fiind o stare de spirit, o atitudine mentală, un ansamblu de valori pe care individul le asimilează în timpul liber într-un context propice pentru reconfortare, regenerare şi exprimarea libertăţii de opţiune, prin desfăşurarea unui complex de activităţi ce depăşesc sfera obligaţiilor de natura profesională, familială şi socială. Primele referiri la noţiunea de timp liber se întâlnesc la filosofii greci (“schole”), în reflecţiile asupra corelaţiei muncă / timp liber, dintre care unele idei, lansate de Aristotel, îşi păstrează şi astăzi caracterul actual.
În epoca modernă, loisirul a devenit un concept complex, cu tendinţe evidente de diversificare şi care presupune forme de manifestare din ce în ce mai variate, în funcţie de noile condiţii de cerere, de strategiile ofertei şi în general de transformările societăţii şi implicit ale indivizilor

acesteia. Din lipsa unei delimitări clare între timpul de lucru şi non-lucru, standardele tradiţionale, noţiunile consacrate de timp liber, vacanţă, turism, relaxare capătă faţete noi, originale, menite să satisfacă exigenţele tot mai sporite ale individului pe linia dezvoltării sale. Astfel, loisirul capătă o pondere tot mai mare în raport cu munca, prin promovarea unor valori umane cum sunt socializarea, împlinirea de sine, ridicarea nivelului cultural, ameliorarea calităţi vieţii etc.
Dacă ne referim la caracteristicile loisirului, conform literaturii de specialitate, acestea vizează pe de-o parte personalitatea individului iar pe de altă parte relaţia individ-societate.
Loisirul are un caracter personal întrucât răspunde nevoilor individuale, reprezintă o „evadare” din rutina activităţii de zi cu zi, o eliberare de oboseala fizică si psihică şi totodată o posibilitate de a pune în valoare potenţialul creator al individului. În acest caz finalitatea loisirului coincide cu obţinerea unei stări de satisfacţie; de unde derivă atributul hedonist al acestuia. Obţinerea plăcerii, descoperirea bucuriei de a trăi precum şi consolidarea încrederii de sine sunt obiective esenţiale ale loisirului în societatea modernă.
Deşi nu este propriu-zis subordonat obligaţiilor sociale fundamentale, loisirul este totuşi supus unor condiţionări sociale, întrucât implică relaţii sociale şi presupune constituirea unor grupuri de persoane cu afinităţi similare pentru desfăşurarea activităţilor circumscrise timpului liber.
Loisirul devine liberator prin posibilitatea de exprimare a alegerii de către individ. Pe lângă caracterul liberator are de asemenea un caracter dezinteresat, deoarece în exercitarea sa nu este supus vreunui scop productiv şi nu vizează interese materiale ori vreo finalitate ideologică.
În practică se întâlnesc desigur şi situaţii în care activitatea de loisir este subordonată parţial unor obligaţii sociale ori domestice (de pildă plimbări asociate cu vizite sau shopping); pentru acestea în literatura de specialitate se utilizează termenul de semi-loisir.

În ceea ce priveşte funcţiile loisirului - analizând necesităţile cărora acesta le serveşte în plan individual, social şi economic35, A. Bota citându-l pe R. Sue (1991) identifică funcţiile psiho-sociologice, funcţiile sociale şi funcţia economică a loisirului.
Tehnologizarea progresivă a lumii exercită fără îndoială o influenţă decisivă asupra comportamentului uman atât în ceea ce priveşte latura profesională cât şi timpul liber. Într-un sens evident negativ este afectată îndeosebi activitatea corporală, indiferent de forma acesteia. Consecinţele fizice şi psihice ale lipsei de mişcare au luat o amploare alarmantă, pentru toate categoriile de vârstă.
Referitor la aspectele psihologice se remarcă faptul că prin restabilirea echilibrului psihic al individului sunt îndeplinite funcţiile de relaxare, recreere şi divertisment precum şi de dezvoltare a personalităţii, în egală măsură.
Dincolo de nevoia de eliberare de toate constrângerile fizice şi psihice determinate de stereotipia vieţii profesionale şi care au adesea efect inhibitor asupra personalităţii, prin loisir se compensează totodată şi nevoia de creativitate.
Loisirurile creative, cum ar fi activităţile de expresie corporală şi artistică (dansul, pictura, muzica) aduc cea mai mare satisfacţie în planul dezvoltării personale, permiţând exprimarea unei polivalenţe proprii fiecărui individ.
Recrearea implică o atitudine activă şi constituie unul din aspectele pozitive ale loisirului. Într-o societate în care activitatea profesională, îndeosebi în mediul urban, oferă din ce în ce mai puţine posibilităţi de mişcare, formele de recreare pentru care indivizii optează cel mai frecvent sunt cele de loisir fizic, plecând de la cea mai simpla formă recreativă, plimbarea, şi continuând cu cele mai variate forme de loisir sportiv.
35 Bota, A. – Activităţi fizice pentru o viaţă activă, Editura Cartea Universitară, Bucureşti, 2006, pag. 43.

Sportul de timp liber (sportul recreativ, sportul popular, sportul distractiv etc.) cuprinde, spre deosebire de sportul de performanţă, totalitatea activităţilor sportive care servesc în principal la menţinerea condiţiei fizice şi psihice optime, care suplinesc lipsa de mişcare, asigură o formă de divertisment şi care se practică preponderent în afara sferei de obligativităţi. În acest context trebuie menţionate şi funcţia terapeutică a practicării loisirului sportiv precum şi cea de prevenire a unor afecţiuni, în special a celor asociate cu sedentarismul.
Caracterul recreativ, regenerator şi deconectant al activităţilor sportive de loisir reprezintă un câştig în sine şi aduce totodată un beneficiu pentru alte domenii, cum ar fi cel educaţional, profesional, cultural, artistic, intelectual şi comportamental.
Pe lângă efectele psihologice, practicarea activităţilor motrice de timp liber contribuie la dezvoltarea relaţiilor sociale, la o mai bună integrare socială a subiecţilor şi nu în ultimul rând la o solidarizare familială, atunci când acestea se desfăşoară cu participarea mai multor membri ai familiei. R. Sue (1991), citat de A. Bota, remarcă faptul că mutaţiile survenite în ultimele decenii, de exemplu urbanizarea intensivă, habitatul vertical şi condiţiile de lucru, au antrenat o reducere a raporturilor sociale. Promovarea unui stil de viaţă bazat pe consum individual, precum şi tendinţa individului de a petrece cât mai mult timp liber în familie restrâng de asemenea posibilităţile de comunicare interpersonală şi contactele sociale.
Tot mai multe cluburi şi asociaţii îşi diversifică oferta de activităţi sportive de timp liber astfel încât participanţii la astfel de manifestări comunică, se întrec, formează grupuri, rezolvă sarcini şi stabilesc relaţii interpersonale.
Modul în care subiecţii aleg să-şi petreacă timpul liber, opţiunea pentru o activitate sau alta reflectă totodată un anumit standing social şi o posibilitate de afirmare a

individului în raport cu ceilalţi. În acest context menţionăm funcţia simbolică a loisirului, care, deşi este mai puţin evidentă, indică apartenenţa la o anumită comunitate, de ex. prin practicarea unor sporturi de „elită” (golf, yachting etc.).
Domeniul sportului de timp liber este unul expansiv şi din punct de vedere economic. Oferta de bunuri şi servicii este în continuă creştere, în ţările civilizate creându-se o adevărată industrie a loisirului. Funcţia economică a loisirului este, potrivit lui R. Sue (1991), una ambivalentă, întrucât stimulează sistemul de producţie şi de consum, prin cheltuielile pe care le presupune, dar poate aduce şi prejudicii, dacă timpul liber nu este valorificat corespunzător.
Printre formele preferate de indivizii societăţii moderne ca activităţi de loisir se numără, după Davis, Bull, Roscoe (1992) citaţi de A. Bota: lectura, dansul, activităţile sportive, grădinăritul şi construcţiile, pictura sau cântatul la un instrument, vizite şi contacte sociale, jocuri, concursuri, invenţii şi descoperiri, vizionări şi audiţii, relaxare şi contemplaţie.
Criteriile de clasificare a sporturilor recreative sunt multiple, ca de pildă: de echipă, individuale, jocuri cu adversar, de abilităţi cu obstacole naturale, în cadrul regulamentelor sporturilor competiţionale, cu regulament ad-hoc, fitness, aerobic, jogging, de plajă, pe apă, la munte, de excursie, la hotel, mini-jocuri, etno-tradiţionale, web-games, improvizaţii sau jocuri inventive etc. (Ca argument, în standardele hotelurilor de lux se prevăd obligatoriu facilităţi de practicare a sportului recreativ, de exemplu: cel puţin un traseu de jogging, sală de fitness cu aer condiţionat, piscină, terenuri de tenis, squash etc.)
Fiind un domeniu deosebit de vast şi în continuă expansiune, clasificarea activităţilor de loisir poate fi efectuată în funcţie de mai multe criterii36.
36 Bota, A. – Activităţi fizice pentru o viaţă activă, Editura Cartea Universitară, Bucureşti, 2006, pag. 58.

Din punct de vedere al modului de organizare şi al locului de desfăşurare se disting:
• activităţi independente sau organizate;
• activităţi individuale sau de grup;
• cu adversar sau fără;
• cu materiale sau fără;
• în sală, în aer liber, în apă etc.
După criteriul vârstei se evidenţiază activităţi pentru copii, activităţi pentru adolescenţi şi tineri, activităţi pentru adulţi şi activităţi pentru vârstnici.
După criteriul profesiei, activităţile pot fi pentru sedentari sau pentru cei care prestează munci fizice grele.
Alte clasificări se referă la sexul celor care practică activităţile precum şi la obiectivele urmărite; dintre acestea amintim:
• activităţile fizice de expresie şi întreţinere (gimnastică aerobică, dans, culturism);
• activităţi ludice cu caracter sportiv (jocuri colective, jocuri distractive);
• activităţi de exterior în mediu natural (plimbare, jogging, ciclism, vâslit).
Din punct de vedere al funcţionalităţii, activităţile de loisir pot fi sistematizate, conform unor autori, în:
• activităţi de semi-loisir, care cuprind activităţi semi-lucrative (fotbal, baschet etc. semi-amator), semi-educative (cu participarea adulţilor care instruiesc copii) ori ritualuri distractive cu caracter public (ceremonii sportive, carnavaluri etc.);
• activităţi cu caracter de relaxare;
• activităţi cu dominantă distractivă (jocuri şi concursuri recreative, activităţi sportive în natură, vânătoare, pescuit inclusiv concursuri, călătorii de agrement);
• sporturi propriu-zise (individuale, de echipă, de luptă, în natură etc.);

• activităţi cu dominantă artistică (dans, spectacole sportive) şi intelectuală (conversaţii tematice, lecturi ale unor lucrări de referinţă etc.)
• activităţi de voluntariat social (cu participarea unor lideri de opinie, decidenţi ori promotori ai sportului, care contribuie la susţinerea activităţilor de loisir).
Conform opiniei exprimate de J. Coghlan (1981) citat de A. Bota, o altă clasificare a activităţii de loisir presupune patru subdiviziuni, şi anume:
• jocuri şi sporturi competiţionale;
• activităţi în aer liber, în natură;
• activităţi de expresie corporală (care se supun unei nevoi estetice);
• activităţi de condiţionare fizică (fitness).
În ţările dezvoltate ale Uniunii Europene, unde cultura timpului liber şi implicit a activităţilor de tipul sport pentru toţi are un impact tot mai mare asupra conştiinţei sociale, industria loisirului se bazează pe o politică de management pe termen lung, este întemeiată pe obiective de standardizare, de creştere a productivităţii şi pe anticipare. În acest context, interesul principal este îndreptat către strategia calităţii şi diversificarea ofertei, în condiţiile reducerii costurilor, desigur.
În România, oferta existentă în prezent este relativ modestă şi nu rezolvă în mod corespunzător cererea de activităţi sportive de masă şi ludice. Acest segment de activitate revine deocamdată micilor întreprinzători, având doar o perspectivă pe termen scurt şi mediu şi fiind restrâns la câteva zone geografice şi la marile oraşe.
În ţările avansate economic şi civic, educaţia fizică din şcoli este limitată la instruire practico-aplicativă pentru noţiuni elementare de sport, fear-play, atitudine şi conduită sportivă, disciplină, igienă corporală, respect faţă de semeni şi natură etc. Educarea şi dezvoltarea aptitudinilor şi atitudinilor sportive ale copiilor, spre deosebire de noi şi de conţinutul

lecţiilor noastre de educaţie fizică, în aceste ţări, se face predominant prin sportul şcolar.
La nivelul universitar, sportul este practicat sub formă competiţională implicând emoţional şi emulativ culorile universităţilor. Cadrelor didactice universitare de specialitate, cu toate că poartă denumirea de instructori sportivi, sunt foarte respectate şi sunt remunerate, de cele mai multe ori mai bine decât profesorii universitari. Criteriul de remunerare este, desigur, eficienţa angrenării studenţilor în sportul universitar sau în sportul recreativ (practicat organizat).
Exerciţiul de foresight exclude copierea modelelor, chiar dacă acestea provin din ţări avansate, el se bazează pe experienţă altora, dar şi pe cea proprie, este versatil, incumbă adaptabilitatea şi chiar compromisul.
Pe baza informaţiilor şi predicţiilor foresight, decidenţii şi strategii pot elabora planuri şi pot gestiona bugete adecvate, fără a lăsa sportul recreativ în paragină sau năpădit de buruienile distracţiilor nocive, dar profitabile pentru cei ce exploatează ignoranţa.

XI. MIJLOACELE KINETOTERAPIEI, MIJLOACE NATURALE DE REFACERE ÎN SPORTUL DE PERFORMANŢĂ
Asis. univ. drd. Carmen Gherghel
11.1. Efortul fizic
Popescu Neveanu consideră efortul o „conduită de mobilizare, concentrare, accelerare a forţelor fizice şi psihice în cadrul unui sistem cu autoreglaj conştient şi inconştient”.
Din punct de vedere biologic, efortul sportiv este un stimul, un excitant adecvat (C. Bota, 2000):
– constituie un stimul deoarece obligă organismul să răspundă prin manifestări electrice, chimice, mecanice, termice;
– un excitant biologic; se adresează organismului uman căruia îi modifică homeostazia;
– un stimul adecvat, deoarece atunci când este bine dozat corespunzător particularităţilor individuale şi nivelului de pregătire, conduce la modificări, acumulări cantitative şi calitative, ce vizează obţinerea suptacompensării şi, ca atare, a performanţei.
În cadrul efortului, organismul suferă o dublă solicitare:
• solicitarea fizică, respectiv a sferei somatice;
• solicitarea psihică, emoţională.

Organul esenţial care efectuează efortul, realizează lucru mecanic, este muşchiul scheletic37.
În acelaşi timp o serie de organe îşi vor amplifica activitatea în vederea susţinerii la capacitatea maximă a prestaţiei:
– sistemul cardiorespirator şi sângele care furnizează şi transportă oxigenul necesar ţesuturilor active;
– aparatul excretor renal şi extrarenal care elimină deşeurile catabolice;
– sistemul nervos care comandă, reglează, integrează şi adaptează subsistemele organismului la solicitarea impusă;
– sistemul endocrin care prin produşii săi – hormoni, prelungeşte şi potenţează acţiunile sistemului nervos;
– sistemul digestiv a cărui activitate este importantă cu mult înaintea efortului propriu-zis, cât şi după efort, furnizând organismului principiile alimentare ce vor fi folosite în scop energetic, plastic şi funcţional.
11.2. Adaptarea biologică
Adaptările biologice se prezintă ca modificări structurale şi funcţionale în aproape toate sistemele organismului.
Prin adaptare biologică în sport se înţelege ansamblul modificărilor produse în organism asupra funcţiilor sale, prin influenţa psihică şi fizică a activităţii sportive.
Adaptarea poate fi de mai multe tipuri:
a) Adaptarea prin modificări morfo-funcţionale
• în practica sportivă, acesta se traduce prin modificări ale masei corporale şi musculare, volumul cordului, densitatea capilarelor, densitatea mitocondriilor.
37 Bota C., Ergofiziologie, Editura GLOBUS, 2000.

• funcţional, adaptările sunt ameliorări funcţionale ale sistemelor organice (sistemul circulator, schimburile gazoase, sistemul endocrin).
b) Sub aspectul efectelor pozitive sau negative al modificărilor instalate prin antrenament, adaptarea poate fi:
• adaptare biopozitivă, o ameliorare a capacităţii de performanţă şi este efectul stimulilor optimi cantitativ şi calitativ;
• adaptare bionegativă, este determinată de suprasolicitarea organismului şi poate fi considerată drept dezadaptare.
c) În funcţie de parametrii morfo-funcţionali implicaţi în efort distingem:
• adaptare specifică, se manifestă prin modificări adaptative în organele direct solicitate (hipertrofia musculară prin antrenament de forţă);
• adaptarea nespecifică, are loc când stimulii de adaptare nu influenţează numai organele vizate, ci indirect şi alte organe (nataţia, ciclismul, schi fond).
d) După criteriul intervenţiei factorului genetic în adaptare:
• adaptare genetică, printre multiplele caractere ereditare care se moştenesc, dictate de programul genetic stabil se moştenesc şi caracteristici privind adaptarea şi adaptabilitatea;
• adaptarea extragenetică, determinată de acţiunea stimulului extern (efortul fizic) asupra organismului. Adaptarea extragenetică modelează bagajul genetic în limitele sale programate; ea constă în modificările imediate (acute) şi tardive (cronice) ce se instalează la nivelul diferitelor aparate şi sisteme. Se poate distinge:
o adaptarea metabolică, constă în modificările funcţionale şi metabolice care însoţesc imediat efortul – adaptare imediată sau acută 221

(frecvenţa cardiacă, volumul sistolic, debit cardiac, frecvenţa respiratorie, consum de oxigen).
o adaptare epigenetică, cuprinde ansamblul modificărilor ce apar în urma solicitărilor sistematice în timp a diferitelor structuri celulare şi tisulare, exprimând în ultima analiză statusul de organism antrenat în comparaţie cu omul neantrenat (bradicardia sportivilor, volumul cordului, hipertrofia musculară).
Adaptabilitatea (capacitatea de adaptare) a organismului uman este influenţată de factori exogeni şi endogeni. Dintre factorii endogeni: vârsta, sexul, starea prealabilă de pregătire. Factorii exogeni: calitatea şi cantitatea stimulilor de antrenament, nutriţia (Gagea A).
Efortul fizic determină în organism mai multe tipuri de modificări (adaptări).
11.2.1. Modificări de antrenament ale muşchilor striaţi
Cele mai evidente adaptări sunt produse de antrenamentul de forţă, dar şi eforturile aerobe, acestea induc modificări funcţionale şi metabolice.
Efectele cumulative ale solicitărilor la nivel muscular apar după câteva săptămâni de lucru; se pot menţine chiar cu 1 – 2 zile de antrenament pe săptămână, iar întreruperea procesului de pregătire conduce la regresia lor.
􀀹 Efectele solicitărilor aerobe
Antrenamentele cu eforturi predominant aerobe pentru dezvoltarea rezistenţei generale, au efecte în special asupra sistemelor implicate în furnizarea, transportul şi utilizarea oxigenului la ţesuturi (cardiovascular şi respirator) (după Bota C. 2000).

• creşterea cantităţii de mioglobină, în 12 săptămâni (5 zile pe săptămână) de pregătire, nivelul mioglobinei din muşchi creşte;
• creşterea capacităţii de oxidare a glicogenului;
• creşterea oxidării lipidelor, sportivul antrenat va oxida (în muşchi) o cantitate mai mare de lipide comparativ cu neantrenatul şi astfel sunt protejate glucidele;
• creşterea numărului de capilare/fibră musculară, atleţii specializaţi în eforturi de rezistenţă prezintă la nivelul muşchilor gambei cu 10 – 15% capilare în plus faţă de sedentari.
􀀹 Efectele solicitărilor anaerobe
Antrenamentele cu efort anaerob (alactacid cu durată 10 – 15 secunde), eforturi scurte şi intense care reclamă tensiuni musculare aproape
maximale, conduc la creşterea capacităţii sistemelor energetice caracteristice: sistemul fosfagenelor (ATP – CP) devine mai eficient.
11.2.2. Modificări de antrenament ale sângelui
Cu instalarea stării de antrenament sistemul cardiovascular se adaptează prin trei factori:
– ameliorarea vascularizaţiei capilare a muşchilor;
– ameliorarea vascularizaţiei locale;
– o mai bună redistribuire a sângelui denumită balans circulator.
Creşterea fluxului sanguin local este posibilă prin dezvoltarea de noi capilare, la nivelul muşchilor subiecţilor antrenaţi, care face posibilă o mai bună perfuzie a muşchilor activi, în timp ce debitul sanguin spre alte teritorii este limitat.
Antrenamentul aerob creşte tonusul venos şi diminuează complianţa venoasă; ca urmare sângele va
223
Asis. univ. drd. CARMEN GHERGHEL
stagna mai puţin timp în sistemul venos şi astfel va creşte cantitatea de sânge arterial disponibil pentru musculatura activă.
11.2.3. Modificări de antrenament ale aparatului cardiovascular
Modificările tardive vizează atât indicatorii fiziologici, dar şi aspecte structurale, morfologice. Acestea se instalează în mod lent şi răspund nevoilor mereu crescânde impuse de efortul fizic (în special cel de anduranţă) (după Bota C. 2000):
a. Modificările dimensiunilor inimii – dintre modificările ce privesc morfologia şi structura:
• volumul (la adulţi nesportivi – 600-800 ml, adulţi sportivi specializaţi în eforturi de lungă durată – 900-1300 ml) şi masa (greutatea) cordului (adulţi nesportivi – 300 g în medie, adulţi antrenaţi până la 500 g).
• hipertrofia cordului – o creştere a masei musculare prin mărirea volumului celulelor musculare cardiace şi a numărului de miofibrile:
o hipertrofia dilatantă excentrică – creşterea în măsură mai mică a masei miocardice, dar cresc în special volumul şi cavităţile inimii. Eforturile ce induc acest tip de hipertrofie sunt ciclice de intensitate moderată, repetate de un foarte mare număr de ori (alergări, schi fond, ciclism, nataţie, vâslit, etc.);
o hipertrofie simplă sau concentrică – creşterea volumului şi a cavităţilor inimii este slabă, dar îngroşarea pereţilor ventriculari şi a septului interventricular este foarte evidentă. Eforturile care produc astfel de hipertrofie sunt intense şi bazate în special pe contracţii izometrice (haltere, lupte, aruncări etc.).

b. În procesul de antrenament inima suferă şi modificări funcţionale strâns corelate cu cele structurale:
• Frecvenţa cardiacă (Fc) – de repaus diminuă (bradicardia sportivilor), după o perioada de antrenament aerob; frecvenţa cardiacă în efort submaximal diminuează pe măsura instalării stării de antrenament; frecvenţa cardiacă maximală (Fc max.) rămâne aproximativ constantă după o perioadă de antrenament aerob. Revenirea Fc la valorile de repaus se face mai rapid la antrenaţi faţă de începători sau nesportivi.
• Creşterea volumului sistolic (Vs) – nu este spectaculoasă în repaus, dar este evidentă în efortul submaximal şi maximal. Creşterea Vs de repaus prin antrenament se face în paralel cu instalarea bradicardiei.
• Debitul cardiac (Dc) – în repaus şi în efort submaximal Dc nu se modifică datorită antrenamentului aerob. Creşte considerabil în efortul maximal, această creştere se face pe seama volumului sistolic la antrenaţi, în timp ce la neantrenaţi creşterea Dc se face pe seama frecvenţei cardiace.
• Tensiunea arterială (TA) – antrenamentul afectează puţin valorile TA. La subiecţii ale căror valori tensionale sunt la limită sau anormal crescute, antrenamentul aerob determină scăderi cu aproximativ 10 mm Hg pentru TA maximă şi cu 8 mm Hg pentru Ta minimă în repaus. Asupra valorilor TA în efort submaximal şi maximal, antrenamentul nu are efecte.
• Modificări ale densităţii capilarelor – hipertrofia muşchilor scheletici prin antrenamentul de forţă este însoţită în general, de mărirea densităţii capilarelor (numărul vaselor care înconjoară o fibră musculară scheletică) cu 40% faţă de nesportivi. Numărul de capilare depinde şi de tipul de fibre musculare – fibrele lente (ST) dispun de un număr mai mare de capilare decât fibrele rapide (FTa şi FTb).

• Oxigen – puls maxim (VO2/puls max.) – reprezintă consumul de oxigen corespunzător fiecărei pulsaţii, în timpul efortului. Sportivii antrenaţi au valorile VO2/puls max., mai mari decât neantrenaţii, la prestarea unui efort egal.
11.2.4. Modificări de antrenament ale respiraţiei
Eforturile de scurtă durată şi intensitate maximală nu-şi pun prea mult amprenta pe indicii funcţionali ai funcţiei respiratorii, în eforturile de anduranţă, eforturile aerobe, funcţia respiratorie devine majoră pentru obţinerea performanţei maxime.
Modificări tardive38:
• Frecvenţa respiratorie – are valori mai scăzute în repaus şi în efortul submaximal la subiecţii antrenaţi, comparativ cu neantrenaţii, se instalează bradipneea – 8-10 respiraţii/minut;
• Amplitudinea respiraţiilor – este crescută, fapt evidenţiat de creşterea volumului curent de repaus la 800-900 ml, faţă de 500 ml la nesportivi;
• Debitul respirator – în repaus are valori egale atât la antrenaţi cât şi la neantrenaţi, în efort se manifestă deosebiri evidente, debitul respirator maximal la antrenaţi atinge 180-200 l/min, faţă de 80-100 l/min la neantrenaţi. Debitul respirator creşte pe seama volumului curent şi nu a frecvenţei respiratorii la antrenaţi.
• Difuziunea pulmonară – ventilaţia fiind crescută, prin plămân va trece mai mult aer, iar fluxul sanguin mărit în capilarele pulmonare va facilita difuziunea alveolo capilară în timpul efortului maximal;
• Diferenţa arterio-venoasă în oxigen – creşte în mod special în efortul maximal. Sângele provenind de la
38 Bota C., Ergofiziologie, Editura GLOBUS, 2000.

ţesuturi, reîntors la inimă, este mai sărac în oxigen la antrenaţi decât la neantrenaţi;
• Coeficientul respirator (CR) – reprezintă raportul între CO2 eliminat şi O2 consumat pentru degradările metabolice, reflectă tipul de substrat utilizat ca sursă energetică (antrenamentul aerob produce scăderea CR în efortul submaximal, în efort maximal CR al subiecţilor antrenaţi creşte);
• Consumul maxim de oxigen (VO2 max.) – în repaus vorbim de consum de O2, acesta fiind de 250-300 ml/min. atât la sportivi cât şi la nesportivi. În efort maximal vorbim de VO2 max., când acesta se stabilizează, chiar dacă intensitatea efortului mai creşte încă. Prin antrenament zilnic şi intensiv o perioadă de mai multe luni, se ajunge la creşteri până la 50% a VO2 max.;
• Capacitatea vitală – cu valori de 3.500–4.500 ml la nesportivi (valori dependente de talie, greutate, sex), atinge 6.500–7.000 ml la înotători, canotori.
11.3. Oboseala şi capacitatea de performanţă
Oboseala este definită ca diminuarea reversibilă a capacităţii de performanţă fizică şi/sau psihică; spre deosebire de epuizare însă, această oboseală permite totuşi continuarea efortului, dar cu preţul unui supracost considerabil şi al unei scăderi a preciziei motrice.
11.3.1. Forme de oboseală:
• Oboseala acută periferică – orice efort depăşind limita de performanţă a rezistenţei duce la o limitare a capacităţii de performanţă, descrisă ca „oboseală musculară” sau „oboseală periferică”. Cauzele oboselii sunt multifactoriale şi strâns corelate cu tipul de efort efectuat:
o acumularea produşilor intermediari şi finali ai metabolismului;

o epuizarea proceselor de aprovizionare şi furnizare a energiei;
o modificarea stării fizico-chimice – modificări ale echilibrului ionic din celulele musculare;
o oboseala legată de neuro-transmiţători – eliberarea unor cantităţi prea mari sau prea reduse de acetilcolina (substanţă neuro-transmiţătoare la nivelul plăcilor motorii).
• Oboseala acută centrală – constă în primul rând, în diminuarea capacităţii de a realiza nişte acţiuni coordonate cu aceeaşi precizie ca în starea de repaus. Caracteristicile oboselii centrale:
o diminuarea capacităţii de coordonare;
o diminuarea capacităţii de performanţă senzorială – scade percepţia optică; limita superioară a frecvenţei audiţiei este diminuată;
o tulburări ale atenţiei, concentrării şi gândirii – apar importante erori de apreciere a adversarului şi a acţiunilor acestuia;
o diminuarea funcţiilor de comandă şi control – dăunează în special în cadrul disciplinelor care necesită puternice calităţi volitive;
o prelungirea timpului de reacţie – îndeosebi a timpului de reacţie complexă cu posibilitatea unor alegeri multiple.
• Oboseala cronică locală şi generală – survin ca o consecinţă a acumulării de solicitări musculare repetate zi de zi. Principalele manifestări ale solicitărilor cronice locale exagerate sunt simptomele de suprasarcină: dureri în punctele de inserţie ale tendoanelor, miofibroza (contracturi dureroase localizate în musculatura care a lucrat), fracturi de oboseală. Forma generală a sindromului de suprasarcină cronică este descrisă prin termenul de „supraantrenament” (o solicitare excesivă a cărei acumulare reprezintă un stimul exagerat: antrenament prea dur, lipsă de somn, alimentaţie incorectă etc.).

11.4. Refacere sportivă
Refacerea reprezintă a componentă a antrenamentului sportiv care foloseşte în mod raţional şi dirijat o serie de mijloace medico-pedagogice naturale şi/sau artificiale provenite din mediul exterior şi/sau intern al organismului în scopul restabilirii homeostaziei dinaintea efortului şi, mai ales depăşirea acestuia prin „supracompensare funcţională”.(Drăgan I.)
În privinţa obiectivelor, este greu să se stabilească o succesiune stabilă, depind de anumiţi factori cum ar fi: situaţia respectivă de antrenament sau de competiţie, constituţia fizică şi persoana sportivului.
11.4.1. Obiectivele refacerii39:
• degradarea produselor metabolismului şi accelerarea anabolismului (reducerea perioadei catabolice, diminuarea sarcinii catabolice);
• accelerarea restabilirii homeostaziei biochimice;
• normalizarea homeostaziei neurovegetative şi a reglării psihice;
• prevenirea accidentărilor şi reducerea producerii microtraumatismelor;
• ameliorarea şi accelerarea relaxării atât psihice, cât şi fizice după efort;
• reducerea sau eliminarea dezechilibrelor musculare;
• descărcarea structurilor supuse solicitării: capsule articulare, ligamente, muşchi, tendoane, ţesuturi conjunctive şi de susţinere, sistem nervos central şi periferic;
• eliminarea contracturilor şi a stărilor de tensiune (chiar şi psihică) şi a durerilor;
39 Refacerea – o resursă pentru ameliorarea performanţelor sportive, SDIP nr. 487, 2005.

• diagnoză: aplicarea pe sportiv a unor terapii vizând refacerea are o valoare diagnostică ridicată, furnizând informaţii. Este important să se lucreze în echipă chiar şi informaţiile cu caracter minor (tensiuni, comunicare);
• observaţia comportamentală atât în timpul, cât şi după antrenament şi competiţie (consumul de lichide, alimente, emoţiile etc.);
• susţinerea stării imunitare şi hormonale;
• restabilirea mobilităţii articulare şi a supleţei musculare;
• restabilirea sistemului neuromuscular (tonus muscular, contractilitate, percepţia mişcărilor, coordonare);
• ameliorarea percepţiei corpului, datorită armonizării stimulilor;
• pregătirea pentru unitatea succesivă de antrenament sau pentru competiţia următoare;
• ameliorarea rezistenţei aerobe şi în, consecinţă, a stării generale de fitness, cu cât este mai bună rezistenţa aerobă, cu atât este mai bună capacitatea de refacere;
• starea de bine ca stabilizator al performanţei.
Refacerea se supune unor legităţi fiziologice ale antrenamentului şi ca atare trebuie antrenată, la care se adaugă faptul că refacerea se adresează unor mecanisme integre din punct de vedere morfologic sau funcţional. Spre deosebire de recuperare, care se situează în zona patologiei sportive, refacerea este integrată în regimul şi în planificarea curentă a zilei de pregătire, căpătând tot mai mult semnificaţia unui proces distinct, care succede antrenamentul şi care beneficiază de o metodologie proprie, o dotare adecvată, un timp repartizat în regimul diurn, fiind condus de cadre specializate.
Fiind o consecinţă a antrenamentului sportiv, refacerea urmează în linii mari legităţile acestuia, la care se mai adaugă (Drăgan I., 1989):
• efortul psihofizic (ergotropismul) şi refacerea sunt două faţete ale unui proces unic, antrenamentul sportiv, între acestea existând relaţii de intercondiţionare;

• refacerea naturală, spontană a organismului, dependentă de sistemul nervos central constituie forma principală de restabilire a organismului după antrenamente sau concursuri. În cadrul acestei refaceri naturale există o anumită ordine, astfel parametrii vegetativi revin în unitate de timp de ordinul minutelor, cei metabolici în ore şi cei neuro-endocrinohormonali, enzimatici în zile;
• refacerea dirijată accelerează refacerea naturală, adresându-se în principal acelor substraturi biologice care au fost afectate de efort şi care nu se pot restabilii pe cale naturală până la efortul următor;
• mijloacele folosite în refacerea dirijată se clasifică fie după substratul biologic asupra căruia acţionează cu prioritate (cardio-respirator, neuromuscular, endocrinome-tabolic etc.), fie după apartenenţă (mijloace hidro-fizio-balneoclimaterice, dietetice, psihice, farmacologice, odihnă activă, pasivă etc.);
• din punct de vedere practic abordăm refacerea într-un antrenament, după antrenament, într-un ciclu cotidian, într-un ciclu săptămânal, după o etapă, într-un ciclu anual, într-un ciclu olimpic sau precompetiţional, intracompetiţional şi postcompetiţional;
• refacerea farmacologică, metabolică rămâne condiţionată de prescrierea şi supravegherea medicală, de particularităţile refacerii naturale şi dirijată în funcţie de vârstă (copii, juniori), sex (fete), factori de mediu (altitudine, variaţii climatice sau de fus orar, etc.), de succes sau insucces în competiţie;
• refacerea dirijată se aplică unor organisme sănătoase afectate de efort, în timp ce recuperarea se aplică unor organisme bolnave, handicapate morfologic sau funcţional;
• stereotipul de refacere trebuie format în cadrul zilei de antrenament şi de concurs;
• obiectivizarea refacerii se realizează în mod obligatoriu în teren (comportament: apetitul, dispoziţia de 231

antrenament randamentul şi starea de astenie, oboseala după efort; somnul din punct de vedere calitativ şi cantitativ; proba clino-ortostatică; curba ponderală dimineaţa după deşteptare, înainte şi după efort; indicele de refacere I. Dorgo; testul Ruffier; viteza de reacţie; apneea inspiratorie şi expiratorie; Hb serică, ureea serică şi lactatul capilar, etc.);
• accesibilitatea, caracterul continuu, sistematic, gradat, folosirea unor mijloace intensive, optimizate, toate aceste principii seamănă cu acelea ale antrenamentului sportiv. Aprecierea refacerii în laboratoare ştiinţifice presupune evaluarea stării de sănătate, a dezvoltării fizice şi a stării de nutriţie, a stării funcţionale (cardiorespiratorii, hepato-renale, neuropsihice, neuromusculare, endocrino-metabolice, etc.)şi a capacităţii de efort (aerobe, anaerobe, alactacide şi lactacide) etc.
Refacerea sau regenerarea este un proces multidimensional, care depinde de factori intrinseci şi extrinseci:
• Vârsta sportivului – sportivii trecuţi de 25 de ani au nevoie de perioade de refacere mai lungi postantrenament decât sportivii tineri. Cei sub 18 ani necesită perioade de odihnă mai lungi între eforturi, pentru a facilita supracompensarea.
• Sportivii cu mai multă experienţă se vor reface mai repede, pentru că au o adaptare fiziologică mult mai rapidă şi, poate, mişcarea lor este mai eficientă.
• Sexul, sportivele tind către o rată mai lentă a refacerii datorită în primul rând, diferenţelor endocrine, dintre care, mai ales, o cantitate mai mică din hormonul masculin – testosteron.
• Factorii de mediu, printre aceştia se numără competiţiile la marile altitudini (mai sus de 3000 m), unde presiunea gazelor implicate în respiraţie este mai mică; sau antrenamentele pe vreme extrem de rece. Antrenamentul la temperaturi reci afectează producerea hormonilor 232

regenerativi specifici, în special hormonul uman de creştere şi testosteronul. Exerciţiul fizic în condiţii de climă rece face să crească rata de producere a lactatului la încărcături submaximale şi să scadă ritmul metabolismului lipidelor.
• Libertatea de mişcare influenţează ritmul refacerii, deoarece scăderea amplitudinii mişcărilor, din cauza fie a ţesutului miofascial încordat, fie a aderenţelor localizate, poate afecta performanţa sportivă şi refacerea.
• Tipul de fibră musculară solicitat la antrenament, fibrele cu contracţie rapidă au tendinţa de a obosi mai repede decât fibrele cu contracţie lentă, din cauza proprietăţilor lor contractile.
• Tipul de exerciţiu şi deci tipul de sistem energetic la care apelează sportivul (predominant aerob contra predominant anaerob), un sportiv care se antrenează pentru anduranţă va avea un ritm de refacere mai scăzut decât unul care se antrenează pentru viteză.
• Factorii psihologici, pe toată durata pregătirii, antrenorul trebuie să evite să exprime orice fel de sentimente negative, precum teamă, incertitudine sau lipsă de decizie, pentru că îl poate stresa pe sportiv. Antrenorul trebuie să facă în aşa fel încât sportivii să nu se epuizeze fizic sau psihologic după primele etape eliminatorii ale competiţiilor cu mai multe curse sau jocuri.
• Rezolvarea traumatismelor locale acute şi a supraantrenamentului, un sportiv accidentat se va reface cu dificultate din cauza nivelurilor înalte de hormoni catabolici (cortisol).
• Existenţa şi realimentarea cu micronutrienţi (vitamine şi minerale) şi combustibil la nivelul celulei. Proteinele, grăsimile şi hidraţii de carbon sunt tot timpul cerute pentru metabolismul celular, atât pentru formarea ATP-CP cât şi pentru regenerarea ţesutului muscular deteriorat.
• Transferul eficient de energie şi îndepărtarea produselor reziduale, sportivii cu o condiţie fizică superioară 233

prezintă un ritm mai rapid de refacere datorită eficienţei cu care organismul lor metabolizează hrana şi elimină reziduurile. Ambii factori depind de sistemul circulator, pentru a furniza fiecărei celule mai întâi schimbul de gaze şi apoi elementele nutritive.
• Diferenţa de fus orar de la 3 până la 10 ore sau mai mult vor afecta ritmul circadian al organismului. Printre simptome se includ starea proastă, pierderea poftei de mâncare, oboseală în timpul zilei, tulburări digestive, tulburări de somn, etc.
Refacerea pentru diverşi parametrii şi substanţe biologice are loc secvenţial. Mai întâi, frecvenţa cardiacă şi tensiunea arterială revin la normal la 20 – 40 minute după efort. Refacerea glicogenului necesită 10 până la 48 de ore după efortul aerob şi între 5 şi 24 de ore după o activitate anaerobă intermitentă. Proteinele au nevoie de 12 până la 24 de ore, iar grăsimile, vitaminele şi enzimele peste 24 de ore.
Pentru refacerea fiziologică şi psihologică la vârf de formă se folosesc tehnici de refacere în momente specifice înainte, în timpul şi după antrenamente sau competiţii.
Când sportivii iau măsuri speciale de refacere în decurs de 6 – 9 ore sau mai puţin, ei facilitează supracompensarea şi fac să crească capacitatea lor de efort. Ignorarea unei refaceri adecvate poate avea o influenţă negativă asupra supracompensării, anihilând-o sau întârziind-o.
Alegerea tehnicilor de refacere depinde de oboseala reziduală acumulată de pe urma antrenamentelor anterioare, de sistemul energetic angajat şi de momentul zilei.
Abordarea concretă a refacerii în sport trebuie să pornim neapărat de la înţelegerea efortului desfăşurat din punct de vedere fiziologic, din punct de vedere al urmelor pe care acest efort le lasă asupra organismului unui sportiv, sau altuia. În acest context având clar precizat răsunetul pe care l-a avut efortul desfăşurat şi costul biologic, mijloacele dirijate

de noi vor trebui să acţioneze cu precădere la acest nivel, deoarece refacerea, lăsată pe seama organismului însuşi, evoluează mai lent, contrar nevoilor noastre din sport.
11.4.2. Clasificarea mijloacelor de refacere40
A. Mijloace naturale de refacere:
a. kinetoterapia sau odihna activă;
b. odihna totală sau odihna pasivă.
B. Mijloace fizioterapeutice de refacere:
a. masajul;
b. căldura sau termoterapia;
c. terapia prin frig sau crioterapia;
d. băile alternative;
e. oxigenoterapia;
f. aeroterapia;
g. cura la altitudine;
h. reflexoterapia – acupunctura şi presopunctura;
i. reflexoterapia vagală – care ţine de nervul vag;
j. chemoterapia (vitaminele sunt un atu important în performanţa sportivă, ele se prescriu ca supliment energetic, mai ale pentru cei cu o slabă toleranţă la efort şi pentru a grăbii refacerea).
C. Mijloace psihologice de refacere
Clasificarea mijloacelor şi metodelor refacerii după direcţia de acţionat (după Nicu A.1993)
a) Mijloace şi metode care facilitează refacerea neuropsihică:
􀂃 Psihoterapie (demonstraţie, detensionare, convorbiri, tehnici de relaxare neuropsihică, autosugestie, relaxare autogenă (antrenamentul psihosomatic, medicaţie neurotropă etc.);
􀂃 yoga;
40 Dragnea A., Mate-Teodorescu S., Teoria sportului, Editura FEST, 2002.
235
Asis. univ. drd. CARMEN GHERGHEL
􀂃 acupunctură, acupresură;
􀂃 oxigenare şi aeroionizare negativă naturală sau artificială;
􀂃 odihnă activă şi pasivă (somnul);
􀂃 hidroterapie caldă (duş, cadă, bazin în care se adaugă infuzii de plante sau săruri);
􀂃 masaj (manual, hidromasaj, masaj-reflex, vibromasaj, electromasaj etc.);
􀂃 medicaţie la indicaţia medicului (glucoza, vitaminele grupului B, P, Mg, lecitină etc.).
b) Mijloace şi metode care facilitează refacerea neuromusculară
􀂃 hidroterapie caldă (duş, cadă, bazin);
􀂃 saună (uscată, la 80°C);
􀂃 masaj manual: efeuraj, vibraţii; hidromasaj; masaj reflex);
􀂃 antrenament psihosomatic (training autogen);
􀂃 acupunctură, acupresură, tehnici de relaxare musculară;
􀂃 odihnă activă şi pasivă;
􀂃 dietă (alcalină, hidroglucidică, bogată în vitamine şi oligoelemente);
􀂃 medicaţie ( glucoză, sodiu, potasiu, calciu, fosfor, magneziu, vitaminele grupului B, miorelaxante, folcisteină, lecitina etc.).
c) Mijloace şi metode care facilitează refacerea cardio – respiratorie
􀂃 oxigenarea naturală sau artificială;
􀂃 reechilibrarea hidroelectrolitică la 30 minute după efort;
􀂃 odihnă activă şi pasivă;
􀂃 hidroterapie caldă şi saună (15 minute/ săptă-mână);
􀂃 masaj zilnic;

􀂃 antrenament psihosomatic, tehnici de relaxare;
􀂃 acupunctură, acupresură;
􀂃 dieta (alalină după efort, bogată în minerale, potasiu, vitamine, glucide, proteine etc.);
􀂃 medicaţie (potasiu, magneziu, glucoza, vitaminele B, E şi C, tirozina etc.).
d) Mijloace şi metode care facilitează refacerea endocrino – metabolică
􀂃 oxigenare şi aeroionizarea negativă (naturale, artificiale);
􀂃 tehnici de relaxare neuromusculară;
􀂃 reechilibrarea hidroelectrolitică după efort;
􀂃 psihoterapie;
􀂃 masaj;
􀂃 acupunctură, acupresură;
􀂃 odihnă activă (în special în climat de cruţare, la 600 – 800 m);
􀂃 medicaţie (piracetam, piravitan, Vitaspol, polimineralizant S extracte glandulare-revitaloase C, lecithină, glicocol, săruri de acid aspartic etc.).
O categorie specială de mijloace de refacere este cea a mijloacelor pregătirii psihologice, care se constituie de altfel şi în componentă a antrenamentului.
Mijloacele de refacere se aplică în funcţie de accesibilitate şi eficacitatea lor, cu prioritate pentru acele aparate şi sisteme angrenate prioritar în efort. Mijloacele respective se aplică coordonat, după structura antrenamentului: lecţie, zi, săptămână, mezo – sau macrociclu.
A. Mijloace naturale de refacere
Kinetoterapia (odihna activă)
Weber şi Secenov au demonstrat că un muşchi obosit poate avea un ritm de revenire mărit şi, în consecinţă,

acelaşi lucru s-ar întâmpla şi cu potenţialul de efort dacă un alt grup de muşchi, de preferinţă antagonic, preia lucrul de mică intensitate în timpul repausului, în loc să rămână inactiv.
Acest lucru poate fi explicat prin efectul compensator pe care îl are exerciţiul fizic asupra centrilor obosiţi ai sistemului nervos central. Concentrarea asupra altui centru face să sporească refacerea centrului nervos excitat anterior.
Odihna activă se referă la eliminarea rapidă a produselor reziduale (acidul lactic) prin exerciţiu aerob moderat sau prin exerciţii de întindere (stretching).
În consecinţă obiectivele odihnei active sunt41:
• relaxarea musculaturii intens solicitate în timpul efortului specific;
• ameliorarea circulaţiei de întoarcere venoasă şi limfatică;
• restabilirea indicilor homeostazici la valorile anterioare efortului;
• accelerarea eliminării produşilor de catabolism rezultaţi în urma practicării efortului;
• inhibarea focarelor de excitaţie corticală generate de efort.
Durata şedinţei de odihnă activă este de 40 minute, prelungirea intervalului determină utilizarea suplimentară de substraturi energetice. Exerciţiile recomandate sunt cele de respiraţie, de relaxare neuromusculară (stretching) şi nu în ultimul rând cele de corectare a poziţiilor vicioase vicioase din timpul efortului.
Intensitatea exerciţiului aerob folosit în kinetoterapie nu trebuie să depăşească 60% din frecvenţa cardiacă maximă a sportivului sau 220 minus vârsta sportivului (Hultman şi Sahling 1980). Un jogging uşor şi continuu înlătură cam 62% din acidul lactic în primele 10 minute şi
41 Creţu A., Bratu M. Refacere în sport, Editura Alexandru 27, 2003.

încă 26% în următoarele 10 – 20 minute. Menţinerea unei perioade de revenire de 10 – 20 minute după un exerciţiu solicitant, pentru a determina o reducere de 88% din acidul lactic comparativ cu 50% în 20 minute de odihnă (Fox 1984).
Terapia prin stretching
Nick Apostopoulos, specialist în refacere şi recuperare prin stretching, consideră, că aceasta dispune de potenţial important în asistarea procesului de refacere, având calităţi de reabilitare şi profilactice. Mijloacele prin care se aplică stretchingul în mod terapeutic, pot accelera refacerea după antrenamente sau competiţii şi contribuie la creşterea capacităţii de efort.
Terapia prin stretching dispune de un important potenţial în asistarea procesului de refacere. De asemenea stretchiugul ajută la prevenirea accidentelor.
Scopurile terapiei prin stretching sunt:
• mărirea performanţei fizice prin creşterea flexibilităţii muşchilor. Sportivul realizează acest lucru eliminând mai rapid produsele reziduale de pe urma oboselii, care cauzează rigiditatea;
• susţinerea vindecării accidentărilor mici, care nu sunt vizibile de la început, dar care continuă să se manifeste după ani de antrenament ţi recuperare incorectă. Aplicarea terapiei prin stretching în anii de formare pune bazele prevenirii microaccidentărilor;
• creşterea elasticităţii şi forţei muşchilor şi a rezistenţei lor la accidentare. Acest efect trece şi asupra articulaţiilor, tendoanelor şi ligamentelor;
• realizarea unui echilibru între muşchii agonici şi antagonici.
Un muşchi obosit nu se poate antrena fără riscul accidentării, apare nevoia unui program corect de recuperare

care să se concentreze în principal asupra sistemelor care necesită mai mult timp de refacere (ţesuturile conective, nevasculare – tendoane, ligamente).
Efortul din antrenamente şi competiţii afectează sportivi fizic şi mental. Oboseala reduce capacitatea organismului de a menţine un nivel de activitate ridicat la sportivii de performanţă, deoarece se consumă rezervele de glucoză afectând muşchii, sistemul nervos central, sistemul nervos periferic.
Terapia prin stretching activează circulaţia, în special al sângelui venos, care revine la inimă şi ajută la eliminarea produselor reziduale din corp şi la revenirea oxigenului în zonele sărăcite de oxigen. Are loc de asemenea, şi reîmprospătarea glucozei din organism, ceea ce duce la relaxare şi o senzaţie de bună stare.
O abordare corectă aplică terapia prin stretching pe toată durata planului anual de pregătire, în cadrul pregătirii generale, în faza pregătitoare şi în faza de refacere. (după Bompa T., 2002)
Faza 1: pregătirea generală
• Are drept scop îmbunătăţirea condiţiei fizice şi psihologice generale a sportivului şi asigurarea eliberării regulate şi imediate de oboseală.
• Deoarece numărul orelor de antrenament, volumul şi intensitatea acestuia au crescut, sportivul trebuie să execute exerciţiile de întindere cu o grijă specială.
• Intensitatea stretchingului depinde de sportul respectiv, de constituţia sportivului şi de capacitatea sa de refacere. Trebuie să se facă exerciţii de stretching pasiv, pasiv-activ şi activ.
• Scopul cel mai important este refacerea întregului organism, mai ales a sistemului nervos. Stimularea constantă a celulelor nervoase, a căror capacitate de lucru solicitant nu poate fi menţinută timp îndelungat fără o

refacere corectă, afectează acţiunea muşchilor şi, în cele din urmă, performanţa sportivă.
• Pentru a îmbina efectele unei încărcături mari de antrenament cu creşterea potenţialului, stretchingul trebuie să fie intens, ritmic şi secvenţial.
• În general, stretchingul dinaintea unei lecţii de antrenament trebuie să dureze 40 – 60 minute. Sportivii trebuie, de asemenea, să facă exerciţii de întindere după antrenamentul de dimineaţă, acordând atenţie muşchilor folosiţi cel mai mult, mai ales în timpul mişcărilor explozive.
Faza 2: pregătitoare şi competiţională
• Se aplică imediat înainte de competiţii, pentru a face să crească nivelul fizic şi pregătirea psihologică a sportivului;
• Stretchingul activ trebuie executat cu 15 – 20 minute înaintea competiţiei principale, pentru ca excitabilitatea nervoasă să crească sau să scadă, în funcţie de intensitatea şi durata întinderii şi de natura sportului respectiv;
• Un program de stretching bine aplicat poate determina scurtarea sau lungirea timpului de contracţie a muşchiului;
• Stretchingul ajută la încălzire (muşchi, articulaţii, ligamente), înainte de competiţie sau în timpul unei pauze. Stretchingul sporeşte capacitatea muşchilor de a se contracta mai rapid, îmbunătăţind timpul reflexului nervos şi irigarea sanguină;
• Stretchingul este important când se concurează în condiţii de frig, când startul întârzie sau pauzele sunt mai lungi decât s-a planificat.
Faza 3: refacerea
• După competiţiile majore şi un antrenament dur, obiectivul principal al acestei forme de stretching este de a

facilita refacerea optimă a întregului organism şi îndeosebi a SNC;
• Oboseala se instalează atunci când perioada de pregătire sau de competiţie comportă un mare consum energetic. Deoarece glucoza din sânge este epuizată din sistem, SNC oboseşte. Tehnicile de stretching bine aplicate stimulează revenirea sângelui venos, promovând circulaţia sanguină şi limfatică;
• În această fază se pune accentul pe sistemul muscular – tendono – ligamentar. Pe măsură ce sezonul de pregătire şi competiţional înaintează şi creşte capacitatea muşchiului de a genera forţă, tendonul este supus unor solicitări mai mari. Adesea tendoanele sunt veriga cea mai slabă şi cauză a peste 90% dintre accidentări, mai ales la articulaţia muşchiului cu tendonul;
• Sportivul care nu reuşeşte să execute corect un program de stretching începe să aibă contracţii involuntare. Primul semn este durerea şi, ca urmare, o micşorare a amplitudinii mişcării în jurul unei articulaţii. Atrofia musculară este asociată cu această micşorare şi astfel se intră într-un cerc vicios;
• Când se instalează cercul vicios fizic, sportivul intră şi într-un cerc vicios psihologic. Terapia prin stretching poate elimina cercurile vicioase, grăbind refacerea.
Când se aplică terapia prin stretching imediat după antrenament sau competiţii:
− creşte irigarea locală cu sânge a articulaţiilor şi a sistemului muscular-tendinos;
− este grăbit drenajul din regiunea articulaţiilor implicate şi astfel edemele scad;
− se produce relaxare musculară;
− creşte fluxul de revenire limfatică şi venoasă, dezintoxicând în felul acesta corpul;
− previn fibroza şi aderenţele în muşchi, scăzând tendinţa de atrofiere musculară;

− se ameliorează, relaxează şi întind tendoanele încordate, făcând să crească sau menţinând amplitudinea de mişcare;
− se stimulează şi se relaxează SNC şi SNP.
Masajul
Masajul reprezintă prelucrarea metodică a părţilor moi ale corpului printr-un ansamblu de procedee manuale şi/sau instrumentale în scop profilactic, terapeutic sau igienic, de intreţinere(Cordun M., 1999).
Se aplică după relaxare (revenirea la calm/Cool Down) şi după duş. Masajul are o acţiune sedativă, favorizând somnul de aceea este necesar să se ţină seama în stabilirea momentului aplicării sale.
Masajul ajută la înlăturarea produselor secundare toxice rezultate din metabolismul energetic şi al acumulării de lichid rezidual rezultat din deteriorarea structurală a ţesutului muscular. Masajul uzează de manevre specifice (manuale, mecanice sau electrice), în scopuri terapeutice şi poate fi localizat, concentrat pe o anume zonă, sau terapeutic, abordarea convenţională în care relaxarea este un scop specific. Putem subîmpărţii , masajul în masaj de suprafaţă şi masaj de profunzime, în funcţie de cât sunt de aproape muşchii de piele sau oase.
Un sportiv poate fi masat timp de 10 – 15 minute înainte de antrenament (după încălzirea generală), 8 – 10 minute după un duş şi la sfârşitul unei lecţii de antrenament şi 20 – 30 minute sau mai mult imediat după o baie fierbinte sau o saună (după Bompa T., 2002).
Kuprian caracterizează patru tipuri de masaj: intermediar, pregătitor, de antrenament, de revenire. Fiecare are scop diferit şi utilizează o tehnică particulară pentru a realiza efectele specifice.
Masajul poate influenţa pozitiv dispoziţia sportivului, reducând tensiunea, oboseala, depresia, anxietatea. Alte efecte pozitive ale masajului:

− creşterea circulaţiei sanguine;
− creşterea circulaţiei limfatice;
− eliminarea oboselii musculare;
− înlăturarea edemului.
Drenajul limfatic este o metoda benefică în refacerea organismului după efort, el asigură drenarea lichidelor extracelulare, menţinând, în acelaşi timp, echilibrul hidric al spaţiilor interstiţiale şi evacuarea deşeurilor provenite din metabolismul celular.

